
PRIMA PARTE 


26 VIII 


Ajunsă la destinaţie, după o oră mi-am pus costu- 
mul de baie și ochelarii fumurii pe nas, îndreptindu-mă 


spre plajă. 


Cărarea nisipoasă cobora printre dunele de nisip din 
care, ici şi colo, răsăreau arbuşti pitici de pin, contorsio- 
naţi în chip ciudat. 

În față aveam marea, care respira prin valuri leneşe. 
Pe imensitatea ei netedă, departe, în larg, se reflectau 
razele scînteietoare ale soarelui iar acolo, unde linia ori- 
zontului separă apa de cer, se zărea conturul minuscul 
al unui vapor. Părea că stă pe loc, deşi în urma lui se 
prelingea un firişor subţire de fum. 

M-am uitat la el o clipă şi-apoi m-am întins pe nisip 
cu un sentiment de uşurare. 

Fiind obosită, simţeam că voi adormi imediat. Moleşită 
acum de arşiță, după o noapte de călătorie, în freamătul 
uniform al valurilor leneşe şi nepăsătoare, care spălau 
plaja, mă simțeam ca într-un leagăn ce mă trăgea la 
somn. 

Sosirea mea în această mică localitate pescărească, pier- 
dută, undeva, printre dune, împodobită cu cîteva vili- 
şoare moderne nu era un capriciu şi nici măcar o alegere 
liberă. Rațiunea a fost cea care mi-a dictat să ascult 
sfatul dat. Nu pot nega însă că această hotărire nu-mi 
convenea. 

După tragedia suferită, mă simţeam complet dărimată. 
Eram abătută şi epuizată nervos. Cu toate acestea, a tre- 
buit să reflectez asupra multor lucruri şi tot atît de 


multe să mi le reamintesc. Trebuia să reconstitui în 
„minte cit mai multe amănunte secundare din perioada 


premergătoare dramei prin care am trecut, amănunte pe 
care omul le trăieşte oarecum involuntar, fără a şi le 
întipări special în memorie. Numai, undeva, printre aces- 

tea putea să se afle răspunsul la ceea ce s-a întim- 
plat... : 

Meditam la toate întimplările într-un ritm din ce în 
ce mai lent şi mai haotic, deoarece oboseala şi canicula 
nu erau prielnice unei funcţionări normale a gîndirii. 
Ideile mi se întrerupeau, apărînd perioade de destindere 
tot mai mari, ca în curînd să adorm. 


* 


N-am scris în viața mea un jurnal intim, dar „,Oache- 
şul“ a reușit să mă convingă în cursul ultimei noastre 
întrevederi să-mi fac însemnări zilnice. Mă voi strădui 
acum să mă ţin de cuvint, deși simt unele împotriviri 
lăuntrice. Cu totul altceva este să cauţi să-ţi scormoneşti 
mintea, reinviind imaginea evenimentelor şi sentimentelor 
trăite şi altceva este cînd trebuie să îmbraci în haina cu- 
viătului toate acestea, cînd trebuie ca desenul nebulos 
să-l conturezi cu o linie precisă, încît totul să constituie — 
precum fotografia — o reflectare fidelă a trecutului. 

Conştiinţa că nu scriu numai pentru mine constituie o 
mare piedică în calea acestui efort. Mă străduiesc însă 
să depășesc bariera lăuntrică pentru a putea fi cît mai 
exactă şi sinceră. 

Prima cunoştinţă, în această staţiune, am făcut-o într-un 
mod destul de ciudat. Din somnul meu pe plajă am 
fost trezită de cineva care îmi scutura braţul. Mi-am 
ridicat brusc capul, fără să-mi dau seama, în primul 
moment, unde mă aflu. Nu ştiam de unde a apărut marea 
nesfiîrșită din fața mea şi de ce stau întinsă pe nisipul 
fierbinte. 

Memoria mi-a revenit în momentul următor şi, lucidă 
deja, m-am uitat la persoana care se afla lingă mine. Soa- 
rele îl lumina din spate aşa că, iniţial, trăsăturile feţei 
lui nu erau altceva decît o pată întunecată. Abia după 
citeva secunde i-am putut distinge conturul și, imediat, 
mi-a venit să rid. 

Nu-i puteam stabili vîrsta exact. Era de talie mijlocie, 
suplu şi, în pofida arşiței dogoritoare, avea pe el un 
costum de culoare închisă. Pe cap purta o pălărie înaltă, 
neagră, iar la gît nodul strîns al cravatei îi încheia 
gulerul cămăşii. Să te îmbraci în felul acesta la mare 

pe o temperatură de treizeci de grade la umbră! Motivul 
desfătării mele a fost însă altul. Și anume — faţa aces- 
tui om. 4 a 

Avea obrajii puţin căzuţi, trași. Deasupra pleoapelor 
grele arcurile sprincenelor se ridicau în sus. În schimb, 
colțurile gurii erau lăsate în jos, într-o grimasă amară. 
Rezultatul acestei combinaţii din faţa ochilor mei crea 
o imagine melancolică, care mă făcea să rîd. Avea în el 
ceva dintr-un clovn de circ, dintr-un om neajutorat în 
faţa greutăților. 

— Ce doriți cu mine??!! i-am zis pe un ton agresiv, 
deşi mă amuzam în sinea mea. 

— Vă rog să mă scuzaţi domnişoară... am... am 
vrut să spun doamnă... Poate vă inoportunez... cu si- 
guranță că este o mare îndrăzneală din parwa mea... 
dar... mi-am permis ... 

— Dar spune odată, despre ce este vorba? 

Necunoscutul a ridicat pleoapele și atunci am observat 
că are ochii mari, negri, cu o privire ciudată. Te priveau 
scrutător sau se uita în gol, fără nici o expresie. 

S-a îndreptat și-a arătat cu degetul spre cer. 

— Dormeaţi ... şi-am crezut că va fi mai bine dacă... 
Trebuia să... 

— Mă treziţi?... I-am venit în ajutor pentru a pune 
capăt bilbiielii. 

— Exact! Întocmai! — răspunse încuviinţind din cap, 
cuprins parcă de o înviorare neașteptată. Vedeţi, dragă 
doamnă... hm... iertaţi-mă, stimată doamnă, este deo- 
sebit de periculos să dormiţi Sub un astfel de soare... 
Insolaţia este foarte, foarte... ştiţi dumneavoastră... 

— Am făcut, într-adevăr, o prostie și trebuie să vă 
mulțumesc pentru că aţi intervenit — i-am răspuns pe 
un ton împăciuitor, căci începusem să-mi simt capul de 
parcă s-ar fi compus din cîteva bucăţi, iar fiecare din ele 
mă durea altfel. 

— V-aş sfătui să vă întoarceți la „Diana“ şi să vă 
închideți în camera d-voastră. Aşa vă veţi putea odihni 
mai bine de pe urma călătoriei. 

— De unde știți?! De astă dată a fost rindul meu să 
nu-mi isprăvesc fraza. 


i 

Necunoscutul o fi zimbit ori asta a vrut să însemne 
arcuirea caraghioasă a buzelor? 

— Locuiesc și eu acolo aşa că am fost martorul so- 
sirii dumneavoastră azi-dimineață ... 

Bănuielile mele s-au risipit brusc. Explicația era prea 
clară şi simplă. Dealtminteri, fiecare putea fi, numai el 
nu! Chiar dacă mi l-ar fi arătat cu degetul nu aş fi 
crezut că el ar putea fi cel care... 

Mi-am revenit complet. 

— Am să ascult de sfatul dumneavoastră. M-am ridicat 
în picioare şi m-am aplecat să-mi iau halatul de baie. 
Necunoscutul mi-a luat-o însă înainte. L-a scuturat de 
nisip şi mi l-a întins cu un gest de curtoazie puţin demo- 
dată. 

— Mă reîntore şi eu la vilă, v-aş putea însoţi?... 
Bineînţeles, dacă... 

— N-am nimic împotrivă, 

— Atunci putem porni! Şi-a îndreptat corpul printr-o 
scurtă scuturare de parcă ar fi fost un cocoş. O nouă 
strimbătură a buzelor arăta că zimbește. Pentru o clipă 
am fost tentată să-l mîngii pe cap. Între timp însă necu- 
noscutul a preluat din nou iniţiativa. 

— Înainte însă, dacă îmi permiteţi, hm... aş vrea să 
mă prezint... şi-a întins mîna. Mă numesc Sudra... 
Sînt salariat la Uzina de automobile, lucrez la secția de 
aprovizionare ... pe postul de referent șef... a încheiat, 
nu fără o nuanţă de miîndrie în glas. 

I-am întins mîna, rostindu-mi numai numele. 

Mi-a strins-o slab și fără vlagă. 

Cînd am părăsit plaja, îndreptîndu-ne spre cărarea ce 
ne ducea la vilă, doi tineri întinşi pe nisip au ridicat 
capul. 

— Ia te uită ce tipă! — mă ajunse din urmă vocea 
unuia din ei — şi ce boșorog a agăţat-o! 

a 

În timpul prinzului i-am cunoscut şi pe ceilalţi loca- 

tari ai vilei. O mare surpriză pentru mine a constituit-o 


întîlnirea cu docentul Tarski şi soția acestuia. Știam că 
sînt la mare dar nu mi-am imaginat că din sute de 

localități posibile îi voi întîlni tocmai aici şi, mai mult, în 
aceeaşi vilă. 

În timp ce ascultam strigătele de bun venit rostite de 
Mada, m-a străfulgerat gîndul că poate „Oacheşul« a 
contribuit și el la această întîlnire. Cu siguranţă știa că 
familia Tarski se află la „Diana“ şi de aceea?... Doar 


şi ei au fost atunci în vizită, la familia Tworzni. 


— Ai venit să te odihneşti după nenorocirea prin care 
ai trecut? — ciripea Mada. Te-am compătimit din toată 
inima, împreună cu Zenon, draga mea... Și toată ancheta 
care a urmat! Le-am spus că.... 

— Nu se discută astfel de lucruri într-un loc ca acesta 
— a întrerupt-o Tarski. O să vorbim altădată despre 
toate astea. Dintr-o clipă în alta vor apărea şi ceilalţi. 

— Bine, bine, pisălogule! À propos, draga mea... În 
ceea ce priveşte lumea de aici nici nu avem ce vorbi! ... 

Discutam stînd în pragul sufrageriei încă pustii cu 
toate că era ora prînzului. În pofida paragrafelor severe 
ale regulamentului, nimeni nu se prezentase încă la masă. 
Aveam astfel prilejul să ascult informarea pe care mi-o 
făcea Mada. 

— Sînt numai persoane neinteresante! — a oftat, 
uitîndu-se spre soţ care, luîndu-și un ziar, se îndrepta 
spre fereastră. Dealtfel sezonul este pe sfirşite! I-am spus 
lui Zenon încă de la Varșovia, dar n-a putut să scape 


mai devreme... Și-acum, nici nu am cu cine schimba 
două vorbe măcar. 
— Oare?... m-am mirat eu cu ipocrizie. Am hotărît 


“totuşi să aflu ceva mai concret despre prima mea cu- 


noştință. Aşa că am continuat: Cu puțin timp în urmă 
am cunoscut pe unul din locatarii vilei. E adevărat că 
avea o îmbrăcăminte cam ciudată, dar mi-a făcut o im- 
presie destul de bună... 

— Cine era? 

— Îl cheamă, dacă am înţeles bine — Sudra. 

— Ei, ştii că-mi placi! — îmi ripostă Mada. Vechitura 
aia ea de pe vremurile bunicii! Cînd îl văd, tot timpul 
îmi vine să rid de parcă m-ar gîdila cineva. Mi-am rea- 
mintit de prima mea reacţie la întîlnirea cu domnul 
Sudra, și-am rămas uimită de concordanța noastră de 
păreri. 


— „o e — f Îi — 


— Mi s-a părut foarte simpatic — i-am replicat hotărît 
Madei. În plus, îi sînt foarte recunoscătoara căci m-a 
salvat de la insolaţie. U 


— Ia te uită ce galant! — Mada făcu un semn dispre- 
țuitor cu mîna. Poţi să-l treci în inventar, n-am nimic 
împotrivă! 


— Dar ceilalţi? À 

— Cu nimic mai grozavi. Ţi-i spun pe rînd. Primul 
este domnul Ulmer. Nu ştiu cu ce se ocupă, deoarece a 
sosit abia ieri. E un grăsan, destul de jovial, cu o cărare 
în mijlocul capului şi un nas mic care răsare ca o ciuper- 
cuță dintre obrajii dolofani. Urmează apoi domnul Jan 
Lukasz, şef într-o instituţie centrală. Un scrupulos limitat, 
scund şi pătrat. În sfîrşit, Wojski, singurul bărbat mai 
interesant, înalt şi bine făcut. Lucrează în sectorul parti- 
cular, are un atelier pe undeva și se pare că dispune 
de bani destui. Mai este și avocatul Deresz cu soţia. Slab, 
agitat, vorbește piţigăiat şi are chelie. Se străduie, săr- 
manul, să și-o acopere cu părul pe care şi-l piaptănă din 
toate părțile capului. ; 

După această descriere, eram sigură că voi recunoaște, 
cu ușurință, toate persoanele amintite. 

— Dar sexul nostru de cine e reprezentat? 

— Fără noi mai sînt încă două femei. Doamna Natalia 
Deresz, cu păr vopsit roşu — care trebuie să fi fost cîndva 
foarte bine, și domnișoara Maryla Zak, o isterică ce face 
pe originala. E destul de urîtă dar trebuie să recunosc 
că are o siluetă remarcabilă. 

— Deci, împreună cu noi, zece persoane? 

— Da. Nu sîntem prea mulţi, asta pentru că sezonul 
s-a cam terminat. Cine şi-a mai putut imagina că după 
săptămînile ploioase va urma o asemenea căldură? 

În acel moment au intrat în sufragerie primii oaspeţi. 
M-am gîndit imediat că trebuie să fie familia Deresz 
însoţită de Ulmer şi Lukasz. 


* 
Mi-am petrecut după-amiaza pe plajă împreună cu 


familia Tarski şi Wojski, pe care Mada se străduia din 
răsputeri să-l atragă pe orbita sa. După cină i-am părăsit 

însă pe toți, urcîndu-mă sus în camera mea. Mă simțeam 
încă obosită în urma călătoriei făcute. 
Notez această relatare a primei zile petrecută la mare 
și tocmai îmi trece prin minte că nu m-am hotărît încă 
unde îmi voi ascunde jurnalul cu însemnări. Nu îmi este 
permis ca el să ajungă pe miini străine — acest avertis- 
ment l-am primit din partea „Oacheşului“ care a insistat 
în mod deosebit, lucru dealtfel inutil, deoarece îmi dă- 
deam seama foarte bine şi singură. 
Deci, unde să-l ascund? 
Mi-am bătut capul o bună bucată de vreme pentru a 
| rezolva această problemă. Camera mea era relativ spa- 
țioasă, cu două ferestre ce dădeau. spre mare. Interiorul 
era amenajat cu mobilă tipică acestui gen de vile. 

Lîngă ușă se afla o nişă în care se găseau chiuveta, 
oglinda şi cuierul pentru prosoape — totul fiind acoperit 

„ cu o draperie. Perdelele colorate dădeau întregii încăperi 
o impresie destul de plăcută și intimă. - 

Dar unde să găsesc eu, aici, un loc în care să ascund 
caietul? E adevărat că sertarele noptierei şi ale toaletei 
erau prevăzute cu chei, ale dulapului de asemenea, dar 
sint convinsă că pot fi deschise foarte ușor, cu o simplă 
agrafă. 

— Deci, unde? Să le închid în valiză? Încuietoarea 
acesteia nu este, de asemenea, prea complicată... 

În sfîrşit, am găsit ascunzătoarea căutată. Cred, că, în 
condiţiile existente, este singura pe care o am la dispo- 
ziţie. 

După o cercetare amănunţită a camerei m-am convins 
că oglinda de deasupra chiuvetei nu este fixată direct în 
perete, ci se sprijină pe patru dibluri de lemn ieşite din 
zid, în care sînt înșurubate cuiele de susținere. Astfel, 
între oglindă și perete a rămas un spaţiu liber, în care 
eu voi putea ascunde caietul, 

După ce am rezolvat şi această problemă mi-au mai 
rămas de făcut cîteva lucruri. 

În sertarul noptierei mi-am aşezat dosarul cu unele 
însemnări ştiinţifice de-ale mele, de mică însemnătate, pe 

R care l-am acoperit cu o revistă de specialitate. Deasupra 
- am presărat firişoare de tutun. Am închis apoi sertarul 
œu grijă şi l-am încuiat cu cheia. Tot aşa am procedat 

şi cu valiza golită de haine, în care am mai lăsat citeva 
cărţi. k> 
Cele două chei le-am ascuns în geantă. 


27 VIII 


Cînd am coborît la micul dejun, în jurul mesei se aflau 
deja domnişoara Zak și Sudra. Ea m-a salutat, înclinîn- 
du-şi capul cu o grație afectată, iar domnul Sudra'a reu- 
şit, ca după citeva bilbiieji, să emită un „bună ziua“ 
drept salut. După aceea și-a strîns gura de parcă aces- 
tea ar fi fost ultimile cuvinte pe care hotărise să mi le 
adreseze. 

“Presupunerea mea s-a dovedit însă a fi greşită deoa- 
rece de-abia luasem loc, cînd s-a și uitat la mine pe fu- 
riş odată, de două ori, iar apoi, lăsindu-și pleoapele în jos, 

a început să se bilbiie în felul său: 


— Cum... cum, ...hm...aţi dormit, domnişoară 
Skoron. Sper că v-aţi odihnit după călătorie? Vă rog 
să-mi scuzaţi... asta... curiozitatea asta... a mea. 


Mi-am luat o chiflă şi am început s-o ung cu unt. Con- 
comitent am aruncat o privire interlocutorului meu, stră- 
duindu-mă totuși să nu fie lipsită de expresie. Domnul 
referent avea însă ochii, ca de obicei, acoperiţi de 
pleoape. 

Trebuie să recunosc cinstit că m-a cuprins o poftă 
nemaipomenită să cochetez puţin cu acest tip caraghios 
cu înfăţişarea atît de tristă. Dacă aş fi înghiţit momeala 
aş fi avut puţină distracţie, ceea ce în situația mea nu 
era cîtuşi de puţin de disprețuit. Dealtfel și din alte con- 
siderente mă interesa reacţia lui. 

— Este foarte amabil din partea dumneavoastră că îmi 
arătaţi atîta bunăvoință — i-am răspuns cu căldură. 

Privirea mea a fost captată de această dată făcînd ca 
domnul Sudra să-şi plece capul și să-şi bage nasul, oare- 
cum jenat, în farfurie. Amuzîndu-mă în sinea mea, ob- 
servam cum o ușoară roșeaţă-i acoperea obrajii bron- 
zaţi deja. 

În acel moment în sufragerie intră Ulmer. Se înclină 
din mers cu un zîmbet larg pe faţa-i rotundă, salutind vo- 
ios în dreapta şi-n stînga; 

— Bună ziua! Bună ziua! După ce se aşezară, se adre- 
să Franiei, care tocmai aducea un nou rînd de mîncare: 

— A, ouă moi! Am o poftă de lup! Era impresionat, ba 
chiar mişcat. Lăcomia îi sclipea intens în priviri. Cu si- 
guranță că numai prezenţei noastre îi datoram faptul că 
nu începuse să plescăie din limbă de plăcere. Se şi apu- 
că imediat de mincare, lucru care mi-a permis să mă 


` ocup din nou de Sudra. 


— Pentru mine aerul de mare este nemaipomenit de 
bun! Am lăsat ferestrele deschise şi am dormit neîn- 
toarsă! 

— Aţi dormit cu ferestrele deschise? Ulmer și-a ridicat 
capul de deasupra ceștii. Eu n-aş face asta niciodată! 

— De ce? am întrebat mirată. Vă deranjează cumva 
freamătul valurilor? 

— Nu, nu! Dar, s-ar putea ca cineva să se strecoare în 
camera dumneavoastră! Pinii aceia rămuroși cresc chiar 
lîngă casă. Sînt bărbat — şi se uită pe rînd la fiecare din 
noi ca și cum ar fi vrut să se asigure dacă cineva se în- 
doieşte de cele spuse — dar prefer să nu risc. 

— Și, ca bărbat, nu vă jenaţi să recunoaşteţi această 
lipsă de curaj? 

Ulmer curăţă grijuliu cu linguriţa coaja de ou, iar apoi, 
cu gura plină, spuse pripit: 

— Ce-are de-aface asta cu bărbăţia? Din contră, pru- 
denţa şi precauţia sînt trăsături mult mai bărbătești de- 
cît riscul inutil! Auzim dar în permanenţă de infrac- 
țiuni, atacuri și alte întîmplări de genul acestora... 

„Probabil că nici el nu este“... m-am gîndit din nou, 
deoarece această problemă mă urmărea ca, un coșmar. 

— Da...hm... desigur... şi eu sint de acord cu dom- 
nul Ulmer — intră în vorbă și Sudra. Cu cel puţin două 
luni în urmă... hm... poate chiar trei... am fost atacat 
pe stradă. Era chiar pe lîngă fabrica noastră și din feri- 
cire cîțiva muncitori m-au salvat. Cu toate acestea am 
suferit de pe urma acestui incident... am inima slabă şi 
m-am enervat foarte tare... 

Mi-am adus aminte de Robert şi de siguranța lui de 
sine ce seamănă cu nonşalanţă. Mi-am rotit privirea peste 
amindoi şi mi-a pierit orice chef de-a mai continua dis- 
cuția. 

M-a scos din încurcătură domnișoara Zak. 

— Şi eu am lăsat pînă acum ferestrele deschise, dar, 
începînd din noaptea aceasta, le voi închide. Și, mai ales, 
ușa. 

Îşi scoase portţigaretul, din care cu degetele ei lungi şi 
subțiri, cu unghiile vopsite roşu aprins, își alese o ți- 
gară. 

— De ce, stimată doamnă! se interesă Ulmer, oferin- 
du-i foc... Ce s-a întîmplat în timpul nopţii? 

— Umbla cineva pe coridor ... îi răspunse cu un accent 
„de groază“ domnişoara Zak. 

Ulmer făcu un semn dispreţuitor cu mîna. 

— Astfel de lucruri se întîmplă curent în vile... Spu- 
nihd acestea se uită la mine cu înţeles. Idiotul! Domni- 
șoara Zak făcu din buze o grimasă dispreţuitoare. 

— Știu asta. Nu sînt doar o domnişoară crescută la 
mănăstire. Dar asta era cu totul altceva. 

— Hm, hm ... îşi drese glasul Sudra. De ce consideraţi 
că a fost altceva?. 

— Vă spun îndată. Am dormit foarte rău azi-noapte. 
Cind m-am deşteptat în mijlocul nopții, nu ştiu a cita 
oară, m-am uitat la ceas. Era aproape două. Întunericul 
mă înconjura din toate părțile iar casa era cufundată în 
liniște. De undeva, de departe, ajungea pînă la mine frea- 
mătul uniform al mării. La un moment dat, am avut im- 
presia că aud un zgomot de paşi pe culoar. În primul 
moment m-am gîndit că am prilejul să descopăr un amant 
întirziat — zimbi răutăcios, scoțind printre buze un ro- 
tocol de fum — şi m-am ridicat din pat, trăgind pe mine 
un capot, Abia atunci mi-a venit în minte ideea că la 
noi în vilă lipsesc doar partenerele pentru discuţii la ore 
mici din noapte. Doamna — se uită la mine cu o fami- 
liaritate colegială — abia venise, iar celelalte locatare se 
afiau sub ocrotirea soţilor. 

În urma acestor reflexii, m-a cuprins spaima. În timp 
ce cugetam asupra acestei situaţii, paşii s-au apropiat de 
camera mea. M-am îndreptat spre ușă, din fericire închi- 
să cu cheia şi mi-am lipit urechea de ea. De cealaltă 
parte era liniște. Abia după un moment s-au auzit din 
nou zgomotul uşor al pașilor care se îndepărtau și care 
deveneau din ce în ce mai slabi. 

— Noaptea, pe coridor, arde lumina — spuse plin de 
importanţă Ulmer. Aţi scos capul pe ușă? Cine a fost? 

— Da, dar ceva mai tîrziu. Pînă cînd am întors eu 
cheia în broască și-am întredeschis ușa, pe coridor nu mai 
era nimeni, Am zărit numai în depărtare o umbră care 
se deplasa pe perete. Plimbăreţul nocturn dăduse deja 
colțul; probabil că se îndrepta spre scările ce duc la 
parter. 

— Hm... curios... mormăi Ulmer. Și n-aţi mai auzit 
nimic? 

— Nu nimic. Bineînţeles că am închis ușa cu cheia, 
răsucind-o de două ori în broască. Nu după mult timp 
am adormit şi m-am trezit dimineaţa tîrziu. 

Se lăsă un moment de tăcere. 

— Dumneavoastră ce părere aveţi? m-am adresat lui 
Sudra. Acesta își ridică pleoapele şi se uită la mine o 
clipă. Cu privirea lui ștearsă, după care se strimbă şi cu 
o expresie jalnică a feței începu să se bilbiie în felul lui: 

— Hm, hm... mi-e greu să spun... direct, dragă 
doamnă... nu am nici o părere în această problemă.. 
Poate a fost cineva din personalul vilei? Nu văd.. 
hm... altă explicaţie. 

— Dar de ce să circule noaptea pe coridor?! îi replică 
agresiv Ulmer. 

— Poate căuta sau controla ceva? ~ 

— Noaptea? bufni domnişoara Zak. Ei nici în tirapul 
zilei nu dau dovadă de exces de zel! 

— Dacă am şti cine a fost, am găsi mult mai uşor 
explicaţia acestui mister... am replicat, sculindu-mă de 
la masă. 

Trebuie să recunosc că poveștile auzite n-au influenţat 
în bine cîtuși de puţin, starea mea de spirit. Aveam im- 
presia c-am fost mîngiiată de prima adiere, ușoară încă, 
dar prevestitoare, a furtunii ce avea să vie. 

— Mergeţi la plajă? mă întrebă Ulmer. 

— Da, dar ceva mai tirziu! Trebuie să-mi mai fac 
puţină ordine printre lucruri — i-am răspuns pentru 
a preintîmpina o eventuală ofertă de însoţire. Vroiam să 
fiu singură. 

Mi-am găsit un colţişor retras pe plajă, departe de în- 
grămădeala obișnuită. Într-un anumit loc dunele se adu- 
naseră formînd o mică pilnie, cu pereţii acoperiți, pe 
alocuri, cu o iarbă tare şi cu arbuști pitici de pin. Malul 
mării era puţin mai departe. Cuprinzind cu privirea 
imensitatea ei pustie, plină de forță maiestuoasă, simt 
întotdeauna cum se naște în mine o încîntare greu de 
exprimat, ceva din sfera dorului și a evlaviei. Totodată, 
văzduhul nemărginit îmi trezeşte dorința de-a zbura, de-a 
pluti în înaltul cerului peste întinderea fără ae mar- 
gini. 

Valurile alergau spre mal într-o cursă neîntreruptă. 
Vîrfurile lor înspumate apăreau şi dispăreau într-o ur- 
mărire continuă, îndîrjită. Cufundată în gînduri, doar în 
subconștient îmi dădeam seama de freamătul unitorm ai 
mării. 

Să fie adevărat, oare, că numai vorbele negîndite ale 
tatei, spuse în seara aceea la familia Tworzni, au consti- 
tuit cauza tragediei? 

În ultima vreme, bătrinelul meu scump era în per- 
manenţă surescitat de un succes apropiat și mai mult de- 
cît sigur. Se prea poate ca pe fundalul acestei suresci- 
tări ultimul imbold să fi fost paharul de vin, băut atunci 
la masă sau partida de bridge ciștigată? La virsta lui, 
avind în vedere şi încordarea nervoasă permanentă în 
care se aflau în ultimul timp, nu era nevoie de prea mult 
pentru a putea da frîu încărcăturii de emoție acumu- 
lată ... 

Aceasta a fost dealtfel singura situaţie cînd a pus în 
discuţie, în mod public, acest subiect. Deobicei stătea mai 
tot timpul în casă, preocupat de munca sa. În vremea 
din urmă, rareori îl părăseam, deoarece lucram împreună 
absorbiți cu totul de rezolvarea problemei. 

Cînd ne întorceam de la vizita aceea am început să-i 
fac reproșuri. Mi-a răspuns printr-un gest al mîinii, zi- 
cîndu-mi supărat: 

— Dar, draga mea, nu are nici o importanţă! Mai avem 
încă două săptămîni și isprăvim! Nu le-am spus doar ni- 
mic în afara concepției generale! 

— Şi asta trebuia să rămînă secretă! Adu-ţi aminte de 
cele stabilite . .. 

— Am stabilit, am stabilit! Se enervase de-a binelea. 
Puțin îmi pasă! 

— Trebuie să mai îi scăpat ceva, mai înainte! Tarski. 
părea că ştie despre ce este vorba, dacă ţi-a pus aseme- 
nea întrebări concrete. Nu i-ai spus ceva, cumva, mai 
înainte? 

— Nu cred... Am simţit în glasul lui o mică ezitare. 

— Dealtfel... poate că am discutat cu el pe această 
temă... Asta ar fi putut să aibă, loc în perioada în care 
ideea abia începuse să mi se cristalizeze. Atunci apare 
dealtfel şi nevoia de a discuta cu cineva, care nu e 
străin de problemă. 

Mi-am dat seama că nu mai are nici un rost să prelun- 
gesc discuţia şi-am trecut la alt subiect... M-am întors, 
expunîndu-mi acum spatele la soare. Freamătul mării 
devenise parcă mai distinct şi mai apropiat. 

Cine a fost atunci la familia Tworzni? Gazdele, fami- 
lia Tarski, noi și Robert. În total şapte persoane. 

Familia Tworzni este o familie de pensionari. El, prie- 
ten al tatălui meu, fost profesor, ea o bătrinică trăită în 
umbra soțului, harnică şi tăcută, era cunoscută pentru 
inima ei bună şi bucătăria excelentă. Amindoi — niște 
oameni fără nici o pată şi în afara oricăror bănuieli. 

Tarski era docent la catedra de fizică nucleară. Mada, 
de profesiune actriţă, a părăsit scena la dorinţa lui. Este, 
dealtfel, o vară de-a mea mai îndepărtată. 

În sfirșit, Robert. S-a aflat și el acolo deoarece mă cu- 
noștea. Este inginer şi lucrează la Academia de Științe. 
Pe el îl cunosc doar de puţin timp însă suficient de bine 
pentru a-mi da seama că prin modul său de-a fi lipsit de 
griij, prin francheţea comportamentului şi modul direct 
de-a-și spune gîndurile — este poate cei din urmă care 
poate fi bănuit. 

Dacă nici unul din ei nu s-a folosit de informaţia aflată 
şi o asemenea concepție mi s-a părut de la început ab- 
surdă — atunci a mai rămas doar eventualitatea ca unul 


+ în faţa unor terţe persoane. 


din cei prezenţi să fi repetat această discuţie nefericită 
O nouă pauză în gîndurile mele şi, din nou, zgomotul 
mării îmi dă senzaţia că s-a apropiat și amplificat. 

Deşi Ulmer mi-a propus o plimbare, am preferat să-mi 
petrec. după-amiaza în cameră. Am cerut o cafea „sus“ 
şi, mulţumită de singurătate, m-am închis între cei patru 
pereţi ai încăperii. 

De fiecare dată cînd îmi scot caietul din ascunzătoare, 
îl cercetez cu atenţie dacă nu a umblat cineva la el. As- 
tăzi am cercetat şi conţinutul sertarului noptierei. Firi- 
şoarele de tutun se aflau la locul lor. 

Toate aceste măsuri de precauţie nu sînt însă deter- 
minate de anumite bănuieli concrete. Vreau, pur şi sim- 
plu, să-mi controlez temerile care mă urmăresc. Consi- 
der ca prea puțin probabilă controbăirea prin lucrurile 
mele şi constatarea unui asemena fapt ar fi o mare sur- 
priză. Dar tocmai aceste temeri, neliniştea agasantă şi 
continuă, cereau o astfel de constatare. 

M-am considerat întotdeauna un om căruia nervii nu-i 
fac niciodată greutăţi în viaţă iar starea psihică nu osci- 
lează mai mult decît normele justificate de împrejurări. 
Nu mi-am schimbat părerea pînă în ultimele zile, cu toate 
momentele grele prin care am trecut. 

În prezent însă, trec prin niște stări care-mi sînt com- 
plet străine. Aceasta se datorează spaimei care mă stă- 
pinește în permanenţă şi a cărei amploare în continuă 
creştere nu o mai pot stăpini. Ea este cea care poten- 
țează bănuielile mele, cauzează pierderea spiritului critice 
imparțial. 

Nu m-am aflat nicicînd în pericolul de a-mi pierde 
viața, pericol care, în plus, îmi atîrnă permanent de-asu- 
pra capului ca celebra sabie a lui Damocles agăţată de 
un fir de păr. 

În aceste condiţii chiar și incidentul cel mai nesemni- 
ficativ, căruia în mod normal nici nu i-aș da vreo impor- 
tanţă, îmi provoacă panică. 

Aşa s-a întîmplat şi azi de dimineaţă cu relatarea fă- 
cută de domnişoara Zak. M-am străduit să nu las să se 
vadă în exterior că această istorioară mi-a produs o ım- 
presie atît de puternică. Deoarece, în pofida tuturor ex- 
plicațiilor normale, posibile, am întrezărit aici posibilita- _ 
tea asociaţiei ei cu persoana mea. 

Ce putea căuta în fond acel musafir nocturn? Cu sigu- 
ranţă că fata avea dreptate — este greu să asociem plim- 

barea lui cu o aventură romantică. Și încercarea de-a ex- 
plica a lui Sudra? N-a reușit să ne convingă pe deplin, 
nici pe domnișoara Zak și nici pe mine. 

După călătoria făcută am avut un somn adînc, aşa că 
nu am auzit nimic. Se prea poate ca acel om să fi venit 
numai să încerce dacă ușa camerei mele e închisă cu 


cheia. 

Oare viitorul meu asasin, necunoscut — pe care doar 
îl aştept — nu vroia să lovească dintr-o dată? Chiar în 
prima noapte a sosirii mele aici? 

Probabil că vroia să se orienteze cum va putea să-și în- 
deplinească planul fără să fie pedepsit? Oare nu va în- 
cerca să-și stabilească un asemenea plan de acţiune care 
să lase “impresia unui accident nefericit, creindu-şi astfel 
șanse mari de securitate? 

Nu, acest raţionament este greşit. Concursul de împre- 
jurări de acest fel, cum este moartea a două persoane 
legate de aceeaşi problemă exclude acceptarea concep- 
ției de accident nefericit. Cu toate circumstanţele cît se 
poate de convingătoare, organele de anchetă nu se vor 
lăsa trase pe sfoară. Făptaşul trebuie să înţeleagă acest 
lucru și să aibă în vedere acest aspect în stabilirea pla- 
nului său. Deci, baza acestui plan va fi ştergerea tuturor 
urmelor ce vor duce spre făptaş şi nu orientarea lor în- 
spre o direcţie faleă. 

Oare făptașşul o fi sosit aici înaintea mea? Faptul că 
trebuia să vin tocmai în această localitate era cunoscut 
numai de „Oacheşk şi de Sala. Nici Robert nu trebuia să 
ştie acest lucru, fapt care, trebuie s-o recunosc, mi-a pro- ` 
vocat o anumită mîhnire. 

Cu toate aceste metode de „autoconvingere“ nu mă sim- 
team cituşi de puţin mai liniștită. Mi-am întrerupt scrisul 
și m-am îndreptat spre fereastră pentru a mă stăpîni. 

În faţa mea, printre ramurile răsucite ale pinilor, 
strălucea marea argintie. Dinspre stînga venea o cărare 
care ducea spre ea, iar în depărtare, dincolo de crestele 
dunelor, se vedea etajul superior al vilei „Neptun“ și te- 
rasa-sufragerie acoperită cu geam. 

În partea dreaptă se întindea cîmpul sterp al nisipu- 
rilor, pe care creştea, în smocuri risipite, o iarbă tare, 
rară. Ceva mai departe începeau primele căsuțe ale așe- 

zării pescăreşti, scunde, înnegrite, înțepenite între colinele 
nisipoase. Ici şi colo erau împrejmuite cu garduri din 
lemn sau resturi ale acestora, pline de găuri rămase în 
urma scîndurilor rupte. În faţa căsuţelor, nu departe de 
mare, se aflau nişte pari înalţi, pe care erau întinse la us- 
cat plasele. Plutele lor, precum boabele unui rozariu, lă- 
sau pe azurul de fundal al cerului pete întunecate. Ceva 
mai în interiorul plajei stăteau neclintite bărci pînte- 
coase. Înclinate pe o parte, lăsau să li se vadă burţile 
negre unse cu smoală. Sub ele se întindeau pete întu- 
necate de umbră. 

Din spatele vilei pornea un drum îngust care făcea un 
semicerc înainte să dispară printre casele satului. Ştiam 
că acesta coteşte, apoi, printre coline, mergiînd pînă la 
"şoseaua care ducea în orășel. Orăşelul acesta își avea gara 
sa, unde dealtfel am coborit, şi reprezenta, totodată, lo- 
cul unde se făceau cumpărăturile necesare. Prin interme- 
diul Oficiului Poştal asigura legătura cu lumea, avea un 
medic, post de miliţie şi alte instituţii necesare confortu- 
lui şi liniştii locuitorilor. 

Din acest orășel erau aduşi cu maşina clienţii vilei; 
iar din două în două zile venea camioneta eare ne apro- 
viziona cu alimente. Acum tocmai se afla lîngă colțul 
casei și vedeam cum un muncitor în salopetă gri descăr- 
ca din ea lăzile cu băuturi. M-am! aplecat pe fereastră şi 
mă uitam cu oarecare imprudență la maşină și la ceea 
ce se întîmpla jos... 

De după colț apăru Domnul Radtke, portarul şi inten- 
dentul nostru în aceeaşi persoană. Naşul ascuţit îi ieşea 
în evidenţă pe faţa slabă iar sub el atîrna o mustață de 
culoare închisă. Am văzut c aruncă o privire de jur 
împrejur, după care se apropie de camionetă. Cum l-a 
zărit, şoferul sări din cabină. Îşi duse cu un gest negli- 
jent două degete la cozorocul şepcii după care începură 
să discute ceva în şoaptă. Nu auzeam despre ce vorbeau, 
în schimb vedeam privirile repezi şi iscoditoare pe care 
portarul: le arunca împrejurul său ca şi cum ar fi vrut 
să se asigure că nimeni nu trage cu urechea la ceea ce-și 
spun. | 

Despre ce anume puteau discuta? Nu cumva despre 
niște afaceri dubioase, despre vinzări de mărfuri „pe sub 

mînă“, sau despre contrabandă — plagă atît de răspîn- 
dită pe litoral? Numai o discuţie de acest fel ar fi pu- 
tut justifica semnele de prudenţă de care dădea dovadă 
Radtke. i 

La un moment dat, şoferul băgă mîna în buzunar şi de- 
puse în mîna întinsă a portarului nostru un obiect întune- 
cat. Nu puteam zări de sus ce era, dar îmi făcu impresia 
că ar fi ceva ca un metal oxidat. 

M-am retras de la fereastră și m-am dus pînă în capătul: 
opus al camerei. 

Ce putea fi oare? Vreun revolver? 

M-am întins pe fotoliu, lăsîndu-mă din nou cuprinsă 
de furie. N-am început oare să am vedenii? S-ar prea 
putea ca acea stare de spaimă nervoasă, despre care abia 
vorbisem, să-mi provoace aceste plăsmuiri? Poate aşa- 
zisul revolver ra pur şi simplu o conservă sau tutun 
străin? 

Femeie, stăpinește-te, căci altfel ajungi la spital! 

Da... femeie... Pină acum mi se părea că sînt un om 
independent, autonom, capabil să facă faţă indiferent că- 
rei situaţii pe baza propriei inteligenţe şi forțe, iar acum? 

Acum, Justyna, trebuie să fii sinceră și să recunoști că 
îți lipseşte așa-numitul „sprijin bărbătesc“, că simţi ne- 
voia de solicitudine. Căci nu poţi acorda atenţie cîtorva 
frînturi de cuvinte, aruncate la despărțire, printre altele, 
de „Oacheşt: „şi vă rog să nu vă temeți — vă vom 
ocroti... “, 

Oh, de ce nu este aici Robert... 


După cină toată societatea s-a adunat în sala de lec- 
tură. Aceasta este o cameră spațioasă, amenajată în spa- 
tele sufrageriei, frumos şi bogat mobilată, cu o mică bi- 
bliotecă, cîteva măsuţe de bridge şi o pianină. 

Familia Deresz s-a aşezat să joace cu Ulmer şi Lukasz. 
Mi s-a propus locul 5 dar le-am mulțumit, deoarece sim- 
ţeam că nu voi putea să-mi concentrez suficient atenţia 
asupra regulilor jocului. 

Domnişoara Zak s-a aşezat la pian şi începu să cînte 
în surdină o melodie oarecare în timp ce Sudra, îmbră- 
cat ca de obicei în costumul lui închis, se aşeză cu un 

maldăr de ziare lingă lampa din colț. Am observat cum, 
înainte de a se aşeza în fotoliu, aruncă o privire peste 
toţi cei de față oprindu-se asupra mea. M-am prefăcut 
că nu mă uit spre el, cu toate acestea am reuşit să ob- 
serv că are o privire pătrunzătoare şi scrutătoare care 
nu se potrivea cîtuşi de puţin cu modul lui obișnuit de 
a privi: distrat de parcă ar fi fost mirat de tot ce se pe- 
‘trece în jur. 

După un moment își lăsă capul în jos, ascunzîndu-se 
în spatele unui ziar, iar eu încercam să mă dumiresc ce 
putea să însemne privirea lui. 

Începusem să mă orientez destul de bine în modul lui 
de a fi încît puteam să-mi dau seama că reacţiile acestui 
ðm sînt curioase, Strîmbarea buzelor care normal aş fi 
interpretat-o ca o expresie a durerii sau supărării, la 
domnul Sudra trebuia luată ca un zîmbet care trăda sim- 
patia sau mulţumirea. Privirea îngîndurată însemna că 
nu se gîndeşte la nimic concret iar expresia distrată din 
contra, că se gîndeşte foarte profund la ceva. De aceea, 
sensul acestei priviri scrutătoare puteam să-l interpretez 
cum vream: tot aşa de bine că în momentul respectiv îl 
doare vreo măsea sau că modul cum cînta la pian dom- 
nișoara Zak melodia respectivă, l-a făcut să cadă pe gîn- 
duri. 

De ce revin mereu la omul acesta? Dealtiel, destul de 
ciudată este atitudinea mea faţă de el. În prezent, îl 
bănuiesc nu mai puțin decit pe ceilalți din jurul meu, 
cu toate că, trebuie s-o recunosc, această bănuială este 
puternic atenuată de două sentimente suplimentare. Unul 
din ele este senzația, cu nimic justificată, că el îmi este 
o bună şi veche cunoştinţă, iar al doilea un uşor dispreţ 
care mă întovărășşeşte intotdeauna cind mă gindesc la 
persoana lui. 

Cu siguranţă aceasta se întîmplă deoarece el este sin- 
gurul de care nu mă tem, în fond, prea mult. Este atit 
de caraghios cu timiditatea lui excesivă! 

Îmi reamintesc acum, cînd descriu această seară atît de 
puţin interesantă (cu tot incidentul care a avut loc) că, 
atunci, stind într-un fotoliu lîngă Wojski, care tot îmi 
spunea ceva, mi-a trecut prin cap ideea că nu am nici 
un fel de motive să bănuiesc pe cineva, din cei prezenţi 

în vilă. Toţi cei de faţă, pe care i-am găsit aici, nu pu- 
teau să reprezinte un pericol pentru mine, căci am sosit 
aici în urma lor. 

Furată de acest gînd, un altul și mai obsedant mi-a 
venit în minte, care mă urmărea ca o fantomă din clipa 
cînd am înţeles de ce a murit tatăl meu... E indiferent 
dacă asasinul va veni aici după mine sau se află deja la 
faţa locului deoarece, fără îndoială, că următoarea lavi- 
tură va fi îndreptată asupra mea. Altfel, cealaltă crimă 

„ perfidă și care n-a lăsat nici o urmă, nu ar fi avut 
sens... Voi reuşi oare să mă feresc de el? 

— Nici nu auziţi ce vă spun! — mă făcu să tresar 
brusc, vocea lui Wojski. 

Avea dreptate. Mă simțeam de parcă m-aş fi trezit 
dintr-o amorțeală. Din nou auzeam muzica, vocile celor 
care jucau bridge şi mi-am dat seama că vecinul meu 
‘într-adevăr îmi spusese ceva. 

Îşi aplecase asupra mea faţa prelungă și puternic bron- 
zată şi mi se uita în ochi. 

— Ce este cu dumneavoastră, domnişoară Juto? Fetiţa 
se simte rău? îşi termină întrebarea cu vocea şoptită în 
care sé făceau simţite accente destul de tipice. 

— Scuzaţi-mă vă rog — am încercat eu să mă dezvino- 
vățesc arborînd un zîmbet de rigoare — cu siguranță că 
din cauza căldurii prea puternice. Am avut pur și simplu 
o ameţeală... 

— Vă este mai bine acum?... Am simţit cum şi-a pus 
mina peste palma mea care se odihnea pe braţul foto- 
liului. 

— Îmi este mai bine. Mi-am retras mîna însă nu 
mi-am deslipit privirea din ochii lui întunecaţi ce-mi stă- 
teau în faţă. 

— Ah, ce buze minunate... — adăugă încet, — De ce 
nu sîntem acum singuri? 

Am zîmbit cu încăpăţinare. 

— Mă tem că aţi fi fost deziluzionat... 

— Două pici... se auzi vocea stridentă și agresivă a 
lui Deresz. 

— Două fără atu! îi replică Ulmer pe un ton amuzat. 
Privi în direcţia lui Sudra și-a domnişoarei Zak. Dom- 
nul referent, scuzaţi, referent principal, stătea cu capul 

aplecat scufundat în lectură, în schimb domnişoara Zak 
încetase să mai cînte. Ochii ei puţin oblici, tătărăşti, erau 
îndreptaţi spre noi, iar buzele groase schițau un suris iro- 
nic. Cînd şi-a dat seama că mă uit spre ea mi-a făcut 
ștrengăreşte cu ochiul. 

— Trei caro! licită Nata Deresz. 

Îmi mutai privirea spre ea.: 

În lumina aplicei sub care se afla, părul ei roșcat că- 
pătase culoarea unei flăcări aurii. Își ţinea cărțile desfă- 
cute în mînă iar trăsăturile feţei îi erau schimonosite de 
o grimasă de neînțeles pentru mine. Lumina care cădea 
de sus lăsa pe faţa ei frumoasă pete întunecoase din cau- 
za cărora îmi părea a fi o mască din lemn. 

Abia cînd i-am întîlnit privirea am înţeles ce însemna 
acea grimașă. În ea clocotea mînia. 

— Nata, fii amabilă, te rog, şi ieşi cu cărțile pe masă! 
o apostrofă Deresz, iar femeia îşi lăsă privirea pe cărţile 
din mină. 

— Aveţi de gind să staţi mult la mare? Din nou se 
făcu auzită vocea lui Wojski şi reuşii să-i răspund rela- 
tiv placidă la întrebare prin întrebare: 

— Dar de ce vă interesează? 

— Vreţi să mă provocaţi să vă fac confidențe? 

— De unde pină unde vă interesează persoana mea? 

— Vă uimeşte? Cred că nu sînt primul care vă spune 
că sînteţi o fată înnebunitoare! Aveţi o putere de atrac- 
ție nemaipomenită! 

— Mi-aţi spus doar că nu sînteţi specialist în compli- 
mente subtile. 

Interlocutorul meu zîmbi. 

— Ei şi ce! Mă străduiesc şi eu să fiu în pas cu lu- 
mea! În afară de asta vă aduc la cunoștință că n-am 
primit răspunsul la întrebarea mea! 

— Dar cartea aia de cupă ce e?!!! De ce nu ai jucat-o, 
se auzi brusc strigătul plin de miînie al avocatului De- 
resz. Cap sec! Aţi mai pomenit așa ceva?!! spumegă De- 
resz mai departe. di af 

Nata Deresz se smulse de pe scaun. 

— Jucaţi mai departe fără mine! Triînti cărţile pe 
masă. - 

— Doamnă Nata, nu merită să vă supăraţi! Vă ru- 
găm, jucaţi mai departe! încercă Ulmer s-o liniştească. 

Nata se opri în mijlocul camerei, întorcîndu-și capul 
spre el. 

— Vă mulţumesc foarte mult! Mai bine liniștiţi-l pe so- 
tul meu! 

După care, cu spriîncenele încruntate şi ochii plini de 
mînie, își plimbă privirea spre mine şi ieşi din cameră. 

Tăcerea stînjenitoare a fost spartă de Lukasz, care mi 
se adresă cu o propunere: 

— Nu v-aţi lăsa acum convinsă să jucaţi un rober? 
Veţi salva situaţia căci este prea devreme ca să mer- 
gem la culcare. 

Am fost de acord, vrind astfel să închei alaa cu 
Wojski. Avocatul împărți cărțile cu o reală satisfacție, 
Wojski se ridică odată cu mine și se apropie de masă. 

— Poate vreţi să fiţi al cincilea? îl întrebă Ulmer. 

— Nu, mulțumesc, mă duc deja. Nu mă sperie faptul că 
e încă devreme, dorm doar ca un prunc! 

— Aa, la fel ca mine! strigă Deresz. Nici nu vă închi- 
puiţi cît de bine dorm aici! Ca niciodată! 

Nu/am putut înţelege zimbetul ironic care flutură im- 
perceptibil ca un scurt reflex, pe fața lui Wojski. 

Am împărţit cărţile iar drept partener l-am cooptat pe 
Lukacz. Robgrul se prelungi destul de mult iar cînd l-am 
terminat am întrerupt jocul. M-am convins că Lukacs era 
un jucător atent şi inspirat care calcula precis. 


28 VIII 


Cînd a venit prima dată vorba despre, proiectele noas- 
tre de lucrări? Cînd şi cu cine am vorbit despre asta? 

Aceste întrebări mă frămîntau continuu în timpul an- 
chetei. Tot ceea ce mi-am adus aminte am menţionat în 
procesul verbal. Acum, cînd reconstitui din nou, în me- 
morie, acele zile, nu-mi pot reaminti ca vreodată, în afa- 
ra acelui singur caz, să fi discutat în mod public despre 
tema cercetărilor noastre. d 

„Şi tata şi eu eram conștienți de însemnătatea lucrărilor 
pe care le făceam. Făceam singuri aproape toate experi- 
ențele de laborator. Numai cîteva de o valoare secundară 

sau care necesitau un grup mai mare de cercetători, le-am 
tăcut împreună cu colegii mei de institut însă întotdeau- 
na numai fragmentate ca să nu se poată orienta nimeni 
în ceea ce privește direcţia cercetărilor. 

Tot materialul scris, însemnări, calcule şi. rezultatele 
experienţelor, îl ţineam acasă, într-un seif. Numai noi 
doi aveam acces la el și, dealtfel, nu am remarcat nici- 
odată să fi fost-mișcate de la locul lor sau să fi dispă- 
rut ceva, 

Mi s-a imputat că nu am anunţat organele competente 
despre intenţiile noastre, lucru care ne-ar fi asigurat o 
protecţie corespunzătoare. Trebuia să-l cunoşti însă pe 
tata ca să înţelegi că o asemenea declarare a lucrări- 
lor pe care intenţiona să le facă ar fi considerat-o un fel 
de angajament de realizare a lor, lucru care, avînd în 
vedere importanţa cuvîntului dat cît şi riscul întregii ex- 
perienţe — ar fi dezlănţuit asupra capului meu o adevă- 
rată furtună, dacă i-aș fi propus aşa ceva. 

Și exact cu puţin înaintea finalizării unor serii întregi 
de căutări şi încercări minuţioase, aproape în ajunul suc- 
cesului, moartea tăcută și vicleană şi-a făcut apariţia în 
casa noastră. 

Pe tata l-am găsit mort la opt şi un sfert dimineața. 
Cobora la micul dejun în sufragerie totdeauna la ora opt. 
L-am așteptat cincisprezece minute după care, mirată de 
prima lui nepunctualitate, am bătut la ușa dormitorului. 
Deoarece nu mi-a răspuns nimeni am intrat în cameră. 

Tata era întins în pat, culcat pe o parte, aşa încît în 
primul moment mi-a făcut impresia că mai doarme. Cu 
toate acestea, ora neobişnuită pentru somn cît şi braţul 
care îi atirna nenatural peste marginea patului m-au fă- 
cut să mă gindesc, într-o clipă, că s-a întîmplat ceva rău. 
Am alergat la el şi de la prima atingere mi-am dat sea- 
ma că nu trăieşte. 

Plină de disperare, cu gîndurile împrăștiate, am fugit 
la telefon. Am fost prevenită să nu ating nimic în locul 
unde am găsit cadavrul şi mi s-a promis că vor sosi 
imediat. După aceea m-am dus în bucătărie să-i spun Sa- 
Jomeii despre această nenorocire. A avut un atac de cord 
şi, în timp ce mă învîrteam în jurul ei, se auzi zbirnîi- 
tul lung şi insistent al soneriei. 

Erau patru. Trei în civil şi un ofițer în uniformă. După 
ce ne-am salutat, i-am condus în dormitorul tatălui. 

— Nu ați atins nimic? mi se adresă ofițerul care avea 
gradul de căpitan. . 3 

— Nu. Dealtfel, din clipa în care v-am telefonat şi 
pînă ce ați venit, m-am ocupat de liniștirea menajerei 
noastre. 

Unul din cei sosiți, un tînăr, se apropie de cadavru. 


~ Luă pulsul, ridică o pleoapă, după care se aplecă asupra 


feţei mortului. 

— Ei, ce e, doctore? îl întrebă ofițerul. 

— E mort — constată, întorcîndu-se spre noi. Dar... 
ezită un moment — am bănuiala că s-ar fi otrăvit cu 
cianură. 

— Otrăvit?! am strigat eu. 

— Din cele declarate rezultă că este tatăl dumnea- 
voastră — mi se adresă ofiţerul. 

— Da. 

— Unde a lucrat? 

— A fost profesor de chimie la Politehnică. 

— Iar dumneavoastră? 

— Și eu sînt chimistă. Eram asistenta lui. 

— Vă rog să vă uitaţi cu atenţie prin cameră și să 
constataţi dacă este totul la locul lui sau dacă nu lipsește 
cumva, ceva. 

Imediat mi-au venit în minte notițele noastre. Le ți- 
neam în casa de fier iar aceasta se afla în cabinetul tatei. 
Conform însă indicaţiei, m-am uitat cu atenţie 'prin ca- 
meră. Patul se afla în mijlocul încăperii cu căpătiiul li- 
pit de perete. Alături, o noptieră, pe ea o lampă, o cană 
cu apă și un pahar pe jumătate plin, iar lingă pahar un 
tub cu tablete cholamid, pe care tata le avea în perma- 
nenţă la îndemînă, suferind de ficat. Se mai aflau o 
carte, scrumiera cu un muc de ţigară, portţigaretul şi 
chibriturile. 

Nu departe de pat se afla un dulap mare, demodat. În 
partea opusă, între ferestre, o masă, pe ea o lampă cu 
abajur, vreo 2—3 reviste şi o fructieră cu cîteva mere. 
Lîngă masă un fotoliu uriaș, iar apoi o comodă pentru 
lenjerie la fel de veche ca şi dulapul. Pe ea o oglindă, 
o perie, pieptene, un flacon cu apă de colonie. 

M-am întors spre bărbaţii care așteptau în tăcere. 

— Toate se află la locul lor obişnuit şi am impresia că 
nu lipseşte nimic. 

— Acum vom trece în cealaltă cameră, iar tovarăşii 
mei vor rămine aici să-şi facă misiunea. Veniţi cu noi, 
doctore, nu-i așa? Căpitanul se adresă de această dată 
tinărului care cerceta din nou cadavrul, mult mai atent 
însă de această dată. 

— Da. În principiu mi-am isprăvit treaba. Moartea a 
survenit în jurul orei două noaptea. Îmi face impresia că 
va fi necesară autopsia — se uită spre mine interogativ, 
aşteptîndu-se la un protest energic din partea mea, cu 
care era obişnuit în asemenea situaţii. 

— Înţeleg această necesitate — și am dat aprobator 
din cap. Cu atît mai mult cu cît sînt surprinsă şi zeudui- 
tă de cauza morţii presupusă de dumneavoastră. 

— Aceasta nu este decît o supoziție. Dealtfel, dum- 
neavoastră fiind chimistă, vă puteţi convinge personal. 

M-am apropiat și aplecat deasupra feţei dragi, acope- 
rită de riduri. Într-adevăr am simţit mirosul uşor de mig- 
dale abia perceptibil. 

Profitind că eram întoarsă cu spatele spre cei prezenți 
am depus pe fruntea mortului un sărut scurt. A fost ul- 
timul meu adio de la tata. De-acum rămăsesem singură. 

— Se pare că aveţi dreptate — am spus întorcîndu-mă 
spre medic. Sînt la dispoziţia dumneavoastră, domnule 
căpitan. 

Am trecut în sufragerie. Ofiţerul se aşeză în faţa mea 
Şi își scoase un carnet. 

Dimineaţa mi-am petrecut-o scriind. Cînd în cameră 
căldura începu să se facă din`ce în ce mai simțită, pă- 
trunzînd prin fereastra deschisă, mi-am pus pe mine cos- 
tumul de plajă şi halatul de baie și am pornit-o spre 
mare. ` 
* Am trecut prin coridorul pustiu şi coborind scara în 
spirală am ajuns în hol. Jos, l-am zărit pe Lukasz. Stă- 
tea în ușa deschisă spre verandă şi privea către mare. 
'Am avut impresia că era foarte absorbit de ginduri, căci 
se întoarse abia cînd eram la cîţiva paşi de el, cu o ex- 
presie de surprindere pe faţă. 

— Bună ziua! i-am spus prima. 

— Sărut mîinile, îmi răspunse, subliniindu-și cuvintele 
cu o uşoară plecăciune. Trupul scund, cu umerii laţi era 
acoperit cu un halat de baie care-i atingea apreape pă- 
mintul. 

— Priviţi marea? 

— Cam aşa ceva... 

Cobori împreună cu mine spre verandă, 

— Ve căldură nesuferită, spuse oftind, ştergîndu-și 


" fața cu batista. 


Mergeam pe cărarea ce ducea spre mare. 

— Aveţi de gînd să staţi mult aici, doamnă? 

— L-am privit. De ce oare pe toţi îi interesează pro- 
blema asta? 

Nu se uita spre mine, mergea cu capul plecat. Îi ve- 
deam din profil conturul fălcii puternice, aş putea spu- 
ne chiar brutale şi nasul drept şi scurt. Buzele subţiri îi 
erau strînse. 

— De ce întrebaţi? Am hotărit să merg şi eu pe ace- 
laşi șablon. 

Ridică capul, mă privi din cap pînă în picioare după 
care îmi răspunse puţin înţepat: 

— N-am avut nici un fel de intenţii ascunse, stimată 
doamnă. A fost doar o formă de interes amabil din par- 
tea mea şi nimic mai mult... încheie accentuînd pe ul- 
timele cuvinte. i 

Am zîmbit. 

—- Trebuie să vă trădez secretul acestei neincrederi pe 
care poate ați simțit-o în întrebarea mea. O aud pentru 
a doua oară într-o formă aproape identică! Ieri, de pildă, 
domnul Wojski m-a întrebat acelaşi lucru. 

Lukasz zîmbi uşor. 

— Nu trebuie să vă mirați de asta... 

Absorbită fiind de bănuielile mele n-am înţeles cum 
trebuie din primul moment, sensul acestor vorbe. De 
aceea, surprinsă, am replicat rapid: 

— De ce? 

— Cum, de ce? Vocea lui trăda din nou o anumită re- 
zervă. Vă miraţi că treziţi interesul bărbaţilor? 

— Aha, la asta vă gîndeaţi! i 

— Dar la ce altceva? Făcu un semn imperceptibil din 
mînă, după care adăugă: Şi ce i-ați răspuns? 

— La fel ca şi dumneavoastră. Prin întrebare la între- 
bare. 

— Și el? 

Giîndindu-mă de ce l-ar interesa pe Lukasz discuţia. 
mea cu Wojski i-am spus adevărul: 

— M-a acuzat că-l provoc să facă mărturisiri. 

— Ooo... înţeleg... A lăsat să se înţeleagă că hre ce 
mărturisi. 

Se părea că domnul Lukasz nu era așa de îngust la 
minte. După partida de bridge de ieri am început să mă 
îndoiesc că toate părerile Madei despre el ar fi juste. 

“— Nu-l prea agreaţi pe Wojski. Îl cunoaşteţi mai bine? 

— Am avut ocazia să-l cunosc, răspunse scurt. 

— Ce îel de om e? 

Privirea cercetătoare a lui Lukasz se fixă din nou pe 
chipul meu, 

— Vă interesează? 

— Cîtuşi de puţin! am negat eu în grabă. Trebuie că 
a simţit sinceritatea din vocea mea, căci mi-a răspuns 
cu un accent prietenesc, 

— Perfect. În orice caz nu vă strică dacă am să vă 
sfătuiesc, cu toate acestea să fiți foarte atentă. Nu este 
genul de om în care poţi avea încredere . 

N-am mai avut prilejul să pun şi alte întrebări dom- 
nului Lukasz, căci ajunseserăm deja pe plajă unde ne-am 
întîlnit cu toate cunoştinţele. Erau acolo familia Deresz, 
Mada, domnişoara Zak,.Ulmer şi Wojski. 

M-am aşezat alături de Mada şi am început să mă ung 
cu cremă. Lukasz şi-a scos halatul, l-a întins încet şi cu 
grijă pe nisip, după care s-a aşezat cu demnitate pe el. 

Deresz stătea întins cu fața acoperită cu un ziar, ală- 
turi se'afla Nata, iar lîngă ea Wojski. Domnișoara Zak 
şi Ulmer stăteau puţin mai departe. 

— De ce aşa tirziu? mă întrebă Wojski. 

— Nu trebuie să pui asemenea întrebări unei femei, . 
i-am răspuns eu îndărătnică. 

— Asta nu-i întrebare. Este numai o mărturisire a 
nerăbdării trăite, iar femeile apreciază la cuvenita lor 
valoare declaraţiile .. . 

— Dacă sînt făcute la adresa care trebuie — mormăi 


-Nata, care era întinsă alături. 


— Părerile domnului Wojski sînt însă, din acest punct 
de vedere, competente — se amestecă "Lukasz. 

— Vă mulțumesc pentru sprijin! îi răspunse cu un 
zîmbet Wojski, deşi am zărit o uşoară scînteie care pentru 
un moment i s-a aprins în ochi. 

— N-aveţi pentru ce — replică liniştit Lukasz, după 
care adăugă: Nu vă sfătuiesc să vă bazaţi prea mult pe 
mine! Am unele rezerve în ceea ce “privește faptele 
dumneavoastră . 

— Le cunoaşteţi oare atit de bine? În întrebare se 
simţea clar iritarea. 

— Dumneavoastră ce părere aveți.. 

Lukasz se întoarse și se întinse pe halat ca și cum ar 
fi vrut să dea de înţeles că apreciază subiectul ca 
epuizat. 

— Începe să-mi sporească din ce în ce mai mult res- 
pectul faţă de persoana dvs., replică ironic Wojski... 
Dacă-i cunoaşteţi tot atit de bine şi pe ceilalţi, ei că 
acest respect va fi general. y 

Lukasz nu dădu nici un răspuns, iar discuția şi-a pier- 
dut specificul înțepăturilor personale. După un timp însă 
una din observațiile făcute de Wojski, dădu naștere la o 
nouă controversă. De această dată, eu eram obiectul 
atacului. 

La propunerea de a se face baie, lansată de domni- 
șoara Zak, Wojski adăugă imediat: : z 

— Da, dar -cù condiția ca una din doamne să mă ia 
sub aripa sa ocrotitoare! După cum cunoaşteţi eu nu ştiu 
să înot... 

Nata Deresz mi se adresă cu un zimbet amabil. 

— Dumneavoastră, ştiţi? 

— Desigur, ba chiar, se pare destul de bine 

— Uite că aveţi un înger ocrotitor! 

Am tăcat, prefăcîndu-mă că nu înţeleg provocarea, 
deși clocoteam de furie. 

— Să dăm oare crezare norocului? Wojski își întovă- 
răşi întrebarea cu o privire amuzată. 

— Dacă o să am chef, voi avea grijă de dumnea- 
voastră. Chiar și numai pentru a face o plăcere doamnei 

Deresz — i-am răspuns tot cu un surîs. Deocamdată nu 
vreau să intru în apă. 

Prima bănuială apărută în urma serii anterioare s-a 
confirmat. Nata Deresz se interesa îndeaproape de 
Wojski. Se părea însă că în ceea ce-l priveşte ar fi 
schimbat cu plăcere obiectul flirtului. 

— Vedeţi — se adresă în glumă Natei — m-aţi expus 
la un refuz! j 

— N-a fost refuz! Trebuie aşteptată însă clipa feri- 
cirii. 

— Pentru că înainte de desert trebuie terminată frip- 
tura, chiar dacă este puțin cam tare... am completat, 
zimbind. 

Privirea care mi-a aruncat-o Nata nu mai lăsa nici o 
îndoială în privinţa sentimentelor care o stăpineau. 

— O, muieri... muieri... se auzi de sub ziar vocea 
lui Deresz. În același moment o umbră îmi acoperi soa- 
rele. M-am întors şi l-am zărit pe Sudra. 

Omul acesta avea un dar special de a-mi provoca sur- 
prize. Dacă în timpul primei întilniri m-a uimit îmbră- 
cămintea lui, în prezent mirarea mea se datora nu lip- 
sei acesteia, ci celor dezvăluite de această lipsă. 

Mi-l imaginasem pe domnul Sudra ca pe un omuleţ 
slăbănog cu pielea albă aidoma cu cei pe care medicii sau 
comisiile de recrutare au norocul să-i vadă deseori. În 
schimb, în faţa mea se afla un bărbat bronzat, suplu şi 
bine făcut, cu muşchi fără exagerare frumos conturați, 
care la fiecare mişcare îi alergau pe sub piele trădind 
condiţie fizică şi forță. Din nou un contrast surprinzător 
— de ce atunci stringerea lui de mînă era atit de fără vi- 
goare și slabă? y 

Sub influența șocului, am sărit în picioare. 

— Domnule Sudra! Haideţi în apă! Vă învăţ să îno- 
taţi! 2 

— Eu... hm... hm... cunosce puţin... 

— Atunci e perfect! Mada, vii cu noi? 

— Nu! Duceți-vă singuri! 

Domnişoara Zàk şi Ulmer ni se alăturară. Fugeam spre 
mare trăgindu-l pe Sudra de mînă. După un moment am 
început să împroșcăm apa cu picioarele. 

— Oh, doamnă... domnişoară Juta... Mai încet... mă 
înăbuş ... inima! 

— Nu se întîmplă nimic! 

M-am aruncat spre valul care se apropia. 

— Intraţi cu mine? 

— Dacă pu mergeţi prea departe... căci... nu am mai 
auzit sfîrşitul frazei; iar cînd m-am întors după o clipă 
l-am zărit pe Sudra nu prea departe. Ulmer în schimb 
-înota, conform principiilor lui, de-a lungul malului, în 
locul în care apa-i ajungea pînă la briu, 

Am observat că Sudra, care se ţinea în apropierea mea, 
înota bine. Avea mișcările corect sincronizate, lejere şi 
mlădioase. Cu toate acestea, după 10 minute mi se adre- 
să, scuipind apa din gură. 

— Poate e suficient? Ne reîntoarcem? 

Trebuia să ţin cont de posibilitățile lui așa că, fără să 
mă mai împotrivesc, m-am întors la mal. 

„... Cum a decurs discuţia la familia Tworzni? Dacă 
s-ar putea, vă rog să relataţi cuvînt cu cuvînt...“ 

Această întrebare revenea în permanenţă tot timpul 
discuţiilor mele cu ,„Oacheşul“. 

Deoarece trebuie s-o mai redau încă o dată și în însem- 
nările mele, o voi face cît mai precis posibil ca să nu 
mai revin la această problemă. 

Domnul Tworzni a fost cel care a început să vorbească 
despre experienţele nucleare. De aici era, desigur, numai 
un pas pînă la problemele legate de radioactivitate. 

Şi-atunci a fost pusă întrebarea — Tarski a lansat-o: 

— Apropos... cum mai merg lucrările dumneavoastră 
domnule profesor? Era o concepţie foarte interesantă! 

— Care? — se interesă Tworzni. 

Tarski privi întrebător spre tata. Acesta lăsă ceşcuţa 
cu cafea din mînă şi răspunse plin de înflăcărare: 

— Folosirea unor proprietăţi radioactive ale elementu- 
lui Gamma la fabricarea unei emulsii speciale. Obiectele 
acoperite cu această emulsie nu vor putea fi fotografiate. 

— Tăticule! — spusei eu, încercînd să intervin. Aceas- 
tă problemă este încă departe de a fi rezolvată, pentru 
a putea vorbi despre ea! 

Tata mă privi pe deasupra ochelarilor şi se răsti la 


- mine în glumă: 

— Linişte, mucoaso! Nu stăm chiar aşa de rău! 

— Nu înţeleg — spuse Robert — de ce nu pot fi foto- 
grafiate? 

— Deoarece emulsia sau vopseaua cum vrei să-i zici, 
care le acoperă are proprietăți radioactive, nedăunătoare 
pentru mediul înconjurător care distrug însă pelicula fo- 
togratică. Dacă, de pildă, am vrea să fotografiem inte- 
riorul acestei camere, iar obiectivul va cuprinde și cutia 
de chibrituri ce se află aici şi care e acoperită cu emul- 
sia mea, atunci toată fotografia nu va fi bună de nimic 
deoarece pe clișeu va fi doar o pată mare neagră. 

— Nemaipomenit de interesant! Dar ce- importanţă 
practică are? întrebă Mada. 

— Colosal! strigă plin de încântare Robert. Din mo- 
mentul în care va fi folosită această emulsie, toate zbo- 
rurile de, recunoaștere vor fi lipsite de orice sens! 

— Desigur! Este suficient să acoperi cu ea citeva mici 
obiecte pe teren, cum ar fi, de pildă, pietrele de kilo- 
metraj, stîlpi de susținere ai gardurilor sau vîrful coșu- 
rilor de fabrică ca întreg terenul să nu mai poată fi foto- 
grafiat, distanța nejucind aiei nici un rol. Radioactivita- 
tea va ajunge împreună cu imaginea obiectului, chiar da- 
că acesta și-a pierdut deja caracterul distinctiv al contu- 
rului. 

— Credeţi, domnule profesor, că această emulsie va 
putea fi produsă în condiţii industriale? întrebă Tarski. 
_ — E prea devreme ca să vorbim despre asta — protes- 
tă tata. Sîntem în prezent abia în faza de finalizare a 
lucrărilor de rezolvare a problemei însăși! Și, vă este 
cunoscut doar, domnule coleg, că poţi să te împotmoleşti 
chiar și la un pas de succes! Așa că, de ce să vorbim de 
pe acum despre elaborarea metodei de producţie indus- 
trială! 

Temindu-mă că va trece acum la explicaţii referitoare 
la problemele legate de producţie, subiect care ar fi ne- 
cesitat mai puţină discreţie, m-am ridicat de la masă, 

Ajunge cu asta! Vă propun să terminăm „turul“! Din 
fericire propunerea „a prins“ şi toţi s-au mișcat din loc. 

Deci, iniţiatorul discuţiei a fost Tarski. Rămîne numai 
sà lămurese dacă această iniţiativă a fost involuntară sau 
intenționată. Dar asta nu mai intră deja în sfera compe- 

tenței mele, cît şi problema dacă într-adevăr această 
discuție a fost cauza întimplărilor ulterioare. Cred însă, 
mai mult ca sigur, că așa a fost, Oricum cauza morţii 

lui tata — lucru de care sînt profund convinsă s-a dato- 
rat cercetărilor pe care le făcea. 

Am folosit pluralul referindu-mă la „întimplările ulte- 
rioare“, deoarece moartea tatălui a fost precedată de un 
eveniment care ar fi trebuit să ne neliniştească mult mai 
mult decît cele întimplate. 

Mă gîndesc la spargerea sau mai curînd încercarea de 
spargere a casei de fier a tatii în care erau păstrate in- 
semnările legate de cercetările noastre. Spargerea ar fi 
putut să însemne pentru noi o pierdere irecuperabilă, 
dacă nu ar fi intervenit un concurs fericit de împrejurări. 
Ne întorceam cu tata acasă mai devreme decit prevăzu- 
sem inițial. Aceasta ne-a permis să-l prindem aproape 
pe hoţ la fața locului. Îşi pregătise însă din timp dru- 
mul de retragere, lăsînd fereastra de la cabinet deschisă. 
Cînd a auzit ușa deschizindu-se a mai avut încă timp 
să-și adune toate sculele. Cind am auzit aceste zgomote 
suspecte în spatele uşii, eu am pătruns repede în cabinet 
apucînd să mai zăresc încă, în raza de lumină ce venea 
din hol, spatele intrusului care tocmai sărea pe fereastră. 

Cineva, deci, a hotărît iniţial să fure rezultatul muncii 
noastre, iar cînd această probă nu i-a reuşit a trecut la 
măsuri criminale, hotărît fiind să nu ne permită să is- 
prăvim cercetările. Este deci evident că va urma o a doua 
tentativă de omor, de astă dată asupra mea, ca cea de-a 
doua și ultima persoană capabilă să ducă la bun sfîrşit 
lucrările legate de descoperire. Altfel, prima crimă nu 
ar fi adus nici un folos ucigașului, 

Din discuţiile purtate cu „,Oacheșul“ mi-am dat sea- 
ma că şi el este pe deplin conştient de această evoluţie 
a evenimentelor. Adversarul nostru are însă o sarcină 
cu mult mai grea. Cu siguranţă că şi el își dă seama că 
viitoarea lui victimă ştie despre pericolul care o amenin- 
tă. Trebuie să aibă, deci, în vedere că vor fi luate unele 
măsuri preventive şi că acum nu va putea să se bazeze 
pe elementul surpriză ... Are însă avantajul pe care i-l 
dă atacul, adică ponte să-şi aleagă în voie mijloacele, 
timpul și locul. 

Citisem nu o dată despre luptele care se dau între ser- 
viciile de informaţii și contrainformaţii ale diferitelor 
ţări. Dar niciodată nu mi-am închipuit că unul din obiec- 
tivele acestei lupte va putea deveni pielea mea.. 

În ceea ce priveşte ocrotirea ei, adică cine o păzeşte, 
reprezintă pentru mine o problemă la fel de absorbantă 
ca şi cea legată de cine o pîndeşte. Mi s-a spus că aici 


„Voi avea o pază corespunzătoare — o „gardă“ cum se 


pare că denumesc ei aceasta. Cine este însă? Care din 
oamenii care mă înconjoară răspunde pentru viața mea? 
Înţeleg că nu poate fi vorba de un detaşament de miliţie, 
dar e foarte greu să-ţi păstrezi liniştea dacă totul depinde 
numai de un anumit om, de vigilenţa, rutina, inteligența 
şi isteţimea lui. Este o strajă mult prea fragilă. 

Trebuie deci să mă apăr singură, Dar ce să fac, ce 
mijloace de precauţiune trebuje să iau? Sinceră să fiu nu 
mă simt în puteri să fac față acestei situaţii. Lovitura 
va cădea probabil pe negîndite şi în momentul în care 
mă voi aștepta cel mai puţin la ea. Nu am experienţă, nu 
am idee ce trebuie să fac, cum să mă comport? 

Nu-mi este permis, în orice caz, să-mi pierd liniștea 
asta este sigur, trebuie să mă stăpinesc, să-mi ţin în friu 
nervii... Nu va fi însă atît de simplu. 

În permanenţă îmi vine în gind aceeaşi şi aceeași în- 
trebare: care din persoanele care mă înconjoară va fi uci- 
gașul meu? Oare, într-adevăr, trebuie să fie omul care 
va veni aici în urma mea? Această supoziţie ar fi unica 
scînteie în ceata care mă înconjoară. Cît de sigură poate 
fi aceasta? 

Azi după-amiază am stat în cameră scriindu-mi în- 
semnările. La un moment dat am întrerupt lucrul. Con- 
centrarea gindurilor, datorită scrisului, a slăbit şi rămă- 
sesem cu privirea aţintită la orizontul argintiu-cenuşiu, 
lăsîndu-mă cuprinsă de lîncezeala pe care mi-o dădea căl- 
dura ce pătrundea prin fereastră. 

La un moment dat am auzit pe coridor un zgomot ușor 
de paşi, care parcă se furișau. Mi-am concentrat auzul. 
Pașii s-au oprit. Se auzea numai susurul îndepărtat şi 
monoton al mării. 

După o clipă, paşii s-au auzit din nou, de astă-dată 
însă mai tari şi mai hotăriți. Se opriseră în fața uşii mele. 

Cineva stătea de cealaltă parte şi parcă aștepta. M-am 
uitat prin cameră, căutind în prostie pe unde aş putea 
fugi. În acel moment mă aflam într-o stare psihică, care 
excludea posibilitatea de folosire a raţiunii. Mi-a venit 
ideea că, în caz de ceva, voi tipa să mă audă toată casa. 

Recunosc cu părere de rău că gîndul acesta mi s-a pă- 
rut atît de salvator încît m-am simţit mult mai ușurată. 

Clanţa s-a mişcat. În clipa următoare ușa s-a deschis 
uşor şi centimetru cu centimetru începu să apară un cap. 
Prima bucată de mustață, pe care am zărit-o mi-a şi 
spus cine-mi este oaspete. În sfîrşit a apărut toată fața 
şi domnul Radike trecu pragul. Abia atunci am putut 
scoate din gît întrebarea: 

— Ce... ce doriţi? 

— Vă rog să mă iertaţi — zîmbi, înconjurînd totodată 
cu privirea toată camera... Am văzut cheia în ușă 
şi fiind liniște la dumneavoastră m-am gîndit că poate 
ați uitat s-o încuiaţi. 

— Nu, n-am uitat. În orice caz, vă mulţumesc. 

„— Nu că aş acuza pe cineva din locatari, dar întotdeau- 
na o cameră deschisă reprezintă o tentaţie... lar apoi 
noi cei de la direcţie sîntem acuzați... 

— Nu sînt deobicei distrată. Cînd ies, întotdeauna în- 
cui ușa. 

— Foarte bine, doamnă. Din nou, o privire rapidă, de 
astă-dată asupra persoanei mele... Vă rog, încă o dată, 
să mă scuzaţi că v-am deranjat... 

Domnul Radtke se îndreptă spre uşă. 

— Un moment vă rog, domnule! L-am oprit deoarece 
mi-a venit o idee. 
` — Cu ce vă pot fi de folos? E 

— Am o rugăminte. Aş vrea să văd lista persoanelor 
din cartea dumneavoastră de imobil. 

— De ce? mă întrebă uimit. 


— Caut adresa particulară a unuia din domni — l-am 
minţit, zimbindu-i cu înțeles. Nu se cade să-l întreb 
direct. r 


— Hm... De data asta domnul Radtke nu se mai uită 
la mine. Privirea lui se îndreptă spre fereastra deschi- 
să... A cui, vă rog, doamnă? 

— Bine... i-am răspuns cu un ton resemnat, prefăcin- 
du-mă că nu vreau să trădez obiectul interesului meu. 
— Dacă nu se poate... j 

— În principiu nu este voie... dar dacă vă interesează 
atît de mult... 

— Desigur, mă interesează. 

Mi-am luat geanta şi am scos din ea douăzeci de zloți. 

— Vă sînt foarte recunoscătoare... i-am spus, înmi- 


- nîndu-i bancnota. 


Portarul își ridică mîinile în sus în semn de protest, 

— Nu, nu! Dacă tot trebuie să calc ordinele măcar s-o 
fac din politeţe! Nu iau nici un fei de bani de la dum- 
neavoastră! 

— Vă foarte mulţumesc, domnule Radtke. Nu insist. 
Cînd pot să cobor la dumneavoastră? 

— Cel mai bine ar fi mîine, înaintea micului dejun. 
Căutaţi-mă dimineaţa. Am să vă dau cartea şi, vă rog, 
să căutaţi în ea ce vă interesează. 

Se înclină şi ieşi închiziînd ușa după el cu anumită 


grijă. s 
Am rămas singură cuprinsă de îndoială ...,Vă rog să 
căutați în ea ce vă interesează ... „Deci Radtke mi-a dat 


de înțeles că nu crede în explicațiile pe care i le-am pre-. 
zentat. Cu toate acestea, a fost de acord să-mi dea car- 
tea. Oare numai ca să se convingă despre ce e vorba în 
realitate? 

A mai spus niște vorbe, mult mai surprinzătoare şi 
ciudate. Ce însemna „nu iau nici un fel de bani de ła 
dumneavoastră“. Deci, de la altcineva eventual da, dar 
de la mine nu... 

Înseamnă ceva. Dar ce? În cuvintele astea se află un 
sens ascuns. Care? Să fie de dispreţ? Sau o anumită ex- 
presie de colegialitate, o aluzie la rolul de apărător? Sau 
numai etica tipică a asasinului? Superstiţia lui? i 

Am renunţat pînă la urmă să mai aleg vreuna din 
aceste variante. Nu mai avea nici un sens să despic fi- 
rul de păr în patru... 

În schimb, m-am hotărît să bag cheia pe dinăuntru şi, 
cu toate că era ziua-n amiaza mare, să o răsucesc de 
două ori. Emoţiile trăite nu erau din cele mai plăcute. 
Am deschis întîi uşa şi m-am uitat pe coridor. Era pus- 

tiu şi cufundat in semiîntuneric. Această semiobscuritate 
era străpunsă de fişia de lumină din camera mea ce se 
întindea pe duşumea și peretele opus. În raza aceasta de 
lumină, lîngă stinghia ce înconjura de jur-împrejur par- 
tea de jos a peretelui am zărit un obiect mic, strălucitor. 
Curioasă, m-am aplecat și-am ridicat o sticluţă plină 
P cu pastile albe. Pe ea era o etichetă cu inscripția „Pha- 
nodorm“. 
` M-am retras în cameră, închizînd "uşa cu cheia. „Pha- 
nodorm“-ul este un somnifer. Cine l-a pierdut în acest 
j loc, chiar lingă camera mea? Să fie domnul Radtke? Nu 
prea arăta a om care folosea somnifere. Cînd tineam sti- 
cluța aceasta în mină şi o priveam cu gîndurile concen- 
trate, mi-au venit deodată în minte niște amintiri, ceva 
foarte nebulos, o imagine neclară cum ar fi, de pildă, si- 
lueta unui om stind pe marginea şoselei, văzută din mer- 
sul rapid al mașinii. A pătruns şi a dispărut ștergindu-se 
din memorie. Scriind aceste cuvinte caut imaginea pier- 
dută. Este însă un efort zadarnic şi de aceea atît de iri- 
tant. S 

Încă o enigmă? De ce oare, la naiba, în toate caut nu- 
mai lucruri legate de persoana mea? Este oare într-ade- 
văr o enigmă? În condiții normale nici n-aş fi băgat în 
seamă întîmplări atît de banale cum a fost vizita porta- 
rului sau găsirea acestei mici sticluțe pierdute! În pre- 
zent însă, îmi pun în permanență aceeaşi întrebare: „În 
ce măsură se referă asta la mine?“ Este o obsesie care 
începe să capete trăsături maniace. 

Deci, sticluța a pierdut-o Radtke sau nu? Poate este 
numai un concurs de împrejurări că am găsit-o exact 
după ce a fost el la mine? Poate a pierdut-o cu totul 
altcineva? 

Trebuie însă să elucidez această problemă pentru că nu 
văd de ce Radtke ar avea nevoie de somnifere, chiar dacă 
ar avea gînduri dușmănoase faţă de mine. 

La o oră după aceste evenimente a sosit camionul cu 
“aprovizionarea și cu poşta. Printre scrisori era şi una 
adresată mie. Îmi scria Robert. 

„Iubita mea Justyna, 


Sint regele vulpoilor, profesorul șerpilor, padişahul a 
tot ce este viclean și şiret! Am reușit „s-o duc“ pe cinsti- 
ta Salomea şi de aici ştiu unde te afli! Să nu te superi 
pe draga de Sali, mai curînd admiră-mi iscusința! Mij- 
loacele cele mai simple se dovedesc a fi cele mai eficace 
— i-am spus, deci, că ţi-ai închis din greșeală biroul de 
la Institut şi ai luat cheia. Dacă nu vor primi rapid ma- 
teriale închise acolo. eşti ameninţată să fii trasă pe roată. 
Această perspectivă a dat-o gata complet — aşa că pot 
să-ţi adresez rugămintea de a-mi permite să constat dacă 
nu cumva culoarea ochilor tăi a suferit de pe urma soa- 
relui, care, după cît se pare, străluceşte cu intensitate pe 
litoral. 

Dragă Jutko! (Nu da din umeri). Sper că nu vei res- 
pinge rugămintea vasalului tău supus și nu-l vei obliga 
să recurgă la fapte de insubordonare — şi fii de acord 
ca să vină lingă tine imediat, cît mai repede, lucru pe. ca- 
re-l dorește foarte 

foarte 
foarte mult 
Robert 
P.S. Te implor — telegrafiază-mi“ 


Această scrisoare, atît de specifică stilului în care seria 
Robert, mi-a făcut plăcere. Nu că reflecta un interes vă- 
dit față de persoana mea, lucru care nu lasă indiferentă 
niciodată vreo femeie. După ce am citit-o am simțit o 
uşurare și o destindere pe care le provoacă sentimentul 
că în această lume sumbră există cineva care își mani- 
festă cordialitatea şi căldura sufletească. De aceea, cu 
toate că am fost la început neplăcut surprinsă de faptul 
că se divulgase locul unde mă aflam — îi eram recunos- 
cătoare lui Robert pentru aceste cuvinte. Venirea lui va 
şterge cel puţin sentimentul solitudinii care începea să 
mă apese din ce în ce mai mult. 

În plus, această scrisoare îmi dovedea cât de mult se 
interesează Robert de mine, lucru pe care, dealtfel, îl 
simțeam mai demult. 

Oare, pe mine, Robert mă preocupă la fel de mult? 
Este adevărat că-mi place. Deocamdată însă asta este nu- 


40 


mai un preambul la istoria pe care, poate, o va scrie via- 
ţa. În momentul de faţă, bucuria trezită de scrisoarea 
primită, rezulta mai curînd din sentimentele pe care le 
dezvăluia şi pe care le doream atît. 

Plină de bucurie am vrut să mă duc dintr-odată la te- 


` lefon şi să-i transmit telegrama. M-au cuprins însă unele 


îndoieli. 

Fac oare bine? Ordinul conspirației fusese cît se poate 
de clar. Dacă însă Robert îmi cunoaşte deja adresa? Asta 
nu schimbă nimic, iar prezenţa lui mă va ajuta să fac 
față situaţiei. În plus, această scrisoare lăsa foarte clar 
să se înţeleagă că nici nu concepe să fie refuzat. Așa că 
nu era mai înţelept să-i permit să vină, dacă şi aşa nu 
era în puterea mea să menţin interdicția? 

Toate aceste concluzii, foarte juste, aveau însă partea 
proastă că se împleteau cu dorinţa de a-i acorda permi- 


_siunea. Serveau mai mult la liniştea propriei conștiințe. 


Fie — îl chem pe Robert. Ar fi însă foarte rău dacă ar 
mai spune cuiva adresa mea. Din cauza acestei temeri 
telegrama, pe care în cele din urmă am trimis-o, suna 
astfel: 

„Flecarului îi este interzisă venirea“. 

Aerul înăbușşitor din timpul nopţii era sufocant, făcîn- 
du-ți impresia că ţi se lipește de corp. Am făcut un duş 
rece, care nu m-a liniștit decît pe moment, pe urmă fiin- 
du-mi mai rău. Cu toate că ferestrele erau larg deschise, 
nu aveam aer. Mă simţeam ca închisă într-un cuptor în- 
cins. M-am aşezat să scriu dar creionul mi se lipea de 
degete, iar rochia subţire de pe mine îmi părea un capot 
din foaie de cort. 

Freamătul valurilor, ce-mi întovărăşea în permanenţă 
meditaţiile, ajungea pînă la mine ca un murmur slab, ca 
o invitaţie discretă. În faţa ochilor imaginaţiei apăru apa 
rece şi liniștitoare ... 

În aerul sufocant din cameră, acest miraj dădu naştere 
unei tentaţii de nestăpînit. M-am hotărît să fac o plim- 
bare, de una singură, cu tot întunericul serii tirzii. 

Am trecut prin coridor, am coborit și m-am oprit pen- 
tru un moment în hol. 

Nu era nimeni. De după ușa închisă a salonului se au- 
zeau nişte voci în şoaptă. Dinspre camerele gazdelor 

ajungea pînă la mine o voce iritată de femeie. După o 
clipă mi se păru că sus aud scîrțiitul unei uşi, 

Deoarece nu vroiam să mă întîlnesc cu nimeni am por- 

` ` nit-ọ spre ieşire. 

După lumina din camere, întunericul nopții se întindea 
în fața mea ca o sticlă neagră. Abia după un moment am 
putut distinge stelele ce străluceau pe cer, iar datorită 
fişiilor de lumină ce cădeau de la ferestre, am zărit că- 
rarea care ducea spre plajă. 

Oh, ce alinare! O briză abia perceptibilă, dar învioră- 
toare venea dinspre mare! 

M-am uitat în jur. „Diana“ ardea, cu ferestrele lumi- 
nate, ca un felinar. În spatele ei, în întunericul adinc, 
străluceau luminile ,„Meduzei“ şi „Coralului“. Mai aproa- 
pe, pe partea dreaptă, clipeau eu ochi galbeni căsuțele 
satului pescăresc iar, în partea cealaltă, terasa de la 
„Neptun“ tremura în strălucirea lămpilor. Dintr-acolo se 

= făceau auzite şi sunete de muzică. 

Am pornit-o înainte, uşoară și fericită, ca un elev ce 
chiuleşte de la lecţii. 

Nu am luat-o însă pe cărarea ce ducea direct spre mal. 
Într-un anumit loc, o ramificaţie a ei o lua spre „Nep- 
tun“. Am ales acest drum ocolit pentru a prelungi plim- 
barea. 

Întinderea apei invizibile din faţa mea, acoperită de 
întunericul nopţii, se făcea simțită prin freamătul uni- 
form al valurilor. Sub cerul înstelat, noaptea părea că 
insuflă liniște, marea că murmură binevoitoare, dar oare 
nu cumva lansa şi un avertisment? 

Iar întunericul care se așternuse peste dunele de nisip, 
beznele misterioase și imobile nu ascundeau vreun pe- 
ricol? 

Cînd, în cele din urmă, „Diana“ rămăsese deja în ur- 
mă începu să mi se pară că direle de întuneric dimpre- 
jur o pornesc după mine, că ici şi colo, aleargă, că se pi- 
tesc în adinciturile de teren, sub tufele de pini pitici, că 
dispar şi apar, tăcute şi viclene... 

O, acum de pildă! Oare n-a fost cumva umbra unui om / 
ce se furişa? O siluetă aplecată? S-a strecurat şi a dispă- 
rut de parcă s-ar fi lipit de pămînt... 

Dar acolo?.. Nu este oare figura unui om ce dispare 
după virful colinei aceleia, pe care cade lumina reflec- 
tată de ferestrele de la „Neptun“? 

Simţind că imaginaţia începe s-o ia razna am hotărît 
să-mi întrerup plimbarea, pentru a-mi stăpîni nervii în- 
cordaţi. Nu după mult timp m-am apropiat de „Neptun“. 
Sunetele muzicii se auzeau clar iar vuietul mării nu mai 
acoperea melodia de dans transmisă în întunericul nop- 
ţii la radio. Pe fundalul ferestrelor luminate am zărit 
figurile perechilor ce dansau. 

Admirîndu-i pe amatorii de dans pe o astfel de zăpu- 
şeală m-am îndreptat spre mare, Cărarea mergea acum 
în jos. Sunetele muzicii începeau să se îndepărteze și să 
se estompeze din nou. După o clipă, dire cenușii, abia 
vizibile, începură să apară și să dispară pe suprafaţa în- 
tunecată a mării ce se întindea în faţa mea. Respirația 
ei umedă îmi aducea o alinare plină de desfătare. 

Am mai făcut cîțiva pași în dorința de a ajunge chiar 
pe mal cînd, brusc, în faţa mea apăru silueta unui om. Pe 
fondul cerului înstelat am distins destul de clar contu- 
rul brațelor şi al capului. Era un bărbat. 

M-am oprit nehotărită, ce să fac? S-o iau dintr-odată la 
fugă sau, mai curînd, să aştept în linişte, să nu mă fac 
cumva de rîs. Dacă îmi era duşman, fuga nu mi-ar fi 
dat nici o şansă de scăpare, deoarece omul acesta era 
prea aproape. Să ţip? 

În acel moment am auzit o voce cunoscută, 

— Dumneavoastră sînteţi, domnişoara Skoron? 

— Ce faceți aici, la această oră, domnule avocat? 

Deresz ieşi din întuneric şi se opri în fața mea. 

— Acelaşi lucru ca şi dumneavoastră — răspunse cu 
sarcasm. 

Eu am avut însă impresia că gifiia puţin. 

— Mă plimb. E o zăpuşeală că n-am mai putut rezista 
în cameră. 

— Nu demult am auzit cînd vă lăudaţi cu somnul 
minunat pe care-l aveţi! — îi spusei eu rîzind. 

— Da, dar să dormi într-un aşternut care se lipește de 
tine nu e prea plăcut. 

Stătea exact în faţa mea, sprijinit de baston. Abia îi 
puteam distinge trăsăturile feţei. 

— Nici eu n-am putut rezista în cameră, Briza mării 
e nemaipomenit de înviorătoare! 

— Și nu v-a fost frică să ieşiţi noaptea la plimbare? 

Simţeam cum mă privește cu atenţie, încercînd să stră- 
pungă întunericul cu privirea. În vocea lul am simţit un 
accent irenic. 

— De ce să mă tem? m-am prefăcut eu mirată. 

— Femeilor de obicei nu le place să se plimbe pe în- 
tuneric îmi replică cu ambiguitate. 


— Eu nu fac parte din această categorie — i-am răs- 
puns cu răceală. 
— Eee... Am observat cum a dat din mină. Văd și 


singur. Aţi ajuns atit de departe de casă. 

Îmi făcu impresia că aruncă o privire "cercetătoare de 
jur-împrejur. 

— Da, dar tocmai mă rio ceia 

Îmi pierise cheful de plimbare. Doream 'să mă aflu cît 
mai repede în lumină, să aud și să văd în jurul meu 
oameni. 

— Păcat... își cobri glasul, nu știu de ce. Tocmai vro- 
iam să propun să ne mai plimbăm puţin... Și aşa nu 
putem dormi, iar în doi o să vă simţiţi mai bine. 

— Parcă şi dumneavoastră vă întorceaţi la vilă? 

— A, nu-i nimic. M-aş mai plimba încă cu plăcere, 
Bineînţeles dacă doriţi și dumneavoastră — încheie cu o 
formulă neașteptată de politețe. 

- Mi se păru că disting în vocea lui un accent de insis- 
tență. M-am dojenit' în sinea mea pentru această nouă 
bănuială nejustificată, şi i-am replicat: 

— Vă mulţumesc foarte mult, dar cred însăcămă în- 
torc. Pînă ce ajungem la vilă va fi destul de tirziu ca să 
ne gîndim şi la somn. 

— Cum doriţi — îmi — scurt şi începurăm să 
urcăm înapoi. Am avut din nou impresia că Deresz se 
uită în jurul său. Mergeam unul lingă altul în tăcere. 

Vîrful colinei era parcă înconjurat de o aureolă. Sursa 
acesteia era vila „Neptun“. În această lumină slabă se 
zărea conturul acoperişului şi coșurilor. Totodată silueta 
tovarăşului meu apărea acum clară, ca un contur decu- 
pat din hîrtie neagră. 


44 


_——— — Boi t T Mge 


masip ba 


Se opri brusc. M-am oprit şi eu şi am zărit cum mîna 
lui Deresz intră în buzunarul interior de la haină. 

În aceeași clipă auzirăm în întuneric un zgomot de 
paşi. Cineva venea înspre noi dinspre mare. Pașii se 
opreau din cînd în cînd ca şi cum cel ce mergea as- 


“cultă ceva. 


Deresz îşi scoase mina afară din buzunar. Am zărit 
pata albă făcută de batista cu care-şi ştergea fruntea. 

— Uff... mormăi. Ce zăpuşeală... Se lasă cu sigu- 
ranţă cu furtună. 

Ca o confirmare a acestor vorbe un fulger strălucitor 
spintecă cerul. 

— Se pare că cineva vine în urma noastră — i-am spus 
cu jumătate de voce. 

— Da, aud — răspunse liniştit Deresz. Tocmai de aceea 
m-am şi oprit — adăugă. 

— Îl vedeţi? 

— Da, numai silueta. Fără îndoială că e tot un amator 
de plimbări nocturne. 

— Aveţi nişte ochi buni, domnule avocat. M-aţi re- 
cunoscut în întuneric perfect. 

— Vă găseaţi în raza luminii... făcu un semn cu bas- 
tonul înspre pensiunea nevăzută. Oho!... adăugă, nu- 


„mai cunoştinţe! Și dumneavoastră vă plimbaţi, domnule 


Ulmer?! 

Abia acum l-am recunoscut și eu pe noul venit. 

— Ce intilnire! strigă Ulmer apropiindu-se. Domni- 
şoara Skoron și domnul avocat într-o plimbare roman- 
tică! Cine s-ar fi gîndit la o asemenea pereche? 

—- Abia ne-am întîlnit — mormăi Deresz. 

— Sînteţi în încurcătură, domnule avocat! — am adău- 
gat nu fără o ușoară înțepătură. 

— Vă promit că voi fi discret! Nu voi scoate nici „pst“ 
din gură! — Ulmer rise zgomotos ca și cum noaptea și 
întunericul nu ar fi făcut nici o impresie asupra lui. 

— Dar, dumneavoastră domnule Ulmer, ce faceţi aici 
la ora asta? îi întrebă zeflemitor Deresz. 

— Poate o întîlnire ratată — adăugai eu în glumă. 

— De ce ratată, domnişoară? De unde bănuiala asta? 
Oare în vocea lui, ce ajungea prin întuneric la mine, nu 
vibra o notă de ironie? Mi-a venit în minte întrebarea 

| 
ce-ar putea fiecare din ei gîndi în momentul în care 
spuneam vorbele astea ambigui? 

— Pentru că vă reîntoarceţi singuri. 

— Asta nu dovedește nimic. În plus v-am întîlnit doar 
pe dumneavoastră... 

De astă dată nota de ironie era evidentă. Deresz îşi 
întoarse capul spre el fără să spună însă nimic. Tot restul 
drumului pînă la „Diana“ l-am străbătut schimbînd între 
noi glume. Nu mă mai simțeam singură, întunericul nu 
mai era atît de misterios şi neliniștitor. Cu toate aces- 
tea, la un moment dat am avut impresia că zăresc din 
nou o umbră furișîndu-se, lucru ce ar fi putut să fie încă 
o iluzie din cele în care a abundat seara aceasta. 

În faţa vilei se aflau citeva șezlonguri întinse. Numai 
într-unul din ele însă se afla cineva, restul erau goale. 
Am făcut încă cîţiva paşi şi am recunoscut în persoana 
întinsă pe Sudra. Cînd ne-am apropiat s-a ridicat cu 
stingăcie din şezlong şi s-a îndreptat. 

— Acum o clipă a fost pe aici soţia — se adresă lui 
Deresz. A întrebat de dumneavoastră. Era oarecum... 
hm ... neliniștită. Nu ştia unde sînteţi... 3 

— Iată şi un exemplu de grijă conjugală! adăugă rău- 
tăcios Deresz. Sint mişcat pînă la lacrimi. Noapte bună 
tuturor, mă duc s-o liniștesc, că s-a găsit obiectul preţios, 
pierdut... 

Urcă pe verandă şi dispăru în spatele ușii. Ulmer privi 
în urma lui. 

— Vulpoi bătrin ... mormăi mai mult pentru sine. 

— A fost cauza emoţiei prin care am trecut — i-am 
spus. 

— Emoţie? Dar de ce? întrebă Sudra. 

— L-am întîlnit pe neașteptate, în beznă, în timpul 
plimbării, 

— V-am considerat pină acum o femeie curajoasă — 
spuse Ulmer. De ce v-aţi temut? 

— Şi dumneavoastră, cu curajul pe care-l aveţi, cu si- 
guranţă că aţi fi fost surprins de o astfel de întîlnire, 
în singurătatea nopţii! 3 

— Nu-i frumos să rizi de alții — răspunse cu blîndeţe 
Ulmer. 

— În orice caz nu vă temeți de plimbări pe întuneric! 

— lar o aluzie? Vreți cu orice preţ să aflați ce-am fă- 
cut pe malul mării? Trebuie să vă deziluzionez — nu s-a 
petrecut nimic romantic. La fel ca ṣi voi n-am mai putut 
suporta zăpuşeala din cameră. 

— De unde ştiţi că m-am plimbat cu Deresz? 

— Pentru că v-am auzit discuţia. În timpul nopţii vo- 
cile se aud departe. Pot considera, domnule judecător, 
interogatoriul încheiat? 

Sudra stătea lingă noi ascultind discuţia. 

— Imaginaţi-vă numai — m-am întors spre el — că 
este suficient să ieși la o scurtă plimbare, şi asta în 
timpul nopţii, că te și întilnești cu doi din locatarii ace- 
leiaşi vile! Nu e caraghios? Pe urmă, în timpul intero- 
gatoriului, încep s-o scalde, care cum poate! ... 

— Mă bănuiţi că nu spun adevărul? Ulmer îşi duse 
mina dolofană la piept. Și chiar dacă ascund ceva, nu 
sînteți de părere că și inima asta e capabilă de trăiri ro- 
mantice?,, . 

— A, deci tot ceva în genul ăsta? Aştept deci să vă 
destăinuiți. Îmi menţineam în continuare tonul glumeţ în 
care Ulmer încerca să poarte discuţia. 

— Mă tem de destăinuiri şi de aceea fug! Dealtfel în- 
cepe să se răcorească şi ne paşte un guturai! Noapte 
bună, dragii mei! 

Am rămas singură cu Sudra, întinşi pe şezlonguri. Ma- 
rea respira din depărtare în ritm egal, stelele clipeau în 
spaţiul neţărmurit al cerului, era linişte şi pace. Temeri- 
le mele, bănuielile, frica crescîndă, totul dispăruse. Eram 
puțin obosită, puţin somnoroasă, dar liniştită şi parcă uşu- 
rată ca un om care a scăpat de o durere supărătoare. - 

Din nou liniște; un fulger violaceu lumină cerul în de- 
părtare. Se stinse brusc lăsînd impresia unei clipiri sem- 
nificative din ochi. 

— De ce nu vă întreţineţi cu mine? am întrerupt cu un 
ton ușor îmbufnat tăcerea prelungită. 

— N-am vrut să vă curm dispoziţia în care vă aflați — 
îmi răspunse cu jumătate de glas Sudra. Îmi făcea im- 
presia că liniştea acestei nopţi vă alină. 

Simţise perfect starea mea şi, în plus, spusese totul 
fără să se poticnească cîtuși de puţin. 

-` — Aveţi dreptate, domnule... am lăsat pentru un mo- 
ment vocea în suspensie. 

— Mă cheamă Emil. 

— ... domnule Emil. Într-adevăr, noaptea asta are o 
influenţă binefăcătoare asupra mea... 

— Trăiţi într-o stare de maximă încordare nervoasă. 
Este vizibil... 

Sudra ca întotdeauna surprinzător! Oare acest papă 
lapte era altul decit îl arăta înfățișarea? De data asta era 
ceva mai mult decît intuirea stării sufleteşti. 

— Pe ce vă bazaţi această afirmație? Contrar inten- 
ţiei, întrebarea a sunat impertinentă. 

— Căci... hm... pentru că... din nou l-am auzit pe 
Sudra cel obișnuit, poate puţin speriat... Așa mi s-a 
părut. Sînteţi foarte sensibilă şi aveţi o imaginaţie debor- 
dantă .., Aceste două trăsături sar în ochi. 

Tăcu un moment iar eu stăteam fără să scot o vorbă, 
curioasă de ce aş mai putea auzi, în continuare, de la 
acest om ciudat. 

O stea căzătoare tăie bolta cu o parabolă aurie dispă- 
rînd undeva în abisul negru. Pentru că tăcerea se prelun- 
gea m-am adresat zeflemitoare: 

— Cum de aţi ajuns la astfel de concluzie? 

Nu s-a lăsat agăţat. Începu să vorbească mai departe 
de parcă nu ar fi fost nici o pauză în cuvintele ce mi le 
spunea, 

— 'Ţineţi minte povestirea domnişoarei Zak? Dumnea- 
voastră aţi încercat să ascundeţi impresia pe care v-au 
făcut-o cele relatate. De ce? 

— Cum „de ce“? — am încercat să mă eschivez de la 
un răspuns clar. Vă interesează de ce această povestire 
m-a impresionat sau de ce am încercat să ascund această 
impresie? 

— Cel de-al doilea aspect este mai puţin important. 
Căutăm de obicei să ne ascundem gîndurile și impresiile. 
Am întrebat mai curînd de ce v-a impresionat atit de 
puternic o întîmplare banală? 

— Merită oare să ne gindim la asta? Dacă aţi afirmat 
o dată că am o imaginație debordantă, nici nu e de mi- 
rare că povestirea aceea a putut să mă exalte... 

— Hm... da... se poate... 

— Dacă tot sîntem la capitolul destăinuirilor, am să 
revin la întrebarea anterioară, la care n-am primit răs- 
puns: de ce vă interesează toate astea? 

Sudra nu mi-a răspuns imediat. Am văzut în reflexele 
luminii ce cădeau pe fereastră cum şi-a şters fruntea cu 
mina, cum şi-a trecut-o apoi peste obraji, după care și-a 
împreunat mîinile în faţă. În toate aceste gesturi vedeam 
stîngăcia lui cunoscută. Imaginea celuilalt Sudra, pe care 
o întrezărisem cu o clipă înainte, începu să se şteargă iar 
în locul lui reapăru' același omuleţ pe care-l cunoscuse- 
sem în strălucirea soarelui de după-amiază — sfios, cara- 
ghios ca un clovn de cire. 


— Pentru că, domnişoară... m-am gîndit că e puţin 
ciudat. Ca o persoană atit de tînără, şi, sincer să spun, 
atît de bine... hm... chiar foarte bine... să aibă ne- 


cazuri serioase? 
— Credeaţi că necazurile ocolesc frumuseţea? 


— Nu, nu asta am avut în gînd... Frumuseţea dă însă 
șanse să fie înlăturate, .. 


— Ah!... am ris eu. Așa ceva nu se întîmplă, cum 
spune Ulmer! Cît vezi cu ochii nici un apărător! Dealt- 
fel — am adăugat eu, de astă dată serioasă — mă simt 
atit de independentă că n-am nevoie de ajutor! 

O nouă tăcere prelungită. 

— Siguranța de sine nu înseamnă o cunoaştere a vie- 
ţii — ajunseră pînă la mine vorbele lui din întuneric. 
Dacă însă ar fi nevoie... poate aş merita puţină încre- 
dere? 


Ce vroiau să însemne aceste cuvinte? Îmi întindea oare 
o cursă? Cu toată înfățișarea lui, modul de exprimare, 
stîngăcia — numai la început mă făcuseră să rîd şi mă 
enervaseră. Repede puteai să te obişnuieşti cu asta iar 
atunci apărea cu totul altă înfăţişare în care nu mai era 
nimic caraghios dar se afla în schimb... Din păcate, în 
momentul de faţă nu sînt în stare să termin fraza. Poate 
cu timpul voi completa și restul. Însă sub această 
primă mască se afla alta, pe care se pare că acum ò ză- 
risem, cum era el în realitate? 

Asta mă intriga — trebuia să fii cineva ca să poţi face 
așa ceva. 

— Sinteţi foarte amabil — i-am spus după un moment, 
Fiecare din noi are însă greutăţile sale şi nu tuturor le 
place să vorbească despre ele. 

— Vă înțeleg... Vreţi pur şi simplu să spuneți... 
hm... că prea puţin ne cunoaștem ... 

— Nici măcar asta! Necazurile mele sînt necazuri fe- 
meieşti, nimic mai mult... 

— Sinteţi o fată curajoasă, domnişoară Juta... auzii 
din întuneric vocea înceată. 

Se întrerupse brusc, fără să-şi mai isprăvească fraza. 

Nu ştiam ce să-i răspund. Cuvintele lui Sudra m-au 
surprins şi m-au speriat, Prin haosul gîndurilor tulburate 
brusc mă străduiam zadarnic să înțeleg adevărata intenție 
a acestor cuvinte. Cum să le înţeleg? 

Nu eram în stare să dezleg problema asta. Am tăcut o 
bucată de timp încercînd să-mi stăpînesc agitația. În sfir- 
şit, spusei: 

— Să lăsăm în pace discuţiile astea pe căi întorto- 
cheate! Noaptea e frumoasă, să ne bucurăm așadar de 
farmecul ei! 

Am auzit un scîrțiit uşor al şezlongului, dar domnul 
Sudra nu a răspuns nimic. Un nou fulger spintecă brusc 
întunericul îndepărtat cu o lumină ireală. 

L-am întîlnit, după micul dejun pe domnul Radtke în 
hol. Se afla într-un loc în care pînă acum nu-l văzusem, 
şi anume în spatele biroului de recepție. Această prezenţă 
neobişnuită a lui tocmai acolo m-a făcut să presupun că 
stimatul mustăcios își alesese poziţia în mod intenţionat. 
Pentru a-l putea găsi eu mai ușor. 

Cînd m-am oprit lîngă el mi-a făcut, lipsit de orice ce- 
remonie, un semn cu degetul după care s-a ridicat și 
fără nici un cuvînt a dispărut în spatele unei uși înguste 
ce se afla lîngă birou, 

Am mers după el. În cămăruţa mică se afla o măsuţă, 
un dulap pentru acte şi două scaune. Nici nu mai era loc 
pentru altceva. 

Domnul Radtke aprinse lampa, trase sertarul și puse 
în fața mea o carte de imobil îmbrăcată în negru. 

I-am zimbit cît am putut mai fermecător. 

— Vă mulţumesc. O să caut să nu vă răpesc prea mult 
timp. 

— Nu face nimic. După ce veţi găsi ce căutaţi, lăsaţi 
cartea pe birou. 

Fără să mai spună nimic ieşi, lăsîndu-mă singură. Deci 
una din supozițiile mele a ca Nu era curios să afle 
ce voi căuta. » 

Am deschis cartea. Era coast aproape pînă la jumă- 
tatea coloanei rezervată numelor. La celelalte rubrici se 
aflau adresele particulare ale vizitatorilor, profesiile lor, 
datele sosirilor şi plecărilor. Am întors filele care nu mă 
interesau şi m-am oprit la ultimele poziţii. 

Familia Tarski se afla aici de cel mai mult timp, de 
pe 10 august. Apoi urmau cîteva nume necunoscute care 
aveau completate rubrica cu data plecării. În 18 sosise 
familia Deresz, o zi mai tîrziu Wojski, Lukasz venise în 
23, domnişoara Zak în 24, Sudra şi Ulmer două zile 
mai tîrziu — adică în 25. Profesiunile diferitelor persoane 
coincideau cu informaţiile Madei. Ulmer, despre care 
încă nu ştiam nimic, era inspector la Asociaţia proprieta- 
rilor de imobile. Toţi veneau din Varșovia în afară de 
Dereszi, care erau din Cracovia. 

~ Aceste date nu-mi spuneau prea multe. Să renunţ la 
bănuieli numai pentru că cineva venise aici înaintea mea, 
nu avea nici un sens. Se prea poate ca „Oacheșult să 
mă fi trimis special aici, unde se afla omul pe care-l 
bănuia, pentru a explica situaţia prin îndeplinirea con- 
diției de unitate de loc. 

Gindurile astea îmi treceau prin cap chiar și atunci 
cînd mă aflam în locul meu preferat de pe plajă. 

Ca de obicei, era liniște şi pustiu. Soarele ardea fără 
milă și nimic nu mai prevestea furtuna pe care noaptea 
trecută se părea că ar fi promis-o. 

Da... noaptea trecută... Nu era oare ciudat că în 
timpul unei plimbări, relativ scurte, am întîlnit două 
persoane din cercul puţin numeros al celor care locuiau 
în vila mea? Și mai era şi al treilea, care cu toată ora 
tirzie nu dormea încă. 

Abia acum îmi dau seama că am făcut o prostie plecind 
singură la o plimbare atît de departe. Cine ştie dacă nu 
cumva numai un simplu concurs de împrejurări m-a sal- 
vat din pericol? Mina lui Deresz care intrase în buzunarul 
hainei ... Şi exact în acel moment s-au auzit paşii lui 

Ulmer ce se apropia... Dar dacă nu ar fi fost aşa — 
oare și atunci ar fi seos din buzunar o batistă nevinovată? 

La înapoiere mi s-a părut din nou că văd o umbră 
furişindu-se repede... Deresz şi Ulmer se aflau atunci 
lîngă mine, deci s-ar putea ca încă cineva să se fi strecu- 
rat prin întunericul nopţii? 

M-am lăsat păgubașă de aceste căutări sterile reîntor- 
cîndu-mă cu gîndul la perioada anchetei, ce mi se păreau 
acum atît de îndepărtată. 


După citeva întrebări, referitoare la datele personale, 
căpitanul a tăcut uitindu-se la mine o bucată de vreme 
fără nici o jenă. În cele din urmă mi se adresă: 

— Nu vedeţi cumva posibilitatea sinuciderii în cazul 
tatălui dumneavoastră? 

Abia în momentul în care a fost pusă această întrebare 
mi-am dat seama că ancheta trebuie să aibă în vedere şi 
o astfel de eventualitate. 

— Exclus! am răspuns categoric. 

— Pe ce vă bazaţi cînd faceţi o afirmaţie atît de 
fermă? 

— L-am cunoscut prea bine pe decedat pentru a ad- 
mite o astfel de posibilitate. 

— Este o afirmaţie mult prea generală. Poate aţi vrea 
să vorbiţi mai pe larg pe această temă? 

— Cunoşteam perfect viaţa tatei, ca omul cel mai 
apropiat mie, la fel și starea lui psihică şi intelectuală. 
Era suficient de rezistent la insuccesele vieţii, neîngădui- 
tor şi sever, şi totodată, cu toţi anii săi, avea o gindire 
deosebit de pătrunzătoare. Acestea sînt circumstanţele 
care după părerea mea, exclud sinuciderea, însă repre- 
zintă abia primul aspect. În această situaţie există și un 
al doilea... 

Am ezitat pentru o clipă, gîndindu-mă ce pot dezvălui 
acestui funcționar din domeniul cercetărilor noastre. 

— Vă ascult, vă rog vorbiţi mai departe — mă in- 
vită el. 

— Dacă am da deoparte complet cele spuse de mine 
mai înainte — mă hotărisem să menţionez totuşi despre 
lucrările noastre — mai există și al doilea motiv pentru 
care exclud sinuciderea, Lucram împreună cu tata la o 

“descoperire foarte importantă pentru unele sfere. Eram la 
un pas de finalizarea acestor cercetări, finalizare, bine- 
înţeles, încununată cu succes. Consider că era imposibil 
ca în această stare de lucruri tatăl meu să se fi sinucis. 
— Hm, ce fel de descoperire era? 
M-am uitat în ochii interlocutorului meu. 
— Pot vorbi? 
— Tot ce veţi spune constituie secretul anchetei. 
— Lucram cu tata la o substanţă radioactivă care adău- 
gată chiar și unei simple vopseli împiedica fotografierea 
+ obiectivului ce ar fi fost acoperit cu ea. 

— Ştiu! Căpitanul fluieră încet. Interesantă concepție! 
Ca fost tanchist mă orientez perfect ce înseamnă asta 
pentru disimularea în faţa recunoaşterii aeriene! La vite- 
zele actuale, o observaţie cu ochiul liber nici nu mai 
intră la socoteală. . 
| — Aţi indicat numai una din posibilități. Sînt desigur 

mai multe. 

— Dacă făceaţi niște cercetări atit de importante pèn- 
tru apărarea ţării, de ce tatăl dumneavoastră nu le-a 
anunţat organelor competente?! Ar fi obţinut nu numai 
paza corespunzătoare, ci şi ajutor. 

Am ezitat să-i răspund. Cum să-i explic acestui străin 
motivele pur emoţionale ale comportării tatălui meu, da- 
torate caracterului lui? 

— Nu ştiu dacă o să mă înţelegeţi... i-am spus gîn- 
dindu-mă ce cuvinte să aleg. Tata era un om neobişnuit 
de conştiincios şi acorda mare atenţie vorbelor pe care 
le spunea. Nu-i plăceau frazele goale, lăudăroşenia, tot 
ceea ce el numea „vorbe aruncate în vînt“. Se temea 
pur şi simplu că numai declararea în sine a intenției de 
a efectua aceste cercetări ar fi fost luată drept o pro- 
misiune de terminare a lor cu succes. Şi trebuie să ştiţi 
că începînd aceste lucrări eram conștienți că nu avem 

4 decit douăzeci la sută şanse de succes. În aceste condiţii 
tata nu voia să spună nimănui nimic înainte, ca nu 
cumva, doamne fereşte, să fie interpretate ca o promi- 
siune de rezolvare a problemei. 

Căpitanul dădu de cîteva ori aprobator din cap după 
care se aplecă asupra carnetului său şi notă în grabă 
citeva cuvinte, revenind apoi la discuţia întreruptă. 

— Să încercăm să recapitulăm situaţia ... Excludeţi si- 
nuciderea dînd o justificare convingătoare. Ce rămîne 
deci? Accident sau crimă? Ce părere aveţi despre acci- 
dent? Este posibil ca tatăl dumneavoastră să se fi otrăvit 
cu cianură din greşeală? 

— Nu, nici o astfel de posibilitate nu întrevăd. E ade- 
vărat că avem în casă un mic laborator, dar în ultimii 
ani nu-am folosit cianură. Nici nu aveam măcar, această 
combinaţie printre chimicalele noastre. Tata era un spe- 
cialist cu prea multă rutină pentru a lăsa să existe con- 
diţii ce ar fi permis o astfel de greşeală! 

— De aici, concluzia că avem de-a face cu o crimă? 

— Probabil. 

— Moartea tatălui dumneavoastră va zădărnici încheie- 
rea lucrărilor. 

— Nu, căci am lucrat împreună și cunose problema 
suficient de bine pentru a fi în stare s-o finalizez. 

Căpitanul tăcu uitindu-se la creionul pe care-l răsucea 
între degete. După un moment își ridică privirea spre 
mine şi îmi puse următoarea întrebare: 

— Mai este vreo persoană, în afară de dumneavoastră, 
care să cunoască această problemă? Poate cineva din 
personalul auxiliar? 

— Nu. Dacă n-aş mai fi nici eu descoperirea ar fi 
îngropată. 

—  Înţelegeţi ce înseamnă asta? 

— Sint prea zguduită de moartea asta bruscă pentru 
a mai putea judeca ceva. La ce vă gindiţi? 

— La punctul de vedere al criminalului. Dacă țelul lui 
a fost zădărnicirea descoperirii, atunci această sarcină şi-a 
îndeplinit-o numai pe jumătate. 

Acesta a fost primul avertisment pe care l-am auzit. 
Atunci, în timpul discuţiei, imediat după moartea tatălui 
meu, nu mi-am dat seama de pericolul ce atîrna deasu- 
pra mea, 

Pentru că tăceam, căpitanul vorbi mai departe: 

— Să revenim însă la crimă. Vorbesc despre crimă, 
deoarece am ajuns la concluzia că numai așa se poate 
denumi acest accident. Aveţi cumva unele bănuieli în ce 
priveşte făptaşul? 

Timp de o clipă am stat pe ginduri, încercînd să mă 
concentrez. 
— Nu. N-am avut cu nimeni relaţii apropiate, nimeni 


n-a venit la noi, adică aproape nimeni. Genul acesta de 


muncă ne absorbea întru totul, ne gîndeam la ea chiar 
şi în timpul unor activităţi secundare. O astfel de at- 
mosferă nu era prielnică întreţinerii unor legături amicale. 

— Câte persoane fac parte din familia cea mai apro- 
piată a dumneavoastră? 

A trebuit să fac un efort pentru a răspunde în mod 
liniștit, 

— Acum numai o singură persoană, eu. În casă se mai 
află îngrijitoarea noastră, bătrîna Salomea. Nici nu aș 
putea să vă spun de cînd este cu noi. M-a învăţat să 
umblu. 

— Doar întreţineaţi unele legături, nu? 

— Desigur, dar foarte puţine. Cu o vară, soţia unui 
docent de la politehnică. O cheamă Magdalena Tarska. Cu 
familia Tworzni şi Robert Molski. 

A urmat o serie de întrebări referitoare la familiile 
Tarski şi Tworzni, iar la urmă a venit rîndul lui Robert. 
Tot timpul creionul căpitanului trasa niște semne enig- 
matice în carnet. 

— Unde lucrează domnul Molski? 

— După cîte ştiu la Academia de Științe. 

— De ce aţi spus „dupa cîte ştiu“? Îl cunoaşteţi de 
mult timp? 

— De... de cîteva ii. 

— Íl întilniți deseori? 

— În aceste cîteva luni m-am întîlnit cu el de cîteva 
ori. De două ori a fost la noi, din care o dată în seara 
cînd -plecam în vizită la familia Tworzni. Agesta a fost 
motivul pentru care l-am luat cu mine. 

— Din iniţiativa cui aveau loc aceste întîlniri? 

— O dată sau de două ori ne-am întîlnit întîmplător, 
de cîteva ori mi-a telefonat şi apoi m-am întilnit la o 
cafenea, dacă puteam cumva să-mi smulg o oră pentru 
mine. Îmi amintesc că şi eu l-am sunat de cîteva ori. 

— Unde l-aţi cunoscut? 

— Unde l-am cunoscut? — am repetat eu întrebarea, 
deoarece mi-am dat seama că de fapt nu-mi prea amin- 

team cum s-a întîmplat. — Aha... Eram la cafenea, 
Vroiam să-mi aprind ţigara și nu aveam chibrituri. Atunci 
cineva mi-a oferit foc. Acel cineva era Molski. A făcut 
o glumă, eu am ris şi astfel am început conversaţia. I-am 
acceptat prezența căci îmi plăcea şi cum se purta şi 
cum arăta. . i 

— Hm... interesant... Nu l-ați mai observat înainte 
prin apropierea dumneavoastră? 

— Nu... mi se pare că nu... În orice caz nu-mi 
reamintesc. 

— Asta dealtfel nu are nici o importanță. Puteaţi 
foarte bine să-i fi fost arătată de altcineva. 

— Ce vreți să spuneți cu asta? — am ripostat uimită 
El schimbă însă subiectul. 

— Cum şi-a petrecut tatăl dumneavoastră ziua de ieri? 

— Ca de obicei, la ora opt a coborît la micul dejun 
după care s-a dus în camera lui, adică în cabinet, unde 
a lucrat pînă la prînz. Masa de prînz a luat-o la oră 
două. După masă s-a dus în dormitor să-şi facă somnul 
obişnuit de după-amiază. După aceea a lucrat din nou, 
iar după cină a citit, cum îi era obiceiul. La ora zece 
se afla deja în pat, deoarece nu era de acord cu munca 
din timpul nopţii. A fost un program normal de activități 
de zi cu zi. 

— A fost cineva ieri pe la dumneavoastră? 

— Nu, nimeni. 

— Cum așa? Sînteţi sigură că nu a venit nimeni? 

— Bineînţeles! Toată ziua am fost acasă. Dealtfel nu 
numai ieri, ci şi în ultimele zile, nimeni nu ne-a vizitat. 
Căpitanul se trase uşor de ureche semn vizibil pentru cei 
aflați în încurcătură. 

— Atunci cum a putut fi otrăvit? Ce credeţi? 

Se uită din nou la mine cu o privire cercetătoare, in- 
tensă. Am dat din umeri. 

— După cum ştiţi sînt chimistă şi nu ofiţer de anchetă 
— i-am răspuns rece. Dumneavoastră trebuie să răspun- 
deţi la întrebarea asta. 

— Mă străduiesc, vă rog să nu vă îndoiţi de asta 
— îmi răspunse cu același ton, după care stătu un timp 
cu privirea aţintită undeva, în spatele meu. În cele din 
urmă spuse: 

— Nu s-a întîmplat nimic, în ultimul timp, ce ar fi 
ieșit din cadrul evenimentelor cotidiene obișnuite? Vă rog 
să reflectaţi bine. 

— Nu, nimic. În ultima vreme zilele noastre au fost 
foarte monotone, aşa că dacă ar fi fost un eveniment cit 
de mic, oricît de banal, ce ar fi ieșit din această mono- 
tonie, mi s-ar fi întipărit, cu siguranţă, în memorie. 

— Surprinzătoare istorie — mormăi, închizîndu-și car- 
netul. — Bine... Vă rog acum să mă conduceţi prin 
locuință, iar după aceea aș dori să stau de vorbă și cu 


doamna Salomea. 


M-am ridicat de pe scaun. 

— Sper că şi-a revenit, şi că va putea răspunde la 
întrebările dumneavoastră. 

Cu toate acestea însă nici cercetarea locuinţei şi mici 
întrebările puse Salei nu au adus nici un element nou, 
căci plecînd împreună cu tovarășii săi, căpitanul era tăcut 
și vizibil preocupat. 

În dormitorul lui tata a rămas de pază un miliţian, iar 
mie şi Salomeiei ni s-a interzis să părăsim orașul pînă la 
noi dispoziţii. 


Întorcîndu-mă după prinz în camera mea am suferit 


“un şoc. 


Ţin minte că m-am îndreptat și timp de o clipă am 
stat nemișcată simțind cum spaima îmi taie respiraţia. 

Miinile au început să-mi tremure, iar picioarele mi s-au 
înmuiat încît a trebuit să mă așez pe marginea canapelei. 
Țineam în continuare în mînă, fără să-mi dau seama 
cartea de pe care dispăruseră firisoarele de tutun. 

După-masă, cînd m-am întors în cameră, am controlat, 
ca de obicei, dacă caietul de însemnări se află la locul 
său. După aceea m-am uitat în sertar și.... 

Cineva deci mi-a umblat prin lucruri. Dacă nu aș fi 
fost prevăzătoare, așa cum mă sfătuise „Oacheşul“ nu 
mi-așşi fi dat seama de acest lucru, căci totul se afla la 
locul său. 

M-am uitat apoi în valiză. Şi aici, în aparenţă, nu era 
nimic atins. Dar iată o mică zgîrietură, abia vizibilă, pe 
suprafața netedă şi nichelată a încuietorii. Zgirietură pe 


57 


E p pas e 


care n-aş fi observat-o niciodată, dacă nu aş fi avut 
vigilenţa trează. 

Adversarul există. Pericolul nebulos şi mai curînd înde- 
părtat căpăta bruse dimensiunile unei ameninţări apro- 
piate şi directe. 

Gîndurile s-au împrăştiat ca un stol de vrăbii în mij- 
locul căruia a căzut o piatră. M-a cuprins brusc o 
dorinţă să fug — indiferent unde, cît mai departe însă 
de casa asta, unde mă pîndea ucigașul .. 

Se află doar printre oamenii care mă înconjoară în 
fiecare zi! Deci era un nonsens să presupun că el va veni 
aici în urma mea! Cu siguranţă că vorbesc cu el în fiecare 
zi, poate ne împărtăşim impresiile, ne zîmbim unul altuia, 
iar în timpul acestor zimbete el calculează cum să mă 
omoare! 

Cu cîtă ușurință a intrat în camera mea! Îmi făcea 
impresia că deschiderea unei uși cu şperaclul necesită un 
anumit timp şi îndemînare. Este deci un om experimentat, 
care-şi cunoaște meseria şi care este capabil să treacă 
peste astfel de obstacole! 

În afară de asta, se pare că paza promisă nu este prea 
vigilentă dacă nu a fost în stare să mă apere în faţa unei 
astfel de revizii! 

Oh, de-ar fi măcar Robert aici! 

Nu este prea uşor să trăieşti sub presiunea unei ame- 
nințări permanente. Mă simt ca un condamnat care îşi 
așteaptă execuţia. Mă străduiesc din toate puterile să-mi 
stăpinesc frica, să mă oblig să fiu liniştită şi să gindesc 
oarecum logic. Cu toate acestea, mi se pare citeodată 
că este un efort zadarnic și că nu mai am mult pînă la 
nebunie. Să se întâmple ce-o vrea numai să se isprăvească 
odată coşmarul ăsta. 

Cu toate că familia Tarski îmi erau cei măi apropiaţi 
din rindul oamenilor ce mă înconjurau, nu aveam legături 
prea strinse cu ei. Abia după-amiază, cînd m-am liniștit 
puțin şi-am coborit spre mare, i-am intilnit întinşi pe 
nisip şi în mod neobișnuit — singuri. 

— Juta! a strigat Mada cînd m-a zărit. Vino aici, pisi- 
cuțo care mergi numai pe cărări singuratice! 

M-am apropiat de ei mulţumită că nu voi fi singură. 

— Eşti o vecină foarte scumpă la vedere — mi-a 
spus Tarski. S-a așezat cuprinzîndu-şi genunchii cu mîi- 
nile. La Varşovia te vedeam mai des decît aici, unde 
locuim sub același acoperiş. 

— Juta ca de obicei îşi are cavalerii ei — spuse cu 
îngăduință Mada. Nu trebuie să ai nici o pretenţie de 
la ea. 

— Fără să exagerăm... M-am aşezat lîngă ei. Mai 
curînd evit societatea, lucru care cred că-l înţelegeţi. 

— Ei nu lua şi tu vorbele în serios — spuse Tarski. 
Sînt numai nişte pretenţii amicale. Nici nu am avut 
pînă acum timpul să vorbim în linişte. 

Îşi întoarse fața, cu un nas lung ca de barză, spre 
mine. Lentilele ochelarilor au străiucit în soare din care 
cauză n-am putut să-i zăresc privirea. Nu-mi place să 
discut cu un om căruia nu-i pot vedea ochii. 

| — Avem acum această ocazie — i-am răspuns zîmbind. 

— Exact! — se amestecă cu însuflețire Mada. Atit de 
mult am vrut să discut cu tine! Tragedia ta ne-a zdrun- 
cinat şi pe noi puternic! Săracul unchiu! Cît de puternic 
trebuie să fi suferit tu... 

— Să lăsăm asta! — își repezi Tarski soţia. În această 
problemă, sînt aspecte mult mai importante decît emo- 
tile tale prosteşti! Nu uita că profesorul Skoron a lăsat 


o lucrare extraordinar de interesantă... A terminat-o 
oare — acesta este, la ora actuală, lucrul cel mai im- 
portant. 


Cu toate că se adresa Madei, ochelarii lui erau îndrep- 
| taţi înspre mine ca şi cum ar fi vrut să accentueze că 
de aici aşteaptă răspunsul. 


— Problema a fost aproape rezolvată — i-am răspuns 
la modul general. 
— Aţi spus „aproape“?... Deci tatăl dumneavoastră 
- 


n-a isprăvit cercetările? 
| — Din păcate nu... 

— Vă aşteaptă, deci, nu numai ducerea la bun sfîrșit, 
ci şi elaborarea metodei de producție industrială? ... De 
multe ori această problemă nu este mai ușoară decît obţi- 
nerea unui succes de laborator! 

— Ştiu, domnule profesor... 

Tarski îşi întoarse faţa spre soare și tăcu. Nasul său 
lung părea că se îngustează, după aceea lumina soarelui 
îi sclipi din nou pe lentilele ochelarilor, 

— Ce a stabilit pînă la urmă ancheta? 

— Nu ştiu ce să vă răspund la această întrebare. Mi 
se pare că nu au ajuns la nici un rezultat. Moartea tatălui 
meu a rămas, în continuare, o enigmă. 

— Dar cauza? Sinuciderea este doar exclusă! 

— Și eu sînt de aceeaşi părere. 

— Atunci? Accident sau crimă? 

— Se pare că a doua variantă. -~ 

— Groaznic! strigă Mada. Bănuiesc pe cineva? 

— De unde aş putea eu să ştiu? Ai fost doar și tu 
interogată. 

— Din interogatoriul lor nu poți să tragi nici o con- 
cluzie! Aceleași întrebări într-una! „Cînd l-aţi văzut ul- 
tima dată pe decedat? Cum a fost la familia Tworzni? Ce 
a spus acela și ce a spus celălalt?“ Și lucrul cel mai 
caraghios — închipuieşte-ţi că-l bănuiesc și pe Zenon! 
Au întrebat de legăturile lui din străinătate, iar în cele 
din urmă a rezultat că presupun posibilitatea înfăptuirii 
acestei crime pe motivul unei invidii profesionale! Ne- 
maipomenit! Mă mir că nu a reacţionat la asta aşa cum 
trebuia! 

— Nu fii copilăroasă — mormăi Tarski. Emiterea dife- 
ritelor ipoteze face parte din ritual. 

— Cine e făptașul?! Întreb, cine? Numai două persoane 
pot intra aici în joc: tu şi Salomea! 

— Asta e — i-am răspuns liniștită. Se pare că tocmai 
aici s-a împotmolit şi ancheta. Au trebuit să aibă în ve- 
dere şi această eventualitate, sint doar destul de cinici. 
Dar ipoteza singură, fără a fi susţinută de un motiv, nu 
valorează nimic şi tocmai asta, se pare, că le-a lipsit. Nu 
m-aş mirg însă dacă vor analiza toate posibilităţile, chiar 
şi cele mai improbabile, deoarece întîmplarea este foarte 
neobișnuită. Toţi sînt de aceeași părere că avem de-a 
face cu o crimă, în schimb nu pot stabili nici cine şi 
nici cum a fost comisă! În, ultimele zile nimeni nu fusese 
la noi, mîncarea am consumat-o împreună, apa din cană 
a fost analizată, medicamentele, fructele — nicăieri n-a 
fost descoperită otravă. Cu toate acestea, autopsia a con- 

at diagnosticul iniţial şi anume că tata o fost otrăvit 
cianură. Această otravă acționează pe loc așa că admi- 
istrarea ei' mai devreme nu poate fi luată în consi- 
derare. š 
— Într-adevăr, o enigmă foarte interesantă — constată 
Tarski. i 

— Pare o crimă perfectă! 

— Dar motivul? întrebă Mada. 

— Înlăturarea unei descoperiri periculoase prin inter- 
mediul crimei. 

— Aşa că — interveni iar Tarski — nu ne rămiîne decit 
să vă urăm ca după odihnă să vă achitați cît mai repede 
de promisiune să terminaţi lucrarea tatălui. 

— Cu siguranţă că voi face totul ca să îmi ţin cuvîntul. 

— Aş dori să fiu primul care să vă felicite de succesul 
obţinut — îmi răspunse Tarski cu un zimbet uşor, după 
care am început să vorbim despre alte lucruri. 


30 VIII 


Azi-dimineaţă a sosit Robert. Eram pe terasă cînd a 

apărut maşina deschisă cu care soseau locatarii vilei. 

} S-a oprit în fața intrării, iar Robert, înalt și bine făcut, 

"a sărit jos fără să mai piardă timpul cu deschiderea por- 

tierei. Trebuie că mă zărise dinainte deoarece o luă ime- 
diat în grabă spre terasă. 

— Jutka! Mă prinse de braţ şi, cu faţa numai zîmbet, 
îmi căuta cu privirea ochii. Cum te simţi? Ardeam de 
nerăbdare să te văd! 

— Ce mai faci Robert — i-am răspuns stăpinită, din 
cauza familiei Tarski şi a lui Wojski, ce se aflau lîngă 
mine şi priveau zîmbind la această scenă. 

În realitate însă l-aş fi apucat cu cea mai mare plăcere 
cu braţele de după git pentru a-mi exprima bucuria. În' 
sfirşit voi avea şi eu pe cineva apropiat lîngă mine! 

Robert îşi dădu imediat seama că salutul său a avut 
un caracter prea spontan aşa că îmi eliberă braţul şi se 
întoarse spre familia Tarski. 

— Ce întîlnire! Bună ziua doamnă! .., se aplecă dea- 
supra mîinii Madei. 


. 

— Într-adevăr „Diana“ are succes în cercul de cuno 
tinj al domnişoarei Juta — constată pe un ton uşor 
batjocoritor Tarski, strîngînd mîna lui Robert. 

. După un scurt schimb de cuvinte l-am luat cu m 
Despărţindu-ne în fața uşii camerei ce-i fusese destinată 
am stabilit să ne întîlnim pentru o plimbare „de orien- 
tare“ înainte de prînz. 

O jumătate de oră mai tîrziu coboram deja pe cărarea 
ce ducea spre mare. Căldura dogoritoare trăda deja apro- 
pierea amiezii. Aerul înfierbîntat plutea deasupra creste- 
lor dunelor iar azurul cerului părea cenușiu și decolorat. 
Arşiţa nemiloasă scotea din pini un miros puternic de 
răşină ce irita nările. 

Robert îşi șterse gîtul cu batista. 

— Arde nu glumă — oftă. Nici la Varşovia nu-i mai 
bine. Imaginează-ţi numai ce poate fi în oraș. D nu 
de asta mă bucur că sînt aici! i 

— Mi-ai înțeles telegrama? 

Mă privi dintr-o parte, iar pe fața lui cu trăsături 
prelungi înflori un zîmbet. 

— Poți fi liniştită, n-am spus nimănui nici locul unde 
te afli și nici scopul vizitei mele. - 

— Nu ţi-a fost greu să obţii permisiunea? 

— Puțin, dar pînă la urmă am obținut-o. Am avut, din 
fericire, încă cîteva zile de concediu nefolosite. 

— Rămii mult aici? 

Am pus întrebarea pe un ton obişnuit, dar cu toate 
acestea se vede că a simţit în ea un accent deosebit, căci 
m-a. privit cu atenţie, 

— O săptămină. Mă bucur că te interesează acest aspect. 

— Sigur că mă interesează — i-am răspuns conform 
adevărului. Am foarte mare nevoie de tine, Robert... 

— Sărmană Juta! Nu-ţi poţi încă reveni după necazul 
acela... 

— Şi asta. Ai fost şi tu interogat în legătură cu moartea 
- lui tata? 

— Sigur că da. Chiar de cîteva ori. Vroiau să afle ce 
legătură e între noi și aşa mai departe. 

— Fără să vrei ai fost.şi tu amestecat în toată chestiu- 
nea asta. Trebuia să stai la distanță faţă de mine — am 
zimbit eu puțin mîhnită, 

— Nu mai vorbi prostii! Am vrut să te văd imediat 
după tragedie dar, în permanenţă, la telefon răspundea 
un bărbat. N-a fost greu să-mi dau seama despre ce e 
vorba, aşa că m-am lăsat păgubaş. 

— Da, în casă se afla mereu cineva de pază. 

— Cum a ajuns aici familia Tarski? 

— Au venit la mare ca și mine. Întâlnirea cu ei mi-a 
produs o surpriză plăcută. l 

— Nu te-a surprins acest concurs de împrejurări? 

— Nu fii copil! Doar eu am fost aceea care am sosit 
în urma lor! 

— E interesant însă că ne-am întîlnit toți aici... 

— Şi pe tine te ai în vedere?... M-am uitat la el 
zîmebind după care am adăugat pe un ton serios: Faci 
vreo asociație în legătură cu venirea lor aici? 

Robert căzu pe gînduri o clipă. 

— Nu, nu văd într-adevăr nici o legătură, ceea ce nu 
exclude însă că n-ar putea exista. 

— Cu toate acestea prezenţa lor, ca şi a ta, îmi pro- 
voacă o mare alinare. Nu mă mai simt atît de singură. 
Îmi vine mai uşor să împrăștii gîndurile negre, care mă 
apasă în ultima vreme. 

— Ginduri negre? Robert se opri. Crezi că te ame- 
nință vreun pericol? Nu cumva nervii sînt de vină? De 
unde eşti sigură că, într-adevăr, e vorba de descoperirea 
voastră? 

— Arată-mi alt motiv. 

— Excluzi sinuciderea? : 

— Absolut. 

— Am venit aici mînat de două imbolduri — vorbi 
din nou după un moment, întorcindu-și privirea spre 
mare — dorul de tine şi dorința de a te consola după 
pierderea suferită. Ceea ce am auzit acum dă naştere la 
o situație cu totul diferită. Trebuie în primul rînd să ne 
gîndim la securitatea ta!! De aceea mă şi simt ca un 
jongler căruia i-a sărit din joben în locul iepurelui un 
liliac... 

Am mers o bucată de vreme tăcuți, unul lîngă altul. 
Eram chiar pe mal, iar valurile ce spălau nisipul întin- 
deau spre tălpile noastre nişte limbi supuse şi linguși- 
toare. 

Robert întrerupse tăcerea. 

— Într-o astfel de situație ar trebui să ai o pază din 
a. Nici nu se poate concepe să te lase în voia'soartei! 
Fie și numai pentru valoarea pe care o reprezinți! 

— E adevărat că mi s-a promis o pază dar pînă în 
prezent nu o simt. 

— Deci nu ştii cine te are aici în pază? 

— Nu, nu ştiu. 

— Nemaipomenit! Dar dacă s-ar întîmpla ceva, cui 
trebuie să te adresezi? ... În cazul unui accident neaştep- 
tat, a unei bănuieli bruse ivite? Nu Visa au dat nici o 
instrucţiune în acest sens? 

— Nu. 

— Asta este o totală desconsiderare a omului, a ner- 
vilor şi a stării lui! S-ar putea chiar și a vieţii! 

Indignarea lui Robert îmi umplea inima de o căldură 
plăcută. 

— Sînt doar specialişti şi cu siguranță că ştiu ce fac. 

— Ei, draga mea! Robert făcu un semn cu mîna. Tu 
cauţi să-i justifici, iar pe mine mă înfurie. Să lași o fată 
singură într-o astfel de situație! Cred că ai simțit deja 
ce înseamnă asta? 

— Da, adevărat... 

— Poate, totuși, bănuieşti cine ar putea fi? Doar nu 
au adus aici o întreagă companie de armată! 

Robert repeta ideea care şi mie îmi trecuse prin cap. 

— N-am nici o idee. 

— Supravegherea ta devine, deci, o necesitate abso- 
lută. A mai vrut să spună ceva, dar l-am oprit apu- 
cîndu-l de mînă. 

— Uită-te! i-am arătat valea, de care ne- -apropiam. 
Aici vin de cele mai multe ori să reflectez singură. 

— Era vreun locuşor şi pentru mine în gîndurile tale? 
Se aplecă spre mine. Cu toate că nu sînt o femeie scundă, 
a trebuit să-mi ridic totuşi privirea pentru a-i întîlni 
ochii. 

— Nu fii prea curios — i-am spus cu căldură. Ţi-ar 
trebui un loc mult prea mare. 

După-amiază Robert dispăru de pe lingă mine. Se pare 
că oboseala călătoriei își spunea cuvîntul și că rămăsese 
„să-şi pună capul pe pernă“. 


64 


N-aveam chef să merg pe plajă, așa că m-am dus în 
cameră pentru a-mi completa însemnările. 

Înainte să mă apuc de scris mi-am reamintit, timp de 
o clipă, fragmente din discuţia purtată. Iar apoi ginduri 
agasante, obișnuite pătrunseră în aceste amintiri ca vuie- 
tul sirenei de alarmă în timpul unei melodii plăcute. 

Să-i spun oare totul? Despre chinul neliniștei perma- 
nente şi gîndurile pline de temeri, despre clipele cînd 
aceste temeri cresc și cresc pînă dau naştere groazei? 
Despre frica continuă, măsurată cu minutele? 

Astfel de destăinuiri nu vor veni oare în contradicţie 
cu indicaţiile de a fi discretă? Poate i-am şi spus deja 
prea multe lui Robert? 

Chiar înainte de plecare „Oacheşul“ mi-a amintit despre 
aceasta. Trebuia să notez totul, iar însemnările să le 
ascund cît mai bine. 

Îndeplinirea acestei sarcini nu mi se părea atunci cituşi 
de puţin grea, necesita însă o anumită vigilență și un 
control prin gîndire asupra celor ce intenționam să vor- 
besc. Acum însă sentimentul de singurătate, rezultat toc- 
mai din necesitatea de a tăcea, a început să-mi depășească 
forţele și rezistența nervoasă. 

În acest moment, m-a cuprins furia. Pe mine însămi. 
Că sint femeie cu sensibilitatea, cu slăbiciunea caracteris- 
tică, cu lipsa de rezistenţă psihică şi nevoia dezgustătoare 
de a se înfăşura în jurul altei individualităţi, mai puter- 
nice, precum mazărea în jurul aracului. 

La naiba cu „Oacheșul“ și cu pretenţiile lui! Nu mă 
voi supune lor, nu! 

Cu toate aceste însă prin furia şi iritația care mă cu- 
prinsese îşi făcea drum vocea calmă a raţiunii. Cu toată 
enervarea mea nu am încercat să o înăbuș. Ceea ce îmi 
spunea era mult prea convingător. 


„Oacheşult ... Omul cu gîndirea agilă şi pătrunzătoare, 
lipsit de rigiditatea oficială, om „descurcăreţ“, care însă 
pentru el nu este nimic altceva decît metodă de lucru... 
Trebuie să recunosc că mi-a plăcut chiar de el, iar de 
numit l-am numit aşa căci... 

În ziua imediat următoare primului interogatoriu, că- 
pitanul a apărut întovărăşit de acesta, adresîndu-i-se cu 
„tov. locotenent“, Era îmbrăcat într-un costum bine croit. 
L-am denumit însă „Oacheși pentru că avea o piele măs- 
linie, păr negru ca smoala şi ochii mari, tot negri. Pe-a- 
ceastă faţă de culoare închisă numai dinţii regulaţi și albi 
străluceau, cînd zîmbea, ca tăișul unui stilet ascuţit. 

— Locotenent Janicki — mi se prezentă, după care 
adăugă cu o sinceritate surprinzătoare: — Ceea ce nu 
înseamnă că acesta este numele meu adevărat. 

— În schimb pe mine mă cheamă într-adevăr Skoron 
— i-am răspuns liniştită — lucru pe care dumneavoastră 
îl știți, dealtfel, destul de bine. 

— Bineînţeles! spuse rîzind. În acest fel însă am res- 
pectat regulile etichetei! 

— Locotenentul Janicki va prelua acest caz — îmi 
anunţă căpitanul cu o severitate rece. Vă rog să luaţi 
asta la cunoştinţă şi să vă subordonați tuturor dispoziții- 
lor lui. 

— Nu e vorba de nici un fel de dispoziţii! replică 
locotenentul, 

— Ce se va stabili vom stabili împreună după ce ne 
vom pune de comun acord! Domnul căpitan va fi ocupat 
cu treburile din domeniul lui, iar noi vom sta undeva 
deoparte şi vom discuta. Unde ne stabilim pentru a nu 


fi deranjați? — mi se adresă uitindu-se la mine cu 
înţeles. 

— Poate în cabinetul lui tata. Acolo sînt niște fotolii 
comode, 


— Perfect! Ne vor folosi de minune! Vă urmez... 

Cind ne-am așezat unul în fața celuilalt, despărțiți de 
o măsuţă, cum făcusem mai înainte cu căpitanul, mă privi 
un moment în linişte ca şi predecesorul său. Mi-am dat 
seama însă că de data asta mă cercetau o pereche de 
ochi mult mai pătrunzători, iar aprecierea spuselor mele 
va fi făcută de un alt gen de inteligenţă. Acolo a fost 
rutina şi meseria bine stăpinită, aici aveam de-a face cu 
apgerimea şi o imaginaţie capabilă de improvizații crea- 
toare. În plus, după cum mi-am dat seama în curînd, 
acest om a știut să creeze din primul moment al întilnirii 
noastre o atmosferă liberă, colegială. 

Primele lui cuvinte au confirmat deja această impresie 
inițială. 

— Scuzați-mă că vă privesc cu atîta indiscreție — mi 
se adresă punînd capăt tăcerii — dar ne vedem pentru 
prima dată şi aş dori să mă orientez cît mai repede po- 
sibil în valorile principalului mew aliat. 

— Şi la ce concluzie ați ajuns? 

— Ca bărbat sînt învins, ca funcţionar mulțumit și plin 
de optimism. 

— Ciudat — am zîmbit eu — aveţi doar de-a face cu 
o persoană asupra căreia planează bănuiala! 

— Bănuiala? De unde aţi mai scos-o și pe-asta? 

— Mi s-a dat clar de înţeles. 

— Vă rog să nu rideţi de asta! 

— Cum de aveţi altă părere? 

— Lăsind deoparte diferite cauze mult mai subtile, 
nu văd cîtuşi de puțin motivul. Nu am intenţia să vă 
ascund că aceasta nu este o hotărîre luată ad-hoc. 

— Îmi face plăcere să aud asta. 

— Considerăm deci tema ca epuizată căci altfel nu 
vom putea ajunge la o colaborare armonioasă... lar fără 
ajutorul dumneavoastră nu vom dezlega această enigmă. 

— Am să mă străduiesc cît pot pentru a vă ajuta. Sint 
datoare să fac asta în memoria tatălui meu. 

— Să trecem deci la treabă. Am să vă spun de la 
început ce vreau. Problema are două aspecte: cine a comis 
şi în ce fel? Din interogatoriul desfăşurat ieri mă orien- 
tez deja puţin în această chestiune. Vă rog acum, însă, 
fără să vă mai pun întrebări, să-mi povestiți despre oa- 
menii cu care aveaţi legături. Vă rog, totodată, să vă 
reamintiţi dacă nu cumva cineva, chiar şi din cunoștințele 
cele mai îndepărtate, s-a aflat în ultimul timp în preajma 
dumneavoastră, fie şi pe o perioadă scurtă de vreme. Vă 
rog să vorbiţi, eu vă voi asculta cu toată atenţia. 

În timpul relatării mele a stat nemişcat, cu mîinile 
împreunate uitîndu-se la covorul de sub picioare. Cînd 
am isprăvit s-a interesat, spre uimirea mea, nu de încer- 
carea de spargere la noi ci de vizita la familia Tworzni. 
A trebuit să-i povestesc încă o dată desfășurarea. După 
aceea m-a întrebat de Robert, de întîlnirea cu el, subiec- 
tele noastre de discuţii interesîndu-se de pildă, lucru de 

neînțeles pentru mine, dacă Robert l-a compătimit vreo- 
dată pe tata pentru boala lui de ficat. 

Cînd am terminat acest capitol al discuţiilor locotenen- 
tul le-a rezumat, adresîndu-mi-se cu un zîmbet: . 

"— După cum vă daţi cu siguranţă seama, toate acestea 
se referă mai degrabă la primul aspect al problemei adică 
la eventualul făptaş. Pentru că sîntem puţin obosiţi, vă 
propun o scurtă pauză, înainte de a trece la cel de-al 
doilea aspect. 

— Mă voi odihni cu plăcere căci, într-adevăr, gîndu- 
rile încep să mi se amestece. Cred că o cafea va fi bine- 
venită. 

— Dacă aveţi în casă — votez pentru! 

— Bineînţeles că avem. O rog îndată pe femeia de 
serviciu să ne servească. 

M-am ridicat din fotoliu iar locotenentul mi-a urmat 
exemplul. Mă îndreptam spre ușă cînd m-a oprit. 

— Un moment... şi arătă spre uşița de metal vizibilă - 
în perete. Asta este cu siguranță ascunzătoarea care a 
făcut obiectul spargerii? 

— Da. 

— Şi tata, desigur că nu a anunţat miliția? 

— Din păcate, nu. 

— Hm... Unde aţi fost în seara aceea? 

— La cinematograf. 

— Aţi amintit despre o reîntoarcere mai rapidă. Care 
a fost motivul? Aţi ieşit înainte să se sfirșească filmul? 

— Nu — dar după film nu ne-am mai dus la restau- 
rant cum plănuisem, pentru că tata se simţea rău. 

— Aţi fost numai în doi? 

— Nu, cu noi a fost şi domnul Molski. 

— Și-acum însemnările se află în casă? 

— Ieri după-amiază au fost luate. 

— Erau parțial cifrate? 

— Numai fragmentele cele mai importante. 

— Am să vă rog să-mi daţi cheia cifrului. Este o pre- 
cauţiune elementară, la care nu trebuie să renunţăm. O 
să mai revenim la problema aceasta. 

- Locotenentul Janicki a folosit timpul cît a așteptat 
cafeaua ca să se pună la curent cu stadiul și situaţia lu- 
crării lui tata. Mai tîrziu, nu o dată, acest subiect a fost 

discutat într-un cerc mai larg de oameni, mult mai de- 
taliat, deocamdată însă seria de întrebări pe care mi 
le-a pus a avut un caracter pur orientativ. 

Cînd Salomea a apărut cu ceştile aburinde discuţia 
a căpătat caracterul unei conversații amicale. Cu toate 
acestea am văzut cum interlocutorul meu, dirijind-o, nu 
pierdea nici un moment din vedere țelul principal. În 
prezent se folosea de ocazie pentru a mă cunoaşte per- 
sonal mai îndeaproape. Ştia însă să imprime conversaţiei 
noastre un ton uşor, presărat ici şi colo cu glume bune. 

— Este foarte plăcut să discut cu dumneavoastră, dom- . 
nişoară Justyna ... dați-mi voie să vă numesc aşa... — 
spuse după o clipă. 

— Cu atît mai mult regret că, acum, trebuie să reve- 
nim la problema numărul doi. Îmi dau seama că o nouă 
analiză la rece a detaliilor morţii, care constituie drama - 
dumneavoastră personală, va fi dureroasă dar va trebui 
să trecem și peste asta. 

— Înţeleg această necesitate. 

— Întrebarea fundamentală şi unică sună: cum a fost 
administrată otrava tatălui dumneavoastră? 

Pentru că tăceam, continuă: 

— Vă rog să vă gîndiţi și să-mi spuneţi ce posibilităţi 
vedeţi. 

— Otrava nu a putut fi dată în timpul mesei normale, 

— Asta e un lucru cert, chiar şi numai datorită orei 
la care a avut loc decesul. Mîncarea nu se consumă în 
timpul nopții, iar acţiunea acestei otrăvi este doar instan- 
tanee. 

— Deci, concluzia? 

Se uită la mine dintr-o parte. - 

— Vă rog să nu mai folosiți tonul ăsta rigid.. Am sta- 
bilit doar baza relațiilor noastre. Să analizăm deci posi- 
bilitățile reale. 

— Şi care. ar fi după dumneavoastră? — l-am întrebat 

eu curioasă. 
~ — Că otrava a fost dată într-un astfel de aliment care 
putea fi consumat numai de tatăl dumneavoastră, în plus 
numai în timpul nopții. 

— Deci, apa, medicamentele sau mărul pe care l-ar 
fi putut minca, dacă s-ar fi trezit noaptea. 

— Bravo. Nu avem deci de-a face cu stafii. Tatăl 
dumneavoastră a fost otrăvit de un om în carne şi oase 
— calculat şi abil. Există aici însă un mic obstacol, Și 
anume: am constatat că aceste articole nu conţin otravă. 

— Ce spuneţi? Deci și această urmă se întrerupe? 

— Pină la un anumit punct. Ca urmare a acestei situa- 
ţii apare întrebarea dacă decedatul a consumat ceva, fie 
şi o bucăţică cît de mică, neambalată, care s-ar fi aflat 
în preajmă căci nu s-a găsit nici un ambalaj la locul 
crimei. Ce ar fi putut să fie? O ciocolată mică pusă pe 
noptieră, vreun sandviș, o bucăţică de brînză, poate o 
pastilă de Vichy?... Asta din urmă mai curînd, căci 
restul de apă din pahar nu conţinea otravă? 

— O astfel de explicaţie nu mă convinge. Vă rog să 
nu uitaţi că în timpul ultimelor zile, înainte de accident, 
n-a venit la noi nimeni. Era timp suficient deci ca să 
poată fi observat acest „aliment“ în cameră, lăsînd de- 
oparte faptul că şi tata ne-ai fi întrebat, cu siguranţă, de 
unde a apărut pe noptiera lui această aprovizionare supli- 
mentară. 

— Sinteţi pe deplin convinsă că nu a fost nimeni? 
„Poate cineva necunoscut sau un meseriaş, cineva de la 
administrație? 

— Aş fi ştiut cu siguranţă despre o astfel de vizită, 

— Poate decedatul nu v-a vorbit despre ea? 

— Tata nu deschidea niciodată singur ușa. 

— Hm... curios... Deci numai asta... Otrăvirea cu 
mărul nu intră la socoteală, deoarece în fructieră erau 
mai multe. Făptaşul nu putea şti pe care îl va alege 
victima, aşa că ar fi trebuit să le otrăvească pe toate şi 
atunci am fi găsit o urmă de otravă în celelalte fructe. 
Asta este valabil şi pentru apă: deci numai medicamen- 
tele... Cine le-a cumpărat? 

— Eu însămi. 

— Unde? 

— La o farmacie din apropiere. l-am dat adresa pe 
care şi-a notat-o. Acolo cumpăr în permanenţă. 

— Cunoașteţi pe cineva din personalul de acolo? 

— Pe nimeni îndeaproape. Numai în măsura în care 
cunoşti pe cineva cumpărind din același loc de ani de 
zile. . 

— Şi asta este ceva. O să vedem. f- 

— Presupuneți că otrava i-ar fi putut fi dată în medi- 
camente? Ați constatat doar că nici acolo nu era? 

. Locotenentul stătu un timp privindu-mă în ochi. 

— Șeful meu — spuse în cele din urmă — pentru că 
într-adevăr există şi un şef, deoarece fac şi eu parte 
dintr-o organizaţie anumită, a emis unele ipoteze lăsîn- 
du-mi, la alegere, posibilitatea de a vă împărtăşi şi dum- 
neavoastră părerile lui: Îmi face impresia că va fi bine să 
știți și dumneavoastră cum a fost administrată otrava în 
cazul de faţă. 

— De ce aţi ajuns la convingerea că va fi mai bine 
dacă aflu şi eu de părerile șefului dumitale? 

— O să înţelegeţi îndată. Iată această sticluţă: conţine 
zece pastile. Din care au fost folosite șase. Acum să ne 
imaginăm că tocmai a şasea a fost cea otrăvită. Restul nu 
conțin nici o urmă de otravă deci asupra medicamentului 
nu planează nici o bănuială. Tatăl dumnevoastră luînd la 
un interval de timp aceste pastile trebuia în cele din 
urmă s-o ia și pe cea otrăvită. Trebuia să aibă loc la 
cîteva zile după cumpărarea medicamentului în aşa fel 
încât timpul să șteargă legătura directă dintre cumpărare 
şi moartea victimei. Aceasta este o crimă perfectă. Dum- 
neavoastră aţi fost cea care ați adus singură medicamen- 
tul acasă, iar victima, aproape cu o siguranță matematică, 
îl va lua tot singură. Urme? Nu există nici un fel de 
urme. i 

— Groaznic... am gemut eu. De asta aţi hotărît să-mi 
povestiţi toate acestea pentru a-mi da seama că, totuși, 
eu am fost cea care, în mod inconștient, mi-am otrăvit 
tatăl. 

— Nu, nu asta am urmărit — îmi răspunse pe un ton 
hotărît. Vă rog să mă înţelegeţi bine. Iresponsabilitatea 
dumneavoastră în această situaţie, dacă într-adevăr totul 
s-a desfășurat aşa cum presupunem, va trebui să vă eli- 
bereze de orice fel de remușcări de conştiinţă, pentru că 
acest gen de subtilităţi sentimentale nu sînt compatibile 
cu o gîndire sănătoasă. Am urmărit în schimb ca dum- 
neavoastră, cunoscînd modalitatea probabilă în care s-a 
comis crima, să vă concentrați memoria pentru redarea 
tuturor amănuntelor, chiar şi a celor mai mărunte, care au 

întovărășit cumpărarea acestui medicament. Mai mult ca 
sigur că printre ele se află rezolvarea enigmei. 

— Nu sînt în stare ca în situaţia actuală să mă conduc 
după rațiune... — am răspuns mai mult pentru mine. 
Sint... mă simt... îngrozitor. Conștiinţa că totuşi eu am 
fost cea care am adus această otravă, că din mîna mea... 
Nu... Vă rog să mă iertaţi, domnule locotenent, dar nu 
am putere să mai continui această discuție... 

Janicki se ridică și se apropie de mine. 

— Vă rog încă o dată să reflectaţi la această situaţie şi 
nu mă îndoiesc cîtuși de puţin că raţiunea va ajunge şi 
ea la cuvînt. De acum înainte ne vom vedea foarte des, 
poate chiar în fiecare zi. Bineînţeles că nu este vorba 
de nici un fel de restricţii în ceea ce priveşte deplasarea 
dar vă rog să reţineţi că trebuie să am posibilitatea să 
iau legătura cu dumneavoastră imediat ce apare o ase- 
menea nevoie. În situaţia de faţă este vorba şi de secu- 
ritatea dumneavoastră. Nu vreau cîtuşi de puţin să vă 
ascund că trebuie să fiți deosebit de atentă. Noi, din 
partea noastră, vă vom asigura, fără-ndoială, paza nece- 
sară. Vă rugăm însă să nu uitaţi că adversarului îi place 
să lucreze cu otravă. În plus vă cerem să păstraţi o discre- 
ție absolută. Aceasta nu este o rugăminte ci un ordin 
oficial. 

Mi-a zîmbit de parcă ar fi dorit să atenueze cumva 
asprimea ultimelor cuvinte. 

Seara mi-am petrecut-o în tovărășia familiei Tarski. În 
afară de noi au mai rămas jos Ulmer, Nata, deci şi Wojski, 
domnișoara Zak şi Robert. 

Iniţial am vrut să urc la mine în cameră dar perspectiva 
singurătăţii, împotrivirea lui Robert şi o anumită idee 
m-au făcut să-mi schimb hotărîrea. 

M-am aşezat deci lîngă Mada care se uita într-o revistă 
veche de o lună. 

— Imaginează-ţi — mi-a spus fără să înceteze de-a se 
uita la un costum de baie — că peste cîteva zile ne des- 
părţim. Sînt furioasă pe Zenon! 

— Dar ce are Zenon comun cu asta? 

— l-a venit brusc ideea că trebuie să fie la Varşovia 
înainte de zece ale lunii. Aşa că trebuie să plecăm pe trei! 

Cu o săptămînă mai devreme decît planificasem și în plus, 
pe o astfel de vreme! 

— Lasă-l să plece singur, Tu rămii cu mine şi ne întoar- 
cem amîndoyuă. 

— Asta e o idee! Mă due să i-o spun imediat! 

— Nu mă mir că domnul profesor a hotărît să fugă de 


aici — se băgă în vorbă Ulmer. E adevărat că vremea 
nu e rea, dar mîncarea de aici... Ceva insuportabil! pi 


se face silă și de soare şi de mare... 

— Şi chiar de compania unor femei frumoase ca noi — 
îl ajută Mada. 

— O, nu! N-am vrut să spun asta! — negă zîmbind. 
Zimbetul i-a adîncit pe obrajii lui plini două gropiţe. 

— Aşa e Mada, răutăcioasă — am adăugat eu provoca- 
toare. Noi ştim că dumneavoastră aveţi înclinații roman- 
tice... 

— Euu? ... Uimirea lui era caraghios de sinceră. 

— Aţi uitat de întimplarea de acum cîteva seri, cînd 
ne-am întilnit în plimbarea nocturnă? $ 

— Ce întîlnire? — se amestecă şi Robert. 

— Nimic deosebit! Vă felicit însă pentru vigilență... 

Înţepătura era evidentă dar spusă cu un umor blajin. 

— Deci şi dumneavoastră intenţionaţi să părăsiți lito- 
ralul? îl întrebă Mada pe Ulmer. 

— Nu sînt încă hotărît. Cred însă că peste cîteva zile mă 
voi gîndi să-mi fac şi eu bagajele. 

— Am ghinion — spuse Robert — Abia am venit și 
toţi se gîndesc deja la plecare. 

— Despre ce vorbiţi? — întrebă Wojski apropiindu-se 
de noi — Cine vrea să ne părăsească? 

— Domnul Tarski — l-am informat — și domnul Ul- 
mer. 

— Aşa se întîmplă — oftă el — ne adunăm să ne des- 
părţim. Dealtfel, în curînd toţi ne vom face valizele. Ca 
părere aveţi, doamnă Nata? 

— Rămîn aici cu soţul atita timp cît va fi vremea fru- 
moasă — răspunse hotărît doamna Deresz. 

— Dar dumneavoastră? — Wojski mi se adresă cu un 
zîmbet uşor, aruncînd mai întîi o privire spre Robert. 

— Cred că nu mă mişc de aici înainte de jumătatea lui 
septembrie. Informaţia asta are vreo legătură cu pla- 

nurile dumneavoastră? — am adăugat privindu-l drept 
în faţă, 4 3 

Nu se aştepta la o astfel de întrebare. Am observat că 
s-a tulburat dar îmi răspunse imediat: 

— Cred că nu, căci, din cei mulți chemați, puțini sînt 
aleși... Cu toate acestea însă voi rămîne, deoarece șede- 
rea la mare totdeauna îmi face bine. 

Venise, în fine, momentul prielnic să-mi realizez ho- 
tărîrea luată. f 

— Înseamnă că dormiţi bine? 

— De ce mă întrebaţi? — era evident surprins. 

— Pentru că îl caut pe proprietarul unui obiect pier- 
dut. Cred însă că nu sinteţi dumneavoastră, avînd în ve- 
dere cele spuse mai înainte. 

— Şi ce-aţi găsit? 

— O sticluţă cu tablete „Phanodorm“ — i-am răspuns 
cît se poate de tare observîndu-i, totodată, pe toţi cei de 
față. 2 

Sprîncenele lui Ulmer se ridicară pentru un moment 
în sus. Domnișoara Zák, vădit interesată îşi întoarse capul 

— ~~~ spre mine, Mada mă privi cu o expresie de surpriză în- 
tipărită pe faţă, Wojski se uită şi el la mine cercetător 
iar Nata, spre uimirea mea, păli brusc la faţă. Își duse 
cu un gest nervos mîna la gît, îl atinse cu degetele, după 
care o lăsă în jos şi zimbi într-un mod tipic pentru oa- 
menii aflaţi în încurcătură, 

— Ce e acest „Phanodorm“? Vocea lui Robert sparse 
momentul de liniște. 

— Un somnifer cunoscut — răspunse Ulmer cu o urmă 
de sarcasm în voce. 

— Care din dumneavoastră este proprietarul obiectului 
pierdut — am repetat eu întrebarea. 

— Dacă nimeni nu se prezintă să nu ne mai batem 
capul cu-prostia asta — spuse Wojski cu nerăbdare. Vă 
sfătuiesc să lăsaţi sticluţa la direcţie sau să-i folosiţi con- 
ținutul dacă aveţi nevoie. 

— Voi încerca să nu vă uit sfatul — i-am răspuns în- 
ţepată. 

— Are vreo importanţă ce o să faceţi cu ea? dădu din 
umeri. O sticluţă ca asta costă cîțiva zloți! 

— Văd că domnul Wojski,e bine informat — se făcu 
auzită vocea domnişoarei Zak — nu-i aşa, doamnă Nata? 

— Ce-mi pasă mie?! replică furioasă aceasta. 

— Am crezut că dumneavoastră aţi pierdut-o declară 
cu o mină nevinovată Zak. 

— De unde pînă unde?! 

— Pentru că am văzut la dumneavoastră un medica- 
ment asemănător — domnișoara Zak vorbea în continua- 
re cu o liniște provocatoare. De aceea m-am mirat că nu 
aţi declarat că vă aparţine. 

Nata vru să spună ceva dar Wojski nu o lăsă. 

— Ei, la naiba, ce ne mai învîrtim atît în jurul acestei 
prostii? Vă propun să dăm drumul la radio şi să dan- 
săm. id 

— Nu, lăsaţi radioul în pace! protestă Mada. 

Intrarea lui Sudra puse capăt definitiv incidentului pro- 
vocat de mine. 

Se opri în prag şi-i privi pe rind pe toţi cei de faţă. 
Îmi făcu impresia că îşi opri cu o secundă mai mult pri- 
virea asupra lui Robert. 

— Domnule Emil! — strigai eu cînd îl zării. Poftiţi, 
aveţi aici un loc liber! — și i-am indicat fotoliul de ln- 
gă mine, prefăcîndu-mă că nu văd uimirea de pe faţa lui 
Robert. 

Sudra îmi primi propunerea cu jena lui obişnuită, 

— De ce atît de tirziu? — l-am întrebat. Nu aţi fost 
nici la cină?... 

— Într-adevăr... Am întîrziat puţin. Am fost pînă în 
satul de pescari. 

— Și pe dumneata te atrag plimbările romantice? 

— Nu... adică, da... 

— E ceva interesant pe-acolo? — l-am întrebat pe un 
ton ușor; cu toate acestea țelul plimbării lui Sudra mi se 
păru ciudat. 

— Am acolo un prieten pescar... şi cum îmi place 
foarte mult ţiparul proaspăt afumat... cîteodată... 

— Ce spuneţi? — i se adresă Ulmer cu interes. Asta-i 
o adevărată raritate! Trebuie să mă duceţi şi pe mine 
acolo! 

— Cu plăcere... 

— Aţi adus cumva şi cu dumneavoastră? 

— Da, desigur... poate şi dumneavoastră aţi dori... 
mi se adresă mie. 

Privirea lui Ulmer se opri pe faţa mea dar o bănuială 
născută brusc îmi porunci să-mi concentrez toată aten- 
ţia asupra lui Sudra. 

În ochii care mă priveau citeam timiditate şi jenă. Dar 
această imagine dispăru bruse şi am zărit, pentru un 
moment lucirea rece a pupilelor lui îndreptate spre mine. 

— Nu, vă mulţumesc — i-am răspuns — nu-mi place 
tiparul afumat. 

Ulmer scoase un oftat de ușurare. Apoi Robert a fost 
cel ce mi s-a adresat: 

— Nu trebuie să-l refuzi pe domnul Sudra. Sărmanul 
s-a deranjat atîta ca ca să-ţi facă plăcere... - 

Era suficient de jignitoare expresia de „sărmanult — ` 
dar Robert o mai accentuă şi cu o intonanţă dispreţui- 
toare în glas. 

L-am privit din nou pe Sudra, curioasă să-i văd reac- 
ţia. Ochii îi erau acoperiţi de pleoape iar pe buze îi flu- 
tură acelaşi zîmbet obișnuit, nesigur și temător. 

— Nu e nici un deranj — protestă încet. 

— Asta e cruzimea femeilor, domnule Sudra! Ţiparul 
acesta trebuie să înlocuiască buchetul de trandafiri, nu-i 
așa? Robert nu înceta de-aş bate joc în continuare, de 
Sudra. 

— Nu... cîtuşi de puțin.. vocea acestuia se făcuse 
şi mai scăzută — îmi pare rău că am amintit de el... 

Oare papă-lapte ăsta nu e în stare să ia o atitudine 
mai fermă în faţa acestor provocări? M-am mîniat bruse 
atît pe el cit și pe Robert. 

— Domnule Emil — m-am adresat lui — vă sînt foar- 
te recunoscătoare că nu m-aţi uitat. Dar să-l oferim mai 
bine domnului Ulmer... 

— lată o decizie înţeleaptă! strigă bucuros. 

Se făcu auzit un hohot de rîs general. 

— Bine, domnişoară Justina — răspunse Sudra. I-am 
prins, totodată, privirea îndreptată spre mine. 

A cita oară m-a uimit pe mine omul acesta? În privi- 
rea lui nu era nici urmă de jenă, ci mai curînd de vă- 
dită desfătare. E posibil ca în tot acest timp să se fi 

amuzat de excitarea de care s-a lăsat cuprins Robert? 
L-a provocat oare prin atitudinea lui pasivă? 

0o..., domnule Sudra îmi plăceţi din ce în ce mai 
puțin! Sau poate tot mai mult?... 


31 VIII 


Dimineaţa, cînd am coborit la micul dejun, Robert era 
deja în sufragerie. Lukasz şi avocatul Deresz se aflau, 
de asemenea, la masă. Domnișoara Zak a venit imediat 
în urma mea, 

După ce i-am salutat am început să mănînc în grabă 
pentru a nu-l obliga pe Robert să mă aştepte căci trebuia 
să mergem împreună la plajă. 

— Am auzit că familia Tarski pleacă în curînd — se 
adresă Deresz după un anumit timp. 

— Probabil numai el. Mada ar vrea să mai rămînă. 

— Se pare că toţi ne scurtăm șederea — declară, ca 
deobicei, oarecum solemn, Lukasz. Barometrul indică 
schimbarea vremii. 

— Ce spuneţi? — spuse Robert. Ce ghinion! Abia am 
venit! 

— Barometrul poate să indice numai o furtună trecă- 
toare după care vremea să se facă iar bună — îl linişti 
avocatul. 

— Numai să fie aşa, căci nu-i deloc plăcut să-ți pe- 
treci concediul într-o cameră de hotel. 

— Cînd vremea-e urită cel mai bun remediu e o par- 
tidă de bridge. Deresz nu putea să nu amintească de 
asta. Jucaţi? 

— Desigur. 

— Atunci, dacă vremea se strică, facem un complet 
pentru o partidă? se întoarse spre mine cu o privire în- 
trebătoare. 

— Dar cine e al patrulea? 

— Desigur, domnul Lukasz. 

— Numai dacă voi termina cartea pe care o citesc. 

— Cartea puteţi s-o lăsaţi pe mai tirziu! 

— Pe asta nu — pe faţa lui Lukasz apăru pe neaştep- 
tate un zimbet. Trebuie să aflu cît mai repede dacă Jus- 

tyna va scăpa de încurcături. E ameninţată cu a OR 
dintr-o clipă în alta! 

— Ce vorbiţi! Linguriţa mi-a scăpat din mînă. 

— Oh, seuzați-mă ... Lukasz mă privi oarecum stîn- 
jenit. — Am uitat că aveţi același nume. Îmi plac la ne- 
bunie cărţile polițiste și am acum un roman formidabil! 
Printr-o ciudăţenie, eroina principală se numește aşa. 

— Puteţi să mi-o împrumutaţi şi mie? — l-am rugat 
cu anumită insistenţă. 

— Cu cea mai mare plăcere. O iau cu mine acum la 
plajă. Veniţi pe la mine după-amiază. Am să caut s-o 
termin cit mai repede! 

— Vă mulțumesc anticipat şi la revedere! M-am scu- 
lat de la masă. Robert, ai terminat? 

—Ce părere ai despre Lukasz? mă întrebă Robert după 
ce ne îndepăriasem puţin de vilă. Vorbele alea ale lui 
au fost surprinzătoare. 

— Da, semănau parcă a avertisment. 

— Poate Lukasz este omul care veghează asupra ta? 

— Și mie mi-a venit ideea asta. Dar cele spuse pot tot 
atit de bine să nu însemne nimic, Faptul că eroina are 
acelaşi nume ca şi mine nu dovedeşte încă nimic. 

— A subliniat însă vădit situaţia ei, iar aceasta obligă 
la reflectare. 

— Să aşteptăm să ne dăm o părere definitivă pînă în 
momentul în care voi primi cartea. Dacă în roman într- 
adevăr se află situaţia despre care a vorbit Lukasz, atunci 
totul este un simplu concurs de împrejurări. 

— Pe care el l-a sesizat şi l-a subliniat. Asta e ceea ce 
remarce eu, 

— Să lăsăm! Dacă vom proceda în continuare așa vom 
cădea în mania persecuției! Iar dacă avem în vedere o 
altă eventualitate? Atunci se pune întrebarea: Criminalul 
ar putea să-şi prevină victima? 

— Cine ştie? Sînt maniaci care anunţă comiterea unei 
crime. 

— Dacă Lukasz este aici pentru a mă păzi ar fi pu- 
tut să se folosească de ocazie pentru a reaminti de ne- 
voia de vigilenţă. 

— Îți propun să facem o listă cu persoanele cele mai 
suspecte şi să le analizăm pe fiecare în parte, fără a mă 
exclude nici chiar pe mine! 

— Pe tine? Am zimbit. Dar tu eşti cel mai suspect din- 
tre toți! i-am aruncat cu fermitate. 

Robert se opri şi mă privi cu uimire. 

— Euu? De ce tocmai eu? 

— Cind am sosit aici și am reflectat mai mult asupra 
situaţiei mele, am ajuns la concluzia că trebuie să mă 
feresc, în mod deosebit, de omul care va veni aici în urma 
mea. Am impresia că așa e logic, adevărat? 

— Pînă la un punct... 

— Nu numai pînă la un punct! Locul unde mă aflu a 
fost doar ţinut în secret!? 

— Ceva nu se potriveşte! Dacă, aşa cum spui, venirea 
ta aici nu a fost cunoscută de nimeni, nici asupra celor 
ce ar fi sosit aici după tine nu trebuie să planeze nici o 
bănuială. În ce fel ar fi putut afla făptaşul unde te afli? 

— În același fel în care l-ai aflat şi tu! 

— Înţeleg! Atunci nu-mi rămîne altceva decit să plec 
de aici cît mai repede cu putinţă. În vocea lui se simţea 
o furie stăpinită, 

— Aşteaptă! Vorbeşti ca întotdeauna stăpînit de pri- 
mul impuls. Încă nu știi că cineva a încercat să submi- 
neze această supoziţie. 

Discutam stînd unul în faţa celuilalt. Iritarea l-a făcut 
pe Robert să se mişte din loc. 

— Situaţia începe să fie pur şi simplu obsedantă! Eu 
şi bănuit! Poţi să mori de ris. 

— Te-ai băgat singur în toată povestea asta şi acum te 
înfurii. 

— Eu nu mă înfurii, mă simt doar prost. Dar, să là- 
săm asta! Spune-mi, cărui lucru datorez că: ai din nou 
încredere în mine? 

I-am povestit despre revizia din camera mea. 

— Ai anunţat asta organelor de resort? 

— Cui anume? E greu să telefonez la miliția din oră- 
şel și să le spun că firișoarele de tutun au dispărut de 
pe cartea mea! 

— Poate cineva din personalul de serviciu în timp ce 
făcea curăţenie? 

— Sertarul era închis cu cheia, iar cheia o aveam la 
mine. 

— Într-adevăr, se pare că supoziţiile tale iniţiale sînt 
greșite. De-aici concluzia că făptașul acestei percheziţii 
a fost cineva care se afla aici cînd ai venit tu. Trebuie să 
urmărim pe toate persoanele care locuiesc în vilă. 

— Ai dreptate. Nu înțeleg însă deloc cum s-a întim- 
plat. Ajunserăm la locul meu, iar după o scurtă căţărare 
ne-am putut întinde pe nisip. Mi-am expus fața la soare 
protejîndu-mi ochii cu ochelarii de culoare închisă şi stă- 
team întinsă simțind pe corp arşița soarelui. Vocea lui 
Robert ajungea la mine dintr-o parte în acompaniamen- 
tul vuietului valurilor care se spărgeau de mal. Fierbin- 
feala sporise atît de mult încît ne era greu să şi respi- 
răm. În pofida acestor condiţii nefavorabile am hotărît 
să pun în discuţie subiectul care constituia laitmotivul 
tuturor gîndurilor mele de pină acum. Aceasta îmi dădea 
cea mai mare bătaie de cap. Ceva se ascundea în adincu- 
rile memoriei, urmele unei discuţii avute cîndva, o anu- 
mită situaţie pe care nu puteam să mi-o reamintesc de- 
oarece mi-era greu s-o localizez atât în timp cit şi în 
spaţiu. Erau nişte încercări epuizante de îndepărtare a 
stratului de impresii acumulate de-a lungul altor trăiri. 
Acestea acoperiseră ca o piclă imaginea hotăritoare a ace- 
lor momente, de care aveam acum mare nevoie, cînd 
cumpărasem și adusesem acasă medicamentul... 

— Ascultă, Robert — m-am adresat lui. Trebuie să mă 
ajuţi într-o problemă foarte importantă pentru mine. 

— Bineînţeles! Poate pot şi eu, în sfîrşit, să-ţi fiu cu 
ceva de folos! 

— E vorba să mă ajuţi la rememorarea unor eveni- 
mente. 

— Și anume? 

— Cu o săptămînă aproape înainte de a muri tata, i-am 
cumpărat medicamente. Ţin minte că după aceea m-am 
întîlnit cu tine la cafenea. În timpul anchetei am trecut 
sub tăcere acest amănunt, nesemnificativ pentru cauza în 
sine, considerînd că ţi-ar produce unele neplăceri. Îţi mai 
aduci aminte de această întîlnire? 

— Stai puţin... ajunse pînă la mine vocea lui Robert. 
L-am zărit că stătea cu sprincenele adunate. După o cli- 

pă, se întoarse pe-o parte şi sprijinindu-și capul în mînă 
spuse de parcă ar fi vorbit cu sine însuşi. 

— Da... Mi-aduc aminte. Era la etajul unu al cafene- 
lei „Orologiul de aur“. Te-am aşteptat destul de mult, 
iar tu mi-ai spus că la farmacie a fost aglomeraţie şi că 
de asta ai întârziat... Dar despre ce e vorba? 

— A mai f”st cineva cu noi atunci... însă nu-mi pot 
aminti cine.. 

— Era Mada. S-a așezat la măsuţa noastră şi a "plecat 
după o jumătate de oră. Dar la ce îți foloseşte asta? 

— Trebuie să-mi reamintesc împrejurările legate de 
cumpărarea acestui medicament. 

— Nu mă dumiresc deloc de ce mă întrebi de toate 
acestea? 

— Pentru că, vezi... Am ezitat pentru o clipă, după 
care avînd în faţa ochilor numai țelul principal, m-am 
hotărît să-i explic lui Robert cauza interesului pe care-l 
manifestam pentru acest lucru. 

— În conformitate cu una din concepţiile anchetei, otra- 
va a fost dată tatei odată cu medicamentele. Vreau să 
aflu deci dacă nu mi-a fost substituită cumva sticluţa în 
drum de la farmacie spre acasă. 

— Te-ai mai întîlnit cu cineva în afară de mine şi 
Mada? 

— Nu. Asta ţin minte precis. Nu-mi puteam reaminti 
numai episodul de la cafenea. 

— Aţi mers amîndouă la toaletă şi aţi lipsit vreo cinci 
minute. Poate atunci? 

— Da, da! Îmi aduc aminte din ce în ce mai bine! Deci 
s-ar putea să fie Mada!... Cu toată surpriza am simţit 
parcă o alinare, aveam impresia că după o lungă rătăcire 
reuşisem să ies în sfirşit din desiş la loc deschis. 

— "Ţi-a fost de folos ajutorul meu? 

— Foarte, Robert. Dar Mada?... E pur şi simplu ab- 
surd! 

— Persoana doamnei Tarski se pare că-ți complică pro- 
blema... 

— Nu mai înțeleg nimic din toate astea... 

— Tocmai asta e! De aceea sînt de părere că toate 
aceste căutări nu au nici un fel de sens. Lasă-le în pace, 
nu-ţi-mai bate capul cu ele! E sarcina miliției să-l gă- 

sească pe făptaş și să descopere modul în care a comis 
crima. 

— Nu ar trebui să vorbeşti aşa. Trebuie şi eu să con- 
tribui, în măsura posibilităţilor, la prinderea ucigașului 
tatălui meu! ; 

— Ai, fără îndoială, dreptate. Te rog să mă ierți. 

A întins mîna, acoperind cu ea mîna mea întinsă pe 
nisip. 

— Te iert — i-am răspuns, uitîndu-mä la el prin len- 
tilele de culoare închisă ale ochelarilor. Fața lui mi se 
părea, în acest colorit artificial, aspră și enigmatică. 

— Vreau să văd în ochii tăi sclipirea uitării — mi-a 
spus scoțindu-mi uşor ochelarii. 

Aflîndu-se întins lîngă mine și-a cufundat privirea în 
ochii mei. Pentru că nu mi i-am întors, mă îmbrăţișă 
ușor şi mă atrase spre sine. Sărutul a fost lung. L-am 
întrerupt abia în momentul în care am simțit că mîna 
lui Robert devine prea îndrăzneață. Asta m-ar fi amenin- 
at să-mi pierd controlul asupră-mi, lucru care nu voiam 
să se întîmple. 


După ce am citit descrierea acestei scene am vrut în 
primul moment s-o şterg. În cele din urmă însă, după 
cum vedeţi domnule locotenent Janicki, scena a rămas to- 
tuşi. Așa că, în numele imparţialităţii relatării, te rog 
s-o citeşti iar odată cu dumneata, cu siguranţă, și şeful 
dumitale legendar cu care nu mi-a fost dat să mă întiîl- 
nesc vreodată. Am promis doar că nu voi ascunde nimic 
în însemnările mele, aşa că m-am ţinut de cuvînt. 

După-amiază m-am dus la Lukasz nerăbdătoare să pri- 
mesc cartea promisă. 

Stătea lîngă fereastră, scufundat în fotoliu, şi-şi făcea 
manichiura, * 

— Aţi venit după carte? Se sculă din fotoliu. V-o dau 
imediat. Se duse pînă la noptieră şi trase sertarul. Am 
zărit o copertă colorată în negru şi roşu, iar alături, pe 
o bucată curată de hirtie, o seringă demontată în bucăţi. 
Trebuie că mi-a zărit privirea deoarece a scos iute cartea 
închizind brusc sertarul. 

— Iat-o. Cred c-o să vă placă. 

— Ce s-a întîmplat cu tiza mea? A scăpat? 

. Lukasz mă privi cercetător. 

— Vă interesează chiar aşa de mult problema asta? 

Am zîmbit puţin forţat. 

— Interesul mi-a fost trezit de coincidența numelor. 

— Trebuie că aveţi o imaginaţie deosebit de sensibilă 
— spuse, zîimbind uşor. 

— Aa, vă gîndiţi la linguriţa scăpată! i-am replicat pe 
un ton cît mai natural. Nu era o manifestare a sensibi- 
lităţii imaginaţiei, ci pur şi simplu o neatenţie! 

— Am crezut că v-au înspăimîntat vorbele mele refe- 
ritoare la moartea ce o ameninţa pe Justyna. 

— De ce aş fi avut să mă tem? 

— Tocmai asta e! Mi-am pus şi eu aceeaşi întrebare. 

Am preluat cu curaj subiectul tocmai pentru a-mi da 
seama care erau intenţiile interlocutorului meu. 

— Și eu mi-am pus unele întrebări... 

Lukasz îmi aruncă o privire rapidă. 

— Care anume? 

— De ce aţi încercat să mă speriaţi şi, în plus, într-un 
astfel de mod? 

— Cind am spus vorbele acelea n-am avut nici un gind 
ascuns! Dealtfel, în momentul acela nu mi-am dat seama 
că aveţi acelaşi nume. Se pare că v-am mai spus asta şi 
atunci! . 

Nu ştiam ce să mai cred despre toate astea, aveam însă 
impresia că Lukasz spune adevărul. Am hotărît să curm 
această discuţie. 

— Vă mulțumesc pentru carte. N-o s-o ţin prea mult! 
M-am îndreptat spre ușă. 

Lukasz mai avea însă chef de vorbă. 

— Nu vă grăbiţi așa! Cum vă simţiţi aici? Avem o 
vreme minunată, nu-i aşa? 

— De aceea mă folosesc şi eu de ea cît pot. 

— Aveţi dreptate. Vine iarna şi nu ne mai rămîn de- 
cît amintirile din timpul verii. Deci familia Tarski vrea 
să părăsească litoralul? 

— Mada a reușit să-şi convingă soţul, în cele din ur- 
mă, să plece singur. 

— Iar dumneavoastră? 

— Deocamdată nu am intenţia să plec. Avem o vreme 
mult prea frumoasă, 

— Domnul Wojski o să se bucure. Deşi, de cînd a ve- 
nit domnul Molski, poziţia doamnei Nata a început să se 
consolideze din nou. 

Am ris: 

— Nu v-am crezut în stare să vă orientaţi atît de bine 
şi să fiţi atit de răutăcios! 

— Oamenii observă în general destul de multe. 

— Acum trebuie să plec. a mulțumesc încă o dată 
pentru carte. 

— N-aveţi pentru ce... Mi-a ia mîna şi timp de o 
clipă m-a privit în ochi. 

— Vă sfătuiesc să fiți atentă cu Wojski. Vă rog să mă 
credeţi, e un om periculos . . 

Cînd am ajuns la mine în cameră am încercat să mă 
apuc imediat de citit dar discuţiile purtate atît de Robert, 
cît şi cea de-acum cu Lukasz, nu m-au lăsat să mă con- 
centrez. 

Ce vroiau să însemne aluziile lui Lukasz? De ce mă 
tot avertizează despre Wojski? Cum de am uitat că Mada 
a stat cu noi la masă un moment, care a durat o jumătate 
de oră? 

Acum, datorită lui Robert, mi-am reamintit toată scena 
cu precizie. 

Ajunsesem cu sufletul la gură la cafenea. Robert se 
afla deja acolo cu o ceașcă de cafea goală în faţă. L-am 
salutat cu o explicaţie. 

— Secuză-mă că am întîrziat, dar cozile astea la farma- 
cii sînt insuportabile! Am pierdut o jumătate de oră ca 
să cumpăr o sticluţă cu Cholamid! 

— Cholamid? Pentru cine? mă întrebă mirat Robert. 

— Bineînţeles că nu pentru mine. Doar știi că tata 
suferă de ficat. 

— Aa, iartă-mă că am uitat... Mi-a luat geanta din 
mînă şi a aşezat-o pe scaunul liber. Geanta în care se afla 
medicamentul cumpărat s-a aflat acolo tot timpul cît am 
stat la cafenea. 

A venit Mada, am vorbit cu ea o bucată de vreme după 
care ne-am dus amîndouă la toaletă. În total ea a stat 
cu noi aproape o jumătate de oră apoi ne-am despărțit. 
În curînd am plecat şi noi. De la cafenea am mers di- 

rect acasă împreună cu Robert, care m-a condus aproape 
pînă la ușă. 

Traseul medicamentului a fost deci: farmacie, cafenea, 
casă. Numai pe acest drum s-a putut face substituirea 
sticluței, dacă supoziţiile șefului necunoscut erau juste. 
În joc intra deci numai cafeneaua şi dacă era așa, schim- 
bul l-a făcut Mada. 

Concluzie absurdă. Mada să fie făptașa? Lăsind deo- 
parte toate celelalte considerente — ce motiv ar fi putut 
s-o determine la o asemenea faptă? Influenţa soțului? 
Ajungea oare un astfel de imbold ca să comită o crimă? 

Sau poate Robert? Oare un băiat atît de impulsiv însă 
inteligent şi cult ar fi putut comite o astfel de faptă? El 
— agent al unui serviciu de spionaj străin? Ucigaş? Nu, 
nu pot să cred asta! Trebuie că s-a întimplat cu totul 
altfel! Asta nu putea s-o facă nici Mada, cu care eram 
prietenă din copilărie, şi nici Robert, ale cărui sentimente 
faţă de mine păreau sincere. 

Este imposibil! Și cînd s-a putut face acest schimb? La 
toaletă am avut tot timpul geanta la mine, iar apoi s-a 
aflat pe scaun şi n-am pierdut-o nici o clipă din ochi... 

Și din nou, la fel ca în urmă cu cîteva zile, o imagine 
încerca să iasă la suprafață din străfundurile memoriei, 
dispărînd apoi şi lăsînd în urma ei sentimentul de ne- 
liniște și neajutorare. 


Seara am zărit primii norișori pe cer de cînd venisem 
pe litoral, colorați de lumina rubinie a soarelui ce apu- 
nea în mare. 

Aerul ardea fără a fi tulburat nici de cea mai mică 
adiere de vînt. După ce ieşeam din mare apa se evapora 
imediat de pe piele, aceasta rămînind însă udă de transpi- 
rația abundentă. Intram atunci din nou în mare, iar va- 
lurile leneșe, ce se loveau de corpul încins, aduceau o 
uşoară alinare. 

Cînd m-am întors la vilă globul roșu uriaș al soarelui 
coborise dincolo de linia orizontului, ascunzindu-se încet 
în spatele peretelui întins de nori. Ici şi colo mai străbă- 
teau prin el sclipiri ruginii. Părea că cineva întinsese în 
faţa focului ce ardea dincolo de oglinda întunecată a mă- 
rii o draperie găurită din loc în loc. 

După masă Robert se apropie de mine. 

— E zăpuşeală insuportabilă! îmi spuse oftînd. Ce vrei 
să faci acum? 

— Par tu? 

— Mă duc la plimbare. Poate vii cu mine? 

— Acum? m-am mirat eu. Furtuna poate să înceapă 
doar dintr-o clipă în alta! 

Ca o confirmare a spuselor mele, în spatele ferestrelor 
negre s-a aprins brusc o lumină albastră iar un moment 
mai tîrziu se rostogoli ca o avalanșă bubuitul tunetului. 

Robert privi spre fereastră. 

— Ei, dar pînă în sat nu e departe. Am putea ajunge. 
Dealtfel nu știm dacă nu cumva o să ne ocolească. 

— Dar ce ţi-a mai trecut prin cap? De ce vrei să mergi 
acolo? 

— Vreau pur şi simplu să mă smulge din zăpușeala asta 
a casei! De va veni furtuna avem unde să ne adăpostim. 

— N-are nici un rost! Furtuna vine cu siguranţă şi de 
ce să căutăm un adăpost în altă parte cînd avem deja 
acoperiş de-asupra capului? 

— Eu nu mă tem de furtună şi chiar de m-o uda un 
pic nu mă topesc! Cel puţin mă mai înviorez. După aceea 
a adăugat ridicînd din umeri: Dacă eşti fricoasă rămii 
aici, eu mă duc singur! 

Bram iritată şi surescitată. Neliniştea ultimelor zile îşi 
punea tot mai mult amprenta pe reacţiile mele, iar fur- 
tuna ce se apropia făcuse această stare şi mai acută. Pro- 
babil că acesta a fost motivul pentru care i-am răspuns 
lui Robert înțepată: 

— Eşti complet inconştient! De ce vrei să mă atragi 
cu tot dinadinsul în.acesată expediție nocturnă? 

Robert n-a răspuns nimic. Ne-am măsurat o clipă din 
priviri, după aceea s-a întors şi a plecat fără să mai scoa- 
tă o vorbă. 

M-am îndreptat spre camera mea cu ochii plini de la- 
crimi. După o jumătate de oră s-a dezlănţuit un adevă- 
rat infern în care alternau fîulgerele ascuţite cu vintul ce 
ar fi vrut să dărîme casa, apa ce curgea şiroaie cu vuie- 
tul furios al mării. 

A doua zi dimineaţa soarele strălucea din nou iar ae- 
rul era reavăn. M-am sculat mai devreme pentru a nu-l 
întilni pe Robert şi, imediat după micul dejun, am plecat 
la plajă. 

Întinsă pe nisip, la locul meu obișnuit, ca deobicei mă 
gîndeam la acelaşi lucru. 

Chiar pentru a-şi apăra propria viaţă omul nu este ca- 
pabil să facă fapte ce nu sînt compatibile naturii sale. 
S-ar putea, de pildă, ca Mada, sub impulsul unei furii 
puternice, să lovească cu cuțitul însă numai cînd l-ar 
avea la îndemiînă, dar niciodată atunci cînd ar trebui să 
meargă după el în altă cameră. Iar substituirea făcută în- 
tre sticluţele cu medicamente avea toate caracteristicile 
premeditării. i 

Oare — să fi fost Robert? Nu — nici această posibili- 
tate nu puteam s-o accept. Pe tata l-a omorît cineva care 
era legat de spionajul străin. Ar putea fi oare Robert 
acela? E posibil oare să se fi prefăcut atît — şi modul 
de-a fi şi interesul manifestat persoanei mele? Ori sînt 
pur şi simplu o gîsculiţă naivă care nu cunoaşte jungla 
în care trăiesc astfel de ființe? 

Dar dacă era așa? Ce idioată aş fi, idioată căreia — îi 
era dor de el și abia îl aștepta să vină s-o ocrotească! 

Surescitată de aceste gînduri m-am aşezat pe nisip. Vu- 
ietul mării, neliniștită încă după furtuna din noaptea tre- 
cută, era puternic. Direle albe de spumă a valurilor ce se 
spărgeau, avansau spre mal. Cu cît te îndepărtai de mal 
cu atît aceste dire se micșorau iar în larg nu se mai zărea 
decît suprafața netedă a apei, despărțită de fîşiile fumu- 
rii ale umbrelor norilor ce alunecau pe cer. 

Departe, în zare, aproape dincolo de linia crestelor 
albe ale valurilor, am zărit un punct mic, roșu. 

L-am privit intrigată o bucată de vreme. Punctul părea 
însă că stă nemișcat pe mare. Abia după puţin timp cînd 
m-am uitat din nou în direcţia lui, am observat că se 
apropiase de mal. 

Nu era deci o iluzie, cum bănuisem iniţial, ci un îno- 
tător curajos şi foarte bun. Priveam acum fără încetare 
la îndrăzneţul necunoscut. 

Punctul roşu creştea încet, însă evident. Trecuse mai 
bine de o oră pînă ce a ieşit din valuri un trup bronzat. 
Era bărbat, iar figura lui mi se părea cunoscută. 

leşi la mal, își scoase casca roşie și abia atunci l-am 
recunoscut. 

Sudra! Din nou, și nu știu pentru a cîta oară, acest 
om mă uluiește! Eram totodată, plină de admiraţie. Cît de 
bine trebuie să ştii să înoți pentru a te aventura singur, 
fără nici o asigurare, atît de departe în larg! Ce inimă 
trebuie să aibă un asemenea înotător... 

„Am o inimă slabă și m-am enervat foarte tare...“ 
Cînd am auzit eu vorbele astea? Aha, în timpul discuţiei 
purtate la primul mic dejun de la „Diana“. Iar mai tîr- 


ziu baia noastră comună... Am înotat atunci nu mai 
mult de cîteva sute de metri şi domnul Sudra a zis că-i 
e destul. 


„Am o inimă slabă“ ... şi aşa mai departe... Și iată, 
din pură întîmplare, am reuşit să descopăr minciuna asta. 
Deci acest om se ascundea faţă de mine... De ce? 

Curioasă cum se va comporta după confruntarea decla-, 
raţiilor anterioare cu faptele actuale, mi-am pus mîinile 
la gură şi l-am strigat, făcîndu-i apoi din mînă: 

— Domnule Emil! Hei, hei! 

Într-o clipă a fost lîngă mine. S-a așezat pe nisip fără 
să spună o vorbă, cuprinzindu-şi genunchii cu mîinile. 
Casca de baie, din care mai picura apă, o ţinea atîrnată 
de un deget. 

Am zimbit puţin ironic înainte să-i pun întrebarea pre- 
gătită. Mi-a luat-o însă înainte. Zimbetul cu care mi s-a 
adresat de data asta nu mai era jalnic. Domnul Sudra 
zîmbea ca un ștrengar căruia-i reuşise o poznă. 

— Vă citesc în ochi o ironie răutăcioasă — îmi declară 
cu francheţe și o dorință vădită de a mă surprinde cu o 

- întrebare care să mă pună în încurcătură . .. 

— Cu ce fel de întrebare? i-am răspuns pe un ton pe 
care l-am vrut cît se poate de indiferent, 

— „Domnule Sudra, ce vă face inima?“ 

Minia mi-a luat brusc graiul. Am tras aer în piept, în- 
cercînd să mă stăpînesc. 

— Ei... ei... ştiţi ceva?! abia am putut articula, în 
cele din urmă. Asta e culmea culmilor. 

— Ce anume? mă întrebă liniştit, 

— Tupeul dumneavoastră! Mai întîi o serie de min- 
ciuni, iar cînd aţi fost prins, îmi riîdeţi în faţă? 

— Dar nu râd cîtuși de puţin! Pe dumneavoastră vă în- 
furie nu minciunile mele ci faptul că v-am zădărnicit 
prin-întrebarea mea, planul de a mă „stringe cu uşa“... 

Trebuia să-i dau în gînd dreptate. 

— Nu mi-aţi zădărnicit nimic! Cred însă că ar trebui 
să discutăm problema asta mai amănunţit! Cred că am și 
eu dreptul la nişte justificări! 

= Poate mai curînd explicaţii . . . 

— Ce pedanterie în alegerea cuvintelor! Dar această 
conştiinciozitate nu prea se potriveşte cu înclinația spre 
minciuni! 

— Dar domnişoară Juto... Aprecierile dumneavoastră 
sînt... hm... prea în grabă făcute... 

— Poate aflu, în sfîrșit, de ce m-aţi minţit? Dacă însă 
nu puteţi fi sincer putem schimba subiectul. 

— Eu... înot într-adevăr bine... Dar nu suport... 
mi-e pur şi simplu silă să mă laud... 

— Şi de aceea spuneţi că suferiți de inimă? Ca să nu 
exageraţi? Nu vedeţi că toate astea nu se ţin la un loc. 

— De ce?... mă întrebă ridicîndu-și sprincenele într-o 
expresie dezarmantă de uimire. 

— De ce, de ce!... Am repetat întăritată. Pentru că 
persistaţi în continuare, în minciuni în ciuda logicii evi- 
dente! Vreţi să mă convingeţi că motivul denaturării ade- 
vărului este modestia! Frumos din partea dumneavoastră, 
n-am ce zice! 

Sudra zîmbi. 

— Pot să mai adaug încă un „de ce“? 

— La ce vă gîndiți? 

— Anume: de ce vă irită toate astea pe dumneavoastră? 
Îşi înălță capul şi mă privi drept în ochi. 

Întrebarea asta m-a surprins prin precizia ei. Într-ade- 
văr, de ce constatarea că cineva a încercat să mă inducă 
în eroare într-o problemă banală și fără însemnătate, mă 
irita atîta? Am observat totodată cu uimire că în privirea 
lui liniștită şi, oarecum distrată, se afla o forţă ciudată. 
Nu puteam să-mi desprind ochii din privirea lui ce părea 
că-mi pătrunde pînă în străfundul inimii. Era o impresie 


89 


tulburătoare de imobilizare. Am simţit cum mă înro- 
şeam. 

— Se pare... că vă eschivaţi de la răspuns... i-am 
zis, lăsîndu-mi stiînjenită capul în jos, pentru a-mi as- 
cunde roşeaţa stupidă. 

— Se prea poate — îmi replică liniștit — asta înseam- 
nă că nu vreau să răspund. 

Asta era iarăși ceva nou la domnul Sudra. Declaraţia 
asta fermă și chiar puțin morocănoasă nu mai avea în ea 
nici o urmă din ezitările sau bilbîiala obișnuită. Pentru 
prima dată am remarcat în vocea lui un ton aspru, ne- 
şovăitor. A devenit pentru mine clar că şi modul lui de 
a fi este numai o aparenţă, un joc, o mască! El se ascun- 
dea în dosul acestei măşti cu perfidie şi în mod inten- 
ționat. Mi-am adus aminte de una din observaţiile nota- 
te în jurnal. Oare nu era acesta omul care, cu zimbetul 
amabil pe faţă, se pregăteşte cu sînge rece să mă omoare? 
Oare nu-l am pentru o clipă în fața ochilor fără masca 
pe care şi-a lepădat-o? A trecut momentul meu de jenă, 
am uitat de îmbujorare. Îl priveam în față simțind cum 
mă cuprindea spaima. 

Deci el era! Acest omuleţ bilbiit, timid... Oh, ce proas- 
tă sînt, iată cît de bine cunosc eu viaţa! „Oricare, numai 
el nu“... 

M-am uitat de jur-împrejur fără să vreau. La o sută 
de metri de noi plaja roia de oameni. În momentul de 
față nimic nu mă putea amenința. 

Am simţit cum mi se umple inima de mîndrie. Am reu- 
şit totuşi să-l demasc singură, fără ajutorul nimănui! Sînt 
curioasă ce va spune de toate astea „Oacheşul“. 

L-am privit pe Sudra. Stătea fără să scoată o vorbă şi 
mă privea cu un zîmbet fin, uşor ironic. Muşchii bra- 
ţelor, cu care ţinea încă genunchii încrucişaţi, desenau 
sub piele tot felul de arabescuri. 

— Vă e. frică de mine? întrerupse brusc tăcerea. 

— Cine v-a spus că mi-e frică?! Vă trec prea multe 
prin cap, domnule Sudra. 

Dădu din cap. 

— Desigur... desigur... Nici nu mă aşteptam să re- 
cunoaşteţi. Dar spaima bruscă din ochii dumneavoastră 
a fost prea vizibilă ca să n-o observ... 

— Se prea PR — i-am răspuns cu încăpăţinare — 
dar nu era spaimă.. 

— Dar ce? 

— Ştiu de ce sînteţi aici! Dar să nu aveţi impresia 
cumva că o să reuşiţi! Am vorbit repede şi cu o 
căci mă iritasem din nau. 

— Nu înţeleg... se miră el. Nu vă înţeleg deloc cu- 
vintele ... Ce n-o să-mi „reuşească“? 

— Nu puteţi măcar acum să nu minţiţi! Oamenii de 
teapa dumitale au minciuna în sînge! Masca se lipește 
cu timpul de propria piele! Atunci voi fi eu sinceră şi am 
să-ţi spun cine ești! Eşti un şarlatan obişnuit, ticălos şi 
cu siguranţă că şi un ucigaș plătit! Sînt furioasă în pri- 
mul rînd pe mine că atît de tîrziu te-am descoperit. Mi-e 
ruşine de simpatia care am avut-o pînă acum faţă de 
dumneata. Mă simt prost că... 

Mi-am mușcat limba. Asta mai lipsea. Încă puţin şi în 
focul mîniei eram gata să-i spun nu ştiu ce prostii! 

— Vă rog, terminaţi, domnişoară Juto ... 

I-am aruncat o privire scurtă, furioasă. Faţa îi era li- 
niștită numai un zîmbet fin îi flutura în colţul gurii. Am 
simțit brusc că aş fi dorit să mă sărute. 

Asta era culmea culmilor! Acrobaţii psihice demne de 
ultima isterică! Mi s-a făcut scîrbă de mine. Eram atit 
de furioasă însă m-am ridicat și fără nici o vorbă am por- 
nit-o spre casă, trăgînd halatul de baie după mine. 

Sudra nu s-a mişcat din loc, dar simțeam cum mă ur- 
mărește cu privirea. 

După-amiază n-am mai ieşit din cameră absorbită fiind 
de aventurile Justynei din cartea lui Lukasz. Am consta- 
tat că, într-adevăr, în urma unei schimbări bruşte de si- 
tuaţiei, sărmana s-a aflat la un moment dat în faţa unui 
pericol mortal. 

Cuvintele lui Lukasz erau deci îndreptăţite. Dacă au 
fost spuse însă în mod intenţionat, urma să aflu mai 
tirziu, 

Lectura mi-a fost întreruptă de un ciocănit la ușă. La 
răspunsul meu de „da“ Robert apăru în prag. 

— Servus, Jut! Bănuiesc că nu mă dai afară? 

— Crezi că meriţi? 

— Șerpoaico! spuse rizînd. Dimineaţă ai fugit iar la 
prinz te-ai făcut că nici nu mă vezi! Ți-am căzut oare 
în dizgrație? 

Neincrederea apărută odată nu poate fi așa uşor în- 
lăturată, dar voiam mai ales să şterg impresia pe care o 
lăsase comportarea mea nefericită din seara trecută. 

— În dizgrație? m-am prefăcut eu uimită. Nu cumva 
exagerezi? Se pare că tu ești cel care amplifici micile ne- 
înțelegeri care apar între noi. 

— Mă bucur că gîndești așa! Ne-am împăcat deci? 

Se apropie cu mîna întinsă încercînd să-mi întilnească 
privirea. 

— Desigur! 

Am simţit însă imediat nota de rezervă din vorbele 
mele. 

— Simt că nu spui asta cu toată sinceritatea! Vezi, cît 
de mult ţin la tine — își coborî vocea pînă la șoaptă. 
Chiar mai eşti supărată pe mine? 

Mi-am ridicat privirea. 

— Nu, cu atît mai mult cu cît şi eu am remuşcări. 

Prin vorbele mele de ieri am vrut numai să te ne- 
căjesc, 

— M-au atins foarte rău — vocea îi tremura de emo- 
ție, despre care neîncrederea mea ivită îmi spunea că este 
artificială, : 

— Tare aş dori ca între noi să fie iarăși armonie... 

Mă cuprinse brusc cu braţul încercînd să mă atragă 
spre el. M-am încordat, opunînd rezistenţă, însă mă bi- 
rui. În ochii lui citeam dorinţa. 

— Scumpa mea, nu te mai opune... 

Am încercat să mă smulg din îmbrăţişare dar mă strîn- 
gea puternic. Obrazul lui era aproape lipit de-al meu. În 
acel moment am zărit în fața mea altă faţă, cea îngrijo- 
rată a unui clovn de circ... 

— Nu, Robert! Nu aşa! I-am pus ambele mîini în piept 
reuşind să scap din îmbrăţişare. 

— Fiecare mijloc e bun, numai să te cuceresc! spuse 
repezindu-se din nou spre mine. 

Îl ţintui pe loc numai o ciocănitură în uşă. Mi-am aran- 
jat în grabă părul spunînd, totodată, tare, „poftiți“. 

În prag apăru domnul Radtke. De această dată l-am 
salutat cu un zîmbet. 

— Scuzaţi-mă că vă deranjez — spuse indiferent, ca 
şi cum n-ar fi observat situaţia ambiguă. Doamna direc- 
toare v-a rugat să treceţi pe la dinsa. 

— E ceva urgent? 

— Nu știu. Cred că nu — spuse cu subînțeles şi fără 
să se mai uite la noi, ieşi'din cameră. 

Domnul Radtke îmi apăru clar acum sub înfăţişarea lu- 
minoasă a unui înger păzitor. 

Tulburarea unei astfel de scene zădărnicea continuarea 
ei. După plecarea portarului, Robert se limită la o simplă 
discuţie prietenească ca şi cum nimic nu s-ar fi întîmplat 
între noi. 

Înainte de masă am plecat într-un grup mai mare în 
oraş. N-am avut, ca ceilalţi, cui să trimit vederi cu va- 
luri înspumate şi stoluri de pescăruși. Dealtfel nu aveam 
voie să fac asta. 

În schimb mi-am cumpărat niște struguri zemoşi, care 
tocmai apăruseră pe piaţă. 

Imediat după masa pe care am servit-o într-unul din 
restaurantele locale, am plecat înapoi. Ne aștepta un marş 
de cinci kilimetri. Cu toată arşiţa l-am străbătut fără un 
efort prea mare. Robert mi-a fost tot timpul un tovarăş 
credincios. Cu toate acestea se schimbase mult în aceste 
cîteva zile! Compania lui îmi trezea acum un sentiment 
de împotrivire şi nerăbdare pe care trebuia să le ascund 
sub o mască de amabilitate falsă. 

Unele din cauzele acestei schimbări îmi erau clare, de 
altele mă feream ca de un biziit sicîitor. De asemenea, 
faptul că domnișoara Zak şi-l „însuşise“ fără nici o jenă 
pe Sudra, mă zgîndărea şi mă forța să nu dau pe față 
această iritare. 

Tocmai perechea respectivă o luase înainte. Cînd am 
ajuns în sat se opriseră ca să ne aştepte. Am avut astfel 
ocazia să schimb cîteva vorbe cu Sudra. 

— Nu vă supără inima, după această plimbare, dom- 
nule Emil? 

Mä privi cu zîmbetul lui obişnuit, stînjenit. 
— Nu prea... poate şi pentru că nu am mers prea re- 
| pede“... 
— Am avut un moment de teamă — am mormăit — 
eraţi însă pe miîini destul de bune. 

) Sudra își frecă nasul cu un gest de jenă fără să-mi răs- 
pundă nimic, Mi se adresă abia în momentul în care 
ne-am aflat printre casele din sat. Folosindu-se de o clipă 
în care discuţia generată era mai înfierbintată se apropie 
de mine. 

— Miine dimineaţă plec cu unul din pescari la pescuit, 
Poate veniţi şi dumneavoastră cu noi? 

— Cu plăcere! — am fost eu de acord pe moment. 
N-am văzut niciodată cum se pescuiește pe mare! 

— Trebuie să vă sculaţi la ora cinci... 

— Nu face nimic! Mă bucur de pe acum de escapada 
asta! 

— Cu toată opinia rea pe care o aveţi despre mine? 

L-am privit puţin, speriată, deoarece mi-am amintit 
de discuţia noastră de ieri. Fac oare bine că particip la 
această expediţie? Dacă este o capcană? 

— Văd că v-am înfricoşat... 

— Merg cu voi! am hotărît eu. V-am spus doar că 
nu mă tem de dumneavoastră. 

A zîmbit uşor fără să-mi răspundă nimic. Abia după 
un moment adăugă: 

— Bine. Vin la dumneavoastră diseară pentru a stabili 
definitiv lucrurile. Trebuie să obţin şi aprobarea pesca- 
rului. O coti şi dispăru printre casele de lemn. 


-Îmi vine greu să scriu. Sînt cutremurată. Am desco- 
perit în sfîrșit adevărul. Adevărul groaznic, înfiorător . .. 
L-am demascat definitiv pe Robert. Mi-am adus amin- 
te cînd şi în ce moment a fost substituit medicamentul! 
A fost ca o revelaţie de moment care mi-a dat acea , 
siguranță interioară, incontestabilă pe care o căpătăm 
în momentele de cumpănă şi care risipește brusc cele 
mai adînci îndoieli. 
După ce ne-am întors din oraş, în locul mesei de : 
prînz ne-au fost servite nişte gustări copioase. Pe urmă 
Robert a venit în camera mea. Iniţial, m-am temut că 

i se va repeta scena de ieri. Am hotărît să nu las să se 
i ajungă la nici un fel de discuții intime sau la alte în- 
cercări de a crea „atmosfera corespunzătoare“. 

Temerile mele însă au fost de prisos. Am avut ocazia 
să mă conving încă odată ce fel de „nas“ avea Robert. 
Era plin de însufleţire şi foarte prietenos însă fără nici 
o umbră de intimitate. M-a atras într-o discuție pe tema 
| posibilităţilor de evoluţie a întîmplărilor şi reacţiilor psi- 

hice ale persoanelor din jurul nostru. La un moment dat 
i mă întrebă: 
— Te-ai mai gîndit la episodul cu sticluţa de somni- 
i fere găsită? 

— Nu, după discuția aceea din salon nu am mai re- 
' venit la subiectul ăsta. 
! — Interesant, să fi fost doar o întîmplare că ai găsit-o 

y chiar în fața uşii tale? 
| — Probabil. Cu ce scop să fi fost pusă acolo? Să o 

folosesc eu? De obicei nu se consumă produse găsite, 
și, mai ales, medicamente. 

— Ar fi fost bine dacă i-ai fi controlat conținutul. 
Arată-mi stieluţa! 

Am scos sticluţa din sertar. Robert o răsuci o bucată 
de vreme în mînă, uitindu-se la eticheta de pe ea, după 
care, zimbind, mi-o întinse. 

— Interesantă poveste ... Ia-o. 

“Luind medicamentul, fără să vreau i-am întîlnit pri- 
virea. Şi brusc, acel moment căutat se desprinse din 
întunericul uitării cu o scînteiere de bliţ. 

. Lambriurile întunecate din lemn de la antresol şi, 
cu toate că era ziuă, o semiobscuritate. 

Tocmai îmi luasem rămas bun de la Mada și mă întor- 
sesem spre Robert. Pe fața lui același zîmbet ca şi 
acum... Îmi întindea geanta uşor aplecat, pe care o 
ridicase. de pe scaunul din spatele meu. Geanta avea 
două inchizători dar acum era uşor întredeschisă ... iar 
deasupra strălucea sticluţa . . 

— A căzut pe jos — spuse Robert — fii atentă să 

I-am mulțumit și am închis-o. Bineînţeles c-am făcut 


Acuma aceeaşi mișcare, aceeaşi privire şi — sticluţa. 

Era cît pe-aci să ţip! A trebuit să-mi string puternic 
buzele ca să nu se vadă că tremură. Însă ceva din senti- 
mentele care mă frămîntau probabil că s-au răsfrînt pe 
fața mea deoarece Robert m-a întrebat pripit: 

— S-a întîmplat ceva? Arăţi de parcă ai fi văzut o 
stafie? 

— Se prea poate... se prea poate... am reuşit eu să 
îngîn. lartă-mă, dar mi s-a făcut dintr-o dată rău. Cu 
siguranţă că plimbarea asta pină în oraş m-a epuizat... 
Mi-am şters fruntea cu mîna. 

— Să-ţi dau poate ceva pentru inimă? 

Prin comportarea lui lăsa să se vadă îngrijorarea dar 
i-am zărit privirea rece şi cercetătoare în care chiar dacă 
se citea nelinişte, nu mi-era mie adresată. 

— Îţi mulţumesc, îmi trece... Aş dori numai să rămîn 
singură... 

— Nu e prea riscant? 

— Nu, nu! Lasă-mă acum, isprăvim mai tirziu dis- 
cuția. 

— Cum vrei — spuse şi după un moment ușa se 
închise în urma ucigașului tatălui meu, a omului de a 
cărui grijă și bunăvoință îmi fusese dor, pe care-l săru- 
tasem... 


Pînă la cină am stat la mine în cameră, gîndindu-mă tot 
timpul lu descoperirea făcută. Nu erau gînduri vesele și 
nici concluzii utile. În cap aveam un haos şi nu eram în 
stare să sintetizez lucrurile şi nici măcar să le analizez 
în liniște Am reuşit însă, după o bucată de vreme, să 
mă răcoresc niţel, mi-am aranjat faţa iar înainte să cobor 
la masă am spălat strugurii aduși din oraş. Nu am avut 
însă poftă să-i gust. 

Nici de mîncare nu m-am atins. Eram abătută şi nu 
mai știam cum să mă comport în situația de faţă. Să evit 
oare discuţia cu Robert sau din contra, să o provoc şi 
să-i arunc acuzaţia în faţă? Problema asta numai „Oache- 
şul“ putea s-o rezolve. Aveam posibilitatea să-i dau de 
ştire că am nevoie de o întîlnire cu el. Ce bine am făcut 
că i-am respectat indicaţiile şi nu i-am dezvăluit totul lui 
Robert! Din fericire nici despre jurnalul meu nu știe! 

Acum a sosit momentul să-l chem pe Janicki. Mă gin- 
deam la toate acestea în timp ce stăteam la masă fără 
să-mi dau prea bine seama de tot ce se petrece în jurul 
meu. Am surprins o singură dată o privire cercetătoare, 
scurtă, pe care Sudra o îndrepiase spre mine. 

Robert nu era la masă. A apărut după o bucată de 
vreme şi şi-a ocupat, ca de obicei, locul lingă mine. 

— Cum te mai simţi? mă întrebă cu jumătate de voce. 

— În continuare rău. Mă urc la mine imediat şi mă 
bag în pat. 

— Nu te pot ajuta cu nimic? 

— Nu — i-am replicat pe un ton rece — întorcîndu-mă 
cu spatele la el. 

După ce am revenit în cameră şi mi-am pregătit jur- 
nalul pentru a însemna la cald ultimele evenimente, am 
auzit un ciocănit la uşă. Crezînd că iarăşi e Robert, m-am 
încordat toată în mine, hotărîndu-mă să mă explic pe 
loc cu el. Era însă Sudra. Sub influenţa ultimilor trăiri 
uitasem complet că trebuia să vină pe la mine. 

— Nu vă deranjez? mă întrebă cu vocea lui obişnuită, 
temătoare. 

— Nu... nu... i-am răspuns însuflețită, mulțumită 
că am scăpat de efortul de a purta acum discuţia hotă- 


„Tîtoare cu Robert. 


— Am venit să vă comunic că plecăm la ora cinci... 
Numai dacă nu v-aţi schimbat părerea... 

— Voi fi gata la timp. 

— În timpul mesei păreaţi indispusă... Vi s-a întîm- 
plat ceva neplăcut? 

— Nu merită să vorbim despre asta. Veniţi să mă 
luaţi? 

— Desigur... 

Mă gindeam că acum cînd ştiu cine este făptașul crimei 
nu mai aveam nici un motiv să mă tem de Sudra. 

— Deci am să vă aştept gata îmbrăcată. 

Se uită la mine cu privirea lui grijulie, după care şi-o 
cobori spre masă unde alături de farfuria cu struguri se 
afla jurnalul meu deschis. 

— O să vă treziţi singură? 

. — Cu siguranță... După care văzînd că privirea i se 
îndreptă din nou spre struguri i-am spus: 

PARTEA A DOUA 


Cetăţeanul Sudra, referent principal cu proble- 
mele de aprovizionare la fabrica de autoturisme, a ieşit 
la ora cinci din camera sa şi s-a îndreptat spre uşa pe 
care se afla numărul 12. 

Casa mai era cufundată încă în liniştea somnului. Sudra 
se uită pe coridor, de jur-împrejur, apoi călcînd pe virfuri, 
o porni înainte. 

Pe ușa de culoare crem apăru cifra neagră 12. Era 
camera domnișoarei Skoron căreia-i- promisese cu o seară 
înainte că o va lua la pescuit. Se opri din nou, se uită 
iarăşi de jur-imprejur și, în cele din urmă, ciocăni uşor. 
Deoarece nu se auzi nici un răspuns, apăsă pe clanţă. 

Ușa se deschise şi domnul Sudra dispăru în interior, 
Trecu o bucată de vreme pînă să apară din nou. leșind, 
întoarse cheia în broască, o scoase și o ascunse în buzunar. 
Se mai opri un moment pe coridor cu capul aplecat, în- 
gîndurat, după care o porni repede spre scări. 

Ştia unde se află telefonul. Trecu fără nici un fel de 
jenă în spatele biroului de recepție şi se îndreptă spre 
camera direcţiei aflată de cealaltă parte. Aruncă o privire 
pe lista cu numere de telefon de serviciu, ce atirna pe 


„perete şi formă un număr. După o clipă se auzi în recep- 


tor o voce bărbătească căreia îi spuse: 

— „Vorbesc de la vila „Diana“! Mă numesc Sudra și 
sînt unul din locatari. Acum cîteva momente am găsit 
cadavrul domnișoarei Skoron aflat pe dușumeaua came- 
rei ei, 

— Un moment — în receptor se auzi un foșnet de 
hîrtie. — Sînteţi sigur că persoana respectivă e moartă? 
Poate a leşinat numai? 

— Din păcate, nu am nici un fel de îndoială. 

— Vă rog să nu mişcaţi nimic în cameră, să îneuiați 
ușa cu cheia şi să o ţineţi la dumneavoastră pînă ce vom 
veni noi. 4 

— Așa am și făcut, 

— Nu spuneţi nimic nimănui! Peste un sfert de oră 
vom fi la faţa locului. Pînă atunci veţi răspunde “g inde- 
plinirea indicațiilor primite. 

Discuţia a fost întreruptă. Sudra a mai auzit zgomo- 
tul făcut de aşezarea receptorului în furcă. Pe al său îl 
mai reținu o clipă după care îl aşeză cu grijă de parcă 
ar fi fost fragil. 

În acelaşi moment ușa se deschise brusc şi în prag 
apăru portarul vilei. 

— Ce faceți aici?! îl întrebă autoritar. | 

— Ce fac?... Sudra îl privi pe Radtke puţin înspăi- 
mâîntat. Am telefonat în oraș. 

— La ora asta? De ce? 

— Hm... Cum să vă spun... Sudra se scărpină în 
cap cu un gest de jenă. Motivul e foarte important... 
dar. mi s-a interzis să vorbesc... 

— Cine v-a interzis? 

— Miliția. 

— Miliția? Ce s-a întîmplat? Dar spune odată domnule! 

— V-aş explica dar nu am voie, Am primit un ordin 
clar în această privinţă. 

— La dracu cu ordinele! Trebuie să aflu imediat ce 
s-a întîmplat aici! Oare nu cumva... se întrerupse şi 
fără să-și deslipească privirea pătrunzătoare de pe faţa lui 
Sudra îşi sfirşi întrebarea după un moment: Nu cumva 
se referă la domnişoara Skoron? 

— Exact. Fie — am să vă spun. Numai să nu mă 
turnaţi cînd vor veni. E moartă. I-am găsit cadavrul lîngă 
masă, pe podea. E îmbrăcată complet. Probabil că a avut 
un atac de inimă încă aseară... 

Radtke a deschis gura de parcă ar fi vrut să spună 
ceva dar o închise imediat. Trecu un timp pînă ce putu 
să vorbească. Mustaţa neagră îi tremura împreună cu 
buza: 

— Cum s-a întîmplat? Cum s-a putut întîmpla așa ceva, 
la naiba?! Sinteţi sigur că nu trăiește?!! 

— Același lucru m-a întrebat şi miliția. Nu am nic 
cea mai mică îndoială. 

Radtke se așeză pe marginea biroului și își plecă capul. 
După o clipă se îndreptă şi îl privi bănuitor pe Sudra. 

— Dar dumneata ce-ai căutat la ora asta la ea? 

— Am stabilit aseară că vom merge împreună la pes- 
cuit. Trebuia să trec s-o iau la ora cinci. 

Făcu cîțiva pași spre uşă. Se opri şi se întoarse din 
nou spre portar. 

— Miliția va veni aici dintr-un moment în altul. Sint 
la mine. Vă spun asta, căci cheia de la camera domni- 
şoarei Skoron o am în buzunar, în conformitate, dealtfel, 
cu dispoziţiile lor. Dacă sînteţi curios să aflaţi mai multe 
amănunte, vă rog să citiți protocolul ce se va încheia 
după interogarea mea. Nu vreau să repet acelaşi lucru 
de două ori. 

Organele de anchetă au fost foarte active. Nici nu 
trecuse o jumătate de oră de cînd veniseră, că doi sani- 
tari au şi scos pe targă trupul neînsuflețit al Justynei 
Skoron, care lăsa să se întrevadă sub pătura ce îl acoperea 
o formă suplă. Targa a trecut printre toţi locatarii şi 
personalul de serviciu adunaţi în hol. Privirile femeilor 
care întovărăşeau această procesiune erau pline de spaimă 
iar ale bărbaţilor — de îngrijorare. Ecoul ritmic al paşilor 
sanitarilor a fost întrerupt de un hohot de plins neaș- 
teptat. 

Mada 'Tarska, acoperindu-şi faţa cu batista îşi întoarse 
capul, zguduită de plins. 
Trecind de ușa de ieşire, targa s-a clătinat un moment 
în mîinile celor care o ţineau, apoi a coborît uşor pe 
scări şi, împinsă în maşina salvării, a dispărut în spatele 
uşilor închise. Motorul hurui puternic, un nor de nisip 
se ridică de sub roţile din spate și Justyna Skoron părăsi 

„Diana“, 

Rămase în schimb „Citroenul“ negru, ce stătea nemiş- 
cat în faţa intrării. | 
„ În jurul orei zece camera moartei a fost sigilată. Cu 
toate încercările curioșilor, nimeni nu a reuşit să afle ce 
cercetări se făcuseră acolo pînă la ora asta. După ce au 
fost notate toate datele personale şi controlate documen- 

tele, toţi locatarii au fost rugaţi să se strîngă în sufra- 
gerie. 

Îi aştepta acolo un bărbat bine făcut, suplu îmbrăcat 
după ultima modă. Era un timp meridional. Brunet cu 
o piele măslinie şi ochii negrii ca smoala. Care cum intra 
în cameră era examinat insistent şi fără nici o jenă de 
privirea pătrunzătoare a acestor ochi. Ultimul care a apă- 
rut a fost Sudra. Se oprise modest, deoparte, ascunzîn- 
du-se în spatele umerilor largi ai lui Wojski. 

— Mă numesc Janicki — li se adresă brunetul. Am fost 
însărcinat să conduc ancheta legată de această crimă, 
deoarece am constatat că domnişoara Skoron a murit 
otrăvită cu cianură de potasiu, care, dizolvată, a fost 
injectată în strugurii cumpăraţi de ea în ziua morții. Nu 
avem nici un fel de îndoieli în acastă privinţă pentru 
că în unele boabe am descoperit prezenţa acestei otrăvi. 

Tăcu un moment observind reacţiile celor de faţă, după 
care reveni la subiect, 

— Nu poate fi vorba aici de vreun accident nefericit 
sau de sinucidere. Vreau să subliniez acest lucru de la 
început. Domnişoara Skoron a fost omorîtă din motive 
cunoscute organelor de anchetă, care, la fel ca şi ea, pre- 
supuneau posibilitatea acestui atentat. În prezent, ne-a 
rămas doar sărcina de a-l descoperi cît mai repede pe 
făptaş. 

Privi din nou la fețele celor adunați, continuînd după 

o clipă. 
„ — Această sarcină — descoperirea ucigașului — repre- 
zintă motivul care m-a făcut să iau hotărîrea ca, în această 
situaţie, să nu vă ascund nimic. Vinovatul și așa se 
orientează foarte bine în problemă, iar dacă acum m-ascul- 
tă, şi sînt convins că aşa se întîmplă, nu va auzi nimic 
nou. În schimb eu urmăresc ca toţi ceilalţi, orientîndu-se 
cel puţin în linii mari despre te este vorba, să-mi poată 
furniza, eventual, unele informații. 

Se opri din nou un moment, după care continuă: 

— Trebuie deci să vă dezvălui un amănunt foarte im- 
portant. Cunoaștem că decedata ţinea un jurnal de în- 
semnări la zi, în care descria șederea ei aici, în mijlocul 
dumneavoastră. Am constatat că aceşt caiet a dispărut. 

Bănuim că decedata a menționat în el numele făptașului 
sau chiar a doi din autorii morții tatălui ei. Dacă cineva 
din dumneavoastră a văzut sau a zărit acest caiet — avea 
o învelitoare verde — vă rog să ne aduceți imediat la 
cunoștință. Asta-i tot. Vom trece acum la un interogatoriu 
în- camera alăturată. Janicki a arătat cu creionul spre 
ușa ce ducea în sală. Toţi ceilalţi vor aștepta aici, în su- 
îragerie. Şi încă ceva. Interzic părăsirea terenului indi- 
ferent de împrejurări. Aveţi întrebări? 

— Deci... criminalul este unul din noi?... întrebă 
Mada Tarska cu vocea frîntă. 

— Da, nu există nici o îndoială în această privinţă. 

Următorul care vorbi a fost Tarski: 

— Protestez împotriva limitării libertăţii noastre per- 
sonale! Trebuie să aveţi unele bănuieli — este un nonsens 
să extindeţi această interdicţie asupra noastră, a tuturor! 

— De unde ştiţi că dumneavoastră nu vă numărați 
printre cei bănuiţi? 

Tarski tăcu, strîngîndu-și furios buzele şi îndreptîn- 
du-și privirea turbată spre Janicki. 


— Eu am o întrebare — Ulmer ridică două degete 
plinuţe în sus, 

— Vă ascult. 

— Cuvintele... scuzaţi-mă, nu ştiu ce grad aveţi... 


— Sînt locotenent. 

— Deci, interdicția dumneavoastră, domnule locotenent, 
se referă la părăsirea acestei localități sau și a vilei? După 
părerea mea umilă limitarea libertăţii de deplasare numai 
la zidurile acestei vile ar fi o dispoziţie mult prea drastică, 

— Sint întru totul de acord cu părerea dumneavoastră 
umilă, domnule ... se pare Ulmer?... Nu-i aşa? Deci, 
domnule Ulmer, interdicția părăsirii terenului o înţeleg 
ca referindu-se la toată localitatea şi nu numai la vilă. 
Asta înseamnă că veţi putea să mergeţi, în continuare, 
la plajă şi baie. Accentuez însă că m-am îngrijit să asi- 
gur respectarea întru totul a acestei dispoziţii. Persoanei 
care va încerca să se sustragă i se va acorda o atenţie 
deosebită... 

— Vă mulțumesc pentru această explićație, domnule, 
locotenent — vocea lui Ulmer trăda o uşoară ironie. 

— Cine ne-a anunţat de descoperirea cadavrului? Ja- 
nicki îşi plimba privirea peste cei prezenți — unde e 
domnul Sudra? 

Cel chemat ieși înainte cu o expresie de tulburare pe 
faţă. 

— Pe dumneavoastră vă poftim primul. 

Îl lăsă pe Sudra să o ia înaintejiar funcţionarul îmbră- 
cat în civil care-l însoțea a închis ușa în urma lor. În 
sală a rămas numai un miliţian în uniformă, aşezat discret 
deoparte. 

— Sint foarte curios dacă o să-mi răscolească mult lu- 
crurile — mormăi avocatul Deresz spre Wojski. : 

Acesta își ridică pentru un moment sprîncenele în sus. 

— Credeţi? 

— Dacă cred? — pufni Deresz. Cred că nu vă îndoiți 
că în momentul de față ne scotocesc prin camere. 

— De ce? — se amestecă în discuţie domnişoara Zak. 

— Dar sînteţi într-adevăr o naivă! Avocatul nu renunţă 
la tonul său impulsiv. Printre altele caută şi carnetul 
acela. 

Domnișoara Zak îşi duse degetele cu unghiile vopsite 
roșu la timplă. ~ 

— Nu pot deloc să-mi revin din emoţie!... Sărmana 
Justyna ieri era încă printre noi vie şi atit de încîntă- 
toare ... 

— Fiecare moarte pe care o vedem șochează instinctul 
nostru de viaţă, spuse filosofic Lukasz. Recunosc însă că 
moartea acestei fete a făcut şi asupra mea o impresie 
puternică. Era într-adevăr o ființă încîntătoare, inteli- 
gentă și plină de graţie... 

— Numai să-l prindă pe criminal... mormăi Ulmer... 
Deşi nu prea cred că o să reușească dacă nu au fost în 
stare să-i salveze viața acestei fete! 

— Trebuie să facem totul pentru a ajuta organele de 
anchetă — luă cuvîntul Robert. Eu, în orice caz, voi face 
tot ce voi putea pentru a contribui la prinderea uciga- 
șului! 

t — „Tot ce voi putea“! mormăi ironic Deresz. Sună 
foarte frumos, dar să vedem ce va ieşi din toate astea... 

— Nu se ştie! replică cu o mină plină de sine Robert. 
Poate mai mult decit vi se pare... 

— V-a spus cumva că bănuieşte pe careva dintre noi? 
întrebă plin de curiozitate Ulmer. 

Timp de o clipă Robert tăcu, apoi răspunse: 

— Chiar de ar fi fost aşa, nu am de gînd să vă spun. 
Tot ceea ce ştiu o voi spune în timpul interogatoriului. 

— Am întrebat fiind mînat numai de o curiozitate pe 
care o înțelegeți, căci şi eu doresc, ca şi dumneavoastră, 
ca vinovatul să-şi primească pedeapsa meritată. Domni- 
şoara Skoron se bucura de simpatia generală... 

Se auzi din nou un suspin. Tarski se întoarse spre 
soție cu un rictus de mînie pe față. 

— Nu te mai smiorcăi! M-am săturat de toate astea 
şi în plus ne-au mai şi interzis să plecăm! Trebuie să 
ajung la Varșovia, am probleme mult mai importante de 
rezolvat decît toată ancheta asta neindeminatică. lar tu 
te mai dai și în spectacol cu lacrimi şi smiorcăieli des- 
gustătoare! 

— Domnule profesor, lăsaţi! — protestă domnișoara 
Zak. Nu e frumos ceea ce spuneţi! 

— Puțin îmi pasă de asta! Tarski se întoarse spre fată. 
Nu am deloc intenţia să-mi redactez spusele după gustul 
dumitale! Și nici nu am de gînd să zac în locul ăsta că 
așa dorește nu ştiu cine! 

Se întoarse în mod demonstrativ cu spatele şi luînd un 
scaun de lingă masă, se îndreptă cu el spre fereastră. 

— Nu e bine cînd în astfel de situaţii omul își pierde 
stăpinirea de sine — spuse Lukasz. Cînd încetează de 
a-și mai controla vorbele şi atrage toată atenția asu- 
pra sa. 

— Credeţi că Tarski are, nevoie de un asemenea con- 
trol? se amestecă în silă şi Deresz. 

— Nu cred nimic — pufni Lukasz. Am făcut şi eu, 
aşa, o remarcă generală. 

— Conţinea însă unele sugestii. Trebuie să fii atent 
cînd faci asemenea remarci. 

— Mulţumesc pentru lecţie! De data aceasta tonul lui 
Lukasz a fost înțepat. 

— Domnilor, păstraţi-vă calmul! se amestecă Nata. Toţi 
avem nervii zguduiţi, dar asta nu înseamnă că trebuie i 
acum să ne Înțepăm unul pe altul! 

— Ar fi bine să le dăm ceva de calmare... de pildă 
„Phanodorm“ ... spuse cu jumătate de voce domnişoara 
Zak, cu o vădită notă ironică. 

— De ce tocmai „Phanodorm“? se interesă Ulmer. 

— Pentru că, în ultimul timp, a devenit foarte căutat 
— completă, fără a se sfii, fata, pîndindu-l însă semni- 
ficativ pe Deresz. 

Doamna Nata își coboră pleoapele şi rămase nemișcată, 
cu capul ușor plecat. Îşi ridică însă după o clipă, pri- 
virea. 

— Vipero — spuse imperceptibil. O să-mi plătești pen- 
tru asta... Ştiu mai multe decît crezi... ! 

Se părea că nimeni, în afară de Zak, nu auzise aceste 
cuvinte, căci Ulmer continuă, cu însufleţire: 

— Ah, mi-am adus aminte! Se pare că, acum cîteva 
zile, domnişoara Skoron, a amintit ceva de asta! Sînt tare 
curios ce a vrut să spună! Ce părere aveţi? 

— Habar n-am — Wojski dădu indiferent din umeri. 
În schimb nu pot să-mi revin din senzaţia pe care mi-a 
produs-o perfidia ucigașului. Ce metodă diabolică să in- 
jecteze otrava în boabele de struguri! A acţionat așa fără 
să se teamă că va da greș, deoarece știa că vor fi con- 
sumaţi. 

— Înfiorător! şopti doamna Tarska. Și criminalul se 
află printre noi! .., 

— Da, stimată doamnă! ... se amestecă Deresz în dis- 


cuţie. Un om necruţător şi fără nici un scrupul. 


— Locotenentul a vorbit despre injectarea otravei — 
adăugă ginditor Ulmer. Sint tare curios, cum a făcut 
oare asta? 

— Cu siguranţă că s-a folosit de o seringă — replică 
Wojski. A umplut-o cu cianura dizolvată, iar apoi a 
introdus-o în diferite boabe. Acul e doar subţire așa că 
n-a rămas nici o urmă după înţepătură. 

— Dar avea nevoie de timp, pentru asta! Trebuie să 
ai într-adevăr sînge rece pentru a face așa ceva! strigă 
doamna Tarska. 

— Cu siguranţă c-a făcut-o foarte repede, sînt curios 
numai cînd? — se întrebă Deresz. 

— Fără îndoială că aspectul acesta nu va fi omis din 
cadrul anchetei, aşa că să-i lăsăm să-şi bată capul ei cu 

asta!  Wojski zimbi” uşor. În plus, făcînd percheziţie 
în camerele noastre — și așa cum, domnul avocat bă- 
nuiește, această revizie are loc tocmai acum — vor căuta 
nu numai caietul dispărut ci şi seringa, ca instrument 
al crimei! 

Privirea lui se opri asupra lui Lukasz provocatoare și 
batjocoritoare. 

— Seringa nu este un obiect prea neobişnuit — spuse 
liniștit Lukasz. Faptul că va fi descoperită nu va învinui 
în mod special pe posesorul ei. 

— Dacă tot vorbim despre diferitele amănunte ale 
acestei drame — interveni domnișoara Zak — îmi reamin- 
tesc un episod al cărui autor a fost domnul Lukasz. Vă 
mai amintiţi de micul dejun de acum cîteva zile cînd ne 
vorbeaţi despre eroina din cartea pe care o citeaţi atunci? 

— Da, ştiu la ce vă referiţi. Avea același nume ca dom- 
nişoara Skoron. 

— Exact. Atunci aţi făcut afirmaţia că pe Justyna o 
amenință un pericol de moarte! Ţin minte perfect ce 
impresie au produs aceste cuvinte asupra sărmanei. Am 
fost pur și simplu surprinsă cum a pus la inimă vorbele 
acestea. 

— Da, îmi reamintesc... 

— Nu înţeleg, de unde vă orientaţi atit de bine în 
situație? , 

— Devine din ce în ce mai interesant — mormăi 
Wojski. 

Lukasz îşi plimbă privirea pe fețele celor de față. Toți 
ochii erau îndreptați înspre el. Un zîmbet fin, puțin 
nesigur îi flutură în colțul buzelor. 

— M-am orientat în situație? repetă el ultimele cu- 
vinte ca și cînd ar fi vrut să cîştige timp. Ce insinuare 
mai e şi asta? A fost un simplu concurs de împrejurări. 
Cartea o am şi fiecare se poate convinge că remarca mea 
se referea la conţinutul ei. 

— Nu vă puneţi la inimă prea mult toate vorbele astea 
uşuratice — spuse împăciuitor Deresz. Toţi sintem sub 
influența dramei petrecute aici și a psihozei generale de 
a găsi sensuri ascunse în cele mai banale întîmplări! 

Se întoarse spre cei de faţă: 

— Lăsaţi pentru mai tirziu toate discuţiile astea lip- 
site de sens! O să aveţi ocazia să vorbiţi la interogatoriu! 
Acolo cel puţin vor şti să aleagă pleava de seminţe! 

Absența lui Sudra se prelungea. Cînd în cele din urmă 
a apărut, pe obraji ușor îmbujoraţi îi flutură un zîmbet 
ambiguu, nici a stinghereală nici a uşurare. 

» În urma lui apăru capul celui care redacta procesul 
verbal. Următorul a fost chemat Wojski. 


Interogatoriul tuturor s-a sfîrşit abia după-amiaza tîr- 
ziu. Concomitent, așa cum prevăzuse, pe bună dreptate, 
Deresz, a avut loc şi o revizie amănunţită a camerelor. 
Rezultatele erau neînsemnate. S-a declarat că nu s-a găsit 
caietul, 

În toată vila domnea o atmosferă grea, apăsătoare. Tot 
„mai des apăreau semne de neîncredere reciprocă, iar pe 
măsură ce timpul se scurgea această neîncredere sporea. 
Moartea următoare a răspîndit teama care, la rîndul ei, 
a devenit stăpînă peste toate inimile. 

Sudra s-a sculat de la masă după cina servită tîrziu și 
luînd-o spre ieşire a ajuns aparent întimplător în apro- 
pierea lui Robert. Mergind alături de el, i se adresă cu 
jumătate de glas, după cîţiva pași făcuţi împreună... 

— Peste un sfert de oră la mine. O problemă impor- 
tantă. 

Pentru un moment sprîncenele lui Robert se ridicară 
a mirare dar reuşi să-şi stăpinească uimirea. Singurul 
semn exterior care lăsă să se vadă că aceste cuvinte au 
ajuns pînă la el a fost o uşoară înclinare afirmativă din 
cap. După aceea mări pasul și-l depăși pe Sudra. Acesta 
se opri pentru moment în hol aruncînd o privire rapidă, 
cercetătoare de jur-împrejur. 

Aplicele din perete erau stinse. Întunericul era risipit 
doar de fîşia de lumină ce cădea pe podea prin ușa 
deschisă a sufrageriei. Reflexele acestei lumini marcau 
marginea treptelor. Liniştea generală era uşor tulburată 
de svonul slab al vocilor ce străbătea din sufragerie. 

Sudra stătu locului un moment pînă ce privirea i se 
obişnui cu întunericul. Abia atunci recunoscu conturul 
unei siluete întunecate ce stătea nemișcată în spatele 
biroului de recepție. : 

O luă în cele din urmă din loc. Omul din spatele birou- 
lui nu-și schimbă poziţia. Sudra îi depăși, părînd a fi 
indiferent la misterele ce se ascundeau prin colțurile te- 
nebroase ale holului, şi începu să urce scările. 

După un moment se afla deja în camera lui. Deschise 
fereastra şi, aplecat în afară, căută ceva sub pervazul 
de tablă. Cînd reveni în cele din urmă în interior, ţinea 
în mînă caietul verde. Îl aruncă pe masă și începu să se 
plimbe dintr-un colț în altul al camerei. 

Un ciocănit ușor se auzi la ușă. Sudra deschise și cu 
un gest îl pofti înăuntru pe Robert. Apoi îşi duse degetul 
la buze, spunîndu-i în șoaptă: 

— Linişte! Pentru'amîndoi va fi mai bine dacă nimeni 
nu va auzi ce vom discuta, 

— Despre ce e vorba? Robert ținu cont de dorința 
gazdei și vorbi în şoaptă. 

— Luaţi loc, Sudra indică cu un gest scurt scaunul 
de lîngă masă. Aici vă veţi simţi bine, dar restul... hm... 
am să caut să vă explic. 

Robert se așeză pe locul indicat fără a încerca să-și 
ascundă mirarea. 

— Ce înseamnă tot spectacolul ăsta? 

Sudra îşi privi cu ezitare musafirul. 

— O să stăm şi-o să discutăm puțin. 

Se aşeză de cealaltă parte a mesei şi îl privi o bucată 
de vreme pe Robert cu o expresie de îngrijorare pe faţă. 
După aceea întinse mîna spre caietul verde. 

— Aveţi aici însemnările decedatei, cele despre care 
ne-a vorbit astăzi simpaticul locotenent... Cum îl chea- 
mă? Aha, Janicki... 

Vorbea încet cu privirea ațintită la caietul pe care-l 
ţinea în mînă. După un moment își mută privirea spre 
musafir. Acesta își încruntase sprîncenele și își pironise 
privirea pe faţa lui Sudra. 

— Însemnările Justynei? Deci dumneata le-ai umflat? 
De ce mi te destăinui mie şi nu locotenentului? 

Sudra continuă de parcă nici n-ar fi auzit întrebarea 
pusă: ` 

— Am reușit să le iau în momentul în care am desco- 
perit cadavrul. Caietul era deschis pe masă iar alături 
stiloul . . Probabil că-i căzuse din mînă în momentul în 

care otrava a început să-şi facă efectul... M-am uitat 
pe cele notate. Eram curios să ştiu ce scria fata aceasta 
cu un moment înainte să moară? Citeva file citite, m-au 
determinat să rețin acest caiet... hm... temporar... 
Pe urmă, după ce l-am citit pe tot, m-a cuprins un senti- 
ment plăcut pe care-l trăiesc întotdeauna cînd văd că 
am posibilitatea să-mi ajut aproapele... * 

— Despre ce este vorba, în fond? 

— E vorba despre otrăvirea fetei aceleia... Crimina- 
lul a folosit o metodă asemănătoare şi în altă împreju- 
rare — acolo era vorba însă de o sticluţă cu medica- 
mente... Un moment, nu mă întrerupeţi vă rog, vreau 
să citez un anumit fragment din însemnările fetei... 
Bine? 

— Ce tot vorbiţi?! Molski îşi luă mîinile de pe masă 
care începuseră să-i tremure şi le lăsă pe genunchi. 

— Stăpîniţi-vă... Putem discuta în linişte, avem 
timp... 

Robert îşi lăsă pleoapele în jos fără să-și ia privirea 
însă de pe faţa lui Sudra. 

— Nu am nici un motiv să mă enervez. Mai curînd vă 
admir calmul şi neruşinarea cu care ați recunoscut în 
faţa mea că aţi furat acest jurnal! 

Sudra dădu aprobativ din cap. 

— O, este mai bine aşa. Atunci, ascultați — răsfoi 
cîteva pagini, le ţinu cu mina și înainte să înceapă să 
citească, mai spuse: 

— Domnișoara Skoron descrie scena cînd i-aţi făcut 
o vizită în cameră, după ce v-aţi întors din oraş. Veţi 
putea aprecia singur dacă detaliile acestei vizite au fost 
prezentate exact, căci aici nu este vorba de altcineva 
decît despre dumneavoastră. În felul acesta veţi scăpa de 
unele eventuale bănuieli că, hm... aș fi mistificat eu 
ceva... Fragmentul începe cu cuvintele: „Îmi vine greu 
să scriu. Sînt cutremurată. Am descoperit în sfîrşit -ade- 
vărul...“ Și acum mai departe: „L-am demascat defi- 
"nitiv pe Robert. Mi-am adus aminte când şi în ce mo- 
ment a fost substituit medicamentul!“ 

Molski sări în picioare şi se aplecă peste masă. Sudra 
lăsă caietul pe genunchi şi ridică capul. 

— Stai jos! spuse pe un ton imperativ. Tonul acesta 
dur la un om care în permanenţă se bilbiia fu atit de 
surprinzător încît Robert îl ascultă fără să vrea, căzînd 
la loc pe scaun. Se apucă însă atît de puternic cu mîinile 
de marginea mesei încît vîrfurile degetelor i se albiră 
complet. - 

— Acum, pot citi mai departe. Trebuie să vă spun, 
în paranteză bineînțeles, că nu suport mişcările violen- 
te... Şi acum la oile noastre. Am să sar peste unele 
momente mai puțin importante şi mă voi opri la cuvintele 
care vă interesează mai mult: 

„...Am scos sticluța din sertar. Robert o răsuci o 
bucată de vreme în mînă, uitîindu-se la eticheta de pe 
ea, după care, zimbind, mi-o întinse. 

— Interesantă poveste. .. Ia-o. 

Luind medicamentul, fără să vreau i-am întîlnit pri- 
virea, Și brusc, acel moment căutat se desprinse din 
întunericul uitării cu o scînteiere de bliţ...* 

„+... Tocmai îmi luasem rămas bun de la Mada și mă 
întorsesem spre Robert. Pe faţa lui acelaşi zîmbet ca și 
acum ... Îmi întindea geanta ușor aplecat, pe care o ri- 
dicase de pe scaun din spatele meu. Geanta avea două 
închizători dar acum era uşor întredeschisă iar deasupra 
strălucea sticluţa . . .% 

„Acuma aceeaşi mișcare, aceeaşi privire şi — sticluţa. 
Era cît pe-aci să țip! A trebuit să-mi string puternic 
buzele ca să nu se vadă că tremură...“ 

Sudra se opri un moment şi aruncă o scurtă privire. 

— Ascultaţi mai departe! Dacă aţi avut ceva îndoieli 
cred că aceste cuvinte sînt destul de clare! 

„...după un moment se închise în urma ucigașului 
tatălui meu, a omului din a cărui grijă şi bunăvoință 
îmi fusese dor, pe care-l sărutasem . . .& 

Robert se aruncă înainte cu o mișcare bruscă. Scoase 
fulgerător mîna de sub masă şi încercă să apuce caietul 
fatal. Sudra însă a fost mai iute. Lovitura lui îl trimise 
pe agresor în spate, iar Robert se menţținu. pe picioare 
numai datorită peretelui de care se sprijini cu spatele. 

Sudra aruncă caietul în sertarul mesii, întoarse cheia, 
o scoase şi o ascunse în buzunar. 

— A fost bună la ceva masa asta între noi, nu-i âșa? 
V-am prevenit doar că nu suport violenţe. Cu toate aces- 
tea simt de datoria mea... hm... să vă exprim regre- 
tele mele... Poate reacția mea a fost prea dură... Dar 
cred că mă scuzaţi ... 

— Mizerabilule ... De ce-mi citeşti toate prostiile as- 
tea! Spune mai repede ce ai de spus şi nu încerca să 
mă sperii! Eşti un copoi şi crezi că o să mă prinzi cu 
stupiditățile maniacei acesteia? 

Se sprijini cu amîndouă mîinile de masă, gifiind. 

Pe faţa lui Sudra apăru un zîmbet de plăcere. 

— Minunat, domnule Molski! Deci aţi întrezărit şi 
dumneavoastră unele aspecte ale acestei probleme? Ce 
document preţios este acest caiet pentru Janicki? În ceea 


ce priveşte bănuiala că aş fi — cum m-aţi numit dum- 
neavoastră ... copoi...? Pf... de unde pînă „unde... 
Nu, părerea asta e prea pripită... Dacă într-adevăr aş 


fi, v-aş fi poftit la această discuţie? Pentru ce? Mult 
mai eficace ar fi fost un interogatoriu, două, zece... Tot 
timpul interogatorii, după care v-aţi fi întors în celulă 
și v-aţi fi gindit asta n-a fost bine, cealaltă puteam s-o 
formulez altfel... Singurătatea, meditaţia, chinul nesi- 
guranţei, calculele zadarnice și apoi, din nou, interogato- 
riul şi din nou celula... Patru pereţi goi, o mică fe- 
răstruică cu gratii, un pat acoperit cu o pătură... Noap- 
tea şi numai gîndurile... Pe unde să te strecori din 
plasă? 

Sudra vorbea fără întrerupere privindu-și musafirul 
în faţă. 

— Ce vreţi în fond? spuse cu gravitate Robert. Pe 
frunte îi apăruse broboane de sudoare dar se străduia 
încă să se stăpinească. Privirea sălbatică nu-i dispăruse 
din ochi deși se străduia să zîmbească, 

— Cred, că sînt nişte posibilităţi... hm... de... a 
cădea la învoială ... mormăi Sudra. 

— Ajunge atunci cu prostiile şi toată literatura asta! 
Ce vreţi? 

Sudra se strîmbă, apoi se scărpină la nas cu un gest 
de jenă. 

— Să spunem — trei sute de mii. 

— Pentru caietul ăsta? 

— O, nu sînt chiar atit de prost! Pe urmă să trăiesc 
într-o vigilență continuă? Nu, asta nu-mi suride. Trei 
sute de mii pentru tăcere, căci caietul va rămîne la mine. 
Aşa, atit dumneata! cît şi eu ne asigurăm securitatea., 

— Iar- dumneata posibilitatea unui nou șantaj? aruncă 
ironic Robert, 

— Da de unde, nu voi mai avea această posibilitate 
— oftă Sudra, fără să se arate uimit de temerile parte- 
nerului, Presupun că nu veţi mai rămîne aici, în ţară? 

— Trei sute de mii e prea mult. N-am atita. 

— Îmi pare foarte rău. În paranteză fie spus îmi pare 
rău acum că am aruncat cifra asta fără să mă gîndesc 
mai profund. Viața şi libertatea valorează doar mult mai 
mult. 

— Și dacă le pierd n-o să mai capeţi nimic. Mai bine 
o sută de mii decît nimic. În afară de asta dacă eu pic 
o să pici şi dumneata pentru că ai şters urmele crimei. 
Vă sfătuiesc să vă mai gîndiţi. $ 

— Nu vă faceți grijă pentru mine. Eventualele dumi- 
tale acuzații că aş fi reținut acest caiet vor fi fără aco- 
perire. Risc un nou interogatoriu, nimic mai mult. 

.— O sută de mii, domnule Sudra. 

— Nici nu discut. Am prins şi eu o ocazie şi nu am 
de gînd să mă mulţumesc cu orice. 

Robert clipi din ochi. 

— Aţi prins ocazia? Ha, ha... se prea poate... Atunci 
fie o sută cincizeci de mii. 

— Nu. 

— Dar cît vrei?! Nu întinde prea mult coarda, că... 

Sudra îşi ridică privirea spre interlocutorul său. 

— Că ce? Crezi că mă omori şi pe mine, prostule? 
Bine — dă-mi două sute şi gata. Dacă nu, chiar în noap- 
tea asta acest caiet va ajunge în mîinile lui Janicki! Ştiu 
să mă descurce fără să mă compromit. 

Timp de un moment Robert tăcu. Cînd vorbi, pe faţa 
lui tremură un zîmbet uşor. 

— Bine, de acord. Banii ţi-i voi da în momentul în 
care vom putea să ne deplasăm în voie. Cred că înţelegi 
că nu am asupra mea o sumă atit de mare. După ce ne 
întoarcem la Varşovia o să eapeţi banii și să te ia dracu! 

— Cred că glumiţi? Tonul lui Sudra trăda indignare şi 
deziluzie. Credeţi că sint chiar atît de idiot încît să 
amîn totul pînă în momentul în care se va ivi posibili- 
tatea să fugiți? Nu, domnule Molski, nu mă aşteptam la 
asta din partea dumneavoastră... Un om atît de ager 
și inteligent să-mi propună așa ceva? ... 

— Eşti bătut în cap? De unde să-ți aduc aici două sute 
de mii de zloți?! În văgăuna asta?! - 

— Atunci du-te la Janicki şi mărturisește că tu ai 
omorît-o pe fată și pe tatăl ei. Poate astfel obţii cir- 
cumstanţe atenuante. Te sfătuiesc de bine. Nici n-ai ne- 
voie să-l cauţi. Omul lui se află în hol. 

— Înţelege, la dracu! De unde să procur aici atîția 
bani? Sînt de acord să-ți plătesc dar n-am nici o posibi- 
litate! 

— Vorbeşte cu tovarășul tău, poate îți va da vreo 
idee? 

— Despre care tovarăș vorbeşti? Ce prostii mai sint 
şi astea? Sudra făcu un gest cu barba spre masă. 

— În caietul ăsta scrie clar că nu eşti singur. Asta 
pe mine dealtfel puţin mă interesează — dădu din umeri 
şi adăugă în continuare: Dacă capăt banii... 

— Mizerabilule! Te-aş strînge cu mîinile mele de git! 

Robert vorbea în şoaptă însă tremura de furia pe care 
cu greu şi-o stăpînea. 

Sudra zimbi ironic. 

— Invectivele şi amenințările nu te ajută la nimic! 
Banii trebuie să-i am, cel mult, în douăzeci şi patru de 
ore căci altfel... 

Molski căzu la loc pe scaun şi se sprijini cu coatele de 
masă. Se vedea efortul pe care-l făcea ca să se stăpi- 
nească. După un moment începu să vorbească complet 
liniştit. 

—  Înţelegeţi, domnule Sudra... Vreţi doar bani Tot- 
odată puneţi asemenea condiţii că nu am posibilitatea să 
vi-i înmiînez! În plus, valoarea acestei sume pune sub 
semnul întrebării eficienţa întregii învoieli. Căzînd de 
acord să o plătesc nu înseamnă cîtuşi de puţin că recu- 
nosc că am otrăvit-o pe fata asta. Faptul că'i s-a părut 
ei- ceva cu sticluţa aia nu reprezintă, de asemenea, nici 
o dovadă. Vederile cuiva nu pot fi luate drept bază 

pentru punerea sub acuzare! În mîinile unui avocat bun, 
din caietul dumnitale nu va mai rămîne nimic şi chiar 
cel mai bun apărător nu mă va costa atît cît mă coșşti 
dumneata! Am fost de'acord să plătesc pentru că nu 
vreau să fiu tirit prin tribunale, nu vreau să devin obiec- 
tul de interes al presei, ca presupus ucigaș. Prefer să 
plătesc — dar, dacă mă vei strînge prea mult cu uşa, 
o să-mi rămînă la nevoie apărarea juridică. Oricum banii 
nu vi-i pot da la termenul cerut. | 

Sudra îşi încreţi fruntea iar buzele și le strînse de 
parcă ar fi fost gata să izbucnească în plins. Cînd Molski 
isprăvi tăcu o bucată de vreme. 

— Ce pot eu să vă sfătuiesc?... adăugă după un 
moment. — Dacă aș accepta să aştept, toată tranzacţia 
noastră n-ar mai valora nici cît o ceapă degerată, pentru 
că o s-o ştergeţi şi n-o să mai eapăt nimic! ... 

Tăcu din nou, privind pe geam în întunericul nopții. 

— Hm... bine... — își întoarse capul — poate că 
vom găsi în cele din urmă o ieşire... Am să scriu citeva 
cuvinte unei persoane de încredere ca să se prezinte la 
adresa pe care o veţi indica. Cînd îmi va da de ştire că 
a primit banii, voi considera afacerea încheiată. 

— Sînteţi optimist! Doar nu vor lăsa să trimitem de 
aici nici o ştire fără să fie citită şi fotografiată din zece 
părţi! 

— Dar cine v-a spus că o să scriu de aici? Probabil 
că aţi uitat că nu ne-au interzis să mergem pînă la alte 
vile. Tot pe calea asta puteţi şi dumneavoastră să scrieți 
cui trebuie ca să dea banii. Să înştiințaţi dar să nu vă 
lăsaţi demascat. Nu cred ca sarcina asta să vă depășească 
forțele... 

Robert își plecă capul şi stătu aşa, fără să vorbească, 
o bucată de vreme. Abia după un moment mai îndelungat 
se îndreptă şi-l privi în ochi pe Sudra. 

— Trebuie să mă gindesc cum să fac. Poate voi găsi 
o posibilitate mai puţin riscantă. Pînă dimineaţă mai sînt 
cîteva ore, iar dimineaţă vă voi da un răspuns. 

— Vrei să te sfătuieşti cu cineva? Sudra zîmbi ușor: 
Nu sînt de acord, domnule Molski! 

— De ce? 

— V-am spus o dată că v-am făcut ultima concesie. 
În plus consider că a căuta un sfat în situația dumitale 
este cam... hm... periculos. Dacă vei dezvălui altei 
persoane situaţia în care te afli — te rog nu da din 
umeri — pot apărea complicaţii neașteptate... Şi s-ar 
putea ca dimineaţă să nu mai am de la cine să primesc 
bani! Nu, nu sînt de acord! 

Robert îşi cobori pleoapele. 

— Nu înţeleg ... Ce urmăriţi? 

— Vă apăr pielea, pur și simplu, pentru că valorează 
două sute de mii. Și cu asta, basta — spuse hotărît — e 
tîrziu. Ori-ori. 

După un moment de ezitare Robert aruncă printre 
dinți: 

— Bine! Să se ducă la magazinul alimentar de pe 
strada Mestecenilor 8 şi să întrebe de Lern. Să-l trateze 
cu o ţigară „Mewa şi să-i dea şi un foc. Cutia de chi- 
brituri trebuie să fie barată cu o linie trasată cu cretă 
albă. Va fi suficient. 

— De ce nu mi-ai spus asta de la început? Am fi eco- 
nomisit atita vorbărie inutilă! 

— Eşti un tip grozav — n-am ce să spun... Și eu 
care te credeam cel mai mare fraier de pe lume! În 
vocea lui Robert se simţi batjocura dar şi o notă de 
apreciere. Ţi-aş putea da posibilitatea să cîştigi bine cînd 
vom scăpa din toată afacerea asta .... 

Sudra făcu un semn negativ din cap. 

— Cred că nu voi accepta... Nu este specialitatea 
mea. Fiecare să-și facă meseria lui. 

— Fie, cum vrei... Robert întinse mîna pe care Sudra 
o strînse. Noapte bună, acum trebuie să mă întorc la 
mine. 

— Noapte bună. Sînt bucuros că am ajuns la înţelegere. 

— Cred — mormăi nu fără ironie Robert, îndreptin- 
du-se spre ușă în virful picioarelor. 

A doua zi dimineaţă locotenentul Janicki l-a zărit pe 
Wojski întins pe unul din șezlongurile aflate pe terasă. 
Se hotărî să-i ţină companie o bucată /de vreme. 

Se aşeză pe şezlongul de alături şi se întinse cu un 
oftat de ușurare. Wojski îşi întoarse capul spre el şi îi 
zimbi. 

— Obositoare ancheta, nu? 

— Da. Cu toată rugămintea mea toţi fac un secret 
chiar şi din cel mai banal amănunt. Dacă oamenii ar dori 
să fie aşa întotdeauna, epidemia birfii ar dispare com- 
plet! 

— E vreo speranţă să ridicaţi în curînd carantina? 

— Nu, dacă aş şti măcar! 

— Ancheta nu progresează deloc?. 

— Credeţi că voi da un răspuns? 

Wojski rise. 

— Într-adevăr, întrebarea a fost indiscretă, dar toți 
vă dorim succes! Domnișoara Skoron a fost iubită de toţi. 

— Aveţi în vedere și femeile? 

— Hm... în general da... Doamna Tarska şi dom- 
nişoara Zak sînt profund impresionate de moartea ei, 
chiar şi doamna Deresz — Wojski făcu o mică pauză 
— după cîte ştiu, îi pare foarte rău de moartea ei. 

— Sinteţi sigur de asta? Janicki aruncă o privire bat- 
jocoritoare spre interlocutorul său. Wojski, drept răspuns, 
zimbi uşor 

— Pot fi sigur numai de mine, şi asta nu mereu. 

— De aceea, nici nu prea cred în durerea doamnei 
Deresz. 

— Văd că vă orientaţi destul de bine în relaţiile de 
aici. 

— Ceva, ceva. Nu văd nici un motiv să vă ascund că 
nu e prima discuţie pe care o duc pe această temă, iar 
interogatoriile oficiale mi-au furnizat şi ele un anumit 
material. De aceea aș vrea să aud ce ați putea dumnea- 
voastră să-mi spuneţi pe această temă. 

— Nu am nimic de spus. În ceea ce privește pe doamna 
Deresz? În general femeia acordă prea mare importanță 
unor probleme care pentru noi, bărbaţii, sînt în fond 
neînsemnate... 

— Care a fost atitudinea dumneavoastră față de dom- 
nişoara Skoron? 

— Nu neg că m-a impresionat foarte mult, căci era 
o fată frumoasă. Femeia, care se interesează de un anu- 
mit bărbat, are o privire extrem de sensibilizată la tot 
ceea ce-i amenință posesiunea. Interesul meu manifestat 

față de domnişoara Skoron nu a scăpat atenţiei doamnei 
Deresz. De aici şi aversiunea ei faţă de decedată. 

— Aversiune? Poate mai curînd ură? 

Wojski ezită. 

— Nu cred. Ura e un sentiment puternic. Şi chiar dacă 
am accepta această definiţie, ea se poate exprima pe o 
gamă diferită. 

— E frumos din partea dumneavoastră că o menajaţi 
pe doamna Deresz. Trebuie însă avută în vedere impulsi- 
vitatea caracterului ei şi gradul de intensitate al urii. 
Nici unul din noi nu este în stare să constate ce se 
petrece în inima unei femei cuprinse de gelozie... 

Wojski tuşi. 

— Credeţi că ar fi fost capabilă să-și otrăvească rivala? 
Eu spun că este exclus! Trebuia să-și fi dat seama totuşi 
că eu nu mă bucur de atenţie din partea domnişoarei 
Skoron. Mai curînd Molski. Dar nu despre asta e vorba, 
în cele din urmă! Din cîte ne-aţi explicat nouă pînă acum, 
la începutul anchetei, rezultă că organele competente 
cunosc care este motivul crimei. Cum să interpretez 
atunci această nouă discuţie în căutările dumneavoastră? 

— Totdeauna există posibilitatea unor complicații. 

— Cu toate acestea însă afirm categoric că doamna 
Deresz nu este o persoană capabilă de crimă. 

— Din păcate acesta nu este un argument. Dar nu vă 
iau în nume de rău că încercați să-mi daţi peste cap ipo- 
teza. Janicki zîmbi uşor. Dar bărbaţii? Poate rivalizau 
între ei pentru a o cuceri pe domnișoara Skoron? 

— Cine? Wojski făcu cu mîna un geșt dispreţuitor. 
Deresz, pe care-l interesează numai ce va fi la prinz de 
mîncare? Tarski sau Lukasz? Nu, ei nu intră la socoteală! 
Dealtfel, domnişoara Skoron îşi avea aici simpatia ei. 
A venit la cîteva zile după ea. 

— Apropo de Lukasz. L-aţi cunoscut dinainte? 

— Da, îl cunosc de mai mult timp. Tonul răspunsului 
era rece şi echivoc. 

— Îmi face impresia că nu-l prea simpatizaţi? 

— Şi vice versa cred. 

— Puteţi să-mi explicaţi ce se află la baza acestei 


"aversiuni reciproce? 

— O cauză foarte banală. Lukasz este convins că eu 
am fost motivul pentru care l-a părăsit soţia. 

— Aşa a fost într-adevăr? 

— Da de unde! Ea era tipul de femeie căreia, aşa cum 
se spune, îi plăceau bărbaţii. Era foarte bine şi nu-i lip- 
seau prietenii. În schimb, Lukasz e tipul de om plicticos 
și care face pe mentorul. Se săturase demult de el și 
atunci l-a părăsit rupind dealtfel, și legătura cu mine. 
Eu eram, însă, pe atunci „partenerul“ doamnei Lukasz. 
Am devenit deci pentru soţul ei, care în urma situației 
apărute a aflat despre asta, cauză unică a nefericirii lui. 
Și pentru că acesta este un om care are clasificate toate 
părerile, aprecierile şi opiniile iar în funcție de situație 
scoate numai sertărașul respectv, verdictul era gata — 
de unde şi ura faţă de mine. 

— Nu este însă un prost. 

— Eu îl consider drept un prost lipsit complet de ima- 
ginaţie. Este înverşunat şi meticulos în comportare dar 
fantezie n-are nici de sămînţă. 

— Hm... Nu prea sînt eu atît de sigur de asta. 
Aceasta este părerea dumneavoastră despre el, care tre- 
buie confirmată cu a lui despre dumneavoastră. 

— Nu am cîtuși de puţin intenţia să ţin morţiș la păre- 
rea mea. În fond, fiecare părere umană se învirtește în 
cercul unor iluzii. 

— Asta e. E foarte greu să ajungi pînă la adevăr şi 
foarte rar se poate reuși. Dar asta nu înseamnă că nu 
trebuie să încercăm. Acum vă mulţumesc, trebuie să 
plec... 

O oră mai tîrziu îl întîlni pe Ulmer pe cărarea ce 
ducea spre plajă. 

— Bună ziua. Mergeţi la plajă? 

Ulmer trebui şi el să se oprească, 

— Bună ziua! Bună ziua! Ce întîmplare plăcută! Mă 
` gîndesc însă numai dacă e întimplător sau intenționată? 

Rise cu putere. În acest rîs, urechea sensibilă a locote- 
nentului remarcă însă o notă de încordare. 
` — Întîmplătoare, vă rog să mă credeți. Am şi eu o | 
fereastră (de-o oră, pe care am hotărît s-o petrec ca un 
muritor de rînd. 
— Atîta treabă cu duşmanii poporului? 

— Destulă. Printre altele şi datorită dumnitale. 

— Datorită mie? Ulmer se opri locului. Cum să înţe- 
leg asta? 

— Să nu ne oprim. Soarele arde atît de puternic în- 
cît vreau cît mai repede să mă arunc în apă. Janicki o 
luă înainte. Datorită dumnitale deoarece trebuie să vă 
păzesc liniştea somnului. 

—Dorm atit de bine încît chiar lipsa dumnitale de 
vigilență nu mi-ar dăuna prea mult — aruncă Ulmer cu 
un sarcasm Uşor. 

— La fel ca domnul Deresz? 

— Exact! Se pare că aerul de la mare îi face foarte 
bine! 

— Aţi avut totuși şi dumneavoastră neplăceri cu som- 
nul? 

— La ce vă gîndiți? 

— La seara aceea cînd aţi plecat la plimbare. Som- 
nul nu se prindea de dumneavoastră atunci, nu-i așa? 

— Și despre asta știți? Ulmer se uită amuzat înspre 
Janicki. 

— Da, sînt curios să aflu motivul exepdiției dumnea- 
voastre nocturne, 

În tonul vocii lui Janicki se simți un accent mai pu- 
ternic, care nu trecu neobservat de Ulmer. A înțeles că 
aceasta este o întrebare cheie pentru toată discuția. 

I-a răspuns deci atent, alegîndu-și cuvintele: 

— Motivul expediției mele nocturne, cum o numiţi, 
a fost într-adevăr greutatea pe care am avut-o cu ador- 
mitul. Nu o să mă încure în afirmații, după cum s-ar 
putea crede. Pur şi simplu, în seara aceea a fost o zăpu- 
şeală neobişnuită că nici nu putea fi vorba să adorm. 
Cred că nici un prunc n-ar fi putut închide ochii. Aceasta 
este cauza plimbării mele pe malul mării. Întîlnirea mea 
cu domnişoara Skoron și Deresz — pănuiesc că asta ar 
fi fost următoarea dumneavoastră întrebare — va con- 
firma numai că v-am spus adevăratul motiv, 

— Credeţi că a fost un simplu concurs de împreju- 
rări? O astfel de întilnire între trei persoane din ace- 
eaşi vilă? 

— Nu există prea multe direcţii de plimbare — Ulmer 
dădu uşor din umeri. Bănuiesc că s-a întîmplat așa pen- 

tru că, fiecare din noi, chinuit de zăpușeală, s-a ii 
tat spre mare. 

— Hm... Trebuie să recunosc că sună foarte convin- 
gător. Şi de aceea... — Janicki se opri o clipă — nu-i 
prea dau crezare. 

— Care sînt atunci presupunerile dumneavoastră? 
Ochii albaştri ai lui Ulmer sclipiră cu interes. 

— O întîlnire întîmplătoare putea avea loc, la urma 
urmelor, numai cu unul din voi. Dar cu amindoi? 

— Deci? Credeţi că eu sau Deresz am urmărit-o pe 
această fată? 

— Da. 

— De ce? Aţi reuşit, deja, în cadrul anchetei să limi- 
taţi, în aşa măsură, cercul celor bănuiţi că am rămas 
numai noi doi? Deresz i cu mine? 

Janicki rise. 

— Oh, dacă ar fi măcar așa! 

— Vă mulțumesc. Ulmer se înclină cu o ironie exa- 
gerată. Nu vreau să fiu ţapul ispăşitor şi cu preţul de a 
vă face dumneavoastră plăcere. 

Ajunseră pe malul mării. 

— Veniţi în apă? îl întrebă Janicki, dînd cu asta de în- 
teles că a încheiat discuţia. 

— Puțin mai tîrziu. Halatul ăsta de baie frige înfio- 
rător. Ulmer îşi scoase halatul şi-l întinse pe nisip. 

— Atunci, la revedere. Janicki îşi luă rămas bun cu 
un gest diri mină, 

După-amiază, Tarski a fost cel care l-a căutat pe Ja- 
nicki. Locotenentului i-a convenit de minune acest lu- 
cru, deoarece tocmai voia să discute din nou cu acesta. 

După ce s-au așezat în fotoliile din sala de lectură, 
Tarski, fără nici o introducere, trecu la subiectul care-l 
interesa cel mai mult. 

— Aş vrea să ştiu cît mai aveţi de gind să ne ţineţi 
aici? Vă anunţ că am probleme profesionale foarte im- 
portante la Varşovia! Anul universitar începe la 1 oc- 
tombrie. Prezenţa mea din timp la Politehnică este in- 
dispensabilă! 

Locotenentul îl întrerupse cu un gest al miinii. 

— Cunosc. Nu dăm nici o dispoziţie fără a ne gîndi 

în prealabil. În momentul de faţă însă prezenţa dumnea- 


voastră este indispensabilă aici! 

— Cred că eu ştiu mai bine dacă vă sînt sau nu de 
vreun folos! 

— În situaţia aceasta punctul meu de vedere contează. 
Să nu mai discutăm, deci, pe această temă. 

— Protestez, categoric! Eu trebuie să fiu la Varşovia! 

— N-o să fiți. Desigur, pînă ce terminăm ancheta. 

Tarski încercă evident să-și stăpînească iritarea. Îşi ri- 
dică cu un gest nervos ochelarii în sus şi se aplecă spre 
Janicki. 

— Atunci, cînd? Cit timp voi mai sta aici, imobil? 

— Întrebarea e puţin naivă. 

Tarski se rezemă de fotoliu. Cu degetele de la mîna 
îndoită începu să bată un ritm nervos pe rezemătoare. 

— Nu-mi prea pot da seama care sînt motivele ener- 
„vării dumneavoastre — continuă Janicki. Problemele de 
la facultate, desigur foarte importante, nu reprezintă însă 
cauza principală. Poate veţi încerca totuşi să fiți mai 
sincer? Despre ce este vorba? 

— De nimic altceva! Cursurile încep peste cîteva 
săptămîni iar eu stau aici pasiv! Vă asigur însă că nu 
teama este cauza nerăbdării mele... în vocea lui Tarski 
tremură o ușoară ironie. 

— Să spunem că nu este teama. Dar să avem în ve- 
dere şi alte posibilităţi. Nu cumva oare moartea profe- 
sorului Skoron a creat pentru docentul Tarski șansa 
preluării catedrei? Nu pentru asta se grăbeşte oare, atît 
de tare, ca să fie la fața locului? 

Tarski se încruntă şi tăcu posac. 

— De ce nu îmi răspundeţi? a 

— Nu am nimic de răspuns! Dumneata nu crezi în ne- 
gaţii iar eu nu am chef să confirră niște aberaţii. 

Janicki își aplecă capul cu un zîmbet imperceptibil. 
Era însă un gest care se referea mai curînd la propriile 
lui gînduri. 

— Cu toate astea — răspunse liniștit — vă propun 
să ne oprim la acest subiect. 

— Un nou interogatoriu? izbucni Tarski. 

— O, nu. Câteva răspunsuri la unele întrebări și nimic 
mai mult. Fără nici un fel de document sau însemnări! 

— Vă ascult, 

— Care au fost relaţiile dumneavoastră cu profesorul 
Skoron? 

Tarski ridică capul și îl privi un moment pe Janicki. 

— Din nou? Întrebarea aceasta a fost pusă de zeci de 
ori în timpul interogatoriului ce a urmat morții profe- 
sorului! 

— Da, revenim din nou. Și știți de ce? Pentru că atunci 
ne-aţi asigurat că relaţiile au fost cît se poate de bune 
dovadă fiind, printre altele, contactele pe care le între- 
țineaţi în afara serviciului, cît şi faptul că soţia dum- 
neavoastră era vară cu decedatul. Cercetările noastre au 
scos la iveală, domnule docent, cu totul altceva! Dum- 
neata îl urai pe profesorul Skoron. Ura asta dura de 
mult timp. Ea se baza pe invidia profesională, deoarece 
Skoron, cu mult mai capabil, v-a depășit în cariera şti- 
inţifică. Vă domina prin valoarea lui ca om şi ca specia- 
list, vă domina printr-o mai mare popularitate. Trebuie 
să răspund deci la întrebarea dacă nu cumva această ură 
v-a împins la fapta criminală? 

Tarski sări în sus. 

— Nemaipomenit! O să-mi daţi socoteală pentru cu- 
vintele astea! Se aplecă deasupra lui Janicki de parcă 
ar fi vrut să se arunce asupra lui. 

— Luaţi loe — îi răspunse liniștit locotenentul. N-am 
terminat încă discuţia. 

După o clipă de ezitare Tarski se lăsă să cadă în fo- 
toliu. Nu-şi luă însă privirea plină de ură de pe faţa 


locotenentului. 
— Aria dumneavoastră de informaţii este uimitor de 
mare — îi spuse cu sarcasm — păcat că nu pot spune 


acelaşi lucru şi despre exactitatea lor. 

— Nu vom discuta pe această temă. Vă rog însă să-mi 
răspundeţi dacă aţi vorbit deseori cu soția dumneavoas- 
tră despre Skoron și fiica lui? 

` — Cu Mada? spuse uimit Tarski. Ce legătură are? 
Janicki nu-i răspunse, aşteptînd în tăcere răspunsul. 
— Desigur, nu neg, destul de des — continuă după un 
` moment Tarski. Moartea profesorului şi ancheta care i-a 
urmat ne-au creat ocazii suficiente. 
— Dar în perioada care a precedat moartea lui Skoron? 

Tarski şovăi un moment după care răspunse cu pru- 
- denţă: 

— Din cînd în cînd vorbeam despre ei. 

— Soţia dumneavoastră își dădea seama ce sentimente 
nutreaţi față de Skoron? 

Tarski îşi ieşi din nou din sărite. / 

— Sînt obligat să protestez din nou! Presupunerile as- 
tea ale dumnitale nu se bazează pe nimic! 

— De ce atîta teatru, domnule Tarski? V-am spus doar 
odată că sînt bine informat. Sentimente atît de puter- 
nice nu pot fi ascunse uşor, e nevoie de o structură psi- 
hică specială. Hai să fim sinceri — dumneata nu ai o 
asemenea structură, nu ai reușit mereu să-ți ascunzi ura. 
Ai scăpat cîte o vorbă, comentarii sau explicații care au 
demascat adevărata dumnitale atitudine faţă de decedat. 
Oamenii sînt, în general, foarte atenţi şi ţin minte mult 
timp una sau alta... 

Tarski își aplecă capul și se prefăcu că-şi priveşte vir- 
ful pantofilor. 

— Așa că, vă rog să-mi răspundeţi la întrebări — îl 
zori Janicki. Aţi avut astfel de discuţii cu soţia? 

— Cred că da... Se prea poate să-i fi făcut unele des- 
tăinuiri . .. y 

— Era deci orientată în ceea ce priveşte atitudinea 
dumneavoastră față de decedat, cit şi în faptul că moar- 
tea acestuia v-ar fi deschis dumneavoastră drumul spre 
catedră? 

— Vreţi deci s-o treceţi şi pe soția mea pe lista celor 
bănuiţi? Și căutaţi un motiv cu orice preţ! Credeţi cum- 
va că ambițiile soțului ar fi inspirat-o la această faptă, 
la crimă? 

— Putea să vă împărtășească ambițiile. Ambiţia nu 
reprezintă chiar un imbold de neglijat. Cu atît mai mult 
cu cît nu numai ea ar fi fost cauza crimei. 

— Mai aveţi şi alt motiv? 

— Mă gîndesc la serviciile străine de informaţii. Ast- 
fel de ambiţii ar fi putut fi incitate în mod intenţionat 
de alţii, iar apoi folosite — sub forma unei fapte nemij- 
locite sau a obţinerii unui ajutor. 

— Se vede c-aveţi o imaginaţie debordantă, domnule 
locotenent... 

— Se prea poate. Dar. mai există un aspect care mă 
obligă să merg în această direcţie. 

Tarski își şterse fruntea cu un gest involuntar. 

— Care anume? 

— Intenţia de a pleca brusc de aici aţi manifestat-o 
încă înaintea morţii fetei. Nu lasă oare asta să presupu- 
nem că așteptați această moarte? 

Janicki spuse ultimele cuvinte îhcet şi apăsat, fără 
să-și ia privirea de pe fața interlocutorului său. Tarski 
se îndreptă brusc, ca şi cînd ar fi înțepenit în această 

à poziție. Locotenentul zări prin lentilele ochelarilor lui 
două lumini îndreptate spre el ca tăișul a două stilete. 

— Ce aveţi de spus? 

' Tarski se aplecă brusc de parcă s-ar fi frînt. Căzu pe 
spatele fotoliului şi aruncă în șoaptă: 

— Nu mă simt bine... Poate întrerupem discuţia... 


Doamna Deresz acceptă invitaţia de a face o scurtă 
plimbare. Locotenentul se întreținu o bucată de vreme 
cu ea spunînd glume la care doamna Nata îi răspundea 
cu plăcere fără a se da înlături chiar de la ochiade 
cochete. 

După un timp vila rămăsese în urma lor acoperită de 
dune. 

— Vreau să mă refer acum la comentariul dummnea- 
voastră, puţin cam caustic, în legătură cu lăcomia lui 
Ulmer — continuă locotenentul discuţia — îmi face im- 
presia că astfel de trăsături cum ar fi lăcomia, predis- 
poziţia spre exagerare cînd e vorba să cazi pradă unor 
stări, cît şi laşitatea merg mină-n mînă cu înclinația spre 
cruzime. 

— Nu pot deloc să mi-l imaginez pe Jasiu al nostru 
în rol de călău sau ucigaș, 

— Crima, numai în rare cazuri, este rezultatul încli- 

a nației spre cruzime. Puteau să existe și alte motive. 

— Se prea poate. Cu toate acestea nu cred ca Ulmer 

să fi fost capabil de-o astfel de faptă cum este crima. 
yo Gurmand și laş — acestea sînt trăsăturile lui de caracter 
caracteristice. Nu se potrivesc nicicum cu imaginea unui 

Locotenentul iai ca după un moment să adauge 
bruse: 

— Dar doane Zak? 

Observă cum doamna Deresz înlemni subit. Apoi dădu 
drumul prin buzele strînse la o avalanşă de cuvinte. 

— Intrigantă! Vicleană, intrigantă josnică! Dacă vreți 
să știți părerea mea, ea ar fi capabilă de o asemenea fap- 
tă cum este crima! Cu atît mai mult cu cît otrava este 
instrumentul crimei la care apelează în special femeia! 

— Hm... nu am avut în vedere încă acest punct de 
vedere. 

— Vă sfătuiesc să-l aveţi de-acum! 

Janicki zîimbi. 

— Fiţi atentă, doamnă. Și dumneavoastră sînteţi fe- 
meie. 

— Deci şi pe mine mă bănuiţi? 

— Din păcate, nimeni nu este scutit de a fi bănuit. 
Și asupra dumneavoastră cad unele umbre. 

— Ce fel de umbre? 

— Somniferul acela?... Cum se numea... „Phano- 
dorm“? 

Doamna Deresz tăcu un moment, mergînd cu capul 
plecat. În cele din urmă se îndreptă Si aruncă locote- 
nentului o privire provocatoare. 

— Deci, v-a spus deja?! Desigur, recunosc, a fost al 
meu. Îl foloseam cînd aveam insomnii. 

— Insomnii? . 

— Bineînţeles! Cred că nu e nimic rău în asta? 

— Cu siguranţă. Vă cred pe cuvînt. Recunosc însă că 
îmi treceau prin cap şi alte idei. 

— Care? 

— Dacă nu cumva se dădea un somnifer victimei, pen- 
tru a ușura înfăptuirea crimei? 

— Fata a fost doar otrăvită, iar pentru asta nu trebuia 
să fie adormită victima! 

— Putea să existe şi altă concepţie a crimei. 

— Nu ştiu, dar nu mă convingeţi deloc... 

— Trăim aceleaşi impresii. Același lucru s-a întîmplat 
și cu mine cînd v-am auzit explicaţiile. > 

— De ce? Presupuneți, cumva, că am mințit? 

— Din păcate, da. Medicamentele care le-aţi folosit 
v-au ajutat? 

Doamna Deresz se opri şi fără să scoată o sai se 
uită lung la tovarăşul său de plimbare. pol răspunse 
cu vizibilă ezitare: 

— Da... desigur. Altfel nu le-aș fi luat ... 

— Atunci cum se întîmplă că aţi fost văzută noaptea 
plimbindu-vă pe culoar? 

Janicki văzu cum o roşeaţă subită îi coloră obrajii, iar 
pe urmă întreaga faţă. În ochi îi sclipeau scîntei răută- 
cioase. 

— Ştiu cine v-a îndrugat prostiile astea! Nu am vrut 
să vorbese dar dacă lucrurile stau așa, atunci să ştiţi că 
turnătoarea asta... asta... nu este chiar atît de nevi- 
novată după cum vi se pare. 

— Oare?.. mormăi cu îndoială Janicki. 

Provocată de acest ton, doamna Deresz adăugă cu vio- 
lenţă: 

— Aţi spus că domnișoara Skoron a fost otrăvită cu 
struguri, nu-i aşa? Atunci, aflaţi că am văzut în camera 
ei struguri! . 

— Şi ce-i cu asta? Nu văd legătura... 

— Nu vedeţi... Interesant!... Numai faţă de mine 
vă arătaţi atît de pătrunzător! Nu v-a trecut oare prin 
minte că otrava nu a trebuit să fie injectată neapărat la 
locul crimei? Era doar mai ușor să furi un ciorchine sau 
să-l schimbi cu altul — otrăvit! ... Ea n-a avut struguri, 
i-a furat de la fata aia și după ce i-a otrăvit i-a pus 
la loc! 

— Faptul că aţi văzut struguri în camera domnişoarei 
Zak — căci la ea vă gîndiţi desigur — nu dovedește încă 
nimic, 

— Dar de unde i-a avut? Struguri am cumpărat atunci 
numai trei persoane; domnișoara Skoron, Ulmer și eu! 
Ulmer i-a mîncat imediat, pe ai mei i-am mîncat pe 
drum şi numai domnişoara Skoron i-a adus pe-ai săi, 
pînă la vilă. În schimb domnișoara Zak nu a cumpărat 
struguri! Acest lucru pot să-l confirme toţi, deoarece în 
timpul plimbării nu ne-am despărțit! 

— Cînd aţi văzut strugurii la ea în cameră? 

— Seara, înaintea cinei! 

— Ce ați făcut la ea? 

— Am vrut s-o întreb ceva, nu mai ţin minte ce. Cînd 
am ciocănit la uşă nu mi-a răspuns nimeni, atunci am 
încercat ușa. Era descuiată însă domnişoara Zak lipsea. 
Am zărit un ciorchine pe toaletă, învelit într-un şer- 
veţel. : 

— V-a mai reţinut atenţia ceva în camera domnișoa- 
rei Zak? 

Doamna Deresz căzu pe gînduri. 

— Nu... Cred că nimic. ; 

— O să cercetez. Să revenim însă la subiectul nostru. 
Cum a fost! și-a făcut efectul sau nu somniferul? 

Fără să scoată o vorbă doamna Deresz o luă înainte. 
Răspunse abia după un moment mai îndelungat. 

— Fie, vă spun adevărul. Sper însă că n-o să-mi pro- 
vocaţi niște neplăceri suplimentare. 

— Ceea ce voi auzi rămîne între noi doi. 

— Eu.. Nu eu luam somnifere. Le dădeam soţului. 

— În ce scop? 

— Ca să am libertate de mişcare... 

— Şi să-l vizitaţi în secret pe domnul Wojski? 

— Da... 

— A cui a fost ideea? A dumitale sau a lui? 

— A domnului Wojski. 

— De cînd o foloseaţi? 

— Am început la cîteva zile de la sosire. 

— În timpul acestor întîlniri, Wojski nu v-a amintit 
cumva de sosirea cuiva — concret a domnişoarei Skoron? 

— Nu. ; 

— Poate v-a amintit de ea cu altă ocazie? Poate v-a 
dat unele indicaţii sau v-a îndemnat la unele acțiuni le- 
gate de persoana ei? , 

— Da. A spus că e o fată drăguță şi m-a îndemnat să 
mă apropii de ea... 

— Și dumneavoastră? 

— I-am făcut scene de gelozie dar ridea de mine, ba- 
gatelizînd învinuirile mele. 

— Nu v-aţi temut că vor fi descoperite aceste esca- 
pade nocturne? 

— Eu mi-am pierdut capul. Eram nebună după omul 
ăsta. 

— Dar acum? 

— Acum, privesc cu alţi ochi la toate acestea... În 
cuvintele ei vibră amărăciunea. Domnul Wojski s-a do- 
vedit a fi un bărbat ca toți ceilalți... 

— Haideţi să ne întoarcem. Am mers deja o bucată 
bună de drum — îi propuse locotenentul. 


Pe Lukasz, locotenentul l-a găsit în camera lui. Stă- 
tea lingă fereastră şi-şi cosea un nasture la haină. La ve- 
derea musafirului își lăsă lucrul deoparte şi se ridică 
de pe scaun. A 

— Vă deranjez? întrebă uşor Janicki. 

— Da de unde, vă rog! Cu toată amabilitatea aparen- 
tă în vocea lui Lukasz se simțea încordarea. 

— Am citeva probleme pe care aş dori să le discut cu 
dumneavoastră — începu locotenentul, întorcîndu-și fo- 
toliul spre gazdă şi aşezîndu-se fără nici o ceremonie 
în el. 

— În continuarea anchetei? 

— Numai într-o anumită măsură. 

— Vă rog. Despre ce este vorba? 

— Despre Wojski. Care este părerea dumneavoastră 
despre acest om? 

— Cit se poate de rea — răspunse scurt Lukasz — și 
îşi strînse buzele. 

Janicki zimbi: 

— Afirmațţie scurtă şi care spune multe. Totuşi, prea 
scurtă, pentru gustul meu. Poate aţi dori să vă justificaţi 
această opinie? Pentru a vă uşura sarcina, vă declar că 
unele amănunte din trecutul dumneavoastră îmi sint cu- 
noscute. 

Lukasz tăcu o bucată de vreme, uitîndu-se pe fereas- 
tră. Apoi îşi întoarse faţa spre locotenent. 

— Bine. Îmi voi justifica părerea cît mai bine posibil. 
„Dealtfel, nu văd motivele pentru care aş ascunde por- 
căriile acestui om. Îl cunosc pe Wojski încă înainte de 
război. Pe vremurile acelea eram chiar prieteni. El ter- 
minase şcoala de ofițeri — cu siguranţă că ştiţi că este 
ofițer de profesie — şi lucra pe atunci în armată în sec- 
ţia „a doua“. Eu absolvisem studiile economice. Amîndoi 
aveam în jur de douăzeci de ani şi abia pășeam în viaţă, 

După aceea războiul ne-a aruncat în diferite părţi. În 
urmă cu cîţiva ani ne-am întîlnit întîmplător la Varşo- 
via. Am reluat legăturile deși nu atît de prietenești, de- 
oarece se ştie că anii mai atenuează din sentimente. Eram 
căsătorit cu o femeie frumoasă, plină de calităţi cu care 
formam o pereche de soţi ce se iubeau. Apariţia lut 
Wojski însă a sfărîmat această armonie. Krystyna şi-a 
pierdut capul şi m-a părăsit în cele din urmă. 

— Și s-a căsătorit cu Wojski? 

— Da de unde! S-a purtat josnic nu numai cu mine! 
A părăsit-o şi pe ea la scurt timp după aceea! 

— Și dumneavoastră nutreaţi aceleași sentimente faţă 
de ea, în continuare? 

Lukasz tăcu un moment după care adăugă în şoaptă: 

— Da, recunosc că nu am putut s-o uit. Am încercat 
chiar să reiau legătura cu ea, în speranța că poate uită 
şi se va reîntoarce la mine. 

— Cu ce rezultat? 

— Banditul ăsta trebuie că a fermecat-o! Desigur toa- 


te astea sună caraghios dar nu știu cum aș putea altfel 


să-mi explic faptul că m-a refuzat atît de categoric! Dar 
nu numai atît! Și-a bătut pur şi simplu joc de mine! 
Mi-a spus aproape mot ă mot: „Nu mai trăncăni şi du-te 
la dracu“... După tot ce ne-a unit, după toate cele 
trăite împreună ... Fie ce-o fi, am fost soţ şi soţie timp 
de şapte... nu şase ani şi jumătate... 

— Da, e foarte trist. Janicki își permise un uşor citat 
de compătimire. Vă înţeleg acum părerea dumneavoastră 
negativă despre acest om. 

— Vedeţi! — replică Lukasz cuprins de o înviorare 
subită. În afară de asta, trebuie să vă atrag atenţia asu- 
pra unui anumit amănunt, care poate a irecut neobser- 
vat în timpul relatării mele. După cum v-am spus, 
Wojski a lucrat în armată în secţia „a doua“, iar dum- 
neavoastră cu siguranță că ştiţi că aceşti oameni nu sînt 
prietenii noștri. Pe cuvîntul „noştri“ Lukasz puse un ac- 
cent confidenţial. 

— Vă asigur că nu mi-a scăpat nimic din cele ce 
mi-aţi relatat. 

— Sper, deci, că veţi reține această informaţie. În 
omorirea acestei fete se pare că sînt amestecate serviciile 

de informaţii străine, iar asta vă schițează de la început 
urma. Se ştie doar care sînt legăturile acestor domni! 

— Un punct de vedere foarte important. O să reflec- 
tez, cu siguranţă, asupra lui. 

— Sint convins că acesta va fi drumul adevărat. 

— Să revenim acum însă la subiectul anterior. Presu- 
pun că șocul prin care aţi trecut s-a răsfrînt asupra să- 
rătății dumneavoastre? e 

— Foarte, domnule locotenent — oftă Lukasz. M-am 
îmbolnăvit foarte greu... 

— Ceva pe bază de nervi? 

— Am avut greutăți cu inima. 

— Cînd s-a întîmplat? 

— Acum doi ani. 

— V-aţi tratat? 

— Da. M-am tratat. Eram sub îngrijirea profesorului 
Dobrowolski. 

— Ce medicamente aţi folosit? 

— Mi-ar fi greu să le enumăr acum. Tratamentul a 
fost foarte complicat. 

— Suferiţi şi astăzi de ceva? 

Lukasz se îndreptă pe scaun. 

— De ce mă întrebaţi? 

Janicki zîmbi dezarmant. 

— Mă interesează următoarea problemă: de ce aveați 
nevoie de seringă? 

— Mă aşteptam la întrebarea asta. Eram sigur că 
scumpii mei tovarăşi își vor da toată silința ca să mi-o 
puneţi. 

— Nu-i de mirare. După cum ştiţi, se presupune că 
otrava a fost administrată cu ajutorul ei. 

— Folosesc acest instrument în alte scopuri. Am dia- 
bet și îmi fac injecții cu insulină. 

— Nu este greu să controlăm. Poate a folosit-o altci- 
neva? Nu ați observat cumva dacă v-a lipsit? 

— Nu. Era la locul ei. 

— Unde? 

— În sertarul noptierei. 

— Să considerăm problema elucidată, deocamdată. Lo- 
cotenentul se ridică din fotoliu, 

— De ce deocamdată. Doar nu bănuiţi că eu, în calita- 

te de făptaş al crimei, am folosit în acest scop instru- 
mentul pe care, după cum singur v-aţi convins, nu-l as- 
cund. Atunci l-aş fi ascuns cu mai multă grijă sau aș fi 
folosit altă metodă. Cred că e clar? 

— Majoritatea cazurilor sînt clare dar numai la pri- 
ma vedere — i-a răspuns pe un ton puţin sentențios Ja- 
nicki. Pe urmă, cu cit le privim cu mai multă atenţie cu 
atit devin mai întunecate... adăugă cu mîna deja pe 
clanţă, 

Se lăsă seara, iar locotenentul amină restul convorbiri- 
lor pentru a doua zi. 

În timpul cinei, la masă, nu mai era atmosfera însu- 
flețită de altădată. Toţi mîncară aproape în tăcere. Din 
cînd în cînd, mai cădea cîte o scurtă frază sau o expre- 
sie de politețe. În aer plutea o animozitate și o bănu- 
ială reciprocă. 

Ulmer a fost primul care s-a sculat de la masă, după 
el s-a ridicat Sudra, apoi familia Tarski şi Robert. La 
masă mai rămaseră Janicki şi Deresz care-şi bea obiș- 
nuita ceaşcă de ceai. 

La un moment dat i se adresă lui Janicki: 

— Vă mai amintiţi de discuţia noastră, mai curînd de 
interogatoriul neoficial în legătură cu plimbarea din sea- 
ra aceea cu domnișoara Skoron? 

— Desigur. 

— M-am gîndit din nou la asta și am ajuns la conclu- 
zia că ar trebui, ca în afara relatării făcute, să vă îm- 
părtăşesc şi unele concluzii de ale mele. Sint cu sigu- 
ranţă niște observaţii subiective. 

— Au apărut cumva împrejurări noi care v-au îndem- 
nat să faceţi acest lucru? 

— Nu. Nu s-a schimbat nimic. Dar aceste observaţii 
sînt îngrijorătoare. 

Deoarece Janicki tăcu de astădată, limitindu-se să-l 
invite să vorbească numai cu un gest al capului, Deresz 
continuă: 

— În primul rînd m-am gindit şi eu la această întil- 
nire în timpul nopţii. Ce făcea acolo Ulmer? Cu un mo- 
ment înainte am auzit în întuneric zgomotul făcut de 
nisip sub paşii cuiva, ba chiar aş putea spune sub pașii 
unui om care se furișa. Să fi fost el? Iar apoi, în timp 

ce ne întorceam, cînd eram deja în trei, o umbră se fu- 
rișă în spatele unei dune de nisip, aflată chiar lîngă că- 
rare. Cind am ajuns la vilă l-am găsit pe domnul Sudra 
întins în şezlong. Aș fi putut să jur că se străduia să-și 
stăpinească respirația accelerată ca un om care nu vrea 
să-și trădeze efortul fizic. 

— Şi ce concluzie trageţi de aici? 

— Mă gindesc cine pe cine a împiedicat atunci — şi 
în ce acţiune? 

Janicki îl privi o bucată de vreme pe Deresz, după 
care mormăi sculindu-se de la masă: 

— Vă mulțumesc. Voi încerca să nu uit cele ce mi-aţi 
relatat. 

Deresz urmă exemplul locotenentului și porni spre ie- 
şire. Sufrageria se golise iar casa părea că se pregătește 
în linişte şi pace de culcare. 


Trecuse de ora unu noaptea cînd miliţianul care făcea 
de gardă în hol a auzit nişte sunete ciudate, care veneau 
din spatele uşii. Era ca un hîrşiit întrerupt din cînd în 
cind de ciocănituri mai puternice. După o scurtă pauză 
sunetele se repetau iar. 

Ascultă un moment, intrigat. Pe urmă, cînd i s-a părut 
că aude un vaiet slab se îndreptă repede spre ușă şi în- 
trebă încet: ` 

— Cine-i acolo? 

Din nou se auziră acele sunete ciudate venind de un- 
deva de jos, de pe pămînt. Milițianul îşi scoase pistolul 
şi cu o lanternă în mînă crăpă uşor ușa. 

Dincolo de prag se afla peretele negru al nopţii. Stră- 
punse bezna cu o fişie de lumină. Ochiul alb se lăsă în 
jos, mătură pămîntul din faţa treptelor de beton şi apoi 
o luă pe verandă. 

Nu era nimeni. Miliţianul, crezind că a fost totuşi vic- 
tima unei iluzii, vroia tocmai să închidă uşa, cind din 
spatele ei auzi din nou un ienet scurt. Atunci, cu pistolul 
într-o mină şi lanterna în cealaltă, trecu pragul. 

În momentul în care se află afară o lovitură puterni- 
că îl doborî. Lanterna se rostogoli cu zgomot pe trepte iar 
în urma ei corpul milițianului. O secundă mai tirziu o 

Li 


133 


umbră întunecată sări peste cel întins pe jos şi dispărw 
pe uşa întredeschisă. 

Agresorul ascultă un moment în hol. Liniște deplină 
domnea peste tot. Cu două mișcări rapide își scoase pan- 
tofii din picioare şi ţinîndu-i în mînă se strecură ca o 
umbră pe scări, dispărînd în întunericul coridorului. 

Jos, în faţa uşii deschise rămăsese corpul nemișcat. 
Lanterna, căzută pe aleea de beton, mai ardea aruncînd 
o dîră de lumină spre capul întors pe o parte şi braţele 
larg desfăcute. 


La scurt timp după această întîmplare, domnul Radtke 
îşi făcea obişnuitul rond de noapte. 

Zări mai întîi lumina ce se strecura prin crăpătura ușii 
unuia din dormitoare. Lumina se stinse imediat de par- 
că locatarul acelei camere i-ar fi auzit paşii. Domnul 
Radtke reţinu însă că fusese vorba de camera ocupată 
de domnul Sudra. 

Apoi, în timp ce își urma drumul prin casă, zări prin 
fereastră o nouă lumină de data asta însă care venea din 
exterior. Cînd ajunse în hol, zări uşa larg deschisă iar 
afară trupul întins al unui om, luminat, 

Îl trase în hol și încercă să-i dea primul ajutor. Mi- 
liţianui nu-şi reveni însă. Atunci Radtke alergă la Ja- 
nicki., Îl găsi pe locotenent şi-i raportă în cîteva cuvinte 
despre accident. Apoi se întoarse jos ca să cheme ajutoa- 
re conform ordinului primit, 

Singura informaţie pe care Janicki o primise deocam- 
dată a fost cea făcută de Radtke în legătură cu insom- 
nia domnului Sudra. 


Locotenentul trecu prin toate camerele, trezindu-i pe 
locatari fără nici un ceremonial. Privirea rapidă, seruţă- 
toare cu care cerceta camera şi ordinul de a se prezenta 
imediat jos încheia vizita. 

Cu această ocazie a constatat că Molski nu se află în 
cameră. Aşternutul proaspăt aranjat denota că locatanul 
nu se întinsese deloc în pat, în timpul nopții. 

Cînd a ajuns în sufragerie, toți erau prezenți. Discu- 
tau în şoaptţă între ei, își puneau întrebări, făceau comen- 
tarii, 

O diră argintie anunța zorii zilei. Lumina electrică 
combinată cu cenușşiul deschis al zorilor arunca pe feţe 
reflexe fantomatice, accentuind trăsăturile şi subliniind 
expresia de oboseală. : 

Locotenentul Janicki, ca și în urmă cu cîteva zile, se 
adresă din nou celor prezenți: 

— Aţi primit dispoziția să vă adunați aici, deoarece 
acum o jumătate de oră, unul din locatarii vilei l-a ata- 
cat pe miliţianul care făcea de gardă în hol. Vă rog să ră- 
mineţi în sufragerie pînă ce va veni un funcţionar ca să 
facă o percheziţie a camerelor. Sînt toţi prezenţi? își 
plimbă privirea pe feţele care-l înconjurau. 

— Molski lipseşte — spuse domnişoara Zak. 

— Cine l-a văzut după masa de seară? 

Tăcerea a fost răspunsul. 

— Protestez împotriva percheziţiei! — se auzi vocea 
înfuriată a lui Tarski. Aveţi dreptul să faceţi asta?! 

— Nu vă fie teamă, domnule docent! Vi se va arăta 
mandatul. 

În acel moment afară se auzi zgomotul unui motor. 
Apoi prin ferestre pătrunseră două lumini, iar în fața 
casei se opri o maşină. Motorul stopă. Vocile celor care 
sosiră se apropiau de uşă. 


După ce Janicki dădu unele dispoziţii echipei sosite, 
se întoarse spre toţi cei prezenţi în sufragerie. 

— Vă rog să luaţi loc — li se adresă el. Vreau să sta- 
bilesc cum și-a petrecut timpul, fiecare din dumneavoas- 
tră, de la masa de seară pînă la ora două noaptea. 

Aşteptă pînă ce se linişti rumoarea' şi zgomotul scau- 
nelor hîrștite, după care continuă: 

— Începem cu... îşi purtă privirea peste cei de față, 
ca un profesor care se gîndeşte pe care din elevi să scoa- 
tă la tablă. 

— Ce-ar fi, cu domnul Wojski... Vă rog să ne 


"spuneţi ce ați făcut ieri seara? 


— Cu puţin înainte de crimă m-am întors de la vila 
„Neptun“ unde am fost la dancing. După masă m-am 
dus la mine în cameră şi am citit. Pe la douăsprezece 
m-am culcat. Asta e tot ce am să vă spun. 


135 


— Molski a fost la masă împreună cu noi. L-aţi mai 
văzut mai tîrziu? ; 

— Nu, nu l-am văzut. - 

Domnişoara Zak îi aruncă lui Wojski o privire scurtă, 
în care se citea la început surprinderea, apoi disprețul. 

— Urmează domnul Deresz. Janicki îşi mută privirea 
spre avocat. După masă am stat un timp împreună. Ce 
ați fäcut pe urmă? e 

— M-am urcat în cameră. i 

— Dar soția? 

— Am fost tot timpul cu soțul meu, din momentul în 
care Alfred s-a întors în cameră. Înainte, am fost la fami- 
lia Tarski. Cînd am ieșit de la ei după un sfert de oră, 
l-am zărit pe soțul meu care urca. Din acel moment nu 
ne-am mai despărțit. 

— Cît să fi fost ceasul? 

— În jurul lui unsprezece. 

— Aţi adormit imediat? 

Doamna Deresz îi aruncă lui Janicki o Sia aa puţin 
speriată. Însă nici expresia feţei locotenentului şi nici 
tonul vocii nu aveau în ele vreo urmă de ambiguitate. 
Liniştită, cu o voce stăpinită i-a răspuns: 

— Aproape imediat. Cred că pe la unsprezece jumătate 
dormeam amîndoi — nu-i aşa, Alfred? 

— Da, draga mea — aprobă Deresz, pe un ton, care 
ca deobicei nu era lipsit de sarcasm. 

— Nu ați auzit nici un fel de zgomote ciudate înainte 
să adormiţi? 

Soții se uitară unul la altul. 

— Nu, nu am auzit aşa ceva — răspunse sec ea. 

— Cînd l-aţi văzut ultima dată pe Molski? 

— La masă. 

— Nu ați observat cumva încotro a luat-o? 

— Nu. 

— Poate cineva, din dumneavoastră, îmi răspunde la 
întrebarea aceasta? 

Nimeni nu-i răspunse. 

— Hm... Bine. Acum poate domnul Tarski ne va da 
unele informaţii? 

— Înainte de masă am stat în sala de lectură — era 
cu noi şi domnişoara Zak. Ochelarii domnului Tarski se 

îndreptară spre fată. Vorbesc la plural deoarece o am 
în vedere și pe soția mea. După masă ne-am dus pe te- 
rasă, iar după o oră am fost în camera noastră. Am citit 
cam pînă la miezul ropţii. Mada s-a culcat o oră mai 
devreme. 

— Dar, dragul meu — interveni însuflețită doamna 


Tarska ai uitat că, înainte să dorm, mi-ai spus că 
te doare capul și ai ieșit să te plimbi? 

— Bu?... Am ieşit?... vocea lui Tarski șuieră uşor. 
— Da, da, într-adevăr... mi-aduc aminte... Datorită 
soţiei pot să-mi completez declaraţia. Din cauza durerii 
de cap am întrerupt lectura şi am ieşit la plimbare. 

— La ce oră v-aţi întors? 

— E greu să vă dau o oră precisă. Nu m-am uitat 
la ceas. Dar cred că nu era încă douăsprezece. Să vă con- 
firme acest lucru miliţianul care era de gardă în hol.. 

— Nici nu mă îndoiesc, domnule profesor. Și acum 
ce ne va spune domnul Ulmer? 

— Imediat după masă m-am urcat la mine, iar pe la 
ora zece am ieșit să-mi fac plimbarea de seară. În paran- 
teză fie spus, plimbările astea de seară sînt un obicei 
al meu. Le fac pentru sănătate căci nu-mi face bine 
dacă mă culc imediat după masă. M-am întors în jurul 
orei unsprezece. Întorcîndu-mă am schimbat cîteva vorbe 
cu miliţianul din hol, lucru pe care-l subliniez nu fără 
motiv. 

— Vă înţeleg. Fără-ndoială că acest amănunt este 
foarte important. Mai tirziu n-aţi auzit nimic suspect? 

— Nu, domnule locotenent. M-am întins imediat ce 
m-am întors de la plimbare şi am adormit buștean. 

— Acum dumneavoastră — Janicki se întoarse spre 
Lukasz. j 

— Înainte de masă am fost la o vilă din apropiere, 
unde am nişte cunoştinţe — Lukasz relata cu exactitate 
şi importanţă. — Mai precis, am fost la „Meduza“. După 
masă m-am dus la mine în cameră. Din fericire nu am 
mai ieşit pe urmă nicăieri deoarece nu prea mă simţeam 
bine. i Pe 

— Nimeni nu v-a vizitat în timpul acesta? 

— Nu, nimeni. 

— La ce oră v-aţi culcat? 

— În jurul orei unsprezece. 
„ — Dormiţi adînc? 


— Nu prea. 

— Aţi auzit ceva? 

— Tocmai... Tocmai vroiam să vă spun însă între- 
bările dumneavoastră ... N-are importanţă. La un mo- 


ment dat m-am deşteptat și stînd aşa, așteptind să mă 
cuprindă somnul, mi-a făcut impresia că cineva se furi- 
şează pe culoar. Era un zgomot uşor, imperceptibil de 
pași. Apoi, ca: niște cuvinte rostite în şoaptă, ceva ce 
semăna cu o înjurătură... Dar pentru corectitudine tre- 
buie să vă spun că eram pe. jumătate adormit și nu ştiu 
dacă nu mi s-a părut numai, 

— Cum se numesc cunoştinţele de la „Meduza“? 

— Familia Solar. 

Locotenentul tăcu o clipă, fără să mai pună nici o 
întrebare. Apoi se întoarse spre domnişoara Zak. 

— Vă rog să povestii. 

— Aşa cum v-a spus domnul Tarski, înainte de masă 
am fost în sala de lectură, dar perioada aceasta se pare 
că nu vă interesează. În schimb, imediat după masă 
m-am dus la mine în cameră. Am urcat cu domnul 
Ulmer. 

— Așa e! — adăugă cu însufleţire cel menţionat. 

— Apoi? N-aţi mai ieşit nicăieri? 

— Ba da, dar pentru scurt timp. Mi-am uitat cartea în 
sala de lectură şi m-am dus s-o iau. 

— La ce oră? 

— În jur de nouă jumătate. 

— Nu v-a frapat nimic? 

— Nu, nimic. Casa părea deja adormită, peste tot 
domnea liniștea. În sufragerie era pustiu doar o lampă 
ardea pe o măsuţă de colț. Mi-am luat cartea și m-am 
întors la mine... Aha... era să uit, un amănunt... 
adăugă cu un ton neglijent, La întoarcere l-am întilnit 
în hol pe domnul Wojski care se îndrepta spre ieșire. 

— Hm... Ce-aţi făcut acolo, domnule Wojski? Poate 
ne explicați neconcordanţa asta? În declaraţiile făcute 
ați spus că nu aţi părăsit camera după masă. O acuzaţi 
cumva de falsitate pe domnişoara Zak? 

Toate privirile erau îndreptate spre Wojski. Acesta 
răspunse zimbind: 

— Nu, domnișoara Zak are dreptate! Am uitat complet 
că am ieşit şi eu la o scurtă plimbare. A durat însă, nu 
mai mult de o jumătate de oră. Am vrut și eu, ca şi 
domnul Ulmer, dealtfel, să fac puţină mișcare înainte 
de culeare! Dar, ă propos... Mi-aduc acum aminte că 
pot confirma, cu această ocazie, declaraţiile domnului Ul- 
mer. Cind veneam deja spre cameră, la înapoiere, am 
auzit cum în hol a intrat domnul Ulmer care a discutat 
. cu miliţianul. 

— Domnule Ulmer, ce aveți de spus? L-aţi văzut pe 
domnul Wojski? 

— Nu, nu l-am văzut. Însă, cu siguranță, numai pentru 
că nu m-am uitat în sus. 

— Nu mă putea vedea deoarece în acel moment eram 
după colțul zidului... 

— La ce oră era? 

— Aşa cum a spus domnul Ulmer. În jurul lui unspre- 
zece. 

Urmă din nou o scurtă tăcere. Argintiul iniţial al zori- 
lor se transformase acum în roz. Se luminase. Lumina 
electrică parcă s-ar fi stins topindu-se în limpezimea zilei 
care venea, Numai feţele celor prezenţi erau în continuare 
cenușii şi ofilite. 

— Vom mai reveni la această problemă, domnule 
' Wojski. Deocamdată, aș vrea să-l ascult acum pe domnul 
Sudra. 

Din locul unde se afla cel menţionat se auzi cum cineva 
tuşeşte de cîteva ori, pentru a-şi drege glasul. Toate pri- 

virile se îndreptară acum spre el. 

Sudra se ridică. De la tîmplă, de-a lungul obrazului se 
întindea o zgirietură lată roșie. 

— Unde aţi căpătat-o? îl întrebă cu uşoară ironie 
Janicki. 

Sudra privi în jur ușor descumpănit după care tuşi din 
nou, jenat. Nu reuși însă să spună ceva deoarece în ace- 
laşi moment prin dreptul ferestrelor trecu în fugă o 
persoană pe care, după o clipă, cei de faţă putură s-o 
zărească prin ușa deschisă dinspre hol. Cismele de gumă, 
şapea bleumarin şi pulovărul gros vorbeau de la sine că 

e vorba de un pescar. Se apropie de miliţianul care 
stătea lingă ușă. 

— Care-i şeful vostru? 

— Ce doriți dumneavoastră? 

— Vreau să vorbesc cu el. Am găsit un cadavru sub 
barca mea. Janicki se apropie în grabă de noul venit. 

— Cine sînteţi? 

— Konkol mă cheamă, sînt pescar în acest sat. Am 
găsit mai înainte, un cadavru! Are capul complet sfărî- 
mat! Veniţi cu mine să vă arăt! 

— După ce se termină percheziţia pot să se ducă în 
camere — spuse Janicki miliţianului ieşind din sufra- 
gerie. 


Marea semăna cu o tablă înroşită în foc. De pe supra- 
fața ei se reflecta o lumină purpurie iar săgețile scînteie- 
toare ale soarelui, ce tocmai se ridica, străpungeau norii 
răspindiţi ici şi colo, colorîndu-i în roz. Umbre vineţii, 
ascuţite, se întindeau pînă departe pe pămînt tirîndu-se 
pe urmele celor care mergeau. 

Grupul de bărbaţi era condus de pescar. Mergeau re- 
pede pe nisipul ud al plajei și nu după mult timp au 
ajuns la primele case ale satului. 

Aici se odihneau bărcile scoase pe uscat. Cîteva, anco- 
rate la mal, se legănau ușor pe valurile leneșe. 

Pescarul i-a dus la una din bărcile aflate în interiorul 
plajei. Era întoarsă cu gura în jos; de sub ea ieşeau 
picioarele nemișcate ale unui om. 

— Cind l-aţi descoperit? — întrebă Janicki oprindu-se 
lingă cadavru. 

— Acum o jumătate de oră, cînd voiam să ies la 
pescuit. 

Jumătatea de sus a corpului era băgată sub barcă. Cu 
tot întunericul care mai dăinuia recunoscură trăsăturile 
feței. Era Molski. Stătea pe o parte cu o mînă aruncată 
în spate iar cealaltă îndoită sub cap în mod nenatural. 
Partea posterioară a craniului era zdrobită. 

Era evident că fusese tîrit pină aici, pe plajă, de 
undeva de printre primele case. O urmă dublă clară, ca 
o linie ferată, indica drumul pe care l-au făcut picioarele 


140 


tîrite. Janicki îl lăsă pe medic şi funcţionarul serviciu- 
lui de anchetă lîngă cadavru iar el o luă pe această urmă. 

Ducea la un şopron aflat în interiorul plajei. Locote- 
nentul împinse ușa și intră în bezna din interior. 

Scindurile pereţilor nu erau bătute strîns una lingă 
alta, formînd crăpături înguste prin care pătrundea stră- 
lucirea zorilor. În această semiobscuritate zări resturi de 
scînduri, umbra unei şalupe vechi, putrezite, adusă să 
se odihnească aici după îndelungata-i activitate, un ca- 
bestan din lemn ce servea la tragerea pe uscat a bărcilor, 
scule ruginite, o ancoră mică cu o gheară ruptă, legături 
de fringhii și cîteva butoaie cu gazolină. 

Janicki se uită în fugă prin interior apoi se retrase 
pentru a nu şterge cumva eventualele urme. Acest teren 
trebuia cercetat centimetru cu centimetru. Aici sau un- 
deva prin apropiere se comisese crima. 

Reveni la cadavru. Medicul care tocmai terminase con- 
sultaţia îi spuse: 

— Moartea e datorată unei lovituri cu o bită groasă, 
din lemn, în occiput. Decesul a avut loc în jurul orei 
unu noaptea. 

Fără să spună un cuvînt Janicki dădu din cap şi se 
întoarse spre sergentul care-l întovărăşea: 

— Crima s-a săvirșit fie în şopronul acesta fie undeva 
pe-aproape. Mă gîndesc numai de ce făptașul a tîrit 
cadavrul la această barcă? 

— Se pare că a vrut să-l ascundă. 

— Dar nu l-a ascuns. Dealtfel această barcă întoarsă 
e o ascunzătoare foarte proastă. 

— Atunci ce presupuneţi — întrebă atent sergentul. 

— Îmi face impresia că criminalul a vrut să ascundă 
cadavrul într-adevăr, numai că nu aici. Janicki privi de 
jur-împrejur. — Hm... Da... Cu siguranţă a vrut să-l 
arunce în mare. lar apoi să şteargă urmele de pe nisip. 

— Atunci de ce nu şi-a îndeplinit planul pînă la capăt? 

— Da — de ce? Sau cineva l-a împiedicat sau s-a 
convins că tirîrea cadavrului acestui bărbat tinăr pînă 
la mal și apoi urcarea lui într-o barcă îi depăşeşte pu- 
terile. Se vede că a trebuii să renunţe la intenţia sa 
iniţială și a ascuns cadavrul cum a putut, 

— Deci făptașul nu a fost prea puternic? 

— Da, dacă acceptăm a doua eventualitate. 

— Dar lovitura? I-a sfărimat aproape complet capul! 

— Cu o bîtă groasă — să nu uităm. În plus, crima 
ar fi putut să aibă loc sub influenţa unei emoţii de mo- 
ment în care şi un om slab e capabil de un efort mare. 

— Da, aveţi dreptate. 

— Mai există şi altă posibilitate. Te rog să însărcinezi 
pe unul din oamenii dumitale mai dezgheţaţi ca să se 
intereseze printre localnicii satului. Poate pe această cale 
obținem vreo informaţie referitoare la cele petrecute în 
cursul nopţii. Nu este exclus ca făptașul să fi fost spe- 
riat de cineva. În plus, trebuie cercetat eu atenţie terenul 
iar lîngă cadavru să fie postată o santinelă pînă ce va 
veni mașina! 

Reîntorcîndu-se la vilă, Janicki găsi sufrageria pustie. 
Probabil că percheziţia se terminase. Trebuiau discutate 
acum rezultatele ei şi vorbit cu domnul Sudra, 

Sala de lectură era, în continuare, locul unde se insta- 
lase echipa de anchetă. Află în curînd că percheziţia nu 


a dat nici un rezultat iar discuţia cu Sudra trebuia ami-, 


nată căci i se raportase că părăsise vila îmbrăcat în halat 
de baie. 

Reveniră şi oamenii lăsaţi lingă cadavrul lui Molski. 
Ambulanţa îl luase deja iar cercetarea amănunţită a tere- 
nului nu a relevat nimic. A fost descoperit numai instru- 
mentul crimei. Era o bită scurtă de stejar, ruptă la un 
capăt. Fusese aruncată în spatele şopronului. Pe ea erau 
vizibile urmele de singe coagulat și firişoare de creer. 
Exista încă o slabă speranţă că se vor putea descoperi 
pe ea amprenete digitale, așa că a fost trimisă la analiză. 

În sat rămase un funcţionar pentru a obţine unele in- 
formaţii. Trebuia să aștepte însă cel puţin pînă la prînz 
pentru a primi primele rezultate. 

Locuitorii vilei începură să se adune treptat în sufra- 


gerie pentru a-și lua micul dejun întîrziat, Apăru şi 


Sudra. 

Toţi erau deprimaţi şi neîncrezători. Perioada discuții- 
lor și glumelor generale trecuse ireversibil. 

Janicki se aşeză la masă şi se întinse să-şi ia ceașca 
de cafea. Vocea Doamnei Deresz se făcu auzită: 

— Ce-aţi constatat, domnule locotenent... Era... 
era... domnul Molski? 

— Da — răspunse scurt Janicki. Era domnul Molski. 

— Înfiorător — şopti Nata aplecîndu-și capul. 

— Eu nu mai rezist! Vreau să plec de aici! — se auzi 
țipătul isteric al doamnei Farska. 

— Acum cu atît mai mult nu vei pleca — aruncă cu 
sarcasm Tarski. Ancheta se desfășoară cu ajutorul meto- 
dei eliminației. Vor să vadă cine va rămîne în viață şi, 
poate numai aşa, vor descoperi criminalul? 

— Măsuraţi-vă cuvintele, cetăţene Tarski — îl avertiză 
rece Janicki. Nu vă bizuiți prea mult pe răbdarea mea. 

— Cum a fost omorît acel sărman Molski — întrebă 
Lukasz. 

— Cu o lovitură de biîtă în cap. 

— Cind s-a întîmplat? întrebă Ulmer, la rindul său. 

— În jurul orei unu noaptea. Janicki nu avea nici o 
reținere în a răspunde la întrebări. De aceea, acuma, cînd 
am isprăvit cu toţii micul dejun, vom încerca să stabilim 
cine şi cînd l-a văzut ultima dată pe Molski! Apoi — în- 
toarse capul spre Sudra — doresc să vă ascult ce ați fä- 
cut ieri, după masa de seară, pentru că nu am reuşit 
încă să aflu. 

— Sînt... hm... la dispoziţia dumneavoastră, stimate 
domnule locotenent — îi răspunse oarecum oficial Sudra. 

În acelaşi moment, în sufragerie intră un miliţian care 
se apropie de Janicki înmînîndu-i o scrisoare. 

— De la cine? întrebă cu jumătate de voce locote- 
nentul. 

— Nu se știe. Era băgată în crăpătura uşii de la ca- 
mera dumneavoastră. Janicki întoarse încet plicul. Nu- 
mele lui era scris pe el cu litere mari de tipar, cu cerneală 
verde. 

— Hm... interesant... la să vedem. 

Toate privirile erau aţintite spre fila de hîrtie pe care 
locotenentul o scoase din plic. Ţinînd hirtia chiar de 
margine îşi aruncă repede privirea pe scrisoare. 

— Văd că vă interesează ce conţine această filă. Sînt 
gata să vă citesc conţinutul. Iată-l: 

— „Sint pe urmele pesesorului caietului dispărut. În 


a 


cel mult trei zile voi putea să vă indic această persoană“. 

Și, bineînțeles, cum se întîmplă de obicei cu astfel de 
informaţii — lipsește semnătura. 

— Caracterul scrisului nu vă spune nimic? întrebă 
Deresz. 

— Nu, căci scrisoarea şi adresa de pe plic sînt scrise 
cu litere de tipar. 

— Curios, de ce acest informator enigmatic nu vă 
împărtășește acum cele cunoscute? 

— Oricum, avem un nou subiect de conversație — de- 
clară locotenentul. — Mai întîi aș dori însă să stabilesc 
cine l-a văzut ultimul pe Molski? 

— Voi putea să elucidez această problemă — luă cu- 
vintul Wojski. Atunci, cînd după plimbarea de seară 
m-am întors, l-am întîlnit pe coridor pe Molski care se 
îndrepta spre scară. Nu am acordat nici o atenţie acestui 
fapt pe moment, dar acum îmi reamintesc precis această 
întîlnire. 

— Ce oră era? 

— Cred că unsprezece... 

— Hm... deci cu două ore înainte de moarte. Pe 
urmă a putut să-l mai vadă domnul Ulmer, care se afla 


"doar în hol. Discutind cu milițianul nu aţi observat înco- 


tro a luat-o Molski? 

Ulmer s-a gindit o bucată de vreme. 

— Un moment... — spuse el în cele din urmă — 
nu pot să-mi reamintesc dacă a trecut tineva prin hol... 
Deci cu siguranţă nu l-am observat! Dealtfel nici nu e 
de mirare căci eram cu spatele spre scară şi se putea 
strecura fără să văd. 

— Putem deci accepta că domnul Wojski a fost cel 
care l-a văzut ultima dată pe Molski în viață — declară 
locotenentul, adăugind apoi cu uşoară ironie: Bine că 
măcar acum v-aţi amintit de această întilnire... » 

— Mai rămîne miliţianul care a fost de serviciu în 
hol — mormăi Deresz. 

— Bineînţeles. Nu l-am uitat, dar starea în care se află 
nu ne permite să-l întrebăm încă. 

— Careva... din noi e cumva amenințat de vreun 
pericol? ... — se auzi vocea tremurătoare a Madei Tarski. 
Mi-e atît de frică, domnule locotenent ... 

— Cred că nu, dacă nu e amestecat în această pro- 
blemă. 
— Poate să fie amestecat fără să ştie — adăugă cu - 
spaimă doamna Deresz. 
— Fără să exagerăm! răspunse scurt Janicki, după 
care fără să-şi schimbe tonul i se adresă lui Sudra: Acum 
i aş vrea să aud ce ați făcut ieri după masa de seară 
şi de unde acest semn frumos pe fața dumneavoastră? 
— E vina... vina... dumneavoastră, domnule loco- 
. tenent... bolborosi jenat Sudra. 
— A mea? se miră Janicki, 
— Da... trezindu-mă dimineaţă, nu aţi aprins lumina. 
Aţi lăsat totodată ușa deschisă... Cînd m-am îndreptat 
spre întrerupător, somnoros, m-am lovit de marginea 
ei... A fost o lovitură foarte dureroasă... și de acolo 
urma.. 
— Ce căscat sînt! Trebuie să-mi cer scuze! Deci ușa 
v-a lăsat pe față această zgîrietură? 


— Da.. 
— Vă rog să mă iertați, domnule Sudra! Primiți ēx- 
presiile mele de compătimire — nu se ştia dacă locote- 


nentul vorbea serios sau își bătea joc. 

— Nu face nimic, domnule locotenent... Îmi dau sea- 
ma că ați fost... hm... puţin iritat de întîmplarea cu 
miliţianul. Și pe mine m-a impresionat neplăcut. Nu su- 
port brutalitatea... 

— Bine, bine. Dar ce ați făcut după cină? 

— M-am întors la mine în cameră. Mai întîi am citit, 
pe urmă... 

— Ce aţi făcut în cameră nu mă interesează, Vreau să 
ştiu numai cind aţi părăsit-o? 


— Cum aşa — cînd? Atunci, cînd mi-aţi spus să 
vin jos. 
9 — Dar seara? 


— V-am spus doar, că nu am ieșit nicăieri! 

— Dormiţi bine? 

— Aşa şi-aşa. Citeodată mai bine, cîteodată mai rău. 
— Și cum aţi dormit noaptea asta? Nu v-a trezit ni- 


mic? 
— Cred că nu... 
— Atunci de ce aţi aprins lumina? 
10 — Jurnal de vacanță f 145 


nad 


Sudra se gîndi timp de o clipă. 

— A, da! Am aprins lampa, într-adevăr. M-am trezit 
noaptea şi am vrut să văd ce oră e! 

' — Cît era? 

— Se apropia de două. 

— Ce aţi făcut apoi? 

— Cum ce? Am dormit. 

— V-am trezit doar imediat după două. Aţi adormit 
aşa, dintr-odată? 

— Se poate, dacă a trebuit să mă treziți. 

— După cum am auzit, aţi aprins lampa ca să vă 
uitaţi la ceas. Nu-i așa? 

— Exact. 

— Atunci de ce cînd v-am trezit eu v-aţi dus pe 
întuneric pînă la întrerupătorul din perete, în loc să 
aprindeţi din nou lampa de lîngă pat? 

— Eram foarte somnoros. Se poate că din această cau- 
ză m-am îndreptat, fără să mă gindesc, spre întrerupător. 
Și drept pedeapsă m-am lovit... Sudra zimbi uşor după 
care adăugă cu timiditate: Aș dori, acum, să vă rog să-mi 
arătați scrisoarea... 

Janicki îl măsură pe Sudra cu o privire plină de 
interes. 

— De ce? i | 

— Am unele... hm... calităţi... cu totul deosebite... 
Pot cîteodată să simt din caractenul scrisului cine a scris. 
Numai dacă persoana respectivă este, desigur, de faţă. 
Pentru că sînt toţi adunaţi la un loc, aș putea face o 
încercare, 

— Ce prostii?! strigă Tarski. i 

— De ce le spui prostii — îl apostrofă soția. — Sint 
oameni şi oameni! Ții minte ce ne-a povestit Jas despre 
Ossowiecki? A 

— Doamna are dreptate! o susținu pe Mada soţia lui 
Deresz. Lăsaţi-l pe domnul Sudra să încerce! O să fie 
foarte interesant şi poate vom afla cine scrie anonime! 

— Foarte interesant! adăugă domnişoara Zak. 

Janicki stătea cu capul plecat. Nu se știe dacă opinia 
comună a femeilor sau vreo concepţie proprie l-au deter- 
minat să-şi dea consimțămiîntul. 

— Fie — spuse înminîndu-i lui Sudra scrisoarea — în- 
cercaţi. Vă rog numai să ţineţi scrisoarea de margine. 
Considerăm această experienţă drept proba focului. 

Sudra luă scrisoarea după cum i se spusese şi, indife- 
rent față de interesul pe care îl trezea, privi o bucată bună 

' de vreme la literele trasate. Totul.se scufundă în tăcere. 
Toate privirile erau aţintite asupra omului îmbrăcat în 
costum de culoare închisă. Janicki îl privea şi el pe Sudra 
însă cu un uşor zîmbet batjocoritor. Pe urmă, cînd acesta 
îşi ridică pleoapele şi se uită pe rînd la cei de faţă, îi 
urmări cu privirea căutătura. 

Cel mai apropiat era Deresz. Avea pe faţă un zîmbet 
puţin ironic şi puţin îngăduitor, care nu i se şterse tot 
timpul cât a fost cercetat. 

Apoi Sudra îşi mută privirea asupra lui Lukasz. Se 
măsurară din ochi. La un moment dat pe obrajii lui 
Lukasz apăru o uşoară roşeaţă. 

În privirea lui Ulmer sclipi o veselie stăpinită, întovă- 
rășită fiind de un zîmbet puţin batjocoritor. La un mo- 
ment dat însă, ridurile de la colțurile ochilor se adinciră, 
pleoapele i se apropiară uşor și atunci, în această frintură 
de secundă zîmbetul îi dispăru de pe faţă. 

Pe Wojski, Sudra îl privi deosebit de mult. Acesta, la 
rîndul lui, îl măsură cu o uitătură ironică. Spre sfîrşitul 
perioadei de observaţie Wojski își mușcă uşor buza de jos 
însă, o clipă mai tirziu, buzele i se strînseră din nou 
într-o linie îngustă. 

Tarski stătea cu mîinile sprijinite de masă. Cind Sudra 
îşi opri privirea asupra lui, îi aruncă sfidător: 

— Să-mi scot ochelarii? Sau poate doriți să mă dez- 
brac? 

— Lăsaţi. ochelarii — îi răspunse încet Sudra. Nu mă 
deranjează. 

Expresia feţei lui Tarski nu lăsa nici o îndoială asu- 
pra sentimentelor care-l stăpineau. Gura strînsă dispre- 
țuitor, privirea dușmănoasă şi tăioasă l-au întovărăşit tot 
timpul cît a durat observaţia. 

Privirea lui Sudra alunecă apoi pe rînd pe feţele femei- 
lor iar la urmă reveni asupra hiîrtiei pe care o ţinea în 
mînă, Își trecu apoi mîna peste frunte cu gestul lui obiş- 

nuit, puţin stîngaci şi, parcă în silă, întinse scrisoarea 
spre Janicki. 

— Aşteptăm opinia dumneavoastră prețioasă — îi spu- 
se locotenentul luînd. hîrtia. 

— O sarcină deosebit de grea... Deocamdată nu ştiu... 
Scrisoarea este scrisă cu un caracter schimbat şi, de 
aceea, este greu de descifrat... Dacă-mi permiteţi însă, 
aş vrea să repet această experienţă ... poate peste o zi 
sau două o să am mai mult succes... 

Tarski pufni ironic fără să spună însă nimic. 

— Vom fi întotdeauna la dispoziţia dumneavoastră — 
îi declară curtenitor Ulmer. 

— Eu însă nu mai am chef să particip la astfel de 
idioţenii! — spuse iritat Wojski. 

— Încercarea aceasta nereușită nu înseamnă că totul 
a căzut — adăugă doamna Tarska —.de aceea, la fel ca 
domnul Ulmer, consider că, de va îi nevoie, va trebui 
să fim de acord cu încă o experienţă! 

— Vorbeşti prostii ca întotdeauna! bombăni Tarski. 
Domnul Sudra nu va descoperi nimic! Asta e o timpenie! 

— Sper că nu spaima este cea care vă dictează cuvin- 
tele acestea — îi replică Sudra reașezîndu-se la locul 
său. 

Tarski vru să-i răspundă ceva însă Janicki îşi ridică 
mîna în sus. : 

— Linişte, vă rog! După această mică digresiune din 
domeniul metafizicii să trecem la lucruri concrete. Vom 
analiza desigur, această scrisoare în laboratoarele noastre, 
iar acum vă rog să-mi arătaţi pixurile dumneavoastră. 

Primul care răspunse a fost Wojski. Locotenentul luă 
o filă pe care trase cîteva linii scriind în dreptul lor 
numele posesorului .stiloului cu pastă. Toţi ceilalți îi ur- 
mară exemplul în afara domnului Tarski şi. Sudra care 
nu aveau pixuri. 

Cînd probele s-au terminat, Janicki îşi aruncă privirea 
asupra celor prezenţi spunînd: 

— Am terminat deci şi acest experiment. Cu singura 
diferenţă că am obținut ceva. După cum ați observat, 
scrisoarea a fost scrisă cu pastă verde, iar aceasta în- 
seamnă că a fost folosit un pix. Culoarea verde se întîl- 
nește foarte rar. Chiar acum pot să vă spun că singurul 

exemplar care are mina verde este cel al domnişoarei 


Zak.. 


— La naiba! scoase un strigăt cea menționată. 

— Nu am intenția să mă opresc mai mult asupra aces- 
tui lucru. El va reprezenta un nou punct al anchetei, 
iar domnişoara Zak va putea să-mi explice ce a îndem- 
nat-o să scrie această scrisoare, cât şi ce cunoaşte în legă- 
tură cu caietul dispărut. O voi ruga, la timpul potrivit, 
să-mi dea acesțe informaţii — vocea lui Janicki căpătă 
rigiditatea oficială. Acum sînteţi liberi. Vă mulțumesc. 


Cîteva ore mai tîrziu unul din milițieni îl căută pe 
Janicki pe terasă unde locotenentul, mutindu-şi şezlongul 
la umbră, se lăsase în voia gîndurilor. Chemat de miliţian 
o porni pe urmele acestuia spre etaj. 

— Uitaţi-vă, vă rog, domnule locotenent. Acum zece 
minute această inscripţie nu era aici. 

Janicki zări pe peretele cenuşiu al coridorului cîteva 
cuvinte scrise cu cretă albă. Inscripţia era făcută cu litere 
mari de tipar şi avea următorul conţinut: „Fie, însă 
schimb“. 

Se uită o clipă mai îndelungat la cele scrise. 

— Să nu ştergeţi — îi spuse miliţianului — pînă ce nu 
se va fotografia. Vă trimit fotograful imediat şi să nu 
plecaţi de aici. 

Cind reveni pe terasă observă că cineva îi luase locul. 
Era Deresz. Locotenentul îşi luă deci alt şezlong şi îl 
puse în apropiere, asigurindu-se însă înainte că soarele 
nu-l va ajunge prea repede. 

Tocmai se gindea dacă prezenţa lui Deresz pe terasă 
e întîmplătoare cînd acesta, adresîndu-i-se, îi și răspunse 
la întrebare: 

— Bănuiam că veţi reveni aici şi de aceea am ocupat 
acest loc. 

— Lăudabilă însuşire de a intui. Și ce v-a determinat 
la asta? 

— Am vrut să vă împărtăşesc noile mele observaţii din 
dimineaţa aceasta. 

-— Vă ascult. 

— După cum știți sînt jurist şi încă cu o practică des- 
tul de îndelungată. Aş putea deci să vă ajut în munca 

dumneavoastră, se pare destul de solitară, legată de acest 
caz. 

— Vă apreciez iniţiativa, domnule avocat. Ascult cu 
plăcere observaţiile dumneavoastră — îi răspunse destul 
de rece Janicki. 

Deresz îşi înclină capul. 

— Vă înţeleg rezerva. Nu am intenţia să vă pun nici 
un fel de întrebări legate de anchetă. În timpul interoga- 
toriului de azi mi-au venit unele ginduri pe care aș vrea 
să vi le împărtăşesc. 

— Sint foarte curios. Despre ce e vorba? 

— Să începem cu scena a cărui autor a fost Sudra. 
N-aţi avut impresia că propunerea lui a avut um ţel 
lăturalnic? Nu neg, desigur, existenţa unor însuşiri tele- 
' patice, dar în toată practica mea nu am reuşit încă să mă 
întîlnesc cu o folosire a lor practică... 

— Credeţi, deci, că totul a fost un bluf? 

— Da. Numai că în ce scop a făcut asta? Ce urmărea? 

— Sînt de acord cu obiecțiile dumneavoastră cu atît 
mai mult cu cît și eu le-am avut. 

— Atunci de ce i-ați permis lui Sudra să se dea în 
spectacol? 

— îmi convenea, deoarece reprezenta un fel de examen 
pentru autorul scrisorii. Examenul de stăpinire a nervi- 
lor. Exista posibilitatea să se trădeze într-un fel. 

. Deresz dădu din cap. 

— Recunosc că şi eu i-am observat pe cei de față 
stăpinit de aceeiaşi intenţie. Revenind însă la problema 
ridicată de mine: n-ar fi oare interesant să vedem ce a 
urmărit Sudra inițiind această scenă? 

Janicki zîmbi. 

— Chiar foarte interesant! Dar nu-mi trece prin minte 
nimic convingător! Dar dumneavoastră? 

— Un lucru pare a fi clar. Domnul Sudra e amestecat 
într-un fel în povestea asta. 

— Bravo, domnule avocat! Mergem pe acelaşi drum! 
Trebuie să fiu prevăzător ca să nu mi-o luați înainte! 

-— Nu vă fie teamă! — rise Deresz. — Cunoştințele 
acumulate de dumneavoastră crează un obstacol pe care 
nu-l pot depăşi! Iar la aceste informații nu am acces! 

Janicki privi un timp la panorama întinsă. a mării. Se 

întoarse apoi spre tovarășul său de discuţie. 
propos... Avem o nouă enigmă. Sînt curios ce 
părere aveţi? 

Deresz îl privi cu interes pe locotenent. 

— Ce mai e? 

— A apărut o inscripţie pe peretele coridorului. Scris 
cu cretă: „Fie, însă schimb“. Ce părere aveţi? 

— Interesant! Mi-e greu să-mi fac o părere cît âi bate 
din palme. Îmi face impresia însă că avem de-a face cu 
un anumit joc, al cărui fragmente apar din cînd în cînd 
la suprafaţă. Iar la acest joc participă şi Sudra, după cum 
îmi spune bătriînul meu nas. Întrebarea este numai în ce 
fel — de făptaş sau viitoare . victimă? 

Janicki aruncă avocatului o privire rapidă, scrutătoare 
dar nu ajunse să-i răspundă deoarece pe terasă apărea 
unul din oamenii săi care se îndrepta spre el. 


Avocatul Deresz ar fi putut să afle răspunsul la între- 
barea sa mult mai ușor dacă ar fi cunoscut conţinutul 
scrisorii pe care o primise în dimineața aceea domnul 
Sudra. 

Cînd, după primul interogatoriu de dimineaţă, se în- 
toarse aproape ultimul în camera sa, zări pe podea, nu 
departe de ușă o foaie de hîrtie. O ridică şi o desfăcu cu 
un viu interes. 

Literile imitau pe cele de tiome şi erau scrise cu pastă 
verde. Scrisoarea suna astfel: | 

„Capeţi pe caiet o sută de mii bani gheaţă. Ia cîteya 
ziare și în ultimul bagă caietul. După cină așează-te cu 
ele lîngă lampa din sala de lectură, ziarele pune-le pe 
măsuţa de alături. Citeşte zece minute primul ziar, apoi 
împătureşte-l și ieși afară. Întoarce-te sus. Vei fi ob- 
servat. Dimineaţa vei fi înștiințat unde se află banii“. 

Domnul Sudra își scărpină nasul. 

„Hm... deci mi s-a adresat... Anonima de azi lăsa 
să se întrevadă asta... A vrut, desigur, să mă sperie, și 
ameninţindu-mă că mă demască să mă oblige să fiu de 
acord ... Ce bestie vicleană ... Da, dar cred că l-a costat 
ceva nervi experimentul acela, în fond destul de pros- 

tesc... Cred că a înţeles despre ce este vorba..: Dacă 
aş şti cu siguranţă care din ei este...“ 

Se îndreptă cu paşi lenți spre fereastră, unde se opri. 
Pe cărarea care ducea spre mare mergeau doamna Deresz 
şi Wojski. Îi observă o clipă cufundat în gînduri. 


„Hm... o sută de mii... $mecherul!... Numai o sută 
de mii! Dacă vrea atit de mult să capete caietul înseamnă 
că Molski i-a spus ceva... Și asta l-a speriat... Acum 


vînează nu numai jurnalul dar şi pielea sărmanului 
Sudra... Și numai o sută de mii! Sint curios de unde-i 
scoate cînd o să-i cer să mi-i dea în mină... Numai aşa 
trebuie să pun problema căci altfel nu iese nimic din 
toată afacerea asta! 

Asta e... Deci... riscul acelaşi, dar cel puţin... Cum 
să-i transmit însă hotărîrea mea dacă nu știu cine e?“ 

Sudra se întoarse de la fereastră și începu să se plimbe 
prin cameră cu mîinile în buzunare. Fereastră... uşă.. 
uşă... fereastră... 


Miliţianul raportă: 

— Mă trimite sergentul Kowalski. Vă roagă să veniţi 
imediat. 

— Unde e? 

— În camera din spatele sufrageriei. 

Janicki se scuză față de Deresz şi plecă spre sala de 
lectură. Îl găsi aici pe sergent cu o fată tînără de şapte- 
sprezece ani. O adusese un agent trimis în sat. 

— l-am notat deja datele personale — completă ser- 
gentul raportul prezentat. > 

— Mulţumesc, sergent. Luaţi loc, domnişoară — se 
adresă fetei. Fata își strînse fusta și se așeză cu grijă. 

— Ce s-a întimplat în noaptea asta? 

— M-am speriat îngrozitor .. . 

— S-o luăm de la capăt. Ce oră era? 

— Trecuse demult de miezul nopţii. Pusesem peştii la 
afumat. Mama s-a dus să se culce iar eu am mai ieşit 
în curte... Fata se înroși și-și lăsă privirea în jos. 

— Bine, bine... Nu vă ruşinaţi, asta n-are impor- 
tanţă ... Ce s-a întîmplat pe urmă? 

— Am plecat de acasă spre şopronul lui Konkol. Noap- 
tea era întunecoasă dar nu prea căci stelele mai strălu- 

ceau puţin. Cind m-am apropiat de şopron mi s-a părut 
că aud niște șoapte. M-am oprit şi am început să ascult. 
La început am fost numai curioasă. Pentru că nu puteam 
să disting cuvintele m-am furișat mai aproape. Ei erau 
amindoi prin apropiere deoarece îi auzeam clar. Unul 
vorbea în şoaptă de parcă ar fi şuierat un şarpe: „Și i-ai 
promis?“ Celălalt: „Era vorba doar de tine... nu uita 
ce ţi-am spus...“ Ce şi-au şoptit pe urmă n-am mai 
înțeles. În cele din urmă primul vorbi aproape tare: 
„Prostule! Întoarce-te și vezi să nu...“ 

Peste o clipă apăru un braţ cu o bită! leşi din întuneric 
şi se profilă pe fundalul cerului, de aceea l-am văzut... 
Apoi s-a auzit lovitura, surdă ca și cum ar fi căzut pe 
o saltea.;. Cineva a gemut... Brusc, mi s-a făcut aşa 
de frică că m-am întors şi am fugit ca năucă pînă acasă. 
N-am ţipat căci m-am temut că ọ să mă urmărească. 
Dimineaţa i-am povestit totul mamei... M-a sfătuit să 
nu suflu o vorbă dar cînd am aflat că tînărul acesta este 
de la voi i-am spus totul pentru că domnul învățător 
ne-a învăţat la școală că trebuie să ajutăm miliția... 

— Foarte bine. l-aţi văzut cumva pe acei oameni? 

— Nu. Erau sub şopron iar acolo era întuneric com- 
plet! Am văzut numai mîna pentru că cerul se luminase 
puţin de la stele... 

— Era cumva mîna unei femei? 

Fata se gindi un moment după care dădu din cap. 

— Nu ştiu... Era prea întuneric ca să recunosc... 

— Dar siluetele? Cum erau? Înalte, grase, slabe? 

— Eu nu i-am văzut, domnule... 

— Poate aţi putea recunoaște vocile? Amîndoi erau 
bărbaţi? 

— Vorbeau în şoaptă, aşa că era greu să disting... 

— Aţi făcut foarte bine, domnişoară, că nu aţi ascuns 


. ceea ce aţi auzit. Janicki se ridică de pe scaun. Vă rog să 


nu mai spuneți nimănui asta, de acord? 

— Da, domnule — fata aprobă din cap. 

— Vă mulțumesc. Iscăliţi vă rog această hîrtie şi ieșiţi 
pe ușa de serviciu. Va fi mai bine aşa. 

După ce plecă tinăra, Janicki ordonă să fie căutată şi 
chemată domnișoara Zak. 

Apăru după zece minuie. 

— Luaţi loc şi fiţi atentă — îi spuse uitindu-se la ser- 
gentul care întocmea procesul verbal. Cred că bănuiţi de 
ce v-am chemat? 

— Bineînţeles. Vreţi să aflaţi de ce am scris anonima? 

— Exact. Deci — recunoașteţi? — Janicki zîmbi. 

— Vă face plăcere? 

— Enormă. Aș fi foarte încîntat dacă v-aş ţine deja 
sub cheie! 

— Cînd mă voi îndrăgosti de dumneavoastră voi fi 
gata să mă sacrific. În prezent însă nu am ajuns la acest 
stadiu. i 

— Păcat. Ar fi fost atît de minunat să fi putut încheia 
problema acestei anonime! 

— Pe socoteala mea? Vă foarte mulţumesc. 

— Atunci, să revenim la concret. Aţi scris sau nu 
această anonimă? 

— Nu 

— Pixul cu pastă verde s-a dovedit a fi unicul — pînă 
în prezent, aşa stau lucrurile. Atunci cum de s-a putut 
întîmpla? 

— Asta e. Cum de s-a putut întîmpla? 

— O, stimată doamnă, nu abuzaţi prea mult de răb- 
darea mea. - 

Locotenentul se plimbă prin cameră, după care se 
aşeză pe marginea mesei, lingă domnişoara Zak. 

— V-a fost furat sau l-ați pierdut undeva? 

— În sfîrşit! Începeam să cred că opinia fatală despre 
mine nu vă va permite să-mi puneţi această întrebare 
simplă! 

— Gindiţi-vă acuma și răspundeţi-mi la întrebare. Cînd 

s-a întîmplat? 

— M-am gindit deja la aceasta. Ieri seară am vrut 
să-mi notez ceva și am constatat că nu am pixul. L-am 
căutat zadarnic, apoi mi-am amintit că l-am lăsat în sala 


de lectură cînd am coborit să-mi iau cartea. Era tîrziu | 


şi nu am vrut să mai cobor o dată. Recunosc că mi-a 
fost şi puţin frică. Sentimentul că criminalul se află un- 
deva aici, nu este prea plăcut. 

— Dar dimineaţa? 

— Dimineaţa a fost interogatoriul și-am uitat. Abia 
înainte de micul dejun am coborit în sala de lectură și 

mi-am găsit pixul acolo unde-l lăsasem. Pe pianină. Aces- 
ta-i adevărul, | 

— Sper — mormăi ironic locotenentul. Vă mulțumesc, 
nu mai am întrebări. 

— Păcat — îi răspunse domnișoara Zak cu o mină ne- 
vinovată lăsîndu-şi privirea în jos. Aşa de plăcut e să 
discut cu dumneavoastră. 

Deşi micul dejun fusese servit cu înfîrziere, prinzul a 
fost la ora obișnuită. Cînd toţi se aflară la masă, subiectul 
nou, viu comentat, i-a absorbit tot timpul. Vestea apari- 
tiei inscripției, cît şi conţinutul acesteia, a făcut rapid 
ocolul întregii vile. 

Pe fundalul ultimelor evenimente, acesta din urmă, în 
aparenţă banal, a produs însă o puternică impresie. Se 
țeseau diferite, de cele mai multe ori sumbre, păreri. 

Janicki mâncă în tăcere fără să piardă însă nici un 
cuvînt din discuţiile purtate. Era doar vocea opiniei pu- 
blice — deşi atît de puţin numeroasă. Nu-i scăpa deci 
că în vorbele celor prezenţi începură să apară tot mai 
des accente mascate, cu toate acestea însă destul de evi- 
dente, ale criticii la adresa organelor de anchetă. Cele 
două crime care au avut loc la un scurt interval de timp 
iritau în subconștient sentimentul dreptăţii, care începea 
să revendice tot mai tare răzbunarea. Cercetările şi an- 
cheta se prelungeau, activ fiind doar făptașul necunoscut, 
numai el dădea dovadă, în mod tragic, de activitate. 

Janicki înţelegea aceste stări dar nu încercă să le 


combată. Pentru că numai el ştia că se apropie momentul 


critic al anchetei, că viitorul foarte apropiat va aduce 
dezlegarea enigmei şi, odată cu ea, şi terminarea cazului. 

După masă, locotenentul ieşi pe terasă. Era în conti- 
nuare o vreme însorită, caniculară. Căldura devenise in- 


A suportabilă şi cu toate problemele care trebuia să le mai 
rezolve hotărî să se învioreze cu o baie. Se gindea tocmai 


dacă poate să-și permită să-și sacrifice o oră. cînd auzi 
pași în spatele său. Era Lukasz care se opri în faţa lui. 
Tăcu un moment, observînd ca şi Janicki suprafaţa scîn- 
teietoare a mării. 

După o clipă Lukasz i se adresă: 

— Veniţi la plajă? 

— Tocmai mă gindeam dacă pot să-mi permit acest 
lucru. 

— Aș vrea să schimb cîteva cuvinte cu dumneavoastră. 

— Îmi rezolvaţi în felul acesta îndoiala — zîmbi Ja- 
nicki indicându-i un şezlong. Putem să ne aşezăm aici. 
Vom avea puţină umbră. 

— Ce părere aveţi despre inscripţia de pe perete? — 
îl întrebă, ca de obicei, puțin oficial Lukasz, după ce se 
așezară. 

Janicki îşi făcu vînt cu batista apbi îşi şterse cu ea 
fruntea şi gitul. 

— Îmi aminteşte întrucitva de vremurile copilăriei şi 
de corespondenţa în genul „Ana e o proastă“. 

— Exact — corespondenţă. E clar că cineva transmite 
pe această cale altuia o ştire. 

— Nu e nici o îndoială în asta. 

— Vă admir calmul — mormăi, uşor sarcastic, Lukasz. 
Sintem înconjurați de un grup de bandiți care se înţeleg 
între ei sub nasul miliției! iz 

— Subiectul conversaţiei noastre este cumva aprecie- 
rea critică a mersului anchetei? 

— Nu... departe de mine asta... Altceva urmăresc, 
Aţi comparat scrisul de pe perete cu caracterul scrisului 
persoanelor din vilă? 

— Nu văd scopul acestei comparații. Pe perete era 
scris cu litere de tipar, aşa că o astfel de comparaţie nu 
aduce nimic nou. 

— Hm... nu se ştie. Dacă v-aţi uita mai atent la 
această inscripţie, cum am făcut-o eu, aţi ajunge la desco- 
perirea senzaţională. Vă spun pe scurt, ştiu cine a scris! 


— Interesant! Înainte să-mi dezvăluiţi numele, spu- _ 


neţi-mi vă rog după ce aţi recunoscut? 

— După un amănunt caracteristic. Priviţi vă rog atent 
codiţa de la litera „e“. Este adevărat că litera e de tipar, 
dar cel care a scris a fost neatent şi nu a schimbat codița. 
Ea este identică cu cea care apare în scrisul domnului 
Wojski. 

— Sînteţi sigur? 

— Cit se poate de sigur. 

— Dar eu — nu. Nu vreau să neg domnului Wojski 
eventuala atribuire a paternității, dar la fel de bine putea 

să scrie aceasta și altcineva. A zărit întîmplător această 
caracteristică, cum aţi făcut și dumneavoastră, de pildă, 
si a folosit-o intenționat în această inscripţie. 

— Se poate... Dar am pentru dumneavoastră şi o 
altă informaţie, mult mai importantă. Nu știam despre 
asta în timpul interogării, dealtfel nu m-aş fi trădat de 
faţă cu toţi, şi mai ales-cu el... Ar fi putut să mă dea 
gata, ca pe Skoron sau Molski! 

— Ce mai ascundeţi? îl întrebă Janicki trecînd sub 
tăcere ultimele cuvinte ale lui Lukasz. 

— Wojski are două pixuri. Unul, cel arătat la intero- 
gatoriu, cu mină neagră, celălalt cu verde. 

— Asta e foarte interesant! De unde ştiţi? Percheziţia 
din camera lui nu a găsit nime! 

— Pentru că nimeni n-a căutat un pix, anonima a 
venit doar după percheziție. 

Locotenentul aruncă o privire rapidă spre Lukasz. Oare 
omul acesta este într-adevăr atît de lipsit de vioiciune? 
Cu siguranţă însă că a dat dovadă de stăruinţă în acţiuni 
și că a reuşit să fie perspicace. 

— Să revenim însă la întrebarea mea — i se adresă 
— şi anume de unde știți? 

— Am aflat din pură întîmplare. Mi-a căzut în mînă 
cartea de imobil. Rubricele referitoare la datele perso- 
nale au fost completate de Wojski cu pastă verde. Și 
semnătura, dealtfel. Puteţi să. vă convingeţi foarte uşor. 

Janicki se îndoia în ceea ce priveşte pura întîmplare 
care a făcut să-i cadă în mînă lui Lukasz cartea de imo- 
bil, dar l-a uimit, în special, ingeniozitatea de-care a 
dat dovadă. Era o mărturie a ceea ce poate face un om 
stăpinit de un simțămiînt puternic. 

— Asta e ceva — spuse cu recunoştinţă. S-ar putea 
să ne fi furnizat o indicație prețioasă. Am să controlez 
și eu. 

— V-am spus de la început că Wojski e o pramatie. 
Nu degeaba a lucrat în fostul „servici doi“. 

În uşa care dădea pe terasă apăru Deresz. Zărindu-i 
pe cei doi, ezită un moment, după care se apropie de 
aceştia. 

După-amiază, Sudra se duse pentru a doua oară la 
plajă. Întins la soare și ascultind susurul mării putea să 
se gindească în voie la toate subtilitățile problemei pe 
care într-un fel sau altul trebuia s-o ducă la capăt. Se 
simțea ca un schior ce-şi luase avîntul de pe trambulină, 
în jos, și dintr-un moment în altul trebuia să sară. Nimic 
nu-l mai putea reţine din viteză iar el trebuia să execute 
săritura în mod inevitabil. Cînd i-a venit în minte această 
comparaţie a oftat cu ciudă — săritorul ştia cel puţin ce 
îl așteaptă dincolo de pragul trambulinei. 

Se gindea când va primi cea de-a doua scrisoare? Poate 
chiar azi? Poate în acest moment în crăpătura de sub 
ușa de la camera lui apare din nou fila albă? Acum, 
cînd stă aici întins, simțind sub spate nisipul fierbinte 
iar pe piele arșița soarelui... 

Celălalt se grăbeşte, aşa că nu ar trebui să mai amine. 
Interesant, cine o fi? Să fie oare omul pe care l-a bănuit 
de la început? 

Dar şi Molski... L-a prevenit doar destul de clar... 
Cu toate acestea s-a lăsat prins în capcană! Lovitura în 
occiput, deci cînd s-a întors cu spatele la celălalt. Nu 
trebuie să uite acest lucru... 

De ce ucigașul nu a folosit pistolul? Nu are sau nu a 
vrut să se audă zgomotul împuşcăturii? Această problemă 
e importantă pentru că istoria se va repeta cu sigu- 
ranţă'... 

La ce stratagemă să se aştepte ...? Molski, care l-a cu- 
noscut nu a fost suficient de atent, dar celălalt trebuie 
să aibă în vedere că el va fi atent. 


Deci, în ce fel va încerca să-l lichideze? Căci e impo- 
sibil ca toată istoria să se termine așa, în mod obișnuit 
— din mină în mînă — şi la revedere, domnule Sudra, 
eu pe drumul meu dumneata pe al dumitale? ... 

„Se strimbă în semn dezaprobator şi silabisi în şoaptă: 
„exclus...“ 

Concluzia la care ajunsese nu era îmbucurătoare şi-l 
obligă să analizeze mai departe. Afectă acestei probleme 
toată după-amiaza aşa că atunci cînd se întorcea spre 
vilă, soarele ajunsese deja pe partea de apus a bolţii 
cereşti iar arşița scăzuse din intensitate. 

Cind a ajuns în camera sa a avut posibilitatea să se 
convingă că una din presupunerile lui a fost justă ... Se 
vede că ucigașul se grăbea foarte tare căci pe podea se 
afla deja a doua scrisoare. De astă dată, scrisă cu creion 
obişnuit, suna astfel: 

„Te temi că te voi trage pe sfoară? Sînt de acord cu 
schimbul. Am să-ți dovedesc că intenția mea este să 
obţin numai caietul. Vino astăzi, la unsprezece seara în 
şopronul de lîngă mare, în dreptul celei de-a patra case, 
numărînd dinspre vilă. Adu cu tine caietul, vei primi 
banii. Dacă nu aprinzi lanterna, nu te ameninţă nimic. 
Fii atent, să nu te urmărească cineva“, 

Sudra împături hîrtia şi-şi lovi cu ea de cîteva ori mîna. 
Apoi o ascunse cu grijă în buzunarul interior al hainei 
şi-şi începu plimbarea obişnuită prin cameră. 

— Da... mormăi pentru sine... — Vrea deci să-și ` 
ușureze munca... Dar — dacă va reuşi — cum se va 
întoarce de această dată? Nu va putea să-l surprindă 
pentru a doua oară pe milițian. Dealtfel, asemenea lu- 
cruri nu se repetă ... Poate, mai bine, şă nu merg? Poate 
voi reuşi să rezolv altfel problema? Dar cum? Cum?... 

Mormăitul încetă iar Sudra se lăsă cuprins de ginduri 
în tăcere, fără să-și întrerupă însă plimbarea, 


Deresz se apropie de cei întinși în șezlonguri și întrebă: 

— Vă deranjez? 

— Nu, vă rog, luaţi-vă un şezlong! — îi propuse 
Janicki, gîndindu-se că de la Lukasz nu va mai auz? 
nimic esenţial. 

— Vi-l las pe-al meu — spuse Lukasz, ridicîndu-se. 
Mă duc să profit de soare. Așezaţi-vă pe locul meu, vă 
rog — i se adresă lui Deresz. 

— Eu prefer umbra — mormăi avocatul, așezîndu-se 
pe locul eliberat. — Prăjirea asta continuă la soare este 
prea epuizantă. 

Cînd Lukasz se îndepărtă, adăugă: 

— Ce-a mai vrut plicticosul ăsta de la dumneavoastră? 

— Am vorbit despre una şi alta. Printre altele a tre- 
buit să mă apăr de acuzaţia că fac ancheta cu prea multă 
neglijenţă! i ` 

— Sper cà i-ați dat peste nas! 

— Nu-l suferiți? 

— Simt o aversiune faţă de un astfel de gen de oameni. 
După părerea mea ei sînt aapabili de orice! 

— Inclusiv crimă! 

— Bineînțeles! Practica mea îndelungată m-a făcut 
de mult să ajung la concluzia că infractorii sînt, în primul 
rînd, oameni lipsiți de imaginaţie! Un om fără imagina- 
ție este un miop şi fiind așa nu poate să vadă inefica- 
citatea infracţiunii! 

— Sînt însă infractori... 

— Să nu vorbim de excepții! Acestea există întot- 
deauna dar citarea excepțiilor lipsește discuţia de carac- 
terul ei concret. Nu asta am urmărit însă... 

— Bănuiesc. Aveţi cu siguranță noi observaţii? 

— Noi, vechi, dar le am. Mă refer la acele declaraţii 
pe care le-am auzit datorită tacticii noi folosite de dum- 


' neavoastră. Aş vrea să discut unele aspecte. 


— Vă rog. 

— Mă gindesc. în primul rînd la contradicţiile din de- 
claraţiile domnului Tarski şi Wojski. Și bineînțeles, la 
cicatricea de pe fața domnului Sudra. De unde o are? 
Și asta imediat după crimă? Putem s-o considerăm ca un 
ae de împrejurări şi să credem în cele declarate 

e el? 

— Mai curînd nu.. 

Deresz îl privi strîmb pe locotenent. 

— Şi cu toate acestea nu v-aţi oprit mai mult asupra 
æxplicațiilor date de el. Mi-a făcut impresia că le-aţi 
luat drept bune deşi au fost atit de puțin convingătoare! 

— De ce? Le-am acceptat deoarece mi-am amintit că 
într-adevăr nu i-am aprins lumina în cameră. Omul, 
smuls brusc din somn, putea să se comporte aşa, iar lo- 
virea cu faţa de ușa interdeschisă putea foarte bine să-i 
lase o, astfel de urmă. Este dealtfel și opinia medicului 
care, din ordinul meu, a observat discret această zgirie- 
tură. 

— Atunci la ce părere aţi ajuns? 

— Asta e o întrebare cheie, domnule avocat! 

— Aveţi dreptate. Fie, las problema asta nerezolvată. 
Dar încercările făcute de Tarski şi Wojski de a ascunde 
că au mai ieşit odată din vilă? Nici ele nu v-au stirnit 

nici o bănuială? $ asta este o întrebare la care nu pot da 
explicaţii? 

— Toate acestea sînt, fără îndoială, foarte interesante! 
Fie... Consider că intențiile celor doi puteau fi diferite 
şi nu trebuiau să aibă, neapărat, un caracter criminal! 

— Ca ofiţer al serviciului de contrainformaţii dați do- 
vadă de o uimitoare lipsă de suspiciune — îi aruncă De- 
resz puţin ursuz, vizibil iritat de răspunsul primit. 

— Dacă aş fi atit de suspicios, cum ați dori — îi repli- 
că rece Janicki — ar trebui să încep prin a-mi pune în- 
trebarea de ce tot încercaţi să mă atrageţi în discuţie. 
Din interes pur profesional sau din dorinţa de a afla care 
este stadiul anchetei? 

— Ha, ha, m-aţi prins! Deresz rise. Acum nu-mi mai 
rămîne altceva decit să inchei discuţia! 

— A fost numai răspunsul la acuzaţia dumnitale — îi 
răspunse împăciuitor locotenentul. Și o acuzaţie ne- 
dreaptă. Suspiciunea trebuie să fie reglementată de ra- 
țiune, iar aceasta impune o mare atenţie în judecăţile 
emise. 

— Atunci este interesant de aflat care sînt conside- 
rentele care vă impun să nu trataţi cu suspiciune răs- 
punsurile false date de cei doi? Cred că nu v-a trecut 
prin minte, nici un moment, că ei ar fi uitat într-adevăr 
de cea de-a doua lor ieşire? 

— Este un lucru evident câ nu au uitat? Cauzele pen- 
tru care au minţit pot fi diferite. Tarski, de pildă, a pri- 
mit din partea mea acuzaţii destul de serioase așa că se 
temea să nu și le agraveze — de aici și încercarea de a 
ascunde ce de-a doua ieşire. 

— Dar Wojski! 

— E] a fost la „Neptun“. Probabil că rezultatul aces- 
tei vizite a fost vreo întilnire cu caracter romantic pe 
care nu vroia s-o facă cunoscută public. Janicki a folo- 
sit o definiție generală, nedorind să-i indice lui Deresz 
de cine se mai temea Wojski, în plus, în afara organelor 
de anchetă. 

— Din cele ce-mi spuneţi rezultă că ați găsit răspun- 
sul la întrebarea în ce fel făptașul — dacă nu a fostunul 
din cei doi — a reuşit să se strecoare din vilă? 

— Dar eu nu-i elimin cîtuși de puţin pe cei doi din 
cercul celor bănuiți! se apără Janicki. Ieşirea lor, cît şi 
faptul că au încercat să o ascundă, îi acuză în mod deo- 
sebit. Sînt mult mai bănuiți decît toți ceilalţi! 

— Inclusiv femeile? 

— Din păcate, da. 

— Dar lovitura cu bita? O femeie poate da o lovitură 3 
atit de puternică? 

— O femeie puternică, cu siguranţă. lar sub influen- 
ţa unei furii violente chiar şi una mai slabă. 

— Daaa... Deresz tărăgănă acest cuvînt și tăcu. După 
un moment reluă convorbirea: 

— Foarte interesantă ar fi declaraţia miliţianului. Dacă 
a văzut reîntoarcerea lor s-ar dovedi că prudenţa dum- 
neavoastră a fost justă. Cînd credeţi că-l veţi putea as- 
culta? 

— Aveţi nevoie neapărat de această informaţie? 

Deresz zîmbi. 

— Sînt un incorigibil? Am să trec atunci la următoa- 
rea problemă, pe care aş vrea s-o discut. Şi anume — 
instrumentul crimei. Nu cumva v-au scăpat din atenție 
urmările folosirii acestuia? 

— Cum să înțeleg asta? 

— Cind se dă o lovitură cu o bită trebuie să aibă loc şi 
o împroşcare de sînge. E imposibil să nu fi rămas urme, 
cel puțin pe partea de sus a îmbrăcămințţii. N-aţi desco- 
perit nimic în acest sens? 

— Dumneavoastră ce credeţi? 

— Înţeleg. Percheziţia nu a avut nici un rezultat căci 
atunci l-aţi fi avut deja pe făptaş sub cheie. Este mult 
prea şiret. Nu aţi constatat totuşi absenţa vreunei piese 
de îmbrăcăminte — de pildă o haină? 

— Credeţi că ţinem o evidenţă a lucrurilor aduse de 


fiecare locatar al vilei? A 
— Da... criminalul a acţionat cu o anumită premedi- 

tare şi s-a străduit să nu i se găsească nici o urmă pe 

haine, așa cum şi-a pregătit din timp şi modul în care 4 


se va reîntoarce în vilă . 
— Puneţi prea multă inimă în toate acestea, domnule 


avocat.. 
— Pentru că mă incită. În plus, mă las cuprins de do- 

rul după vechea meserie, să mă aflu din nou în virtejul 
problemelor cu care am lucrat cu mulţi ani în urmă. 

— Dacă aş fi crezut altceva nu aş fi avut această dis- 
cuţie — îi răspunse Janicki cu un zîmbet uşor. Cu toate 
acestea, după ce Deresz se îndepărtă îşi scoase carnetul 
şi-şi notă în el unele probleme abordate. Ajunsese la con- 
cluzia că această discuţie necesită o analiză mai apro- 

4 fundată. 


Sezlongurile aşezate în unghiul făcut de zidul casei, 
se aflau în umbră. Din acest loc se putea vedea o por- 
țiunea din plajă şi — lucru care-l interesa cel mai mult 
pe Wojski acum — uşa de intrare a vilei. 

Se întinse pe un şezlong şi printre pleoapele pe jumă- 
tate închise observa dunele de nisip. Printre culmile lor 
domoale se zărea, ici şi colo, suprafața strălucitoare a 
mării. 

Era liniște şi zăpușeală. Casa părea un cuptor încins, 
iar la umbră dogoarea era la fel de mare. 

Timpul se scurgea încet şi Wojski tocmai se gîndea 
dacă merită să zacă în colţul ăsta lipsit de aer, cînd. în 
ușă, apăru domnișoara Zak. Un maiou portocaliu îi su- 
blinia silueta frumoasă. Părul negru ca abanosul făcea 
un contrast perfect cu culoarea stridentă a costumului 
de plajă. 

Wojski se ridică de pe şezlong şi se grăbi să-i iasă în 
întimpinare. 

— În sfîrşit! Vă pindesc de o groază de vreme! 

— M-aţi pîndit? Ce cuvînt neliniștitor! 

— Vă rog să nu vă fie teamă! Numai cu intenţii prie- 
tenești. 

— Adică? 

— Nu din cele „serioase“, Nu folosesc niciodată aceas- 
tă tactică! În rest, vă stau la dispoziţie! 
> Domnişoara Zak zimbi şi-i aruncă lui Wojski o privire 

zeflemitoare, nu lipsită însă de cochetărie. 
— Între o bucăţică şi alta ați mai „gusta“ ceva? 
` — De ce între una și alta? 
— Mi-au ajuns la urechi succesele pe care le-aţi re- 
purtat la „Neptun“. Să consider deci că „Diana“ a fost 
deja exploatată la maximum? 

-— Nu, nu complet! După cum vedeti, fac şi eu ce pot, 

-— Și, cu adevărat, în sudoarea frunţii! 

—- Aveţi dreptate. E o zăpuşeală nemaipomenită. De 
aceea am o propunere: nu aţi vrea să facem o scurtă 
plimbare cu barca? Ne va răcori cu siguranţă. 

-— Poate aveţi dreptate... cu atît mai mult cu cit 
declaraţiile dumneavoastră sună atit de ispititor... 

— Deci, de acord! S-o luăm spre sat! 

— O să găsiți vreo barcă? 

„-— Am o autorizaţie generală a unui corsar cu barba 
albă. Ştiu unde i se află barca. 

Nu după mult timp se apropiară de primele case ale 
satului și o luară pe fişia lată de nisip care despărțea 
marea de primele clădiri. Trebuiau să fie atenţi pentru a 
nu se împiedica de frînghiile care ţineau bărcile lăsate la 
mal. În cele din urmă Wojski o coti spre mare și se opri 
lingă apă. 

— Asta e corabia piratului? Domnișoara Zak îşi scoase 
papucii de plajă şi plescăind prin apă cu tălpile goale se 
apropie de barcă. 

-— Da de unde corabie? Nu mai recunoașteţi gondola? 
ii răspunse cu seriozitate Wojski. Apoi intră nonșalant 
cu pantofii de pinză în apă. 

— Ştiţi să visliți la fel de bine cum faceţi curte? — 
îl întrebă domnișoara Zak, cînd se aflară deja în barcă. 


— Suficient pentru a pluti — îi răspunse aranjînd 
vîslele. 

— În cele din urmă pot risca. Marea e complet li- 
niştită. 


Într-adevăr, valuri mici formate chiar la suprafaţa 
apei, se loveau delicat de nisip. În depărtare, în schimb, 
marea era acoperită de valuri mari ce avansau lent spre 
mal. Pe fundul bărcii se aflau cîteva pietre, o pereche de 
saci şi o cutie de tablă. Deoarece apăruse puţină apă în 
urma balansării bărcii, domnișoara Zak îşi sprijini pi- 
cioarele de una din aceste pietre. Wojski se aplecă în față 
şi lăsă vislele în apă. 

Timp de o clipă tăcură amîndoi. Se auzea doar scîr- 
țiitul făcut de vislele ce se roteau în lagărul incheieturii. 
Fata stătea pe banca din spate. Se aplecasa şi îşi bà- 

gase mina în apă încercînd să prindă unul din peştişorii 
ce înotau la suprafaţă. 

Malul începu treptat să rămînă în urmă, casele sa- 
tului se micşorau iar fîşia de apă din urma lor se lăţea 
văzînd cu ochii. 


Domnul Lukasz ieşi din vilă cu intenţia de a merge 
spre mare. Pe drum îl întîlni pe Ulmer care tocmai se 
întorcea de la plajă. 

— Nici un fel de întrebări noi nu mai sînt prevăzute 
în program? îl acostă pe Lukasz, oprindu-se lîngă el. 

— Nu ştiu. Janicki e în sala de lectură. A anchetat-o 
nu demult pe domnișoara Zak. 

— În frumoasă poveste sîntem amestecați, n-am ce 
spune! — Ulmer își întoarse capul. 

Lukasz dădu din umeri. 

— N-avem ce face. Trebuie s-o suportăm. 

Stăteau pe o ridicătură de nisip — două figuri clar de- 
senate pe fundalul albastru al cerului. Brusc, Lukasz își 
prinse tovarășul de mînă. 

— Priviţi! Acolo! — întinse mîna îndicînd cu degetul. 
Nu cumva e Wojski cel care se urcă în barcă?! 

Ulmer, surprins de surescitarea tovarăşului său, se în- 
toarse brusc. 

— A, da — confirmă indiferent. El şi domnișoara Zak. 
Se vede că nu prea ţin cont de anchetă. Se pare că şi-a 
schimbat obiectul flirtului. 

— O ia cu barca! Vrea să iasă în larg! Haideţi, trebuie 
să împiedicăm acest lucru! 

— Dar... De ce să-i împiedicăm? Nu cumva... hm. 
ţineţi şi dumneavoastră la fata asta? Ulmer îl privi pu- 
țin ironic. 

— Nu mai vorbiți prostii! îi replică morocănos Lukasz. 

— Haideţi, o ameninţă un pericol! Fără să se mai uite 
în urmă, o porni repede spre sat. 

— Ce spuneţi?! strigă Ulmer luînd-o pe urmele lui. 
Nu cumva presupuneţi ... 

— Nu presupun nimic! Eu ştiu! Trebuie să-i ajungem 
neapărat! Începu aproape să fugă, iar Ulmer, uimit, se 
tinu după el. 


Primul care rupse tăcerea fu Wojski. 

— În sfirşit, singură, în mijlocul apei... Nu-i aşa că 
e romantic? 

Domnișoara Zak se îndreptă şi îşi privi tovarășul care 
vislea. 

— O să faceţi în curînd băşici la mîini. Atunci o să vă 
treacă gîndurile romantice... 

— Sint mișcat de grija pe care mi-o arătaţi. 

— Am şi eu o inimă bună. 

+ — Atunci nu dumneata l-ai omorît pe Molski? 

— Mă simt umilită de deziluzionarea dumneavoastră. 
Însă, vă rog, să mă iertaţi, bita nu este specialitatea 
mea. 

— De unde ştiţi că a fost omorît cu bita? 

— Dar dumneata nu știi? Domnișoara Zak îşi ridică 
sprincenele cu uimire. Janicki nu a ascuns asta deloc! 

— Sinteţi o persoană foarte: ageră. Chiar prea ageră 
pentru gustul meu... 

— Ce schimbare bruscă? Credeam că sînteţi complet 
fermecat de mine! 

— Farmecul dumnitale este tot atit de periculos ca şi 
alte atribute! — îi replică cu un zîmbet Wojski. 

Malul se îndepărtase simţitor. Casele satului arătau 
ca nişte boabe negre de fasole împrăștiate. Ici şi colo, fe- 
restrele sclipeau în soare. Erau din ce în ce mai singuri 
pe întinsul nesfîrșit al apelor. Aveai impresia că toată 
marea se deplasează spre mal. Aici se ridica ca într-o 
inspiraţie ritmică, aici cobora de parcă s-ar fi dus spre 
fund, încît ei aveau impresia că zboară în jos ca un leagăn. 
Acest balans continuu începu să-l simtă domnișoara Zak. 

— Poate ne întoarcem? 

— Încă un pic. Aş vrea să mai discutăm ... 

— Avem doar destule prilejuri la vilă. 

— Dar aici nu ne aude cu siguranţă nimeni. 

„— Aveţi ceva atît de important să-mi spuneţi? 

— Important? ... Știu eu... Wojski îşi aruncă privi- 
rea de jur-împrejur. — Pentru mine poate că da. 

— Mă intrigaţi ... 


Lukasz împreună cu Ulmer, din ce în ce mai suresci- 
tat, ajunseră în cele din urmă în sat, i 

— Trebuie să luăm prima barcă care se află la mal și 
şi s-o pornim în urma lor! spuse categorie Lukasz. Poate 
reuşim să prevenim o nenorocire! 

— Despre ce nenorocire vorbiţi? — spuse în spatele 
lui, cu o voce gîfiită, Ulmer. Spuneţi odată, de ce vă este 
teamă! 

— De ce?! De viaţa acelei fete! 

— Credeţi deci, că Wojski este cel care...? Ulmer 
aproape că se opri în loc: 

— Mai iute! îl zori imediat Lukasz. Nu mai face na- 
zuri! Uite aici o barcă! 

— Ce o să spunem proprietarului? O să facă scandal! 

— O să-i explicăm noi cumva! Asta nu mai are nici 
o importanţă! 

Împroșcînd apa, Lukasz sări în barcă iar Ulmer îi ur- 
mă exemplul. Tovarășul lui, cu mîinile tremurind de 
emoție desfăcea barca de la mal și se apucă să pună 
vislele! 

— Aranjaţi cîrma şi orientaţi-o în direcţia lor! ordonă 
Lukasz uitîndu-se în spate. În același moment apucă 
vînjos de visle. Sint foarte departe, trebuie să ne gră- 
bim! 

Într-adevăr barca pe care vroiau s-o ajungă arăta 
acum ca o gămălie neagră de ac înfipt într-o mătase 
argintie. 


— Sinteţi curioasă? Atunci, ascultați. Am cîteva între- 
bări la care aş vrea să primesc răspuns. 

— Începe să fie foarte interesant! Care sint întrebă- 
rile? 

— Prima: de ce aţi scris anonima aceea? Stiți într- 
adevăr cine are caietul? 

Domnișoara Zak îşi cobori pleoapele. 

— Vă interesează chiar atît de mult? 

— Numai atît încît să-mi dau seama de ce aţi încer- 
cat să mă implicaţi şi pe mine în cabala asta! 

— Eu?... Pe dumneata?... 'strigă plină de uimire 
fata. În ce fel? 

— Autorul anonimei şi autorul cuvintelor de pe pere- 
tele coridorului e una şi aceeași persoană! Și aici și aco- 
lo a fost folosit acelaşi tip de litere! Dar în înseripţia 

de pe perete s-a încercat, în mod perfid, să se îndrepte 
bănuielile asupra mea. 

— Care este acest mod perfid? 

— Unele mici adausuri la literile de tipar, cum ar fi, 
de pildă, codița de la „E“, sînt identice cu, caracterul 
scrisului meu. 

— Și credeţi că eu am scris? 

— Ancheta a dovedit că anonima a fost scrisă cu pixul ` 
dumneavoastră. În plus, doamna Deresz afirmă că a vă- 
zut cum ieri seară scriaţi ceva pe o filă de hîrtie asemă- 
nătoare cu cea din plic. 

— Aha, doamna Deresz! Acum încep să înţeleg sigu- 
ranța de nezdruncinat cu care mă acuzaţi! Datorez, deci, 
invitația la această plimbare dorinței de a-mi transmite 
aceste acuzaţii? 

Wojski o privi pe fată cu ochii îngustaţi. 

— Poate de asta sau poate de altceva... 

— Din păcate trebuie să vă deziluzionez! Nu sínt nici 
autoarea anonimei și nici a anunţului de pe perete! 

Wojski dădu din umeri. 

— Negaţi probele evidente cu simple vorbe goale. 

— N-am ce face! pufni fata. Dacă toate suspiciunile 
dumitale valorează cît asta, nu mai avem ce discuta! 

— Ba avem şi avem timp destul — spuse rece Wojski. 

— Începeţi să mă iritaţi! 

— Nici nu mă miră, pentru că ştiţi că am dreptate. 
Dar asta nu este totul. V-am spus doar, la începutul con- 
vorbirii noastre, că am citeva probleme de discutat! 

— Atunci, daţi-i drumul! Să epuizăm acest subiect 
plăcut! 

— Mă interesează ce v-a determinat să-mi negaţi de- 
clarația că n-am ieşit din vilă în seara în care a murit 
Molski? Puteaţi la îel de bine să treceţi sub tăcere, aşa 
cum am vrut și eu s-o fac. Dar dumneata ai urmărit ade- 
vărul obiectiv! Pentru binele anchetei! V-au animat, 
cumva, și alte sentimente nobile? 

— Ce s-a întîmplat cu dumneata? Ai fost atît de dră- 
guț... 

— Şi acum sînt-altfel? — Wojski rîse. Să consider nu- 
anai această observație drept răspuns? Cred, că şi pe mai 
departe, nu voi mai fi prea drăguţ... 


T 

Apucă brusc vîrsla şi o ridică în sus, 

— Ce s-a întimplat cu visla asta? 

— A sărit din lagăr. Dar o aranjez îndată. 

Wojski tocmai scotea vîsla grea, cînd le ajunse la ure- 
chi o chemare: 

— Hei. hei, domnișoara Zak! Venim după voi! 

Wojski privi în direcţia din care venea vocea. O barcă 
se apropia de ei. 

— Ooo... nici nu am observat în timpul discuţiei că 
sintem urmăriţi! Se pare că sînt domnii Ulmer și Lukasz. 

— Le sînt recunoscătoare c-au pus capăt acestei dis- 
cuții. Aţi devenit un tovarăș nu prea plăcut. 

— Și nu am avut dreptate? 

— Cituși de puţin! Dacă o să vă gîndiți mai bine o să 
ajungeţi la concluzia că reacţia mea a fost naturală și 
cred că justă. Oare nu cumva, într-o astfel de situaţie, 
sentimentul colegialităţii trebuia să cedeze în faţa senti- 
mentelor datoriei? 

Wojski nu-i răspunse nimic, ocupat fiind cu aranjarea 
vislei. Între timp barca ce venea în urma lor se apro- 
piase considerabil. 

— Noi ne întoarcem! le strigă domnişoara Zak: Dar 
dumneavoastră încotro? Nu cumva spre Malmo?! 

— Am vrut să ne convingem dacă vă putem ajunge 
impunînd un astfel de ritm! — strigă Ulmer. Acum ne 
întoarcem cu voi! 

Ambele bărci se întoarseră. Ridicînd şi coborind ritmice 
aripile înguste ale vîslelor pe suprafaţa nemișcată a mä- 
rii începură să se apropie de malul învăluit în aerul 
fierbinte. 

Cu o oră încă înainte de cină toţi se strînseră jos. O 
parte din ei ocupau şezlongurile întinse pe terasă iar 
restul luă loc în sala de lectură. Discuţiile deveniră tot 
mai aprinse. Primul şoc provocat de cea de a doua moar- 
te trecuse, acum începea să iasă la iveală, din spatele 
rezervei şi a neînarederii reciproce, curiozitatea ome- 
nească firească, dornică de un schimb de păreri şi infor- 
maţii. Erau incitați mai ales de inscripția enigmatică de 
pe peretele coridorului. Era dealtfel faptul cel mai co- 
mentat şi în jurul lui gravitau toate presupunerile şi su- 7 
poziţiile. 

După excursia cu barca, domnişoara Zak era îmbuf- 
nată pe Wojski care se făcea însă că nu observă. Reve- 
nise, în conversaţia cu ea, la tonul său obișnuit-șarmant, 
fără să bage în seamă replicile ei înțepate. Se făcea, de 
asemenea, că nu înţelege ocheadele bănuitoare şi duş- 
mănoase ale lui Lukasz, cu toate că acesta nu căuta de- 
loc să și le mascheze. 

Sudra, care se aşezase lîngă Wojski şi domnişoara Zak, 
nu se amesteca în discuţie la fel ca Lukasz, Stătea ne- 
mișcat, cu mîinile împreunate şi era greu să-ţi dai sea- 
ma dacă urmărește sfera de foc uriașă a soarelui ce co- 
bora spre apus sau pur şi simplu aţipise. 

După o bucată de vreme, domnişoara Zak se lăsă îm- 
bunată în cele din urmă de Wojski, iar în momentul în 
care Frania apăru în ușă și anunţă că masa este servită, 
o porniră în bună înţelegere spre sufragerie. 

Toţi ceilalți se aflau deja în jurul mesei peste care se 
întindeau direle roșii ale luminii soarelui ce cobora spre 
asfinţit. Această lumină tremurătoare lăsa pete calde, 
strălucitoare și pe feţele celor prezenţi. Fania aprinse lu- 
mina şi trase draperiile la ferestre izgonind în felul aces- 
ta resturile zilei din interiorul camerei. 

Janicki nu era la masă. Se prea poate ca și această 
absenţă să fi influenţat asupra atmosferei. 

Ulmer, după ce avu un schimb de păreri cu Deresz pe 
tema expertizei grafologice ca probă juridică, tăcu ocu- 
pîndu-se de conţinutul farfuriei. Abia după o vreme in- 
terveni în discuţie: A 

— Datorită domnului Lukasz am făcut azi o plimbare 
plăcută cu barca! 1 

Ce: menționat îi aruncă numai o privire fără să spună 
un cuvînt. 

— De ce, datorită domnului Lukasz? se interesă Tarski. 

Ulmer îl privi puţin ironic pe Lukasz. 

— A hotărit să ajungă din urmă o altă barcă în care 
erau domnișoara Zak și domnul Wojski. Avînd în vedere 
distanța considerabilă, nu -a fost un lucru prea ușor. 

— De aici pot să înţeleg că urmărirea a reușit? inter- 
veni în discuţie doamna Deresz. 

— Bineînţeles! Domnul Lukasz s-a dovedit un vislaș 
remarcabil! 

— Deci ne-aţi urmărit intenționat? se miră domni- 
şoara Zak. 

— Da, că domnul Lukasz se temea pentru dumnea- 
voastră. 

— Domnul Lukasz? Pentru mine?... Fata îşi ridică 
sprînceńñele mirată. 

— Cunoscînd perspicacitatea “în aprecieri a domnului 
Lukasz, presupun că se temea de o a treia crimă — de- 
clară zîmbind Wojski. De astă dată victima urma să fiți 


* dumneavoastră. 


— De ce tocmai eu? — domnişoara Zak nu putea să-și 
revină din uimire. 

— Nu cred că știa. A fost suficient că v-am invitat la 
o plimbare solitară. 

— Am zărit de departe cum v-aţi urcat în barcă — le 
explică Ulmer. 

— Vedeţi! Vă rog să-i mulţumiţi pentru că v-a salvat 
viaţa. 

Lukasz dădu farfuria la o parte şi declară liniștit: 

— Nu este vorba de nici un fel de mulțumiri. E ade- 
vărat că am crezut şi cred şi în prezent că v-aţi aflat 
în pericol. 

— Ce înţelegeţi prin asta?! strigă Deresz. Toţi ceilalți 
tăcură urmărind cu atenţie întorsătura neașteptată pe 
care o lua discuţia. 

— Părerea mea, sprijinită dealtfel, pe baze reale, este 
că nimeni altul decât domnul Wojski este autorul... 
hm... evenimentelor petrecute! 

Momentul de liniște, care a urmat după aceste cuvin- 
te, a fost străpuns de „strigătul lui Wojski scos printre 
dinţii strinşi: 

— Prostule! 

— Acuzaţia dumneavoastră este foarte categorică. In > 
caz că vă lipsesc însă argumentele, puteţi fi dat în jude- 
cată de către domnul Wojski! îl preveni Deresz pe Lukasz. 

— Şi cu siguranţă că așa am să și fac. | 

— Mă îndoiesc — îi răspunse zeflemitor Lukasz. Pînă 
vom ajunge acolo, dumneata vei sta pe banca acuzaților! 

— Dar dovezile! Pe ce vă sprijiniți această acuzaţie?! 
îi veăminti Deresz. 

— Iată-le. În primul rînd, unele detalii ale inscripției 

de pe perete indică mîna acestui domn. În al doilea rind, 
a fost prins cu minciuna de către domnişoara Zak, lucru 
pentru care urma să plătească azi. În al treilea rind şi 
el avea un pix cu pastă verde pe care, după cum cred, 
a reușit să-l ascundă cînd s-a făcut percheziţia. 

— De unde știți asta? 

— Fiecare poate constata acest lucru uitindu-se la ru- 
bricile completate de el în cartea de imobil. Sînt scrise 
cu pastă verde. 

De data aceasta toate feţele se întoarseră spre Wojski. 

— E adevărat? îl întrebă Deresz, care preluă în mod 
evident conducerea întregii anchete. 

— Bineînţeles că da! Trebuie să fii cel mai mare idiot 
ca să-ţi poţi sprijini acuzaţiile pe astfel de argumente! 
Am un singur pix dar i-am schimbat mina care mi s-a 
terminat după venirea mea aici. Aceasta, pe care o am, 
am cumpărat-o în orășel. Asta-i tot ce am de spus pe 
această temă! 

— Dar celelalte acuzaţii? 

— În ceea te priveşte restul acuzațiilor voi da expli- 
caţii în altă parte, dacă va fi nevoie! Dar vă pot spune 
de pe acum că dintre noi toţi eu singur voi avea alibi 
pentru perioada critică de timp în care a fost omorit 
Moiski! Domnului Lukasz să-i ajungă deocamdată atit, 
restul îl voi spune în faţa judecătorului! 

— Un incident foarte neplăcut — mormăi Ulmer către 
doamna Deresz. Îmi pare rău că l-am provocat dar cine 
ar fi putut presupune că vorbele mele hazlii vor atrage 
după sine o astfel de furtună! Trebuie să recunosc că, 
de la început, am tratat toate temerile domnului Lukasz 
mai mult în glumă.:. 

— Se pare că v-am spus o dată părerea mea — de- 
clară Deresz — trebuie să lăsăm ancheta în mîna facto- 
rilor competenţi. Domnul Lukasz vrea însă s-o facă sin- 
gur — atunci îl privește. 

— Consider ca o comportare necorespunzătoare căuta- 
rea și aducerea unor acuzaţii, provenite din resentimente 
personale — îşi spuse și părerea sa Tarski, 

— De comun acord cu dumneavoastră — îl aprobă 
avocatul. Cu atît mai mult cu cît asupra noastră a tutu- 
ror celor prezenţi planează, după cum mi se pare, nişte 

umbre. Domnul Wojski nu a spus adevărul, la fel a pro- 
cedat şi domnul Tarski. Singurul care avea seringă era 
domnul Lukasz şi, după cum ştim, ucigașul domnișoa- 
rei Skoron s-a folosit tocmai de un astfel de instrument. 
Numai domnişoara Zak are un pix cu pastă verde şi încă 
ceva, în ceea ce o priveşte, nu a fost se pare elucidat. La 
domnul Sudra se mai vede încă pe faţă aşa-zisa zgirie- 
tură, iar ce a făcut soţia mea cu somniferele nici eu 
nu ştiu. În schimb domnul Ulmer... hm... domnule 
Ulmer, amintiţi-mi vă rog şi mie ce grevează ipoteca 
dumneavoastră? Deresz se întoarse zimbind spre cel men- 
ţionat. 

— Dar a dumneavoastră, domnule avocat? îi răspunse 
cu un zîmbet identic printr-o întrebare cel chestionat. 

Se ridicară cu toții de la masă şi părăsiră sufrageria 
împărţiţi în grupuri. Zumzetul vocilor umplu holul. Su- 
dra, folosindu-se de un moment de neatenţie, ieși în 
curte pe neobservate. i 

Ultimele sclipiri ale zilei mai înroșeau încă orizontul "pe 
partea de apus a bolţii. Întunericul care se lăsă stinse însă 
şi aceste resturi de lumină care dispărură dincolo de su- 
prafaţa mării, neagră acum, misterioasă şi amenințătoare. 

Sudra ocoli repede raza de lumină ce dădea prin feres- 
tre cuprins fiind imediat de beznă. 

Cunoștea bine drumul spre sat, de aceea mergea pe că- 
rarea nisipoasă fără nici o ezitare. În curind se iviră pe 
fundalul cerului contururile primelor acoperișuri. Coti şi 
strecurîndu-se printre garduri ajunse la o casă. 

Ferestrele erau luminate în faţă, iar pe lîngă unul din 
pereţi urca o scară îngustă cu o balustradă instabilă. Trep- 
tele se terminau cu un mic cerdac, susținut de două birne 
ișite în afară. 

Se cățără pe treptele nesigure, scoase din buzunar o 
cheie și descuie ușa ce dădea în cerdac. 

-Se afla în întuneric complet. Întinse mîna și o purtă un 
timp pe pereţi căutînd întrerupătorul. După o clipă se auzi 
un zgomot sec iar lumina invadă camera. 

Controlă mai întîi dacă gemuleţul era bine acoperit. 
Apoi întoarse cheia. pe dinăuntru şi o răsuci în broască. 
Se afla într-o cameră mică, curată dar foarte modest mo~ 


„bilată. Un pat de fier acoperit cu o cuvertură roasă, un 

dulap puţin descleiat, o măsuţă şi un scaun reprezentau 
tot mobilierul. În afara unei scoarţe, ce atîrna deasupra 
patului, cu doi îngeri grași ce ridicau în sus o inimă de 
un roşu aprins — pereții nu aveau nici o podoabă, lucru 
care era în favoarea, lor. 

Se așeză pe marginea patului şi îşi privi ceasul. Era 
deja zece și douăzeci de minute. Stătu o bucată de vreme 
nemișcat cu privirea fixată în podea. În cele din urmă se 
sculă şi se apropie de fereastră. Pereţii laterali ai cămă- 
ruţei erau din scînduri vopsite în alb. Întinse mina şi 
scoase caietul verde. Întinse mîna a doua oară. De astă 
dată scoase o cutie metalică alungită, pe care era lipită 
o etichetă colorată, şi care avea o închizătoare specială. 

Băgă caietul sub cămaşă iar cutia în buzunarul inte- 
rior al hainei. Din sertarul mesei scoase o lanternă pe 
care o introduse în buzunarul de la pantaloni. 

Imediat după asta se auzi un ciocănit uşor. 

Tac.. toc... tor.. T00. 

Se apropie de ușă. După un schimb scurt de cuvinte 
rostite în şoaptă răsuci cheia în broască. 

Era ora zece şi patruzeci de minute. În vremea asta 
o umbră se furișa spre şopron. Cel sosit se opri un mo- 
ment lîngă poartă şi privi de jur-împrejur, bezna era 
atotecuprinzătoare. Îşi plecă capul într-o parte și ascultă 
un timp mai îndelungat. Clădirea întunecată a şopronu- 
lui era însă cufundată într-o linişte totală. După o bu- 
cată de vreme, din spatele scîndurilor ajunse la ure- 
chile celei care asculta un chiţăit şi un ronţăit încet. 

Zgomotul însemna pentru el un semnal verde. Prezen- 
ta şobolanilor arăta că şopronul e pustiu și de abia acum 
cel venii se strecură înăuntru. 


La ora unsprezece fără zece minute Sudra a stins lu- 
mina, a închis uşa în urma sa și ţinîndu-se cu grijă de 
balustradă a coborit pe treptele înguste. 

Era înconjurat din toate părţile de case. Le cunoştea 
foarte bine de cînd fusese pe aici la alte ore din zi. Erau 
şoproane, depozite şi magazii amplasate în mod haotic, 
construite una peste alta, dind naştere unui adevărat la- ņ 
birint de treceri şi străduţe scufundate acum în beznă 
completă. 

Stătu şi aşteptă o bucată de vreme pină ce privirea i 
se obișnui cu întunericul. După aceea, cînd zări deasu- 
pra sa cerul înstelat, o porni de-a lungul unui gard 
scund. Gardul îl conduse pînă la drumul de nisip ce tre- 
cea prin mijlocul satului. Începuse să se vadă puţin mai 
bine. Tăie drumul de parcă ar fi fost o statie și se afun- 
dă din nou în întunericul ce învăluia ulițele satului. 

Se orientă după zgomotul mării care ajungea pînă la 
el. Nu-i prea ajuta recunoașterea locului care o făcuse 
în timpul zilei. I se:-părea că noaptea răutăcioasă a 
schimbat de la locul lor toate casele şi şoproanele din 


„sat. Cînd mergea trebuia să fie atent să nu se agaţe, ca 


ieri, de vreuna din frînghiile întinse pe nisip ce ţineau 
bărcile lăsate pe apă. 

În acel moment, de undeva dintr-o parte, noaptea a 
fost sfişiată de un lătrat înverşunat, ca o chemare la 
luptă. La acest semnal toți câinii de prin împrejurimi 
răspunseră printr-un urlet prelung. 

Sudra se opri o clipă. Dinspre mare adia o briză care 
mîngiia obrajii. Cîinii treptat, treptat se liniștiră, numai 
cel din apropiere nu se dădea bătut. Fără să-i mai acor- 
de nici o atenţie o luă din loc. După citeva secunde în 
fața lui apăru umbra confuză a şopronului. 

Își privi cadranul fosforescent al ceasului. Era unspre- 
zece fără două minute. Celălalt trebuia să-l aştepte deja, 
prevenit dealtfel de către cîini de venirea lui. 

Se apropie de şopron şi cu urechea ciulită se opri lin- 
gă poartă. 

Cfinele din apropiere se linişti şi el în cele din urmă. 
Tăcerea era tulburată doar de susurul uniform al valu- 
rilor. La o mică depărtare sclipeau luminiţele caselor 
pescăreşti însă aici, lingă perete, unde se afla, bezna era 
deplină. Liniştea şi întunericul erau stăpiîne şi în in- 
terior. 

După cîteva secunde de aşteptare se adresă În șoaptă 
întunericului. 

„.— Eşti acolo? 

— Intră! îi răspunse o voce înăbuşită venind de un- 
deva din adincul şopronului. Concomitent se aprinse şi 
o luminiță albă, albastră. 

Sudra trecu pragul. În scînieierea slabă a acestei lu- 


175 


miniţe zări conturul unei bărci vechi întoarsă pe-o parte, 
o ancoră ruptă de pe un cuter pescăresc ce zăcea în apro- 
piere şi umbrele unor lăzi vechi. Înaintind în interio- 
rul șopronului nu-și luă privirea de la luminiţa albasti 
ce sclipea spre el. 

Cînd se apropie, se convinse tă lumina ma parcă 
deasupra unui şir de butoaie de tablă puse unul peste 
celălalt. Deasupra lor se afla o bucată de scîndură iar pe 
ea două pachete de bancnote de cinci sute de zloți. 

Deci, partenerul său pregătise această întîlnire în cele 
mai mici amănunte. Se înconjurase cu butoaie pentru a 
fi la adăpost de un atac brusc, iar schimbul urma să se 
facă pe scîndura pusă în acest scop. 

Sudra se opri analizind situaţia, Tăcu, aşteptind ca 
celăialt să-şi spuie primul cuvint. Poate din sunetul gla- 
sului va putea deduce ceva... 

— Pune caietul alături de bani. Îl voi verifica iar la 
semnalul meu vei putea să iei banii! 

I se păru că recunoaşte vocea. Totuși faptul că era înă- 
bușită nu-i dădu o siguranţă deplină. 

Deschise încet nasturele cămăşii şi scoase caietul. Atit 
timp cît îl avea în mină nu-l amenința nimic. Dar 
apoi? ... Când, în ce moment va apare pericolul? De răs- 
punsul la această întrebare depindea totul. 

Se aplecă la fel de încet și puse caietul. Concomitent 
își duse mîna stingă pe neobservate spre buzunarul pan- 
talenului. 

Luminiţa alunecă pe scîndură oprindu-se deasupra ca- 
ietului. În sclipirile ei Sudra zări un contur confuz. O 
şapcă trasă adînc pe ochi, iar sub ea o basma colorată 
de damă ce acoperea faţa. O mînă înmănușată ieşi din 
întuneric, apucă taietul şi se retrase cu el în beznă. Lu- 
miniţa merse şi ea pe urmele caietului. 

Sudra se gîndea cu înfrigurare ştiind că momentul 
critic se apropie. Apoi își aminti gestul său cînd a pus 
caietul. Scîndura era mai jos şi fusese nevoit să se-aple- 


ce... În curînd se vor auzi cuvintele care-i vor permite. 


să ridice banii și atunci va trebui să se aplece din nou... 

Apucă cu mîna lanterna şi o scoase din buzunar. Con- 
comitent își îndoi uşor genunchii, încordindu-și muşchii. 
În acel moment se auziră cuvintele: 

— Bine, Poţi să iei banii... luminiţa albastră se în- 
dreptă din nou spre el. 

Începu mișcarea pregătită. Se aplecă uşor în aşa fel 
încît întinderea miîinii să pară în această situaţie un gest 
natural... Înclinarea trunchiului creștea iar mîna în- 
tinsă atinse aproape pachetul cu bancnote cind, brusc, - 
picioarele încordate îi aruncară capul în sus într-un salt 
puternic. Aflat încă în zbor, aproape 'aterizind de partea 
cealaltă a butoaielor, smulse fulgerător basmaua colo- 
rată. Simultan răspîndi lumina albă, puternică a lanter- 
nei sale. 

Apăru faţa lui Ulmer cu ochii larg deschişi şi cuțitul 
ridicat pentru lovitură. Cu un moment însă mai devreme 
din mîna lui Sudra se răspindi un nor uşor ceţos. 

Cuţitul căzu cu zgomot pe butoaiele de tablă iar Ul- 
mer se apucă cu mîinile de faţă strigînd: 

— Ochii mei! ... ochii mei! 

Un fluierat strident acoperi însă acest țipăt. Prin poar- 
ta dată de perete cu violență pătrunseră lumini de lan- 
terne iar şopronul se umplu cu oameni. 

După cîteva secunde de luptă Ulmer şi Sudra stăteau 
acum liniștiți unul lîngă celălalt cu mîinile încătuşate. 
Ulmer încercă să-şi şteargă, cu mîinile legate, ochii de 
ultimele resturi ale gazului lacrimogen. 

Locotenentul Janicki se apropie de ei. 

— Ia te uită!... Pe cine văd?! spuse zeflemitor. Deci, 
tot domnul Ulmer! Și, desigur, domnul Sudra! 

Unul din oameni se apropie de Janicki înmînîndu-i 
banii, caietul şi cuțitul pe care-l ținea de lamă. 

— Aha, iată şi caietul! Pe cuţit nu vor fi cu siguranţă 
urme, aşa că prudenţa e de prisos! Se întoarse din nou 
spre cei prinşi: 

— Jocul s-a terminat, domnilor, vă rog să mă ur- 
maţi! 

Primul o luă din loc Ulmer. Mergea fără să scoată o 
vorbă, cu capul plecat, între doi oameni din escortă. Nu 
avea nici o iluzie, se apropia de capătul drumului său. 

lată ce înseamnă obişnuința! Acum, cînd nu mai 
sint obligată să-mi notez impresiile, o fac însă în con- 
tinuare, scriindu-mi mai departe jurnalul! Poate acum 
intervine nu numai obișnuinţa ci şi plictiseala. Nu am 
pur şi simplu ce face aici, între acești patru pereţi şi 
în plus, încuiată cu cheia... 

Camera în care mă aflu e mobilată modest, însă plă- 
cut. Unica fereastră (prevăzută cu gratii) dă într-o mică 
grădină în care cresc cîțiva pomi fructiferi. În grădină 
lucrează destul de neglijent un om. Îl văd de: sus, căci 
camera mea se află la etaj. 

Cînd am intrat azi dimineaţă în această vilă, situată 
pe o străduţă liniştită de la periferia orășelului, am ză- 
rit pe poartă firma: „Dr. Jozsf Pawlak. Primeşte în- 
tre...“ Nu am reușit să zăresc și orele de primire, dar 
asta mă interesează prea puţin. 

Am fost apoi condusă pe scări, acoperite cu covor, 
pină la etaj. O doamnă în vîrstă ne-a ieşit în întîimpi- 
nare, a indicat uşa acestei camere şi apoi a pătruns aici 
cu mine. Mi s-a recomandat drept soția doctorului şi 
mi-a propus, foarte amabilă, micul dejun. Eram însă 
prea surescitată pentru a înghiţi ceva, așa că am refuzat 
categoric. Acum am remușcări întrucît îmi face impresia 
că nu am fost prea politicoasă. Cu toate acestea însă 
doamna şi-a exprimat speranţa, în continuare amabilă, că 
mă voi simţi bine aici. Cînd a închis uşd în urma ei am 
auzit zgomotul făcut de cheia răsucită în broască. 

şa stau lucrurile, deci? Din lac în puț! Bănuielile 
mele, apărute însă prea tirziu, încep să capete forme 
reale!, 

Agitaţia mi-a luat nu numai pofta de mincare dar și 
somnul cu tot coşmarul pe care l-am trăit în noaptea 
care s-a scurs. M-am plimbat prin cameră fără să pot 
să-mi stăpinesc gindurile tulburate. Uitindu-mă, din fe- 
ricire, prin sertare și dulap am găsit puțină hirtie şi 
cîteva creioane. M-am apucat atunci să-mi fac aceste în- 
semnări. În felul acesta îmi voi linişti cel mai bine ner- 
vii răscoliţi. 

Dar şi am ce serie! Mai întîi despre acea întorsătură 
neașteptată pe care au luat-o lucrurile în seara trecută, 
apoi, noaptea ce i-a urmat și în cele din urmă, sosirea 
la această vilă misterioasă. 

Dar, pe rînd, Justyno! Limitează-ţi descrierea impre- 
siilor și ocupă-te în special de fapte. 

Să începem deci cu seara de ieri. 

„În caietul meu verde (pe care mi l-a luat Sudra) am 
descris scena apariției lui în camera mea și discuţia 
noastră. Prin forța împrejurărilor acea scenă încheie în- 
semnările. 

Cu toate acestea însă descrierea, după cum se va ve- 
dea, nu a fost în concordanţă cu adevărul. Este fidelă 
numai pînă în momentul în care Sudra s-a uitat la stru- 
guri, apoi totul s-a desfăşurat complet altfel. 

Deci, s-a uitat la struguri apoi şi-a ridicat privirea 
spre mine şi strimbîndu-se în felul lui, m-a întrebat: 

— Hm... Aţi intrat acum o clipă în cameră? 

— Da — i-am răspuns uimită de această întrebare. 

— Vă rog să nu vă atingeţi de aceşti struguri. I-aţi 
spălat de mult? 

— De ce vă interesează? 

Musafirul nu mi-a dat însă nici un răspuns. 

— Da... mormăi, Așa... Apoi mă privi drept în ochi. 

— Vă rog să mă ascultați cu atenţie și să faceți totul, 
exact aşa cum vă voi spune. Vă sint prieten şi ştiu mai 
mult ce se întimplă aici decit vă închipuiţi. Am să iau 
asta — întinse mîna spre farfurie și luă ciorchinele fru- 
mos care se afla chiar deasupra, apoi luă o hirtie din 
coş şi îl înveli cu grijă. De restul, așa cum v-am spus, vă 
rog să nu vă atingeţi! les pentru un moment. Vă rog să 
închideţi uşa cu cheia. Revin imediat. Se apropie de mi- 
ne foarte aproape și-mi spuse în şoaptă: 

—Nu voi bate, voi apăsa pe clanță de două ori. Nu- 
mai la acest semnal aveţi voie să deschideţi ușa! 

Formidabil de uimită am reușit să dau numai din cap. 

“În tonul vocii era ceva care nu permitea nici o împo- 
trivire. Nu îmi mai dădu alte explicaţii. Forţa sugestivă 
pe care o dezvălui brusc, obliga la supunere. De aceea, 
cînd peste o jumătate de oră clanţa se mișcă în modul t 
convenit, am dechis ușa fără nici o ezitare. 

- O închise încet în urma sa şi oprindu-se în mijlocul 
camerei se uită în tăcere de jur-împreţur cîteva clipe. 
Curioasă, aşteptam să văd ce-mi va spune. Speram să 
aud cîteva cuvinte de explicaţii, care să mă orienteze în 
situaţie, dar dintr-o dată s-a dovedit a fi departe de 
asta. 

— Trebuie să vă solicit un anumit efort — vorbi. 
Această noapte nu va fi uşoară. Nu veţi putea să vă cul- 
caţi în pat. După ce voi pleca vă veţi încuia cu cheia şi veţi 
limita la minimum deplasarea prin cameră. Aici trebuie să 
domnească neapărat liniște absolută. La ora cinci fix, veţi 
descuia uşa cu cea mai mare atenţie. La cîteva minute 
după ora cinci voi veni aici şi va trebui să găsesc uşa des- 
cuiată. Dimineaţa nu va mai fi timp de discuţii. Sudra 
vorbea în şoaptă stînd chiar lîngă mine. Aşa că vă rog 
să ţineţi minte instrucțiunile mele. Cu cît zorii zilei se 
vor apropia, cu atît va fi mai importantă liniștea păstra- 
tă în cameră. Dimineaţa voi intra numai pentru un mo- 
ment și vă rog să nu-mi vorbiţi nimic. Apoi voi ieși și 
vă voi încuia cu cheia. O jumătate de oră mai târziu 
uşa va fi deschisă şi vor apărea oameni cu targa și un 
medic... Vă veţi întinde pe targă şi veţi fi acoperită 

$ complet cu o pătură. Cînd vă vor scoate, vă rog să staţi 
complet nemişcată și să respiraţi cit se poate de imper- 
ceptibil, În momentul în care targa va îi introdusă în am- 
bulanţă şi mașina va porni veţi putea să daţi deoparte 
pătura. Ţineţi minte toate indicaţiile mele? 

Buimăcită de cele auzite am fost în stare să dau doar 
în tăcere din cap pentru a doua oară. 

— Bine. Acum vă rog să luaţi loc şi să scrieţi! 

Cînd îmi reamintesc acel moment nu pot înţelege cum 
de mi-am pierdut atît de brusc gîndirea independentă, 
dorința de împotrivire sau demonstrarea propriei voin- 

te. M-am aşezat pur şi simplu, am luat stiloul în mînă 
$i l-am privit întrebătoare pe Sudra. 

Atunci mi-a dictat desfăşurarea scenei cu care s-a în- 
cheiat jurnalul meu, cit și șederea mea în acel loc. După 
ce am scris mi-a luat caietul și l-a ascuns sub haină. 

— ÎI iau cu mine. Aveţi vreo întrebare? 

— Domnule Emil... am încercat eu să-mi adun gîn- 
durile împrăştiate. Ce înseamnă toate astea? Cine sîn- 
teţi? 

Sudra a zimbit ușor. 

— V-am spus doar. Sint prietenul dumneavoastră. 
Trebuie să vă încredeţi în mine pentru că nu am nici o 
dovadă care să-mi susțină vorbele. Şi de felul în care 
veţi asculta depinde în momentul de faţă totul, inclusiv 
siguranţa dumneavoastră! 

— Dar ce înseamnă asta? Ce sens au instrucțiunile 
astea? 

— Nu am timp acum să vă dau explicaţii mai amă- 
nuinţite. A sosit pur şi simplu momentul critic. Făptașul 
trebuie să creadă că sînteți moartă. Trebuie să-l lăsăm 
în eroarea sa... . 

— Cum să înțeleg asta?! Din cauza uimirii am ridicat 
„ fără să vreau vocea. 

— Sstt... — Sudra îşi duse degetul la gură în chip 
de avertisment și zîmbi. 

— Cadavrul nu are voie să ridice glasul! Apoi adăugă 
serios: În strugurii pe care i-am luat a fost cianură. S-ar 
putea ca şi în alte boabe să fie otravă, de aceea vă rog să 
nu vă atingeţi de struguri. 

— Deci mi-aţi salvat viaţa? ... mi-am coborit ascultă- 
toare vocea pînă la şoaptă. 

Sudra se strîmbă. 

— Să lăsăm asta... Nu avem timp acum să analizăm 
aspectele marginale. Nu putem prelungi discuţia. Vă rog 
să închideţi ușa şi să nu uitaţi ce v-am spus. Lumina tre- 
buie să ardă în cameră, dar să vă așezați în aşa fel încît 
să nu fiţi văzută pe gaura cheii. 

— S-o astup, poate? 

— Nu! Asta ar da de bănuit ucigașului dacă ar avea 
chef să se uite înăuntru! 

În acel moment mi-a venit în cap o idee. 

— Dar ce se întimplă cu locotenentul Janicki? Cred 
“ă-l cunoaşteţi? De ce nu este și el aici? 

Sudra căzu parcă un moment pe gînduri. 

— Cu Janicki? îmi răspunse cu un zimbet. Nu vă fie 
teamă, va apărea la momentul oportun. 

Vorbele acestea au fost întovărăşite de un gest negli- 
jent al mîinii. ; 

— Domnule Emil — m-am apropiat de Sudra apucîn- 


du-i mîna cu mîinile mele. — Acum... nu mă mai ame- 
nință nimic? 

— Doamnă dragă... scuzaţi... Sudra s-a tulburat 
ciudat. Stimată domnişoară Justyna... v-am spus doar 


să vă încuiați cu cheia. În plus vom... voi veghea ca nu 
cumva să apară unele împrejurări neaşteptate. Vă rog 
numai să păstraţi o linişte desăvîrşită! Este foarte impor- 
tant acest lucru, Acum plec, discuția noastră s-a pre- 
lungit prea mult. Cît e ceasul dumneavoastră? Trebuie 
să ni le potrivim. 

— Unsprezece fără cinci. 

— Perfect, la fel. Nu uitaţi să răsuciți cheia! 

Acestea au fost ultimele lui cuvinte. A dispărut fără 
zgomot în spatele uşii pe care, conform indicaţiilor lui 
am încuiat-o cu cheia. 

Și aşa a început coşmarul nopţii de așteptare. Mi-am 
pus o perină sub spate așezindu-mă în colţul canapelei, 
lîngă peretele pe care se afla uşa. Mi-am pus la îndemină 
o carte şi ţigări. Lampa din tavan ardea așa cum îmi spu- 
sese Sudra. A 

La început am încercat să citesc dar după scurt timp 
am pus cartea deoparte deoarece nu puteam să înțeleg 
nici o frază. Casa era scufundată în linişte. Nici cel mai 
mic zgomot nu o tulbura. M-am uitat la ceas după o bu- 
cată de vreme (mi se păruse că au trecut două ore). Era 
însă abia unsprezece jumătate! 

Gindurile mele s-au concentrat în special asupra per- 
soanei lui Sudra. Rolul lui în toată istoria asta, compor- 
tarea de pînă acum, intervenţia neașteptată, chiar şo- 
cantă a cărei urmare este situația mea actuală. 

Deci m-am aflat tot timpul sub ocrotirea lui! El era 
acel om, căutat de mine, care îmi păzea viaţa?!! 

Atunci aveam gînduri încă destul de frumoase la adre- 
sa lui. - 

Meditaţiile astea mi-a umplut timpul care se scurgea 
groaznic de încet. În cele din urmă însă oboseala m-a 
doborît şi am început să moţăi ca un pasager într-un 
tren de noapte. 

Era ora două şi zece minute cînd m-am trezit dintr-o 
astfel de stare de aţipire. Intenţionam tocmai să-mi iau 
cartea, cînd am auzit deodată un fîșiit în spatele pere- 
telui de care mă rezemam. Deoarece aceasta s-a întim- 
„plat aproape imediat după trezirea mea din somn, în 
primul moment am crezut că am halucinaţii, luînd drept 
realitate ceea ce era vis. După un moment însă zgomotul 
s-a repetat şi atunci am înlemnit de spaimă. Asta nu 
mai era iluzie... Zgomotul uşor, char perceptibil se li- 
niști ca apoi să se repete din nou, de data aceasta chiar 
lingă ușă ...-O clipă mai tîrziu clanța se mișcă ușor în 
jos. Rămase un timp în poziţia asta ca apoi să se ridice 
din nou în sus, 

Mi-am ţinut respiraţia şi am stat nemişcată privind 
ușa de parcă aș fi fost fascinată. 

Nu s-a mai întîmplat însă nimic. Clanţa a rămas ne- 
mişcată, iar dincolo de uşă coborise din nou liniştea ab- 
solută. Cu toate acestea stăteam fără să mă mişc, ţinîn- 
du-mi în continuare respiraţia. 

Abia după o bucată de vreme s-a făcut din nou auzit 
zgomotul uşor, abia perceptibil. Şi- asta a fost totul. 
Liniştea profundă care ne învăluia părea că a pus întrea- 
ga casă sub semnul morţii. Undeva însă, în această casă, 
se mişca un om care păşea fără zgomot şi care purta 
moartea prin tăcerea şi întunericul nopţii. 

Acest incident îmi alungă din nou somnul. Abia cînd 
ferestrele camerei mele începură să capete o culoare ce- 
nușiu-argintie am simţit o oboseală imensă. 

Cu toate acestea am vegheat în continuare, de teamă 
ca nu cumva, tocmai acum, cînd se apropia momentul în 
care trebuia descuiată ușor, să adorm și să dau peste cap 
această ocazie atît de precis stabilită. 

La ora cinci fără cinci (ultima jumătate de oră m-am 
uitat la ceas în permanenţă) m-am, ridicat uşor de pe 
canapea și m-am apropiat de ușă. 

La cinci fără două minute am răsucit ușor cheia în 
broască și sprijinită de tocul uşii am ascultat. Nu după 
mult timp pe coridor s-au auzit nişte pași. Se apropiau 
de ușă, apoi răsună un ciocănit ușor. 

Nu am răspuns nimic ţinîndu-mi minte rolul. După o 
secundă ușa s-a deschis și în prag a apărut Sudra. 

La vederea mea şi-a dus degetul a gură şi a închis uşa 
în urma sa. S-a aplecat la urechea mea și mi-a şoptit 
următoarele cuvinte: 

— Totul e în ordine. Trebuie să domnească în conti- 
nuare o linişte absolută. Mai ales acum e important... 
Încă o jumătate de oră... Apoi merse prin cameră, se 
uită jur-imprejur, privi pe fereastră, se întoarse, îmi în- 
dreptă perina care-mi servise de sprijin dîndu-i o formă 
de parcă nici n-a fost atinsă, mută cartea și fără să 
scoată, în continuare,, nici o vorbă, se întoarse spre ie- 
şire. a 

Am auzit zgomotul făcut de cheia răsucită, de scoa- 
terea ei din broască şi de paşii ce se îndepărtiau. Din 
nou am rămas singură. De astă dată din fericire numai 
pentru o jumătate de oră, dar fără posibilitatea de a 
părăsi camera. 

Această situaţie schimbată mi-a produs pentru prima 
dată sentimentul inconştient încă, dar de pe acum ne- 
liniștitor, al unei jene fizice. Era ca o primă boare a unui 
vînt rece. 

M-am așezat pe pat. Într-o jumătate de oră vor veni 
cu targa după mine? Trebuie să mă prefac moartă? ... 
Ce înseamnă această regie? Cu ce scop sînt toate astea? 

Această ultimă întrebare nu-mi ieșea deloc din cap. 
Era ca un sunet de clopot insistent, de avertizare auzit 
în ceaţă. 

Au trecut zece miriute,' douăzeci, douăzeci şi cinci. 
Așteptam fără să-mi mai iau ochii de pe cadranul cea- 
sului ... 

În sfirşit, pe coridor s-au auzit paşii puternici, rit- 
mici ai unor persoane și frînturi de discuţie. Pașii s-au 
oprit în faţa uşii mele, cheia a fost răsucită și în prag 
au apărut noii veniţi. 

Erau trei. Au intrat în cameră, au închis fără un cu- 
vînt uşa în urma lor şi au întins lîngă pat targa adusă. 

Doi erau îmbrăcaţi în halate albe, al treilea într-un cos- 
tum obişnuit. Purta ochelari cu rame de aur şi avea o 
expresie jovială, blajină. Semăna puţin cu Ulmer, nu- 
mai că era mai în vîrstă ca el, cu timple cărunte și o 
privire puţin obosită. Puse pe masă geanta care o ţinea 
în mînă şi scoase din ea... un termos, Apoi, punîndu-şi 
degetul la gură ca şi Sudra, a deschis termosul şi a tur- 
nat în pahar un lichid închis la culoare. Mirosul plăcut 
de cafea se răspîndi prin cameră. 

Păstrînd în continuare tăcerea îmi întinse cu un zîm- 
bet paharul. 

Cafeaua fierbinte, după noaptea nedormită, era deli- 
cioasă şi mi-a făcut bine. În timp ce o beam, bărbatul cu 
ochelari discuta cu unul din cei veniţi cu el. Acesta era 
un bărbat cu niște trăsături posomorite. Discuţia se refe- 
rea la detaliile legate de transportul meu pînă la ambu- 
lanţă care aștepta afară. Se adresă domnului în vîrstă cu 
titlul de doctor. 

După ce am băut cafeaua am restituit doctorului cu un 
zîmbet de recunoştinţă paharul gol. Acesta l-a pus pe 
masă și cu un gest curtenitor mi-a arătat targa. 

M-am întins ascultătoare pe aceasta fără să-mi mai 
reamintesc de bănuielile din timpul nopţii. Am fost aco- 
perită pînă peste cap cu o pătură iar cînd am simţit că 
mă 'ridică în sus am mai auzit o şoaptă la ureche: „Acum, 
liniştită şi fără nici o mișcare!“. 

Îmi făcea impresia că plutesc în aer aşezată într-un , 
leagăn. După un moment targa s-a înclinat şi am sim- 
tit că mă duc în jos. Am trecut și de scări. Apoi mi-a 
ajuns la urechi un zvon de voci, un.plinset al cuiva şi 
targa a fost ridicată în sus. Picioarele ei au zgiriat pardo- 
seala mașinii, se auzi ușa trintită și duduitul motorului. 

Am simţit o zgilţiitură. Maşina o luă din loc iar eu 
mi-am smuls pătura de pe mine şi m-am aşezat normal. 
Abia atunci, în acel moment, cînd era prea tîrziu pentru 
a opune rezistenţă, am avut o străfulgerare bruscă, si- 
gură, care a pătruns în gîndurile mele ca o rază de lu- 
mină puternică: 

Am fost răpită! 

M-am ridicat de pe targă dar zgilţiielile maşinii care 
mergea pe un drum de cîmp m-au aruncat la loc. Băr- 
batul care stătea într-un colţ mormăi un avertisment: 

— Fiţi atentă, o să vă spargeţi capul. Pînă ce ajungem 
pe asfalt o să ne mai scuture puţin. Rămîneţi mai bine 
la locul dumneavoastră... 

— Unde mă duceţi?! i-am aruncat cu o voce tremu- 
rîndă. 

— Conform ordinului... vă rog să nu aveţi nici o 
teamă... 

Acest răspuns a avut însă un efect contrar. Mi-a inci- 
tat temerile. Se vede că i s-a interzis acestui om să-mi 
răspundă la întrebări iar asta ilustra cît se poate de eloc- 
vent situația! 

M-am uitat prin ferestruica din față. Lîngă şofer se 
mai afla un bărbat. Le era deci foarte ușor să înăbuşe 
orice rezistenţă. Nu mai avea nici un sens să cer expli- 
caţii sau să încerce să mă opun închiderii mele. 

Am străbătut restul drumului în tăcere, cu atit mai 
mult cu cât nici însoțitorul meu nu avea chef de vorbă. 
A scos însă la un moment dat un pachet de ţigări pe 
care mi l-a întins cu o invitație mută: 

— Mulţumesc, n-am chef să fumez, i-am răspuns şi 
acestea au fost singurele cuvinte pe care le-am rostit 
pină în momentul în care maşina s-a oprit. 

Bărbatul care stătea lingă şofer a sărit repede jos, 
ușa s-a deschis și am auzit ordinul: 

— Coboriţi, vă rog. Am ajuns., 

M-am sprijinit de mîna care mi-a fost întinsă şi am 
sărit pe pămînt uitindu-mă totodată de jur-împrejur, cu- 
rioasă unde m-au adus. 

Ne oprisem pe o străduță mică, îngustă, pe care se 
aflau cîteva vile construite ici şi colo. Era liniște şi pus- 
tiu. De-a lungul trotuarelor se întindeau garduri de fier 


de pe care atîrnau flori și plante agăţătoare, Geamurile 


sclipeau în razele soarelui dar nu am reuşit să zăresc pe 
nimeni în ele. 

Unul din bărbaţi se apropie de cabină, schimbă cîteva 
vorbe cu şoferul, pe care nu le-am auzit, şi mașina o luă 
din loc. Am rămas pe trotuar între cei doi însoțitori ai 
mei. 

— Încă cîțiva paşi, doamnă, şi vom ajunge — spuse 
unul dintre gi. După acest colț — și arătă cu capul. 

Era încă foarte devreme aşa că pe drum n-am întâlnit 
pe nimeni. După un timp ne-am apropiat de o poartă în- 
tredeschisă pe care era o tăbliță. Aici trebuie să fie deci 
domiciliul meu forţat. 

Am aruncat o privire curioasă de jur-împrejur. Vila 
era cu etaj, construită în stil „fin de siècle“, cu o gră- 


- dină plăcută în jur, plină de tufișuri, iar în faţă cu un 


mic gazon presărat cu flori. 

Soarele scădea totul în lumina sa, iar liniştea şi pa- 
cea domneau în acest colţişor. Închisoarea mea nu părea 
a fi cîtuși de puţin un loc sumbru. 


După ce am scris aceste citeva file, m-am oprit căci 
mi s-a făcut somn. Prima surescitare trecuse, iar noap- 
tea chinuitoare pe care o trăisem se făcea simțită. 

M-am întins pe pat, m-am acoperit cu un pled şi am 
adormit imediat. 

Acura, cînd îmi scriu mai departe însemnările, este de- 
ja seară, patul este înfățat pentru noapte şi simt că cu 
tot somnul din timpul zilei (cîteva ore bune) nu va dura 
prea mult și mă voi culca din nou. Mai întîi îmi voi nota 
impresiile din cea de-a doua parte a zilei şi în special dis- 
cuția cu soţia doctorului. 

Această discuţie a adus o nouă cotitură în analiza si- 
tuaţiei pe care am făcut-o pină în prezent. La drept vor- 
bind, nici nu ştiu ce să mai cred despre toate astea! 

Am fost trezită din. somn de deschiderea ușii. Am să- 
rit brusc în picioare, conștientă pe loc, și pregătită pen- 
tru ce era mai rău. M-am uitat instinctiv la ceas. Era 
«trei. 

În prag apăru doamna în vîrstă pe 'care o cunoşteam. 
Trebuie să recunosc că lăsa o impresie foarte plăcută. 
Avea o față cu trăsături subtile, domoale, care mai vor- 
beau încă de frumuseţea trecută, iar modul de compor- 
tare şi de a fi dezvăluiau o mare cultură. Ținea în mînă 
o tavă cu toate cele necesare pentru un prinz. Mirosul 
apetisant ajunsese pînă la mine și mă apucă o poftă de 
lup. Mi-am adus aminte că de dimineaţă, în afara ca- 
felei, nu am mai pus nimic în gură! 

Pe masă a fost întins un şervet, tacimurile au sunat şi 
o farfurie umplută cu vîrf îşi făcu apariţia. 

Doamna în vîrstă mi se adresă: 

— Cu toate că v-aţi opus, am venit cu micul dejun însă 
dormeaţi atit de profund că am preferat să nu vă trezesc. 
Sper că veţi mînca acum cu o poftă mai mare. 

— Recunosc că sint într-adevăr foarte flămîndă! i-am 
răspuns eu sinceră. 

— Vă rog să mă scuzaţi că nu vă invit în sua CEE 
dar am primit nişte indicații foarte severe în ceea ce vă 
priveşte încît nu îndrăznesc să le încalc, 

— Vi s-a spus să mă încuiați în cameră — am între- 
bat-o cu o mină nevinovată. 

Doamna în vîrstă nu se, simţi cîtuşi de puţin stînje- 
nită. 

— Desigur, draga mea! îmi răspunse cu însufleţire. Și 
dacă ar fi numai atît! N-aveţi voie să scoateţi nici nasul 
afară din această cameră! Numai eu am voie să intru 
aici! Soţul meu mi-a dat ordin să vă aduc personal miîn- 
carea. Vă păzesc aici ca pe o comoară nepreţuită! 


— Într-devăr? ... am rostit aceste cuvinte pe un ton 
neîncrezător, în mod intenţionat. 
— Bineînţeles — mi-a confirmat cu fermitate doam- 


na. Trei bărbaţi! Pe unul îl puteţi vedea pe fereastră se 
face că se ocupă de grădină! Al doilea se învirteşie prin 
faţa vilei şi vinde niște mărunţișuri de galanterie, iar al 
treilea se află jos în hol. Dar noi vorbim iar mîncarea se 


răcește! Vă rog să mîncaţi! — încheie cu o severitate 
prefăcută. 
— Vă foarte mulțumesc — m-am așezat la masă fără 


tragere de inimă. Vă rog să-mi mai spuneţi încă, cine 
se mai îngrijeşte de securitatea mea? 

— Cum cine?! uimirea doamnei în vîrstă părea sin- 
ceră, Nu ştiţi? 

M-am prefăcut ocupată cu mîncarea pentru a putea 
să mă gindesc o clipă la modul cum va trebui să vorbesc 
mai departe. Se pare deci că această doamnă nu fusese 
pusă la curent cu aspectele de culise ale acestei proble- 
me sau poate chiar fusese amestecată din eroare. Dar 
cine a dat aceste dispoziţii? Dacă într-adevăr soţul ei, 
atunci din ordinul cui acţionează? Care e rolul lui Su- 

dra în toată treaba asta? Pentru că el este cel care m-a 
băgat în toată cabala rasă „ Și ce se întîmplă cu Ja- 
nicki? 
Atitea probleme, atitea întrebări şi numai o singură 
' sursă de informaţii şi aceea destul de slabă! Dar tre- 
buie cel puţin să mă orientez la care din aceste între- 
bări voi căpăta un răspuns. 
— Cunoșştinţele mele în această situaţie sint destul de 
generale — am răspuns în cele din urmă, alegîndu-mi 
„cu grijă cuvintele. Detaliile au fost stabilite fără mine. 
- — Aşa... doamna dădu din cap. Nu a fost cu sigu- 
ranță timp ca să discutaţi mai pe larg. Trebuie să vă 
spun că nici eu nu ştiu „prea multe. Am fost treziţi din 
somn azi noapte. Era pé la unu cînd a sunat telefonul. 
Nu ştiu cine a fost căci soțul meu a ridicat “receptorul. 
Un sfert de oră mai tîrziu a venit la noi un tînăr, în pa- 
ranteză fie spus, un brunet foarte drăguţ. A discutat în 
cabinet. cu soţul meu iar cînd a plecat a schimbat şi cu 
mine cîteva cuvinte, scuzîndu-se pentru deranjul pro- 
| vocat. 
— Soţul dumneavoastră este medic? 
— Da, este directorul spitalului de aici şi totodată me- 
dic legist. 
La aceste cuvinte furculița, care tocmai o duceam la 
gură, mi s-a oprit pentru un timp în aer. 
— Legist? 
— Da! Nu ştiţi nimic despre asta? Probabil că de asta 
l-au rugat să vă primească la noi. Se bucură de mare 


încredere. 5 
— Deci soțul dumneavoastră a dat toate dispozițiile 
referitoare la şederea mea aici? 7 


— Numai în ceea ce mă priveşte pe mine. Restul a fost 
aranjat de brunetul care a fost azi noapte la noi. | 

— Brunet? Nu ştiţi cumva cum îl cheamă? 

— Mi s-a recomandat dar nu am reţinut. 

— Înalt, cu un ten măsliniu, dinţi albi?... 

— Exact, aşa arăta! 

— Janicki? 

— Daaa! ! ! Aşa, acum mi-aduc aminte! 

Această veste mi-a înlăturat toate temerile de pînă 
acum. M-am lăsat pur şi simplu cuprinsă de imaginaţia 


189 


mea prea bogată! Mă aflu, deci, în continuare sub gri- 
ja oficialităților! Ce uşurare! 

— Domnul Janicki nu va spus cît trebuie să rămîn în 
acest arest? 

— Şi-a exprimat numai părerea că ar fi vorba de cîte- 
va zile. 

— Nu v-a anunţat dacă mă va vizita? 

— Nu, aşa ceva n-a spus. 

Doamna în vîrstă, văzînd că termin miîncarea, se ri- 
dică de pe scaun. j 

— Vă aduc îndată un ceai. Sau poate doriţi cafea? 

— Dacă-mi este permis să fac nazuri, aş dori o cafea. 

— Cu plăcere, draga mea! Vă rog însă să mă scuzaţi 
dacă voi încuia din nou ușa. Trebuie să mă conformez 
dispoziţiilor primite! 

Luă tava şi ieși din cameră, iar pe mine mă cuprinseră 
din nou îndoielile. Oare Janicki a fost cel care a dat 
aceste dispoziţii? lar în. afara declaraţiilor făcute de 
doamna în. vîrstă de unde ştiu eu că doctorul Pawlak 
este într-adevăr medic legist? 

Cu toate aceste îndoieli eram mult mai liniștită. Am 
dormit profund toată noaptea într-o pijama împrumutată 
de gazda amabilă. 

Dimineaţa m-am apucat din nou de scris reamintin- 
du-mi din nou pas cu pas desfășurarea acelei seri apoi 
noaptea şi zorii zilei. Din nou am început să mă tem că 
nu cumva bănuielile mele născute subit să fie adevărate. 
Şi toate acestea s-au intimplat pentru că sub un impuls 
oarecare şi o întunecare de moment a minţii l-am cre- 
zut pe acel blestemat de Sudra, ca cea din urmă gîs- 
culiţă! 

Orele dimineţii mi s-au scurs cu aceste amintiri şi gîn- 
durile ce le întovărăşeau. După aceea, în timp ce citeam 
am auzit paşi repezi de bărbat pe coridor apoi cîteva 
cuvinte rostite de o voce cunoscută, cheia răsucindu-se 
în broască și în prag apăru ,„,Oacheşul meu“. 

Am sărit în sus stăpînindu-mi dorinţa de a i mă arun- 
ca de git. 

— Bună ziua — îmi spuse zimbind. Am venit să vă 
văd, cum vă simţiţi? 

— Nu am fost deci răpită! am strigat eu cu bucurie în 
loc să-i răspund la salut. 

Uimirea lui Janicki era caraghioasă. 

— Răpită?! Despre ce vorbiţi? 

Îmi reveni echilibrul sufletesc clătinat și am încercat 
să-i explic despre ce era vorba. 

— Cum aţi ajuns la niște concluzii atît de dramatice? 
de data aceasta am simţit în vocea locotenentului o notă 
uşor zeflemitoare. 

— De unde era să ştiu că domnul Sudra acționează din 
ordinele dumnitale?! i-am replicat eu puţin întăritată. 
Nu aţi avut plăcerea să-mi daţi nici o explicaţie! Și nici 
măcar să fiți prezent cînd cadavrul meu a fost scos din 
vilă! 

Janicki rise. 

-— Vă rog să mă iertaţi! Am avut însă atunci prea 
mult de lucru și am dat dispoziţiile oamenilor mei să 
execute totul! Am acţionat dealtfel conform ordinelor: 
şefului meu! 

— Îmi tot vorbiţi de acest şef! Vă spun sincer că nu 
prea cred în existenţa lui, este un personaj mult prea 
enigmatic! 

— Desigur... mă aprobă Janicki, Spuse aceasta pe un 
ton serios dar care suna mai mult a zeflemea. 
` — Puteţi să rideţi, n-am nimic împotrivă! Dar dacă 
văd în prezent, destul de bine, care a fost rolul domnu- 
lui Sudra și Radtke, cu atit mai mult mă miră faptul 
că nu am avut încă ocazia să mă întîlnesc cu acest şef al 
dumitale! Dar, à propos — cred că voi avea prilejul să 
mulţumesc personal domnilor Radtke și Sudra pentru 
grija lor? 

— La amindoi la fel? 

Am simţit că mă înroşesc. 

— Ce-aţi vrut să spuneţi? i-am răspuns eu înţepată. 

— Oh, nimic — îmi răspunse cu o mină nevinovată. 
Am întrebat şi eu aşa... 

— Insinuările dumneavoastră nu sînt la locul lor! i-am 
replicat furioasă. Am hotărît să schimb subiectul acesta 


"periculos. 

— Strugurii au fost într-adevăr otrăviţi? 

— Da, cu cianură, ca şi medicamentele. 

— Deci vigilența domnului Sudra m-a scăpat de la 
moarte! Și dumneata mă iei peste picior că vreau să-i 
mulţumesc! 

— S-ar putea să aveţi acest prilej... Janicki zîmbi uşor. 

— Ancheta este terminată? Cine este cel de-al doilea 
asasin? 

Janicki se strimbă imperceptibil. 

— Ancheta încă nu s-a încheiat, este în curs, deşi ştim 
de pe acum suficient de mult ca s-o putem încheia. Ur- 
mărim însă ca asasinul să nu aibă nici o posibilitate de 


eschivare. Mă gîndesc la asasinul principal, deoarece 


Molski a jucat un rol de mîna doua. 

— Dar el l-a omorît pe tata? 

— Da, el. 

— A fost arestat? 

— Nu, căci a fost omorit în noaptea asta — declară 
Janicki. 

M-am aşezat pe scaun fără să vreau. 

— Omoriît?! Cine... de către cine? 

— Nu pot să vă spun deocamdată. 

Cu toată teama de a fi luată peste picior l-am întrebat 
totuşi: 

— Pe... pe domnul Sudra îl ameninţă vreun pericol? 

Janicki mă privi drept în ochi și, cu uimire, am obser- 
vat că privirea lui nu era, ca de obicei, hazlie. 

— Oameni ca Sudra se află în permanenţă în pericol 
— îmi spuse serios dar şi oarecum enigmatic. 

— Da, înțeleg... i-am răspuns eu încet. După un mo- 
ment l-am întrebat din nou: 

— Voi sta mult aici? 

— Presupun că încă o zi sau două. 

— Neapărat trebuie să fiu încuiată? 

— Nu avem voie să ne permitem nici cea mai mică 
neatenţie. Încuierea camerei poate să nu mai fie atît de 
necesară dar niciodată prea multă prevedere nu strică. 
Aveţi aici cărţi și ziare? 

— Ah, asta nu contează! Mă bucur că am trecut de 
ce-a fost mai rău! Acum cînd știu cum stau lucrurile 
şi nu mai trăiesc cu frica-n sîn, restul nu contează! 

— Da, nu vă mai amenință nici un pericol. Cu toate 
acestea noi mai veghem încă asupra dumneavoastră. 

— Ştiu... Vă rog să transmiteți șefului dumneavoastră 
mulțumirile mele ... Și dumneavoastră vă mulțumesc, de 
asemenea, pentru tot, cît şi pentru faptul că aţi găsit o 
clipă să mă vedeţi. 

Janicki se înclină. 

— E vremea să plec. Îmi permiteţi să-mi iau ră- 
mas bun. 

— Cînd vă voi vedea, domnule locotenent? Şi poate 
cu acea ocazie voi putea să vă cunosc și șeful enigmatic? 

Janicki rămase o clipă pe gînduri. 

— S-ar putea miine. Dacă totul va merge bine, cu 
siguranţă că va dori să vă vadă... așa cel puţin îmi face 
impresia... 


> IX 


Am dormit foarte bine fără să ştiu nimic despre eveni- 
mentele care au avut loc în această noapte şi care, de 
fapt, au încheiat toată întîmplarea. Ceea ce s-a petrecut 
pe urmă este cu totul altă poveste! 

Abia mă sculasem şi-mi dereticam prin cameră cînd, 
la fel ca ieri, am auzit pe coridor paşi repezi. M-am ridi- 
cat de pe scaun. 

După cîteva secunde uşa s-a deschis și în prag a apărut 
mai întîi Sudra, iar în spatele lui Janicki. 

Fără să mai ţin cont de prezenţa locotenentului, m-am 
aruncat de gitul lui Sudra sub impulsul unei bucurii 
nestăpiînite şi surde la orice raționament. 

— Domnule Emil, ce bucuroasă sînt că vă văd! Acum 
trebuie să primiţi mulţumirile mele! l-am sărutat pe 
ambii obraji înainte ca el să apuce să se ferească ca 
opărit. 

— Aţi făcut-o destul de călduros — aruncă Janicki 


„pe un ton apreciativ. 


Sudra se uită la mine cu o expresie ciudată a feţii. 
În privirea lui concentrată tremurau unele scîntei de 
veselie. 

— Siînteţi un nesuferit cu toate înțţepăturile astea! — 
m-am întors eu spre Janicki. Mă simţeam datoare să-i 
mulțumesc domnului Sudra! 

— Mă bucur că v-aţi schimbat părerea despre el. 

— Consideraţi că e momentul să-mi reamintiţi acum 
despre bănuielile mele? 

— Desigur, dar nu despre cele la care vă gindiţi. Aţi 
avut unele bănuieli în privinţa existenţei reale a şefului 
meu. Pentru a vă liniști vi-l prezint: domnul maior Gras- 
sus este cel sub ale cărui ordine am onoarea să lucrez şi 
cel care a condus toată acţiunea legată de persoana dum- 
neavoastră. 

Am înlemnit de uimire în primul moment. Apoi se 
pare că am bolborosit: 

— Cum aşa?! Dumneavoastră?! Mi-am aţintit privirea 
uimită pe faţa lui Sudra. Această față trăda o stinje- 
neală care depăşea tot ceea ce prevăzusem pînă acum. 

— Hm... da... într-adevăr așa mă numesc dragă 
doamnă... scuzaţi stimată domnişoară Justyna... 

Era scumpul meu Sudra, cel dinainte! 

— Deci dumneavoastră ați vegheat tot timpul asupra 
mea? 

— Da... adică.,. nu numai eu... tot grupul meu 
de oameni m-a ajutat în această misiune. Mai ales loco- 
tenentul — Sudra îl privi pe Janicki cu un zîmbet uşor. 
Apoi domnişoara Zak şi personalul vilei... mă gîndesc 
la Radtke, bucătăreasa şi Frania noastră... toți şi-au 
îndeplinit misiunea. 

— Deci şi domnișoara Zak?! am strigat eu uimită, Și 
Frania?! 

— Acum pot să vă trădez secretul. Domnișoara Zak 
este o tînără și capabilă doctorițä, specialistă în toxicolo- 
gie. Ea v-a asistat la toate mesele așa cum Frania avea 
misiunea să păzească miîncarea în drum de la bucătărie 
spre sufragerie. Adversarul acționa cu ajutorul otrăvii şi 
de aceea am avut o grijă deosebită de tot ceea ce aţi 
consumat. 

— Chiar atîtea persoane aveau în grijă siguranţa mea! 
Sint mişcată pur şi simplu! 

— Am urmărit să limităm la eminimum şansele asasi- 
nului — se amestecă în discuţie Janicki. De aceea stru- 
gurii pe care i-ați cumpărat au pus în stare de alarmă 
întreaga noastră echipă! 

— Şi nu v-aţi înşelat! Asta este o dovadă a spiritului 

mare de perspicacitate de care ați dat dovadă! Dar de 
ce tocmai strugurii v-au dat aşa bătaie de cap? 
— Pentru că era unicul produs din exterior, ce scăpase 
» de sub controlul nostru. 
— Atunci cînd mi-aţi interzis să mănînc struguri știaţi 
"deja că sint otrăviți? m-am întors spre Sudra (Ah, nu 
f 


mai era domnul Sudra! Aveam doar în fața mea pe 
domnul maior Grassus!) 
— Nu ştiam, dar aveam bănuieli serioase. 
— Pe ce se bazau? 
G — Printre altele pe faptul că toți ciorchinii erau aco- 
periți cu picături de apă, deci fuseseră spălaţi de curînd, 
în schimb cel care se afla chiar în vîrf, deosebit de fru- 
mos, era uscat. 
— Aveţi un spirit de observaţie deosebit, domnule ma- 
ior! Eu nu am observat nimic! 


— Hm... asta este o deformaţie profesională, stimată 
doamnă ... L-am dat imediat, dealtfel, la analiză, dom- 
nișoarei Zak, 


— Și cu această ocazie doamna doctor a căpătat şi o 
mustrare! completă Janicki. 

— Mustrare? ... De ce? 

— Pentru că a lăsat în mod ușuratic ciorchinul în 
cameră. E adevărat că numai pentru un moment, însă 
a fost suficient ca să-l observe doamna Deresz. Asta a 
fost cauza insinuărilor ulterioare la adresa domnișoarei 


Zak. 
— Doamna Deresz nu o agrea, la fel ca şi pe mine. 
— Avea motivele ei pentru asta — locotenentul dădu 
dim umeri. Dar asta nu mai are nici o importanţă... 
— De ce stăm în picioare? Luaţi loc, domnilor — am 


intrat eu în rolul gazdei. Sînt atîtea lucruri pe care aş 
vrea să mi le explicaţi! 

— Din păcate nu am prea mult timp — declară loco- 
tenentul. — Pe mine mă așteaptă foarte multă treabă. 
Ce dispoziţii aveţi, domnule maior? — se adresă direct 
lui Sudra (Confund în continuare numele!). 

Acest nou rol al lui era prea șocant pentru mine. 
Domnul referent şef, cel atît de timid și stingaci... Și 
cu toate acestea am simţit faţă de el o simpatie instine- 
tivă... Dar acum? Acum, deşi sint uimită şi-l admir, 

simt o oarecare ciudă, ca orice om, care s-a convins că 
a fost tras pe sfoară, 

Mă obişnuisem cu rolul lui de pînă acum şi, sinceră să 
fiu, la început l-am cam luat uşor peste picior. Nevoia 
de a-mi revizui. această atitudine a provocat un haos 


complet în sentimentele mele. Domnul Sudra îmi deve- ` 


nise atit de apropiat (da, Justyna e timpul să recunoşti 
acest lucru), în schimb domnul maior Grassus mă wmpre- 
siona, creea o distanţă şi totodată mă obliga să-l admir 
și să-i fiu recunoscătoare... 

Aceste sentimente mă făcură să fiu nesigură, nemai- 
ştiind cum să mă comport faţă de acest om complet nou, 
care stătea acum în fața mea şi mă privea în tăcere cu 
= lui de stinghereală pe iaa atît de apropiată 
mie. 

La "întrebarea lui Janicki îşi întoarse capul spre el. 

— Ulmer a fost transportat deja la Varşovia? 

— Da. Maşina a plecat la ora trei dimineaţa. 

— Ulmer? am strigat eu uimită, deoarece asaltată de 
sentimentele mele mă depărtasem cu gîndul de făgașul 
principal al problemei. Deci Ulmer? Nu-mi vine să cred! 
Acest gurmand şi laş! Grassus zimbi. 

— Actorii principali ai acestei drame nu au avut nici 
un interes să-şi arate adevărata față. El avea grijă de 
stomacul său, iar eu aveam problema cu inima.. 

— Am văzut şi eu simptomele acestei boli. Aţi fost un 
mare neajutorat, cicatricea de pe frunte v-a mio cum- 
va o criză cardiacă? 

— Ah, asta... îşi duse mîna la obraz. În noaptea în 
care a fost omorît Molski, aproape că-l prinsesem pe 
asasin, dar se vede că aveţi dreptate, sînt un mare nea- 
jutorat, deoarece am căzut încurcindu-mă într-o frînghie 
întinsă. Din păcate atunci nu ştiam pe cine urmăresc căci 
era complet întuneric. 

— Dar atum l-aţi prins pe Ulmer? 

— Asta am să vă povestesc eu — mi se adresă Janicki 
— pentru că mă îndoiesc că domnul maior va dori să vă 
vorbească. 

— Ei, ei, domnule locotenent, fără exagerări! — mor- 
măi Grassus. 


„196 


| 


-,, 


-— A fost atras în cursă datorită dorinței lui de a pune 
mîna pe jurnalul dumneavoastră de însemnări. 

— Jurnalul meu? — l-am întrerupt uimită. Dar ce 
avea el comun cu toate acestea? 

— Foarte mult, deoarece a servit drept momeală. Aţi 
scris doar în el clar cine este asasinul tatălui dumnea- 
voastră şi aţi dovedit existenţa celui de-al doilea. Dom- 
nul maior i-a transmis aceste informaţii prin intermediul 
lui Molski. Asta l-a neliniștit atît de mult încît a început 
să şteargă urmele. L-a omorît pe Molski, apoi a încercat 
să pună mîna pe caietul dumneavoastră. 

— Nu înţeleg. În ce fel am dovedit existenţa celui 
de-al doilea complice?! 

Grassus a zîmbit. 

— Aţi uitat? Aţi constatat doar lipsa semnului pe 
care îl puseserăţi pe caiet încă înainte de a veni Molski. 
Precis în douăzeci şi nouă, iar Molski a venit pe treizeci 
august. Acum înţelegeţi? 

— Da... înţeleg — am şoptit. De ce nu mi-a trecut 
şi mie prin minte asia! 

Subiectul cu caietul îmi reaminti un anumit episod. 
Am întrebat deci: 

— Vă reamintiţi acea plimbare nocturnă în timpul că- 
reia i-am întîlnit pe Deresz şi Ulmer? De atunci oare 
Ulmer a vrut să mă omoare? 

— Mi-e teamă că da. Eram însă în apropierea dum- 
neavoastră şi nu cred că ar fi reușit să-și ducă planul la 
îndeplinire. Cu toate acestea întîlnirea neașteptată cu 
Deresz i-a zădărnicit planul. 

— Şi eu care l-am bănuit atunci pe Deresz! 

— Ştiu. 

— Bineînţeles însemnările mele. . V-am găsit doar 
întins în şezlong? 

— Am reuşit să ajung înainte deşi v-am înconjurat de 
departe... 

— Atunci Ulmer a fost cel care a încercat să intre în 
camera mea... Vroia să controleze efectul otrăvii? 

— Nu, nu a fost el. Era prea prudeni. Constatarea cu 
cîteva ore mai de vreme că nu trăiţi nu i-ar fi adus nimic, 
şi, în plus, ar fi riscat să fie prins pe coridor. 

— Atunci cine a fost? 


— Radtke. A controlat din ordinul locotenentului dacă 
uşa este încuiată. 

— Pentru a păstra aparențele — interveni Janicki — 
domnul Sudra trebuia să fie tratat cu aceiaşi suspiciune 
ca toţi ceilalți. 

— Evident. Nu trebuia să lăsăm ca adversarul nostru 
să bănuiască cumva că în afara anchetei oficiale se mai 
face alta, ascunsă ochilor celor prezenți. 

Grassus tăcu. 

— Deci, domnule maior — Janicki întrerupse tăcerea 
momentană — vă rog să-mi daţi dispoziţii. 

— Aşteaptă cu lichidarea echipei de la vilă pînă ce 
vor pleca toţi locatarii, bineînţeles în afară de domni- 
șoara Zak care poate pleca împreună cu echipa. Versiu- 
nea arestării mele trebuie să se menţină în continuare. 

— Arestarea dumneavoastră? am intervenit eu în dis- 
cuţia lor fără să-mi pot stăpini uimirea. Ce înseamnă 
asta? 


— Domnul maior a apărut la vilă cu cătușele la mîini | 


la fel ca Ulmer, îmi explică zîmbind Janicki, 

— Îmi închipui ce senzaţie a produs! 

— Bineînţeles — aprobă locotenentul. 

— Dar de ce a fost nevoie de asta? 

— Nu intenţionam să mă deconspir. Am vrut ca toţi 
cei de faţă, inclusiv Ulmer, să-l considere pe Sudra un 
infractor prins — mormăi Grassus, după care se întoarse 
spre Janicki: — Mă întorc la Varşovia cu mașina, dă-i 
dispoziţii lui Stasik să fie pregătit — se uită la ceas — 
pentru ora paisprezece. Domnişoara Skoron dacă... do- 
reşte poate să meargă cu mine... Dacă nu, are un tren 
la ora cincisprezece şi şase minute. 

— Doresc — am confirmat eu hotărît. Dar sînt în con- 
tinuare decedată? 

— Nu. Janicki se înclină în faţa mea — aţi revenit 
pe pămînt. Am avut onoarea să anunţ personal la vilă, 
că ați părăsit rolul de îngeraş... 

— Cum a fost primită vestea? 

— Cu uimire dar și cu o bucurie generală. Doamna 
Tarska, ca de obicei, a vărsat o porţie de lacrimi. În 
schimb vestea l-a doborît pe Ulmer. 

— Scumpa de Mada — am şoplit mişceată. 

Janicki se ridică. 

— Mă voi ocupa singur după ce mă voi reîntoarce la 
Varșovia de lichidarea străzii Mesteacănului și eventua- 
lele legături. Grassus îi întinse mina. 

Janicki strinse mîna maiorului fără o vorbă, iar apoi 
se întoarse spre mine: 

— La revedere domnişoară Skoron. Vă urez succese 
în activitate. Vă aflaţi acum în afara oricărui pericol — 
după care adăugă cu un zîmbet fin — şi veţi rămîne, cu 
siguranţă, sub o îngrijire desăvîrşită ... 

— Vă foarte mulţumesc, domnule locotenent. De la 
început mi-aţi fost foarte simpatic, 

Cînd am rămas singuri, Grassus s-a ridicat de pe scaun 
şi s-a apropiat de fereastră cu mîinile la spate. 

— Domnule maior — m-am adresat lui — vă rog să-mi 
spuneţi cum s-a întîmplat că Ulmer a venit la vilă 
înaintea mea? 

Pentru că, din ordinul lui, Molski a tras-o de limbă 
pe înţeleapta noastră Salomea înainte de a vă scrie. 

Se întoarse de la fereastră. 

— Noi i-am permis Salomeii să-i spună unde veţi pleca 
cu condiția să ne anunţe imediat cine s-a interesat de 
asta. După ce am primit informaţia de la ea, am con- 
statat că un oarecare Ulmer a cumpărat imediat un loc 
la „Diana“. Şi astfel a sosit înaintea dumneavoastră, iar 
eu am venit cu acelaşi tren cu el. De atunci l-am avut 
în atenţia noastră. 

— Atunci nu-mi mai rămîne altceva decît să mulţu- 
mesc încă odată scumpului domn Sudra pentru totul — 
am spus cu căldură. 

— Acestui ucigaş plătit? Grassus se opri în faţa mea 
cu un zîmbet pe faţă. 

— Vă rog să nu-mi mai reamintiţi discuţia de atunci, 
de pe plajă? M-am purtat îngrozitor! 

— Numai pentru că aţi avut dorința să mă sărutaţi? 

M-am înroșşit toată. 

— Siînteţi imposibil! 

— Şi comentariul acela referitor la domnişoara Zak, 
cînd ne-am întors din orăşel? 

— Însemnări blestemate! Comentariul s-a referit la 
Sudra nu la domnul maior Grassus! 

-— Deci întruchipez două persoane diferite? 

L-am privit pe sub gene. În fața mea se afla obrazul 
scump, îngrijorat de claun, acela zărit pentru prima dată 
pe plajă, pe fundalul valurilor mării. Se uitau la mine 
aceiaşi ochi întunecați, cercetători şi inteligenți. Mi-am 
cufundat privirea în ei şi probabil că am citit ceva acolo 
pentru că dintr-odată m-am aflat în braţele lui. 


7.IX 


De ieri sînt la Varșovia. Am ieşit în sfirșit din ceață 
și mă aflu în plin soare! Mă simt eliberată de coşmarul 
spaimei, plină de elan pentru munca ce mă aşteaptă şi 
fericită, foarte fericită! 


Nu mai puteam pune capăt îmbrăţișărilor Salomeei, 


întrebărilor ei haotice, înviîrtirilor fără rost, strigătelor, 
oftaturilor. Așa trăia iubita mea Sala reîntoarcerea acasă. 
Cînd m-am întins în aşternut, obosită de călătorie şi teri- 
bil de somnoroasă, ultimul lucru pe care mi-l mai amin- 
tesc a fost momentul în care sunînd la ușa casei m-am 
uitat la cartea mea de vizită. 

Va trebui s-o schimb în curînd. „Doamna Justyna 
Grassus* va suna la fel de bine, dacă nu chiar şi mai 
bine. 

